
INTRODUCERE 


Volumul de faţă cuprinde articole publicate de autor în ultimii 20 de ani, în culegeri 
colective cu caracter lingvistic, etnografic, sau istoric, precum şi în reviste ca LR, CL, LL, 
SCL ş.a. 

Criteriul pe baza căruia s-a făcut selecția este cel al noutăţii faptelor de limbă şi a 
ideilor privitoare la rezolvarea unor probleme de limbă. Aşa, de pildă, am găsit că este 
necesar să dau integral articolul despre toponimia din Valea Bârzavei, căci am constatat 
atunci, la data anchetei, că acest spaţiu oferea un fel de creuzet redus la scară, aidoma 
spaţiului limbii române, unde elementele slave, aparținând diferitelor perioade, de la cea a 
simbiozei româno-slave până la contactele ulterioare cu graiurile sârbești, au influenţat 
considerabil spectrul toponimic autohton. Datele recoltate de aici ne-au permis să avansăm 
ŞI o ipoteză asupra venirii şi aşezării caraşovenilor, ipoteză pe care, după îndelungi verificări, 
ne-am permis s-o expunem la o reuniune ştiinţifică şi s-o încredințăm redacţiei 
Dacoromania (serie nouă) spre publicare. 

Cercetătorii din ţările de limbă slavă, cercetători de un înalt prestigiu, au ignorat 
prea adesea un fapt nu lipsit de importanţă. Cu toate că aparţinem, ca popor şi limbă, 
romanităţii, am fost puternic influenţaţi de contactele cu slavii vechi, apoi de popoarele 
slave care ne înconjoară. „Insulă latină într-o mare slavă” nu este o simplă metaforă. 
Ciudat este faptul că au fost urmărite „slavismele”, din toponimie mai cu seamă, până 
dincolo de Elba şi până în inima Greciei, dar toponimia românească a fost ignorată de 
slaviştii străini. Este destul să amintesc monografia lui Vladimir Smilauer, citată în articolul 
Analogii toponimice, ca să ne convingem de această afirmaţie. Şi nu este singurul. 

Pe de altă parte, pentru că am pomenit articolul Analogii toponimice, acesta i-a 
contrariat pe unii cercetători aflând că termeni româneşti au stat la baza unor apelative 
topice, pe care cercetătorii ruşi le-au etichetat ca fiind nişte curiozităţi lingvistice. Este 
cazul lui Kokuj, Pocinok ş.a. Cu acest prilej, cel al cercetării elementelor de toponimie 
din ţinutul Permskului (nu o cercetare directă, ci din izvoare scrise), am constatat că aşa 
cum limba română este socotită conservatoare prin poziţia sa periferică faţă de lumea 
latină, tot astfel poate fi socotită conservatoare în spaţiul slav, fiind vorbită de un spaţiu 
aproximativ periferic, în partea sa vestică, fără a se înţelege că aparţinem lumii slave. Şi 
mai facem o precizare: acest lucru este verificabil în toponimie, „arhiva nescrisă” a limbii 
unui popor. 

Unele chestiuni teoretice ale onomasticii au fost amplu discutate în perioada de 
după 1944, dat fiind faptul că şi înainte de acest an, în perioada dintre cele două războaie, 
Clujul, mai ales după înființarea Muzeului Limbii Române, a strâns în jurul acestei 
prestigioase instituţii o seamă de lingviști şi istorici care şi-au îndreptat atenţia şi spre 
onomastica românească, dovadă mulţimea de materiale faptice şi teoretice cuprinse în 
DR. Dar, după cum aminteam, şi după 1944, după aşezarea unor lucruri, acestui domeniu 
1 s-a acordat atenţia cuvenită. Institutul de Lingvistică din Bucureşti, în colaborare cu 


filialele S.Ş.F., a organizat periodic sesiuni de comunicări ştiinţifice pe tema „Toponimie şi 
istorie”, iar Institutul de Lingvistică şi Istorie Literară „Sextil Puşcariu” din Cluj-Napoca 
simpozioanele de onomastică (v. V. Frăţilă şi L.P. Borcea, Bibliografia onomasticii 
româneşti, Timişoara, 1985). 

Din păcate ultimul deceniu s-a „remarcat” prin dezinteres faţă de onomastică în 
general. Tot mai puţine teze de doctorat şi tot mai puţine articole pe teme de onomastică 
întâlnim în revistele lingvistice. Geografii, entuziaşti într-o anumită vreme, au renunţat. 
Istoricii se sprijină, când şi când, pe datele acumulate până acum. De aceea am socotit că 
este binevenit să deschidem volumul cu o secţiune dintr-o lucrare amplă (ONOMASTICA), 
şi anume cea privitoare la terminologie, după care am aşezat articolul despre procesul 
de denominaţie în toponimie, dezvoltând conceptul negativităţii relative, adesea înţeles 
şi aplicat îngust. 

Este un lucru bine cunoscut că dicționarele noastre, care explică sumar originea 
cuvintelor (etimologia), nu recurg la compartimentul numelor proprii decât în rare cazuri şi 
atunci prin simplă trimitere, fără motivaţie, care nu ar trebui să lipsească. DLR n-a mai 
urmat calea DA, unde partea de etimologie era dezvoltată, unde se avansau ipoteze, se 
infirmau soluţiile greşite etc. 

Cititorul va găsi, şi în capitolul de ONOMASTICĂ, şi în cel de LEXICOLOGIE, 
exemple în care tratăm cuvintele comune (apelativele) în strânsă legătură cu numele 
proprii (onimele). Capitolul de ONOMASTICĂ oferă un cadru mai larg al acestei subramuri 
lingvistice: am adus în discuţie astronimele, desprinzând, de asemenea, un capitol dintr-o 
lucrare mai amplă, nepublicată, tratând doar metafora şi metonimia. O secţiune a lucrării 
pomenite (cea despre astronimele populare româneşti) a fost încredinţată redacţiei 
publicaţiei Dacoromania. O altă noutate este cea a includerii şi clasificării coreonimelor, 
a numelor de jocuri populare, numite astfel pe baza sistemului terminologic onomastic 
internaţional. 

Cât despre capitolul de LEXICOLOGIE, cea mai mare parte vizează termenii 
regionali cuprinși în DA şi DLR cu menţiunea „etimologie necunoscută”. Am acordat, mai 
cu seamă, atenţie etimologiei interne, de multe ori neglijată de cei care s-au ocupat de 
partea etimologică a dicţionarelor amintite. Mulţi termeni au fost trimişi la etimoane străine, 
fără justificare însă, căci explicația se află în chiar limba română, motiv pentru care am 
aplicat principiul binecunoscut numit „Cuvinte şi lucruri”, precum şi cel interdisciplinar, 
demers care s-a dovedit util, mai ales în explicarea unor nume de plante, multe exemple de 
acest fel găsindu-se în cartea noastră, puţin cunoscută, Metafore ale graiurilor din 
Banat (Timişoara, 1985). 

În două cazuri, am părăsit domeniul etimologiei interne, parţial însă, şi am îndreptat 
etimologiile date unor cuvinte explicate eronat de S. Puşcariu şi B.P. Hasdeu, din simplu 
motiv că nu au dispus la vremea respectivă de datele necesare, materialele din culegerile 
folclorice, de pildă. Este vorba de lat. *arcia, de etimologia cuvântului urloi şi a etimonului 
acestuia, urlă. 

Capitolul de LEXICOLOGIE este dominat de două articole în care am folosit 
clasificarea etimologică a unor cuvinte obscure, pe baza aşa-zişilor radicali primari 
expresivi, sintagmă terminologică, propusă de noi şi pe care am explicat-o şi exemplificat- 

o în articolele respective (Efimologa cuvântului mocan... şi Relaţia semantică dintre 
moră...). 

Spre sfârşitul acestui capitol, sunt aduse în discuţie unele cuvinte necuprinse în DA 
şi DLR, care însă, când sunt glosate, fie că nu s-a menţionat etimologia, fie că unele au 
necesitat corectări. Aceste îndreptări au fost făcute, aplicându-se şi alte principii decât 
cele îndeobşte folosite. Aşa am procedat când am luat în discuţie două cuvinte înrudite 
(senin? şi seninare”) care nu pot fi explicate decât prin valoarea de impresie a elementelor 
componente dintr-un peisaj. Este drept că aplicarea acestui mod de a analiza lucrurile este 
restrânsă, dar ea poate fi corelată cu cele spuse în articolul privitor la denominaţie în 
toponimie. 

Proverbele şi ghicitorile ne oferă, alături de descântece şi alte specii populare, surprize 
privind unele cuvinte uitate şi fosilizate doar în acestea. Din cauza „degradării” lor semantice, 
multe au suferit modificări, devenind astfel şi mai criptice. De aceea am selecționat şi 
articolul privitor la proverbe, încercând cu acest prilej să le dăm şi o interpretare corectă, 
alta decât cea propusă de autorii unor culegeri. 

Date fiind cele menţionate până aici, se cuvin câteva precizări suplimentare, dar 
utile. 

Întrucât articolele au fost redactate şi publicate la date diferite, între anii 1973 şi 
1999, şi pentru că ele au fost publicate în reviste cu cerinţe şi rigori proprii fiecăreia (cu un 
anumit fel de a utiliza aparatul critic, evidențierea bibliografiei sau a notelor explicative 
etc.), o încercare de uniformizare a acestor elemente, redarea, bunăoară, a lucrărilor de 
referință printr-un sistem unitar de sigle şi prescurtări nu ar fi fost imposibil de realizat, dar 
acest lucru ar fi impus revederea întregului set de date. Aducerea lor la zi ar fi condus, 
practic, la o lucrare nouă, dar al cărei caracter hibrid n-ar fi fost evitat. Puținele excepţii 
le-am făcut în cazul lucrărilor de onomastică, apărute după 1990, şi se cuvin amintite aici 
cele pe care le socotesc mai importante şi în posesia cărora am putut intra: Viorica Goicu, 
Nume de persoane din Țara Zarandului, Editura Amphora, Timişoara, 1996; Simona 
Goicu, Termeni creştini în onomastica românească, Editura Amphora, Timişoara, 1999; 
Mihai Petre, Introducere în toponimia urbană românească, Editura Călăuza, Deva, 
2001; Dumitru Loşonţi, Toponime româneşti care descriu forme de relief, Editura 
Clusium, Cluj-Napoca, 2000 ş.a. Acestea sunt rodul unor îndelungi cercetări, încât nu se 
justifică un eventual reproş că mă contrazic, mai înainte făcând afirmaţia că interesul 
pentru onomastică s-a diminuat în ultimul deceniu. Prin urmare, articolele au rămas, cu 
foarte mici adăugiri şi îndreptări, aşa cum au fost redactate la data respectivă. 

Cititorul va fi contrariat, fără îndoială, de preponderența unei bibliografii ruseşti (am 
păstrat şi termenul oficial la acea dată: sovietic); trebuie să se înțeleagă că o bibliografie 
străină şi din alte părţi, cu toate că ne-am fi dorit-o, nu ne-a fost accesibilă. Dar nu trebuie 
să se creadă că, din cauza bibliografiei amintite, articolele au lacune, carenţe etc. Dacă 
ele sunt (şi sunt, neîndoielnic) se datorează altor cauze. Bibliografia rusă (sovietică) ne-a 
fost de mare folos. Domeniul onomastici a constituit pentru cercetătorii din fosta U.R.S.S. 
un obiectiv major şi a fost tratat pe multiple planuri, ca să nu mai vorbim de un alt aspect 
bizar: autori care la noi nu aveam voie, până în 1990, nici să-i cităm, erau traduşi la ei fără 
restricţii. Este cazul regretatului savant român Eugen Coşeriu, despre care am luat cunoştinţă 


prin intermediul lucrărilor publicate de ruşi. 

Unele date sau aprecieri se repetă (dar nu flagrant). Ele au rămas aşa cum au fost 
publicate, în afara unor puţine cazuri. Pentru că articolele se completează reciproc, în 
mare parte, am folosit trimiterile de rigoare (supra şi infra). Fiecare articol are aparatul 
critic propriu, precum şi felul său propriu de siglare, prescurtare. De asemenea, am 
considerat că, întrucât volumul nu reprezintă o lucrare unitară, de sinteză, care să abordeze 
un domeniu anume, un indice de autori nu s-ar fi dovedit util în nici un fel. În schimb, am 
socotit absolut necesar un indice (unul singur) al numelor comune şi proprii, al cuvintelor 
româneşti, dar şi străine. Altfel, lucrarea ar fi fost „infirmă” şi greu de consultat de către 
cei interesaţi. 

Problema cea mai spinoasă este cea a ortografiei, mai ales acum (la data redactării), 
când spiritele s-au încins din nou. Să fi dat articolele apărute înainte de 1992, cu î (din i) şi 
cu sînt, iar pe celelalte cu â (din a) şi sunt, aş fi oferit cititorilor un fel de „struţocămilă”, 
aşa că, de comun acord cu editorul, întreaga lucrare a fost uniformizată după ortografia în 
vigoare. 

În unele cazuri, puţine însă, n-a fost posibilă redarea sunetelor prin semnele 
convenționale standard, acestea fiind înlocuite cu altele. Sperăm că specialiştii în domeniu 
vor corecta tacit la lectură aceste abateri. 

Precizăm aici, în Introducere, că în ultimii ani, din motive obiective, autorul acestor 
rânduri nu a mai menţinut contactele cu cercurile ştiinţifice din ţară, prin prezenţa sa la 
reuniuni ştiinţifice, mulțumindu-se cu schimburi epistolare, atunci când corespondenţi nu 
s-au retras. Cei care au continuat să păstreze legăturile mi-au fost de mare folos în articolele 
scrise, multe în afara acestui volum sau sub tipar, cărora li se adaugă articolele scrise în 
ziarul Timpul din Reşiţa la o rubrică permanentă, timp de zece ani. 

Ideea de a strânge la un loc într-un prim volum o parte din articole nu s-ar fi materializat 
fără îndemnul şi ajutorul lui Doru Dinu Glăvan, directorul postului de Radio „Semenic” — 
Reşiţa, care mi-a acordat sprijinul efectiv necesar. 

În încheiere, autorul îşi exprimă sincera sa gratitudine faţă de Consiliul Judeţean 
Caraş-Severin, care a sprijinit financiar apariția volumului de față. 


Autorul 


I. ONOMASTICĂ 


Terminologie onomastică 


Terminologia geografică, cea cu care operează geograful — dar şi onomastul, în 
măsura în care interesează relația dintre termenii geografici şi numele topice, este alta 
decât terminologia onomastică! , în speță referindu-ne la studiul toponimelor, terminologia 
toponomastică: toponim, oronim, toponimizare etc. 

Terminologia onomastică nu poate fi tratată în bloc, epuizând într-o singură 
expunere toate aspectele pe care aceasta le ridică, în primul rând pentru că, în cadrul 
terminologiei onomastice, distingem trei categorii de termeni: 1) termeni lingvistici aplicabili 
şi conceptelor onomastice, considerate fapte de limbă, având în vedere, evident, specificul 
numelor proprii: şi onomastica operează cu termenii temă, bază, sufix etc. (cu 
determinarea necesară: bază onomastică sau antroponomastică etc.); 2) termeni 
onomastici aplicabili faptelor de onomastică în general (onim, apelativizare etc.); 3) 
termeni strict speciali, proprii doar unei categorii onomastice (apelativ topic, 
toponimizare etc.; zoonim, antroponim de grup etc.). 

Orice cercetător, orice ramură disciplinară trebuie să ţină cont, în demersul alcătuirii 
unei terminologii proprii, de anumite principii care să asigure tocmai ceea ce 1 se cere 
acesteia: să fie clară, logică, simplă şi pe cât posibil să se încadreze în sistemele 
terminologice internaţionale. 

În afară de termenii deja încetăţeniţi, tradiţionali, cercetătorul se vede pus, uneori, 
în situaţia de a crea termeni noi, care să redea noţiuni ştiinţifice şi concepte noi. El va 
pleca de la modelele existente, reglementarea terminologiei ştiinţifice fiind, în general, 
subordonată „unei importante sarcini structurale: crearea unor modele adecvate de termeni 
în diferite domenii de activitate” (Vinogradov) . Aşa, de exemplu, plecând de la termenul 
toponimie, vom crea termeni onomastici care se referă la obiecte geografice determi- 
nate: hidronimie (numele de ape în general), oronimie (numele de înălţimi) etc. În 
această întreprindere, trebuie să recunoaştem, nu vom reuşi totdeauna să găsim termeni 
întru totul potriviţi, ba uneori, chiar şi respectând procedeele de formare „ştiinţifică”; 
termenii propuşi pot fi improprii conceptului sau noţiunii pe care voim s-o redăm. 
Aprecierea este, desigur, subiectivă. Cu toate acestea există câteva criterii obiective, 
cum sunt cei prezentaţi de N.V. Podolskaia.* 

a. De preferinţă, termenul trebuie să fie cât mai concis, să se încadreze în seria 
termenilor similari, formaţi de regulă prin derivare, alcătuiți dintr-un singur cuvânt: etnonim, 
antropotoponim (= toponim provenit dintr-un antroponim) etc. 

b. Este preferabil ca tema (baza de formare) să fie de origine latină sau greacă, 
ceea ce face posibilă înţelegerea lui, precum şi internaționalizarea acestuia. Să nu fie 
rezultatul unei îmbinări hibride, ceea ce presupune o analiză prealabilă a noţiunilor pentru 


care se propune un termen nou; apoi este necesar să se analizeze raporturile dintre 
termenii de factură autohtonă şi cei cu circulația internațională, să se studieze conexiunile 
dintre termenii cu formă internă şi termenii neanalizabili.* 

Pentru o mai bună înţelegere a modului cum se constituie terminologia onomastică 
dăm mai jos elementele lexicale care apar de regulă în alcătuirea termenilor speciali 
onomastici” : 

acro- (gr. akros „exterior, marginal”) ; agoro- (agora „piaţă, târg”), agro- (agros 
„câmp, păşune”), andro- (andros „bărbat”), anemo- (anemos „vânt”), antropo- 
(antropos „om”), astio- (asteios „urban, orăşenesc”), astro- (aster „astru, stea”), bio- 
(bios „viaţă”), como- (komi „sat, aşezare umană”), cosmo- (cosmos), cripto- (kriptos 
„secret tainic, ascuns”), drimo- (drimos „pădure”), dromo- (dromos „drum, cale”), 
etno- (etnos „societate, neam, popor”), fito- (fitos „plantă”), geo- (Gea „Pământul — 
ca planetă”), horo- (horos „semn de hotar, graniţă”), hremato- (hrema, -tos „lucru, 
obiect”), limno- (limne „lac”), oico- (oikos „locuinţă”), pelago- (pelagos „mare”), 
potamo- (potamos „râu”), topo- (topos „loc”), urbano- (lat. urbanus „orăşenesc”).” 

c. Un foarte important principiu este alcătuirea unui termen după un anumit model, 
cu luarea în considerare a sistemului terminologic onomastic. Este vorba de sufixele, şi 
mai puţin prefixele, folosite, ca de exemplu: -ie, sufix care exprimă un ansamblu de 
nume: nume concret-colective (toponimie „totalitatea numelor topice de pe un areal; 
antroponimie „totalitatea numelor de persoane...) etc.; -ist: după modelul lingvist, 
denumeşte pe cercetătorul care se ocupă cu un anumit domeniu onomastic; ar fi normal 
să se spună onimist, toponimist etc., deşi se preferă onomast, antroponomast, 
toponomast etc.; cf. germ. Onomast, rus. onomast, -izare, sufix care indică un proces: 
apelativizare, onimizare etc.; -ic, sufix cu ajutorul căruia se creează un adjectiv: 
antroponimic, toponimic? etc.; de-, prefix care indică un proces invers: deonimizare, 
desemantizare etc., proces prin care se „pierde sensul”. 

În cazul alcătuirii unor termeni din două teme, primul membru al termenului indică 
originea numelui, cel de al doilea apartenenţa la o anumită categorie de onime: 
hidrooiconim „nume de aşezare umană (0iconim)”, provenit dintr-un hidronim „nume 
de apă, în general”; termeni ca topolexem, topobază sau antropoformant etc. exprimă, 
prin prima parte, apartenenţa la categoria de nume proprii a unui termen lingvistic cunoscut 
(lexem, bază, formant etc.). 

În anumite cazuri se folosesc termeni lingvistici generali, fără să fie necesară o 
anumită determinare, dar se poate adăuga şi determinarea respectivă: sinonim 
antroponimic, omonim toponimic etc. 

Cu toate inconsecvenţele care se mai întâlnesc sau cu improprietăţile unor termeni, 
putem spune totuşi că, în prezent, există un sistem terminologic onomastic capabil să 
exprime sistemele de noţiuni onomastice. Se poate afirma că, datorită dezvoltării şi 
diversificării studiului faptelor de onomastică, constituirea unei terminologii cât mai pre- 
cise şi mai adecvate a numelor proprii s-a impus cu necesitate, ceea ce reprezintă o 
dovadă a maturizării onomasticii.* 

O astfel de fărâmițare terminologică este privită cu scepticism. Ne referim, de 
pildă, la detalierea terminologiei toponomastice în: hidronomastică, oronomastică, 
urbanomastică etc. Deşi este puţin probabil, căci situaţiile sunt rare, încât un cercetător 
să se ocupe numai de hidronimia sau oronimia unui ţinut. Totuşi, când este vorba de 
ţinuturi mai întinse sau de teritoriul național al unei ţări, cercetătorul se poate consacra 
doar studiului hidronimiei sau oronimiei, dar va apela, evident, şi la celelalte categorii de 
onime (antroponime, zoonime etc.). 

Terminologia ştiinţifică şi cea tehnică românească este alcătuită, în cea mai mare 
parte a ei, din împrumuturi (dintre care cele mai multe sunt împrumuturi savante). Situaţia 
se explică prin faptul că în limba română există mijloace reduse de formare a cuvintelor 
(mai ales în ceea ce priveşte compunerea, principalul mijloc de formare de termeni 
tehnici şi ştiinţifici noi). Pentru că limba română nu posedă un sistem de compunere 
productiv (aşa cum au limbile germană, engleză ş.a.), se apelează adesea la împrumut 
sau se creează termeni după modéle străine, se calchiază, rezolvându-se impasul. 
Procedeul este preferabil şi din motive de aliniere la o terminologie internațională. 

Terminologia onomastică a fost creată şi vehiculată mai mult de geografi şi istorici, 
şi mai puţin de lingvişti, dar în ultima vreme există preocupări întrunite în privinţa rezolvării 
problemelor ridicate de necesitatea aplicării unei terminologii unitare. 

Ca urmare a celui de al V-lea Congres Internaţional al Slaviştilor (Sofia, 1963), 
s-a luat iniţiativa elaborării unui dicționar de terminologie onomastică slavă (a tuturor 
limbilor slave), al cărui proiect a apărut la Praga. Dicţionarul a inclus, în afara termenilor 
slavi, şi pe cei germani, cu definiţii în limba germană, preluaţi din dicționarul de redacţie 
germană a lui T. Witkovski.! 

În aceeaşi perioadă, în diverse țări, au apărut, din necesităţi practice, dicţionare 
de terminologie onomastică. Dicţionarul american cuprinde doar terminologia privitoare 
la numele de persoane!!, cel finlando-suedez terminologia onomastică în general.” Un 
alt dicţionar de terminologie onomastică, în limba franceză, este destinat folosirii lui 
potrivit cu realităţile onomastice din Canada.!? Dicţionarul lui Witkovski a servit de 
model în elaborarea unui glosar de terminologie onomastică rusă, care cuprinde circa 
700 de termeni. Este vorba de dicţionarul semnat de N.V. Podolskaia, la care ne-am 
referit deja." 

Pentru o mai bună organizare a datelor privitoare la terminologia onomastică, 
vom pleca de la schema de clasificare terminologică a onimelor, propusă de N.V. 
Podolskaia (SROT, p. 13-14). 

Schița 1 


Schita 2 


Schița 3 


Realonim 

ONIM (nume al unui obiect real) 
Mitonim 
(nume al unui obiect imaginar) 


REALONIM 
(nume al unei zone din spaţiul cosmic) 
Cosmonim 
Astronim Geunini 
| Selenonim 
Planetonim (sau Astrotoponim) 
Martonim 
Venusonim 
Toponim 
Anemonim 
Ergonim 
REALONIM Ideonim 
Hrematonim 
Chrononim Zoonim 
Bionim Fitonim 
Antroponim 

Oronim —— Speleonim 
Natural 
Horonim — 
Administrativ 
Agoronim 
Urbanonim — Horonim urban 
Hodonim 
Dromonim 
TOPONIM ; 
Comonim 
Oiconim — 
Astionim 
Potamonim 
Limnonim 
Hidronim Oceanonim 
Pelagonim 
Helonim 
Agronim 
Drimonim 


Categoria cea mai numeroasă este reprezentată de realonime" , pe care 
Podolskaia o subclasifică în cosmonime „nume proprii date spațiilor cosmice, galaxiilor, 
sistemelor astrale (constelaţiilor)”: Norii lui Magelan, constelația Orion ș.a., în rândul 
cărora se includ, evident, şi denumirile populare: Drumul-Robilor Cloşca-cu-Pui, Cei- 
Trei-Cosaşi etc.; astronimele înglobează numele proprii ale unor corpuri cereşti (stele, 
planete, comete, asteroizi: Soarele, Luna, Pământul, Mercur, Steaua Polară, Marte, 
Vega, Cometa Haley, Luceafărul etc.). Prin planetonim se înţelege un nume propriu 
cu care se denumeşte un obiect fizico-natural de pe un corp ceresc (denumirile „mărilor” 

sau munţilor de pe Lună, de exemplu), în cadrul acestora numărându-se geonimele, 
selenonimele, martonimele etc. Folosirea, în paralel, a termenului astrotoponim 
este incorectă, căci se poate înţelege că este vorba despre un toponim alcătuit de la un 
nume de astru, aşa cum se spune antropotoponim, zootoponim etc. Numele stațiunilor 
maritime româneşti Venus, Saturn, Jupiter sunt astrotoponime. 

Să ne oprim ceva mai mult asupra numelor referitoare la corpurile cereşti în gen- 
eral şi la cele ale obiectivelor aflate pe acestea, lăsând la o parte clasa geonimelor, căci 
acestea se referă la denumirile de orice fel aparținătoare Terrei. 

Denumirile de astre, planete, stele sau cele ale unor forme de relief de pe acestea 
(să ne gândim la harta Lunii sau la a planetelor mai bine cunoscute şi studiate — Venus, 
Marte) n-au făcut obiectul unor studii de lingvistică românească decât sporadic.!* La 
ora actuală există mii de astfel de denumiri (unele populare, altele savante). Chiar dacă 
aceste două categorii nu interesează în egală măsură pe cercetătorul de limbă română, 
ele nu sunt lipsite de interes şi merită să fie aduse în discuţie. 

În primul rând, numele stelelor, ale unora dintre ele, au o vechime foarte mare; ele 
vin spre zilele noastre din antichitate, altele sunt relativ noi. 

În al doilea rând, o bună parte dintre ele poartă denumiri metaforice (exprimând 
astfel concepțiile oamenilor, modul lor de a-şi reprezenta organizarea boltei cereşti: 
Vărsătorul, Leul, Gemenii etc.), altele nu au sens pentru noi decât dacă încercăm să le 
desluşim etimologia, originea. Ele au, în schimb, o explicaţie, o motivare, în una din 
limbile antice (arabă, greacă, latină etc.), cum este Capella (cf. lat. capella „căpriţă”) 
sau Mira (cf. lat. mira „minunată”). 

Evident, chiar şi după ce vom descifra etimologia cutărei stele, se pune problema 
motivării denumirii. Întrebarea de ce se numeşte astfel şi nu altfel este nu numai îndreptățită, 
ci şi importantă pentru lingvist, pentru onomast. 

Foarte multe dintre ele provin de la nume proprii: mitonime (Venus, Jupiter, 
Saturn €tc.); de la numele celor care au descoperit şi studiat un corp ceresc; de la 
oameni din domeniul ştiinţei în general, al căror nume a fost dat stelelor în semn de 
cinstire; de la numele unor ţări şi ţinuturi mitice, antice, sau ale celor actuale, cărora 
aparţin descoperitorii şi cercetătorii stelelor. 

O dată cu cercetarea amănunţită a suprafeţei Lunii, numărul munţilor, văilor, 
„mărilor”, craterelor, colinelor de pe Lună, descoperite de om, s-au înmulțit considerabil, 
fiecare din aceste elemente morfologice având nevoie de un nume propriu. lată câteva, 
cu caracter metaforic, fără a le mai adăuga pe cele care au ca punct de plecare nume de 
oameni sau toponime deja existente pe Terra şi „transferate” pe Lună: Oceanul 
Furtunilor, Golful Curcubeului, Balta Putredă, Lacul Morţii ş.a. Evident, nu este 
vorba de „lacuri, bălți şi mări” reale, pentru că Luna este lipsită de atmosferă şi hidrosferă. 

Interesante revelații ne oferă denumirile Căi; Lactee, din care ne putem da seama 
de modul cum este privită şi interpretată bolta cerească de diverse popoare, încă din 
cele mai vechi timpuri. 

În mod firesc, stelele au atras din totdeauna atenţia oamenilor, care au născocit 


14 


poveşti şi legende pe seama lor, în acest fel născându-se primele denumiri ale astrelor. În 
paralel cu acest mod de a boteza stelele, unele dintre ele au fost numite după particularitățile 
lor, după poziţia pe care o ocupau pe bolta cerească etc. 

Grecii antici îşi explicau Calea Lactee în felul următor. Din ordinul lui Zeus, 
Heracles, născut dintr-o femeie pământeană (muritoare de rând), este încredinţat pentru 
a fi alăptat de Hera, urmând ca laptele zeiţei să-l facă nemuritor. Însă Hera îl respinge şi, 
prin urmare, Heracles n-a intrat în rândurile nemuritorilor zei, dar laptele ţâşnit din pieptul 
zeiţei a rămas fixat, sub forma unei dungi albe, luminoase, pentru totdeauna — Calea 
Lactee.!” 

La fel şi-au explicat obiectivul cosmic şi alte popoare, creând alte legende. Un 
singur lucru rămâne comun: asemănarea cu un drum. În sanscrită, Calea Lactee se 
numea Divatomaja „Drumul Divin”; în Iran, „Cărarea lui Ariman”; iar în Scandinavia 
„Drumul lui Odin”. 

Pe largi teritorii, Calea Lactee se numeşte „Drumul Paielor”: de la ţărmul 
Atlanticului, în Africa nordică, până la pustiul Gobi din Asia Centrală, de la Dunăre şi 
crestele Caucazului, până la sud de Etiopia. Suedezii numesc Galaxia noastră Vintergatan 
„Drumul Iernii”. Şi alte popoare nordice, ca cele din Altai, spun Galaxiei „Drumul Zăpezii” 
sau „Drumul Brumei”. Ce se poate deduce de aici? Cele care au la bază determinativul 
paie s-au născut (şi de aici s-au răspândit) la arabi, paiele având o mare importanţă 
pentru oamenii de pe aceste locuri, pe cândzăpada era caracteristică ținuturilor nordice. 
Alte popoare numesc Calea Lactee „Drumul Cenuşei”, „Drumul Oilor”, „Drumul 
Stelelor” sau „Râul Stelelor”, „Cărarea Şerpilor” sau „Râul Şerpilor” etc. 

Plinius folosea denumirea de Circulus Lacteus, traducere liberă a gr. Kiklos 
Galactikos. Dar romanii mai aveau o denumire, bazată tot pe ideea de drum: Via Caeli 
Regia „Drumul Imperial al Cerului”. Cu timpul a devenit Via Lactea sau Via Lactis, 
încetăţenită ca denumire ştiinţifică şi apoi s-a răspândit peste tot: engl. Milky Way, germ. 
Milschsstrasse, fr. Voie Lactee, it. Via Lactea etc. 

În concluzie, putem spune că „Drumul Ceresc” sau „Râul Ceresc” s-au concretizat 
plecând de la modele terestre. În denumirile Căii Lactee s-au imprimat nu nişte determinări 
oarecare, ci funcţiile acestor „drumuri” sau „râuri”, aşa cum şi le imaginau oamenii. 
Aşadar, diversele denumiri au un caracter geografic şi istoric. Astfel, în unele ţări ale 
Europei, Calea Lactee se numeşte „Drumul Romei” (it. Strada di Roma, elv. Weg uf 
Rom), căci se spunea că „Toate drumurile duc la Roma”, aici aflându-se „Cetatea 
Eternă”. La popoare de alte religii sau cu alte mitologii, Galaxia avea alte denumiri: cf. 
„Drumul Ierusalimului” sau tc. Hačoryolu „Drumul Pelerinilor”, apoi la scandinavi „Drumul 
Sufletelor” (care merg spre Valhalla) etc. 

Înainte de a vedea care sunt denumirile date Căii Lactee la români, amintim că 
autoarea articolului care sintetizează aceste denumiri remarcă absenţa oricărei referiri la 
locul astronimelor în rândul numelor proprii, în lucrările de onomastică româneşti. În 
schimb există lucrări lingvistice sau de folclor în care apar menţiuni la denumirile corpurilor 
cereşti.!5 Aceeaşi observaţie face şi Sabina Teiuş, referindu-se la Gramatica limbii 

române, unde se dau exemple de astre, considerate nume proprii (Jupiter, Mercur, 
Sirius), dar „ni se pare ciudat — observă autoarea articolului — faptul că în această 
categorie nu s-au dat exemple de numiri populare ale corpurilor cereşti şi că aceste 
numiri populare sunt tratate în dicţionare ca substantive comune”. 

Cea mai frecventă denumire pentru Calea Lactee este Drumul Robilor, înregistrată 
în 80 de puncte anchetate pentru ALR I (în Muntenia, Oltenia, Dobrogea şi Moldova), 
denumire bazată în general pe legenda potrivit căreia „pe acest drum ar fi dus împăratul 
Traian pe robii daci la Roma, punându-i în cele două care: Carul Mare şi Carul Mic. 
Aceeaşi legendă explică de altfel şi denumirea de Drumul-lui-Traian...”.% Restul 
denumirilor, dintre care spicuim câteva doar (Ca/ea-Rătăcită, Drumul-Orbilor, 
Drumul, Calea sau Cărarea-Paielor, a Țiganului sau a Țiganilor etc.) îşi au explicaţii 
în diverse legende şi poveşti. Cercetarea ariilor de răspândire a acestor denumiri dezvăluie, 
dincolo de legende, motivații de ordin istoric şi social, care ar merita o investigaţie mai 
largă. Aşa, de pildă, aria compactă a Banatului şi Hațegului, cu o mică excepţie din sud, 
se caracterizează prin denumirea Drumul (Cărarea, Calea) Paielor sau Caru (cu 
Paie), prezenţa determinativului paie într-o zonă unde acestea nu prezintă importanţă 
deosebită, ridică semne de întrebare în privinţa observaţiei făcute mai înainte, privitoare 
la locul unde s-au născut aceste denumiri şi la „importanţa paielor”, dacă nu cumva 
denumirile din aria amintită se datorează unor calcuri ale denumirilor din sârbocroată, 
preluate aici de la popoarele din Orient, aşa cum există destule exemple de cuvinte de 
origine turcă intrate în graiurile din Banat prin filieră sârbocroată. 

Oricum, din lucrarea lui I. Otescu?! ne dăm seama de marea bogăţie şi 
impresionanta varietate de denumiri date de poporul român astrelor şi constelaţiilor. 

Ne vom opri, în treacăt, în cele ce urmează, asupra mitonimelor, de provenienţă 
cultă sau, mai ales, a celor de origine populară. Unele dintre denumirile culte le întâlnim 
ca baze de formare a unor diverse categorii de nume proprii: Venus, staţiune (deci un 
mitotoponim), Afrodita, prenume (mitoantroponim), Cerber sau Castor, nume de 
câini (mitozoonim), Orfeu, marcă de aparat de radio etc. 

Mitonimul este un nume propriu dat unui obiect imaginar, aparținând miturilor, 
poveştilor, legendelor, prin mit înţelegându-se „o poveste fabuloasă despre originea 
universului şi a fenomenelor naturii sau despre zei şi eroi legendari”, prin generalizare, 
„poveste, legendă, basm” (DLR, s.v.). M. Vulcănescu vorbeşte despre „onomastica 
divină” sau despre „mitonime dace”. Printre categoriile de personaje mitologice, grupate 
în subcapitolul „Panteonul român”, M. Vulcănescu distinge patru categorii de activități 
mitice: daimonologia, semideologia, deologia şi eroologia, de unde rezultă existența 
a patru categorii de mitonime: daimonium (diversele denumiri date diavolului, dar nu 
numai acestuia, ci spiritelor în general), semidionime (personaje imaginare ridicate la 
rangul de semizeu, printre care se amintesc: moşii calendaristici, Moş Crăciun, 
Dragobetele, Zburătorul ş.a.); deonimele sau teonimele care grupează „făpturi mitice 
supreme” (Fărtatul, Nefărtatul, Dumnezeu ş.a.); eronimul, nume date unor eroi 
legendari ca: Baba Novac, Pepelea, Păcală, Tândală ș.a.” 

R. Vulcănescu aminteşte, de asemenea, despre o meteorologie mitică (vânturi: 
Muma Vânturilor sau Doamna Vânturilor, Gerilă „Cel mai mare şi, totodată, cel mai 
periculos fiu al Sfintei Duminici, identificată cu Muma Vânturilor”; Vântul Turbat, „0 
făptură năprasnică şi îndrăcită fără margini, care locuieşte în partea superioară a vămii 
văzduhului”; norii sunt socotiți „zăgazurile ploii” şi este cunoscut şi un personaj Muma 
Ploilor; apoi Vântoasele, care nu trebuie confundate cu Vântoaiele etc. 

„Nu există mitologie populară care să nu fi încorporat în pământul ţării în care a 
fost generată şi în peisajul particular al mediului ambiant în care s-au dezvoltat elemente 
de gândire mitică proprii ecologiei culturale, prin alegorii, metafore şi simboluri topice 
ce-i aparţin cu precădere”. Aceste chestiuni, succint redate aici, se întâlnesc cu cele 
discutate despre modul cum mitologia populară se reflectă în toponimia ţării şi despre 
interferența dintre faptele reale probate istoric (arheologic) şi mitologie. 

Simplificând lucrurile şi, evident, terminologia, toate aceste personaje de esenţă 
mitologică, de sorginte păgână sau religioasă (creştină), printre care sfinţii calendarului, 
oficializaţi e drept, dar cu un pronunţat caracter popular, pot fi grupate în categoria 
mitonimelor.% 

Revenind la clasa realonimelor (vezi schița 3), lăsând toponimia, antroponimia 
şi zoonimia la o parte, întrucât acestea sunt considerate realonime tradiţionale şi ele 
comportă discuţii mai ample, ne vom opri asupra celorlalte realonime, cele mai multe 
dintre ele absente din lucrările onomaştilor români. 

Anemonimul este socotit un nume propriu dat fenomenelor meteorologice (vânturi, 
uragane, cicloane etc.); din vremuri străvechi, oamenii au constatat că este necesar să li 
se dea nume vânturilor, care se repetau cu o anumită periodicitate şi care prezentau o 
oarecare importanţă pentru viaţa economică a colectivităţi. 

În toate regiunile ţării există asemenea denumiri, ele caracterizând succint 
respectivele vânturi. Chiar şi cele câteva exemple următoare sunt suficient de 
convingătoare că numele vânturilor reprezintă, în limba română, aspecte revelatoare 
pentru limbă, pentru procedeele folosite în acordarea de nume până şi unor fenomene 
lipsite de diversitate fenomenologică. 

Crivăţul, unul dintre cele mai cunoscute vânturi din ţara noastră, este un vânt 
puternic, rece, cu acţiune în timpul iernii, cu direcţia de la nord, de la nord-est sau est. 
Oamenii locurilor, unde Crivăţul bate dinspre ţinutul secuilor, îl numesc Secuiu/;, acolo 
unde se numeşte 7raistă Goală, aluzia la efectele nefavorabile pentru recolte este evidentă. 
Tot metaforă şi cu acelaşi suport semantic este şi denumirea Golea pentru un vânt local 
din zona Reşiţei. În alte părţi, Crivăţul se numeşte Vântul de Sus pentru că suflă de la 
nord şi nord-est, în opoziţie cu Vântul de Jos „vânt de primăvară”, cu direcţia dinspre 
miazăzi, sus fiind echivalent cu nord, iar jos cu sud.” Munteanul este vântul care bate 
dinspre munte, de la nord, opus Bă/tăreţului, celui care suflă dinspre baltă, de la sud, 
aşa cum îl notează Tiktin, o creaţie proprie sau o traducere a blg. gornjak.% 

Ergonimul este un nume propriu al unei asociații umane (organizaţii, cluburi, formaţii 
muzicale etc.), la baza căruia stă criteriul activităţii, aşa cum indică elementul de alcătuire 

a termenului, gr. ergos „activitate, muncă, funcție”. Într-o primă fază, numele asociaţiilor 
umane (politice, culturale etc.) indicau pe scurt, în „enunţuri” simple, concise, dar cât 
mai cuprinzătoare şi încărcate ideatic, caracterul acestora, scopul ce şi-l propuneau: 
Asociaţia Lucrătorilor Români, Frăția, Junimea ş.a. Procedeul abrevierii a apărut 
ceva mai târziu: Asociaţia (Transilvană) pentru Literatură Română şi Artă, prescurtat 
Astra, prescurtarea rezumându-se la redarea îmbinării celor două fragmente; cf. astru, 
cu valoare de simbol. 

Numele ergonimelor este, am putea spune, uriaş. Un nomenclator, chiar şi numai 
al celor aflate în activitate, este, practic, greu de întocmit. Numele lor prezintă interes 
pentru modul de asociere a cuvintelor, apoi pentru felul cum se procedează în compunere 
şi abreviere, în pronunție etc. 

Numeroase sunt, de asemenea, numele unor formaţii sau ansambluri muzical- 
folclorice sau de muzică clasică, ori modernă etc. 

Hrematonimele sunt nume proprii date obiectelor de cultură materială (cf. gr. 
hrematos „lucru, obiect”). Cele mai vechi şi mai cunoscute sunt numele de instrumente 
muzicale (Stradivarius, Amatti ş.a., viori, care şi-au luat numele de la creatorii lor), 
numele unor pietre preţioase celebre (Steaua Sudului, Mefistofel ş.a.). Tot aici s-ar 
putea încadra şi numele date navelor maritime sau fluviale, atât de numeroase şi care, de 
regulă, îşi iau denumirea de la nume de ţinuturi sau oraşe: Petroşani, Ada-Kaleh, 
Transilvania etc., dar şi de la cele ale unor personalităţi: (bricul) Mircea, Mihai Viteazul 
etc. 

Ele cosntituie o clasă aparte de nume, care ocupă o poziţie între apelative şi nume 
proprii şi au multiple puncte de contact cu diverse discipline nelingvistice. Numele unui 
produs industrial nu etichetează un exemplar unic, ci implică simultan un tip de produse. 
Ele conţin elemente abstracte care sunt proprii şi apelativelor, dar şi onimelor, căci 
individualizează un sortiment.” 

Numele de produse industriale şi comerciale alcătuiesc un sistem închis de elemente 
lexicale şi se găsesc permanent într-o continuă fluctuaţie, multe dintre ele având o existență 
efemeră, căci pot să dispară din uzul lingvistic, dacă produsul definit este înlocuit la un 
moment dat, în urma devalorizării lui, cu un alt produs perfecționat, intrat în circuit cu un 
alt nume. 

Deoarece numele de produse industriale şi comerciale sunt strâns legate de 
producția materială, ele sunt în strânsă relaţie cu merceologia şi limbajul profesional 
comercial (limbaj al consumatorului sau al vânzătorului, limbaj de „consum”). 

Hrematonimele fac parte din sistemul publicităţii, reclamei comerciale, şi se 
instalează în anumite texte publicitare. Pentru numele de mărci comerciale s-a mai propus 
şi termenul pragmonim*, de fapt pragmatonim, oricum, improriu şi discutabil. Im- 
portant este că numele respective conţin o funcţie estetică sau, mai bine zis, una de 
„atracţie”. Textele publicitare utilizează procedee foarte variate: moduri insolite de formare 
a cuvintelor; se folosesc rimele, aliteraţiile etc.); se utilizează, de asemenea, modele 
grafice improprii (iniţiale minuscule în loc de majuscule). Specialistul în publicitate are în 

vedere ca numele produsului să provoace un efect de atracție, să se întipărească în 
memoria, în subconştientul clientului. Se folosesc procedee psihologice publicitare, se 
investighează motivaţia cumpărării. Nu se mizează pe motive majore, ci pe cele minore 
ale consumatorilor, cele care stau la baza deciziei cumpărătorului. 

O altă particularitate a hrematonimelor este legătura lor cu jurisdicția, cu legislația 
mărcilor de fabricație şi a patentelor. Mărcile de fabricaţie înregistrate se află sub protecția 
legii ca trade-marks sau trade-names etc. Numeroase exemple cu privire la acestea 
sunt date în articolul citat al R. Glăser. 

Gama factorilor meniţi să motiveze numele alese pentru diverse produse industriale 
şi comerciale este foarte largă. Se are în vedere calitatea materiei din care este făcut 
produsul, ingredientele conţinute de acesta, locul de fabricaţie, numele celui care a inventat 
reţeta cosmetică, alimentară etc. 

O bicicletă Pegas sugerează, impropriu însă, „calul mitologic zburător”, impropriu, 
căci atributul principal al acestui mitonim este „inspiraţia poetică”, Pegas fiind considerat 
„calul Muzelor”; 4/balux, marcă de maşină de spălat rufe, sugerează prin cele două 
elemente care alcătuiesc numele, calitatea superioară a produsului, mai bine zis rezultatul 
obţinut prin întrebuinţarea maşinii. Numele unor ţigări de odinioară (Marinar, Plugar 
Tractorist) cuprindeau în denumirea lor categoriile sociale cărora le erau destinate, prin 
preţul redus al produsului, dar şi prin calitatea inferioară. 

Putem vorbi oare de o motivaţie reală în cazul unor produse de tutun numite 
Carpaţi, Mărăşeşti, Bucegi etc.? Dacă un sortiment de brânză Carpaţi, Dorna, 
Penteleu etc. sugerează spaţiul montan naţional populat de ovine sau locul de proveniență 
a sortului de brânză, ţigările Tomis, de exemplu, nu ne spun nimic, decât doar că este un 
produs românesc, Tomis fiind vechea denumire a unui port românesc actual. 

Procedeele de denumire a produselor farmaceutice respectă un mod, de regulă, 
internațional, în alcătuirea lor putând fi recunoscute (de cei din branşă) compoziţia chimică 
sau preponderența unui produs natural folosit (o anumită plantă). Se folosesc însă şi alte 
procedee: Covalitul este un derivat cu un sufix des întrebuințat pentru produsele 
farmaceutice de la numele (trunchiat) al descoperitorului remediului respectiv (medicul 
Tina Covaliu), ca şi în cazul Boicilului (< Boici, antroponim); în Pellamar recunoaştem 
numele stațiunii balneare (Amara) de unde se ia materia primă, nămolul. Deşi domeniul 
hrematonimelor este vast şi nu lipsit de interes, el n-a făcut totuşi obiectul unor studii de 
onomastică, la noi. 

Pentru un fenomen de cultură spirituală s-a propus termenul de ideonim, deşi 
trebuie să recunoaştem că şi unele hrematonime au, de asemenea, valoare spirituală. 
În categoria ideonimelor se încadrează numele operelor literare şi artistice, denumirile 
organelor de presă, titlurile operelor muzicale etc. Ne punem întrebarea: ce sunt denumirile 
unor celebre picturi şi sculpturi, ale unor monumente, opere de artă arhitectonică? Sunt 
ele hrematonime (obiecte create de mâna omului, sau ideonime? Oricum, ele sunt nume 
proprii. 

Ideonimele merită un spaţiu mult mai larg pentru a le fixa locul cuvenit în cadrul 

numelor proprii. Am acordat un articol aparte numelor de jocuri populare (v. infra 
114), aşa că nu vom insista asupra lor. 

Crononimul este o categorie de onime care desemnează o perioadă de timp: 
Evul Mediu, Războiul de Independenţă, Anul Nou etc. determinarea şi denumirea 
anumitor perioade şi evenimente de durată au o mare importanţă pentru om, căci ele 
marchează momente cruciale în istoria popoarelor, începutul manifestărilor unor tendinţe 
inovatoare, revoluţionare etc. 

În categoria bionimelor sunt cuprinse antroponimele, zoonimele şi fitonimele 
(nume proprii date plantelor). În privinţa fitonimelor trebuie să facem precizarea că nu 
este vorba de denumirile botanice ale diverselor specii vegetale, nici de cele ştiinţifice şi 
nici de cele populare (Zea mays sau porumb; Celosea cristata sau creasta-cocoşului; 
Quercus petraea sau gorun etc.), considerate nume comune, ci de numele care 
individualizează un anumit exemplar fitonimic: Gorunul lui Horea, Teiul lui Eminescu 
etc., dar nu numai asemenea exemplare celebre, ci atâtea alte „repere” cunoscute din 
hotarele satelor; e drept că, de cele mai multe ori, exemplarele dispar, iar numele lor 
(fitonimele) se transferă asupra locului, devin toponime propriu-zise: cf. Fagul Scris, 
Bradul lui Moş ş.a. 

Este impropriu să socotim fitonim „categoria de numiri geografice recent introdusă 
în literatura de specialitate, care cuprinde toponime care îşi au originea în legătură cu 
formaţiuni vegetale”, de tipul Scrada, Leurda ş.a.5! Aceeaşi eroare terminologică o 
întâlnim la A.I. Eremia, care propune termenul florionim şi, respectiv, faunonim.*? 

Zoonimele nu sunt denumiri geografice care îşi datorează numele faptului că sunt 
în legătură cu animalele sau cu numele de animale: Brebu, Boureni, Bivolari, Văcărescu, 
Oeşti, lapa, Valea Lupului etc. Acestea sunt (dacă sunt, căci şi Gh. Dragu atrage 
atenţia că, uneori, ele pot proveni din antroponime) zootoponime, după cum cele care 
conţin informaţii despre floră, sunt fitotoponime.* 

Firmele comerciale apelează frecvent la faună şi floră: Cerbul Carpatin, Pelicanul, 
Trei Brazi, Crinul, Trandafirul etc. Cele mai multe sunt date întâmplător, cu vagi legături 
reale, care ar putea conţine informaţii propriu-zise. 

După ce am epuizat aceste categorii de onime (realonime), au rămas de analizat 
numele proprii de oameni, de locuri şi de animale, cărora le vom acorda o atenţie aparte, 
şi pentru că ele sunt cele mai reprezentative pentru onomastică, prin faptul că oferă 
numeroase aspecte lingvistice, de istorie, geografie, etnografie etc., dar şi pentru că ele 
au atras atenţia cele dintâi cercetătorilor. 


a. Terminologia toponomastică 
Este necesar, înainte de a vedea în ce constă noutatea propunerilor de noi termeni 
care să diferenţieze diverse subclase de toponime, să ne oprim asupra termenului prin 


care se exprimă o realitate geografică, în sens larg. Termenul tradiţional pentru denumirea 
unui obiect geografic propriu-zis (forme de relief pozitive sau negative, ape curgătoare 

sau stătătoare, mari sau mici, aşezări umane de orice mărime etc.) este cel de toponim 
(din gr. topos „loc” şi onim „nume”), nume de loc, nume geografic sau, impropriu, 
toponimic, impropriu pentru că acesta este un adjectiv; cf. (element sau fenomen) 
toponimic. 

Mai întâi de toate, s-ar părea că geonim (geotoponim) este sinonim cu toponim, 
sinonimie parțială, pentru că atunci când folosim pe geonim stabilim diferențierea dintre 
obiectele geografice (morfologice, mai bine zis) terestre — ca să spunem aşa — de cele 
aflate pe alte corpuri cereşti (cf. martonim, seleonim etc.). Toponimul este aşadar un 
onim cu referire la un obiect terestru. Cu toate acestea, confuzia persistă, dovadă fiind 
faptul că în germană se întrebuinţează alături de Zoponym şi Geotoponym, în franceză, 
coexistă alături de toponym, nom de lieu, iar în engleză, alături de toponym, place- 
name. Oricum, nu pot fi socotiți sinonimi termenii nume de localitate şi nume de loc, 
căci „loc însemnează orice accident al solului (în sens foarte larg), adică orice fapt 
topografic natural sau artificial, şi toate speciile de aşezări omeneşti (oraşe, târguri, sate, 
bordee, colibe, târle, odăi etc.)”. 

O primă clasificare a toponimiei, plecând de la criteriul mărimii, este aceea care 
distinge elementele de macro- şi microtoponimie. 

Limitele microtoponimiei sunt destul de neclare. Este greu de stabilit, în cazul 
multor nume de locuri, dacă ele aparţin subclasei microtoponimelor (toponimelor 
minore) sau celei a macrotoponimiei. De altfel, termenul macrotoponim nici nu este 
acceptat de toată lumea şi ca atare s-a propus o altă opoziție terminologică: toponime 
propriu-zise şi microtoponime. 

Macrotoponimul este considerat, conform unor definiţii, un nume propriu dat 
unui obiect fizico-geografic mare, voluminos (mărimea referindu-se atât la întindere, cât 
şi la volum sau înălțime), care are o largă sferă de întrebuințare şi este cunoscut unui larg 
cerc de vorbitori: Africa, Europa, Oceanul Pacific, Pamir, Nil etc. Macrotoponimele 
sunt de obicei rezultatul unui proces de denominaţie artificial, care a avut loc din nevoia 
sistematizării obiectelor denumite. 

La rândul său, microtoponimul reprezintă un nume propriu dat unui obiect fizico- 
geografic, de cele mai multe ori natural, mai rar creat de om, care are o sferă de 
întrebuințare îngustă, cu funcționalitate numai în microteritorii: ele sunt cunoscute unor 
cercuri restrânse de oameni, care trăiesc în imediata apropiere a microobiectivului denumit. 
În subclasa microtoponimelor sunt incluse aşezările mici (cătune, crânguri), oronime 
mici, locuri în țarină, fântâni, poduri, turnuri etc., rezultate ale unor procese de denominaţie 
reale: adesea ele se găsesc la graniţa cu apelativele topice, cu termenii geografici, sau cu 
numele proprii din alte categorii. 

Aceste definiţii nu satisfac pe toți cercetătorii, motiv pentru care s-au impus clarificări 
suplimentare, mai detaliate; s-au stabilit alte limite de demarcaţie, când în favoarea 
microtoponimelor, când în cea a macrotoponimelor. 

După alte opinii, se consideră că sunt microtoponime doar loturile de teren (câmpii 
de mică întindere, ogoare, păşuni, izlazuri, crânguri etc.). În această accepţie, 

microtoponimul este o subclasă a toponimiei, întru totul similară cu celelalte subclase ale 
ei. Apartenența la subclasă nu se mai face în funcție de mărimea obiectului desemnat, ci 
în raport cu caracterul obiectelor geografice corespunzătoare, de aceea nici nu mai 
poate fi vorba de opoziţia micro- şi macrotoponimie. Macrotoponimul se 
subordonează în acest caz toponimiei propriu-zise şi poate să cuprindă uneori obiecte 
mai mărunte, în privinţa mărimii lor, decât cele din clasa microtoponimelor (stânci, 
peşteri etc.). V.A. Nikonov include în conceptul de microtoponim nu numai categoria 
de obiecte de tipul loturilor de pământ, ci şi alte categorii de obiecte.** 

Acceptând opoziţia binară microtoponim — toponim propriu-zis, mai adecvată 
realități lor materiale, trebuie să menţionăm că un microtoponim poate deveni oricând 
toponim propriu-zis, tocmai pentru faptul că se ia în considerare criteriul importanţei, şi 
nu cel al mărimii, deşi şi acesta din urmă poate suferi modificări care să impună trecerea 
de la o categorie la alta. Trecerea se face nu numai prin transferarea numelui propriu de 
la un obiect la altul (Râpa Mare, un accident mărunt de teren devine Râpa Mare, sat), 
ci Şi prin înseşi modificările obiectului. O simplă aşezare umană, măruntă la începuturile 
sale, doar câteva colibe de păstori, se transformă de-a lungul timpului într-o aşezare 
umană propriu-zisă, încât acelaşi nume este la un moment dat microtoponim, dar devine, 
datorită creşterii importanţei obiectului denumit, dar nu numai acesteia, ci şi unei multiple 
dezvoltări veritabile, macrotoponim sau toponim propriu-zis. Acelaşi lucru se petrece în 
situaţia extinderii sensului: Vârful Semenic, alături de celelalte două vârfuri, Piatra 
Nedeii şi Gozna, şi-a extins sensul asupra întregului masiv montan, Munţii Semenic. 
Procesul se poate petrece şi în sens invers: sate, râuri, care erau odată în centrul atenţiei 
oamenilor, prezintă azi interes doar pentru geologi, arheologi, turişti, cum sunt ruinele 
Troiei, Memfisul etc. 

Dacă numele unui obiectiv, Balta Albă, devine numele unei străzi dintr-un oraş, 
înseamnă că s-a mai adăugat o verigă între numele comune şi numele topic nou creat, cel 
al străzii. De aceea se consideră că numele de străzi nu trebuie clasificate la microtoponime, 
căci numele primar era un macrotoponim, pe când numele străzii este secundar. De aici 
se iveşte un alt criteriu de clasificare (de delimitare) a microtoponimelor de toponimele 
propriu-zise: microtoponimul se naşte direct, fără intermediar, pe când numele străzii 
este dat indirect (evident, nu în toate cazurile). În privinţa dimensiunii, a criteriului mărimii, 
s-a făcut observaţia că un sat se întinde pe o lungime de 1-2 km, iar o stradă poate 
depăşi cu mult această limită, aşa încât străzile trebuie repartizate la categoria toponimelor 
propriu-zise, mai ales că strada are în componenţa sa o mulțime de alte microobiective, 
respectiv microtoponime. 

Criteriul sistemic nu poate fi aplicat identic microtoponimiei şi toponimiei propriu- 
zise, mai întâi de toate din cauza dimensiunilor mici ale obiectelor denumite, apoi din 
cauza diveristăţii obiectelor, criteriu care vine din nou în favoarea clasificării numelor de 
străzi la toponimia propriu-zisă, dat fiind că, în multe cazuri, acestea alcătuiesc sisteme 
anumite: străzi cu nume de oraşe, cu nume de compozitori, de scriitori etc., adică sunt 
grupate tematic. 

Porţiunile mici de teren, de păduri mai ales, se grupează, cum observam în alt loc, 
sistemic, alcătuind grupe tematice: Răchiți, Cracul cu Ceri, Culmea cu Frasini etc., 
un asemenea peisaj redând clar caracterul variat al pădurilor de foioase. 

Nu trebuie să se înţeleagă însă că în componenţa unui sistem intră numai 
microtoponime sau numai toponime propriu-zise, căci orice sistem toponimic este 
teritorial, iar microsistemul este — dacă ne putem exprima astfel — microteritorial. Sistemului 
microtoponimic îi poate lipsi unicitatea şi integralitatea, aceste două caracteristici fiind 
specifice sistemului toponimic propriu-zis: microobiectele sunt eterogene şi puţin 
asemănătoare între ele, ceea ce împiedică intergrarea lor într-un sistem unitar. 

Deşi legătura dintre microtoponime şi toponimia propriu-zisă este destul de slabă, 
raportul dintre ele rămâne unul de subordonare. Microtoponimia formează un strat infe- 
rior, simplu, ale cărei elemente componente pot fi independente. Stratul următor, cel al 
toponimiei propriu-zise, se dovedeşte a fi independent de cel inferior, dependenţă 
lexicală, din perspectivă istorică. 

La toate acestea se adaugă un factor subiectiv, în sensul că acelaşi toponim poate 
fi considerat diferit, în funcție de felul cum este cunoscut de cei care îl folosesc. Gradul 
de cunoaştere şi de interes se realizează doar atunci când luăm cunoştinţă de obiect şi, 
respectiv, de numele acestuia. Dacă nu am fost niciodată într-o anumită localitate, cu 
toată mărimea şi importanţa ei, pentru noi, numele său rămâne un simplu complex sonor, 
legat de punctul respectiv doar pe harta geografică. Apoi, unele dintre ele rămân în 
documente, în hărţi şi nu se mai întâlnesc cu celelalte în sfera întrebuinţării lor. Toponimia 
propriu-zisă reprezintă un strat mediu, căci există alte numeroase toponime cu un grad 
mare de toponimizare. Situarea toponimiei la un nivel mediu face necesară utilizarea 
termenului de macrotoponim sau supertoponim. Acestea, indiferent de cum le vom 
spune, s-au ivit în străvechi timpuri, când, fără îndoială, sistemele toponimice erau deja 
constituite şi destul de complexe. Macrotoponimia se află în legătură cu sistemele 
geografice: sudic, nordic, vestic, estic, inferior, superior, mare, mic etc. Au deci un 
caracter geografic evident. 

Există macroobiective, teritorii întinse chiar, masive montane etc., care multă vreme 
nu au avutun nume; unele dintre ele continuă şi azi să nu fie numite în rândurile populațiilor 
locale. Factorii care determină o astfel de stare de lucruri sunt extralingvistici: aşezări 
umane rare, interes economic scăzut etc. Se ştie că locuitorii din zona muntoasă a 
Carpaţilor nu folosesc denumirea Carpați, iar mulţi nici nu cunosc acest cuvânt. Uneori 
chiar masive montane, impresionante prin mărimea şi întinderea lor, nu au nume, fiind 
numite simplu: munte, pe când plaiurile, păşunile, golurile alpine poartă fiecare numele 
său. Nu este vorba de cele date de geografi, geologi, căci numele Carpaţi nu este un 
oronim creat artificial; el are o vechime apreciabilă şi dăinuie, fără îndoială, de dinaintea 
formării poporului român şi a limbii române (v. infra, 92). 

O altă caracteristică a macrotoponimelor este aceea că ele sunt areale; ele se 
oglindesc în scara hărților; pe când microtoponimele sunt punctiforme, macrotoponimele 
sunt liniare sau conturate. 

După cum s-a putut vedea până acum, diferenţele dintre microtoponime şi 
macrotoponime sunt legate, în mare parte, de caracteristicile obiectelor denumite De 
aceea s-a încercat o clasificare şi a referenţilor. Aşa de pildă, cu cât obiectele 
(macroobiectele) sunt mai mari, cu atât numele lor sunt mai stabile, deşi „uneori obiecte 
mărunte, aflate departe de drumurile istoriei, conservă mai multă vreme denumirea lor, 
decât cele mari, aflate în situaţie contrarie”. De regulă însă, obiectele mari ale geografiei 
fizice îşi păstrează numele cu o mai mare persistentă, dăinuind din străvechi timpuri. De 
obicei, ele nu se schimbă chiar şi în cazurile când pe locurile respective se aşază populaţii 
noi, care vorbesc alte limbi. Aceasta se explică, evident, prin marea lor întindere, dar şi 
prin lipsa de interes „politic” de a fi schimbate. Deşi există variante fonetice ca: Dunăre, 
Dunai, Duna, Donau, Dunav etc., radicalul este acelaşi: dun-, don-, dan-. 

Denumirile obiectelor mărunte sunt date, de regulă, de populaţiile care se aşază 
primele pe acele locuri. Dacă la sosirea lor existau alte populaţii, obiectele având deja 
nume date de acestea, vechile denumiri se întâmplă să fie ignorate. Dealurile, pâraiele, 
trecătorile etc. pot, în general, nici să nu aibă nume, până în momentul când se iveşte o 
astfel de necesitate. Putem spune că microtoponimele reprezintă partea cea mai mobilă 
de nume proprii a toponimiei; ele sunt, de cele mai multe ori, nume primare şi se referă 
la formă sau la o altă caracteristică a obiectului denumit. Mare parte din ele au sens 
lexical şi ele sunt dovada vie a felului cum se desfăşoară procesul apariției şi evoluției 
numelor de locuri. 

Multă vreme importanța microtoponimelor a fost minimalizată, scăpându-se din 
vedere că amândouă aceste subclase de nume topice (macro- şi microtoponime) 
alcătuiesc un sistem unitar, că modul lor de alcătuire se aseamănă cu limba, respectiv 
graiurile teritoriului cercetat. 

Aşadar, pe nedrept neglijată într-un timp, microtoponimia preocupă în ultima vreme 
pe tot mai mulţi cercetători. Se recunoaşte cvasiunanim că microtoponimia oglindește, 
în ansamblul ei, cu mai multă fidelitate viaţa oamenilor şi legătura strânsă dintre aceştia şi 
locuri. În timp ce microtoponimia se află mai aproape de limba vorbită şi nu este supusă 
transformărilor determinate de măsurile arbitrare ale administraţiilor, găsindu-se la periferie 
şi conservându-se mai bine, în schimb toponimia majoră, mai ales numele aşezărilor, a 
suferit, din anumite cauze, numeroase schimbări. 

Neglijarea microtoponimiei a dus la aprecieri eronate cu privire la originea 
ansamblului toponimiei unei regiuni, mai ales atâta vreme cât s-a crezut că 
microtoponimele n-au fost consemnate de documente, neputând fi datate. Publicarea şi 
cercetarea unor vechi documente au dovedit că, la date foarte timpurii, exista un sistem 
microtoponimic închegat, ceea ce demonstrează stabilitatea lui de-a lungul vremii, 
stabilitate care constă în caracterul activ al modelelor. 

Despre neconcordanţa dintre numele aşezărilor umane (de o anumită origine) şi 
cele ale locurilor din hotarele lor (de altă obârşie) am semnalat cazuri concrete pe baza 
a trei aşezări din Banat, concluzia fiind aceea că, în timp ce aşezările şi-au schimbat 
numele, toponimele mărunte de pe hotarul acestora s-au păstrat, denumirile fiind pur 

româneşti. 
Indiferent de faptul că aparțin toponimiei propriu-zise sau microtoponimiei, 
toponimele pot fi împărțite în următoarele categorii, în funcţie de natura referenților: 


Oronimele (cf. gr. oros „munte”) cuprind numele proprii date unor forme de 
relief (pozitive sau negative), adică unor diverse obiecte (elemente) orografice. Unii 
cercetători folosesc termenul în sens restrâns, referindu-se doar la munți şi la coline. În 
general însă, termenul a fost extins asupra formelor de relief în totalitatea lor. Gh. Dragu 
este de părere că „oronimele trebuie să cuprindă numai ceea ce se referă la munţi şi la 
dealuri (relief cutat)”. 

Speleonimul este o formă a oronimului, o subclasă, alcătuită din nume proprii 
date formațiunilor naturale subterane (grote, prăpăstii, râuri subpământene, cascade, 
lacuri, fântâni). Obiectele geografice menţionate în paranteză, după definiția dată de 
Podolskaia (SROT, p. 128), derutează, sfera de cuprindere a speleonimului nefiind 
îndestul de clar delimitată. Oricum, termenul s-a impus: cf. germ. Speleonym (< gr. 
spelalaios „peşteră”). 

Alături de hidronime, de apele mari în primul rând, numele munților sunt cele mai 
rezistente şi mai vechi. Aici, în cadrul oronimelor se găsesc, probabil, ascunse denumiri 
care s-au păstrat până în zilele noastre, în formele lor primare sau aproximativ 
asemănătoare cu acestea. O cercetare a oronimiei româneşti în vederea descoperirii şi 
demonstrării unor baze vechi oronimice nu s-a făcut, căci ideea acceptată cvasiunanim 
este aceea că oronimia românească nu a păstrat denumiri prelatine sau provenite direct 
din latină şi nici de la alte popoare antice. 

Oronimia este cea mai legată de factorul uman, cel puţin în cazul poporului român, 
date fiind condiţiile istorice în care s-a format şi a dăinuit în împrejurări deosebite. 

„Deoarece muntele (şi stâna de pe el) putea fi domnesc, boieresc, nemeşesc, 
moşnenesc sau călugăresc, multe oronime carpatice derivă de la numele proprietarului 
sau arendaşului stânei de pe muntele respectiv”.55 Aşadar, nu întâmplător, majoritatea 
covârşitoare a munţilor noştri, a plaiurilor, păşunilor alpine, este de provenienţă 
antroponimică. Deşi există o oronimie formată din termeni geografici, care se referă la 
particularităţile formațiunilor orografice (structură geologică, vegetaţie, formă, aspect 
general etc.) totuşi „ceea ce caracterizează oronimia românească este numărul foarte 
mare — mai ales în zona alpină a Carpaţilor — al oronimelor create pe baza 
antroponimelor”.* Aspectele diverse sub care apar antroponimele, în raport cu termenul 
geografic, exprimat sau nu (munte, plai, muchie, picior, vârf etc.) au fost clasificate de 
E. Petrovici, în lucrarea citată la nota anterioară (p. 62-65). Atâta vreme cât documentele 
nu consemnează numele munţilor, este greu să se aprecieze vechimea unor denumiri de 
origine antroponimică. În afara unor nume ca Nămai (a. 1372), Tunsul (a. 1391), 
Lerescu (a. 1399-1400), Vârful Moşului (a. 1434) etc.*, pot fi multe altele care să 
aibă o vechime mult mai mare. 

S-au făcut numeroase observaţii cu privire la munţii româneşti şi la numele lor, la 

modul cum s-au născut acestea. „Muntele înalt este caracterizat printr-o extremă sărăcie 
a denumirilor de locuri”. Bogăția numelor topice nu este în raport cu varietatea şi 
bogăţia formelor de relief, ci cu accesibilitatea regiunii, cu densitatea populaţiei, cu valoarea 
economică a spaţiului etc. „Ceea ce interesează pe cioban, singurul locuitor al muntelui 
înalt, nu sunt culmile pietroase şi inaccesibile, ci văile prin care pasc turmele sale sau 
limita superioară a pădurii unde sunt localizate stânele. Astfel se şi explică «sinonimia» 
dintre munte şi stână: cf. «un păcurar (cioban) a cumpărat o stână sau un munte»”.* 

Cât despre speleonime, foarte multe dintre ele sunt creaţiile geografilor, în speţă 
ale speologilor, care le-au cercetat şi le-au catalogat conform cu originea şi structura lor 
geologică. Există însă şi multe peşteri cu nume vechi, date de populaţiile care le-au 
cunoscut şi folosit în diverse scopuri. Numele lor sunt, în cea mai mare parte, metafore, 
cum tot metafore create artificial sunt numele galeriilor, sălilor etc. ale peşterilor. 

Hidronimul este un nume propriu care exprimă diverse obiective geografice (natu- 
rale sau artificiale) şi care presupun existenţa apei, în general. În funcţie de caracterul 
acestora ele poartă denumiri diferite: oceanonim (oceane, mări, lagune); pentru mări se 
mai foloseşte şi termenul pelagonim; limnonime (nume de lacuri, bălți, mlaştini etc.)% ; 
potamonime (nume de ape curgătoare, fluvii, râuri). 

Opoziția râu (fluviu) — pârâu (în general un obiectiv hidrografic de mărime mică 
sau de întindere mică) îndreptăţeşte pe unii cercetători să utilizeze termenul 
microhidronime „nume de ape curgătoare sau stătătoare mici”. 

Dintre numele de locuri, cele mai vechi şi mai durabile sunt numele apelor. „Apele 
au atras aşezările omeneşti în preajma lor, au servit ca drumuri şi, în general, au uşurat 
viața omului”5 Cele mai stabile au fost numele apelor mari, care au prezentat o importanță 
strategică şi economică deosebită. A. Dauzat sublinia — referindu-se la hidronimia Franţei 
— că numele râurilor şi cele ale munților dăinuie, în marea lor majoritate, din perioada 
pregaleză, spre deosebire de numele de sate foarte puţine din această perioadă. Aceeaşi 
observaţie făcea şi F. Bezlaj despre prioritatea vechimii hidronimelor.” S-a mai spus, 
apoi, că denumirile de râuri aparţin popoarelor stabile, ele reuşind să treacă peste 
vicisitudinile vremii, ceea ce nu s-a întâmplat cu denumirile de aşezări umane." 

Numele râurilor mari au avut avantajul de a se fi păstrat, dar şi de a fi fost consemnate 
în documentele antichităţii. Părerea că s-au conservat mai bine denumirile de râuri mari 
nu trebuie absolutizată. Nume din această perioadă au păstrat chiar şi cursuri de 30-50 
km lungime. O statistică aplicată la o zonă hidrografică din Bulgaria a relevat că din 
hidronimele care au peste o sută de km, 7 sunt bulgare, 4 turceşti, 70 de origine tracă; 
dintre cele cu o lungime între 50 şi 100 km: 57 sunt bulgare, 22 turceşti, 16 de origine 
tracă.” 

Nu este exclus ca asemenea hidronime să se fi conservat şi pe teritoriul țării noastre, 
încercări de a reconstitui forme hidronimice vechi făcându-se adesea“, dar, în general, 
se manifestă prudenţă din cauza absenței documentelor, prudenţă nu întru totul justificată. 
Onomaşti din alte ţări au o mai mare încredere în existenţa unor hidronime străvechi, 
chiar şi în cazul celor mici, căci există suficiente dovezi care conduc spre paralele identice 

sau asemănătoare din toponimia antică; se acceptă apoi hidronime preslave, care aparţin 
rădăcinilor indo-germanice, precum şi hidronime care sunt dovada unei mai vechi şi mai 
apropiate comunităţi între limbile balcanice şi cele baltice. 

Incontestabil este faptul că, de regulă, cursurile de apă au avut un rol deosebit în 
istoria aşezărilor omeneşti. În vremurile mai puţin tulburi, vadul unei ape a constituit locul 
de aşezare a grupurilor umane, iar de-a lungul vremii cele câteva colibe au devenit oraşe 
cu sute de mii de locuitori, aşa cum dovedesc etimologiile unor mari oraşe: Oxford 
„Vadul Boilor”, Frankfurt „Vadul Francilor”. 

Nu în toate cazurile se poate afirma că s-au păstrat numele apelor, iar că cele ale 
aşezărilor s-ar fi schimbat, căci oraşe ca Damasc, Basra ş.a. îşi păstrează numele de 
câteva mii de ani, iar râuri ca Dunărea, Nipru, Volga ş.a. şi-au modificat numele de 
câteva ori de-a lungul timpului. 

O problemă foarte importantă o ridică diferenţierea râului sau fluviului de afluentul 
principal (cf. germ. Haupt/luss şi Nebenfluss), căci e greu de stabilit care este râul de 
bază şi care afluent: Missuri se varsă în Mississipi sau invers?" 

Râurile au, adesea, denumiri diferite pe anumite porțiuni ale cursurilor lor, ca în 
cazul citat de G. Kisch, cu Bistriţa şi Repedele.* Orăştie poartă, din amonte în aval, 
mai multe denumiri: Godeanu, Grădişte, Beriu, Râul Oraşului.5 

Râurile mari nu au stăpân, încât acestea, spre deosebire de cele mici, pâraiele, nu 
au nume care indică apartenența.” 

Hidronimele au mai puţine nume metaforice, în comparaţie cu oronimele. 

Rezumăm în cele ce urmează o clasificare făcută de V. Florea, clasificare a 
hidronimelor după „obiectul” de la care şi-au luat nume apele: 7) nume de ape care îşi au 
originea în aspectele geografice ale locurilor (hidronime care indică flora, fauna 
preponderente, sau diferitele aspecte ale teritoriului prin care trec, ale terenului, şi, în 
primul rând, cele privitoare la albia şi malurile apei); 2) nume de ape care indică diverse 
însuşiri ale cursurilor de apă; 3) hidronime provenite de la nume de aşezări, de munţi, de 
dealuri sau alte locuri; 4) hidronime care exprimă (indică) existenţa realităților istorico- 
sociale; 5) hidronime formate de la nume de persoane. Unele denumiri, cum sunt cele de 
sub 3, 4 şi 5, caracterizează numai apele mici.5 

Privitor la hidronimia ţării noastre nu putem spune că aceasta ar fi fost studiată pe 
ansamblul ei. Nu avem nici măcar monografii ale hidronimiei vreunui anumit bazin 
hidrografic şi nici studii care să fi abordat hidronimia românească după anumite criterii 
(vechime, structuri, origine). Cele mai multe lucrări s-au ocupat de numele de ape, luate 
izolat şi au fost discutate mai mult în privinţa etimologiei lor. O bibliografie parțială cu 
privire la această problemă dă Em. Bureţea.*” 

În general, studiile de toponomastică românească tratează hidronimele la un loc 
cu celelalte subclase de toponime. 

Horonimul, termen ştiinţific (cf. gr. horos „regiune”), care se referă la diferite 
teritorii, regiuni, zone mai întinse“ ; „se utilizează, de regulă, pentru spaţii geografice mai 
mari, când termenul toponim devine impropriu, datorită sensului restrâns al categoriei 

de nume deloc.” Fac parte, în primul rând, din această subclasă, denumirile provinciilor 
istorice (Ardeal, Moldova, Muntenia, Banat, Dobrogea), apoi câmpii întinse, ca 
Bărăgan ş.a., precum şi numele continentelor, ale ţărilor. Horonimele sunt naturale 
sau administrative; Podolskaia propune şi termenul horonim urban (SROT, p. 160), 
categorie în care s-ar încadra unităţile teritoriale urbane de o mai mare întindere, ca 
Băneasa, Ferentari, Colentina, Pantelimon ş.a. Bărăgan este un horonim natural, 
iar Bihor (judeţ), România — horonime administrative. Aşa le considerăm în prezent, 
dar iniţial au fost naturale. 

Majoritatea lucrărilor de toponimie se referă la toponimia satelor, respectiv la 
nomenclatura topică a vetrelor de sat, pe când toponimele din oraşe sunt neglijate sau, 
cel puţin au fost neglijate până într-o vreme, urbanonimia constituindu-se de fapt ca o 
subramură a toponimiei, relativ de curând.“ 

În categoria largă a oiconimelor (nume de aşezări umane în general, indiferent de 
mărimea şi importanţa lor) sunt grupate comonimele (denumiri ale satelor) şi 
asteonimele (cele referitoare la oraşe). Pentru astionime se mai foloseşte şi termenul 
urbanonim; termenul nu desemnează însă numai numele de oraşe şi târguri, ci şi obiectivele 
aflate în interiorul acestora (pieţe, străzi, poduri, clădiri etc.), fiecare dintre ele purtând 
denumiri diferite: agoronime „nume de pieţe” (Piaţa Amzei, Piaţa Matache etc.) cf. 
germ. Agoronym sau Plazname; hodonime, denumire dată unui obiectiv linear din 
interiorul unui oraş (străzi, linii de metrou sau de tramvai, bulevarde, splaiuri etc.): Calea 
Victoriei, Splaiul Independenţei, Bulevardul Magheru ş.a.; tot în categoria 
urbanonimelor se încadrează horonimele urbane, amintite mai înainte, precum şi numele 
proprii ale unor zone din cuprinsul oraşelor de o mai mică întindere (parcuri, cartiere, 
cimitire etc.): Parcul Tei, Cimitirul Belu, Balta Albă, Cişmigiu etc. Sunt urbanonime, 
de asemenea, diversele denumiri ale unor clădiri, poduri etc.: Teatrul Mic, Podul Grand, 
Bastion (Timişoara) ş.a." 

Numelor de locuri din perimetrele oraşelor li se cuvine o mai mare atenţie, căci 
existenţa consemnărilor documentare care au surprins nomenclatura urbanistică la un 
anumit moment, modificările suferite de-a lungul vremii, compararea aspectelor vechi cu 
cele actuale oferă cercetătorului date de o deosebită valoare istorico-socială şi cultural- 
economică.“ 

Deşi atribuirea numelor de locuri la oraşe „este într-o oarecare măsură artificială, 
având un caracter social mult mai pronunţat, ceea ce face posibilă schimbarea deasă şi 
în proporție mai mare a numelor de locuri”, importanţa lor este deloc neglijabilă, chiar 
dacă ar fi să ne referim numai la numele de străzi, pieţe, turnuri, biserici, mănăstiri etc. 
din capitala ţării.s Dar nu numai fostele reşedinţe de scaun (Bucureşti, Târgovişte, 
Curtea de Argeş, Suceava, laşi) cuprind asemenea mărturii valoroase în nomenclatura 
topică din interiorul lor, aspecte caracteristice epocilor în care au fost create, ci şi multe 
alte aşezări umane mai mari, existente din Evul Mediu, timpuriu sau târziu. S. Puşcariu 
enumeră câteva exemple din Braşo'* , care reflectă, prin semnificaţiile lor, transformările 
istorice prin care a trecut oraşul, cele petrecute în mentalitatea locuitorilor săi. Fosta 

denumire veche Bucium a fost înlocuită cu denumirea germană Rosenauger, tradusă în 
românește Prundul Rozelor, mărturie a tufelor de trandafiri sălbatici. Strada aflată astăzi 
pe locul vechiului Bucium se numeşte George Enescu. Târgul Boilor a fost înlocuit cu 
Strada Nicolae Titulescu, iar mai târziu a luat numele Diaconul Coresi; Strada 
Gheorghe Barițiu se numea altădată Târgul Cailor etc. Schimbări justificate şi, mai 
ales, nejustificate, au avut loc în mai toate oraşele ţării. Exemplele date de Al. Graur sunt 
edificatoare pentru mentalitatea unor factori administrativi, pentru mobilurile unor astfel 
de schimbări.“ 

Deosebirile dintre denumirile date în vetrele satelor şi în cele ale oraşelor nu sunt 
esenţiale, între sat şi oraş existând multe elemente comune. De aceea, viitorul dicţionar 
toponimic nu se poate dispensa de toponime ca cele amintite, chiar dacă ele sunt 
„nemotivate”, dar, „în acelaşi timp, dicționarul nu se poate transforma într-un ghid turistic, 
incluzând fără discernământ denumirile existente în oraşe'”.56 

Pentru viitoarele cercetări de toponimie urbană ni se pare interesantă următoarea 
schemă de clasificare a urbanonimelor (cu referire specială la numele străzilor): 1) străzi 
care poartă numele de familie ale locuitorilor (foşti proprietari, personaje glorificate 
pentru diverse merite); 2) denumiri ale unor grupuri de oameni care aparţin diferitelor 
profesii şi care trăiesc (au trăit), de obicei, la un loc; 3) denumiri de biserici, mănăstiri şi 
cimitire; 4) denumiri ale unor aşezări care intră în compunerea oraşelor sau puncte spre 
care se îndreaptă străzile; 5) microobiective; 6) amplasarea străzilor (poziţia acestora); 
7) forma, înfăţişarea exterioară a străzilor (impresia pe care acestea o produc asupra 
locuitorilor); 8) utilizarea sau însemnătatea principală a străzilor; 9) dependenţa străzilor 
respective de altele, învecinate; 10) denumiri date după cele ale unor obiective geografice 
fizice, care se află în apropierea străzilor; 11) denumiri simbolice.“ 

Dromonimul defineşte o cale de comunicaţie (terestră, aeriană, subterană): 
Transfăgărăşanul, Magistrala Albastră (Canalul Dunăre — Marea Neagră) ş.a. O 
importanţă deosebită o au denumirile vechi ale unor căi de comunicaţie, cum sunt cele 
care indică drumurile sării, ale oierilor; apoi cele numite în legătură cu diverse 
evenimente, întâmplări care i-au impresionat pe denominatorii lor, chiar dacă astăzi nu 
mai au importanța de odinioară sau dacă evenimentele petrecute au fost uitate: Drumul 
Bisericii, Drumul Cimitirului, Drumul de la Rohatcă:; cf. rohatcă „loc unde se intră 
în oraş şi unde se încasa în trecut taxele pentru mărfurile ce se aduceau spre vânzare” 
(DLR, s.v.) ; Drumul Sării, Drumul Oii, Drumul Olacului.“” Ele sunt dovadă a 
vechimii şi importanţei pe care o aveau drumurile în economia ţării, ele însele şi aspectele 
redate prin determinanţi.” 

Pentru păduri, crânguri, sectoare de pădure sau orice teren împădurit s-a propus 
termenul drimonim”! sau hileonim (cf. gr. hylea „pădure”), termen propus de I. Conea 
pentru a desemna formaţiuni vegetale, mai ales pădurile.” 

Studii speciale cu privire la denumirile pădurilor” nu au fost scrise la noi, deşi 
aspectele revelate de drimonime sunt deosebit de importante. În primul rând, o mulţime 
de nume topice de tot felul păstrează amintirea ținuturilor împădurite de odinioară, acest 

aspect al problemei fiind de mare interes pentru reconstituirea peisajelor geografice din 
epoci trecute. În al doilea rând, pădurile actuale conţin elemente fitonimice redate cu 
fidelitate de denumirile lor. Altele se referă la fauna preponderentă, la fondul cinegetic, 
care, evident, s-a modificat cu timpul. 

Un aspect deosebit ca importanţă este acela privitor la caracterul juridic şi social 
pe care îl reflectă drimonimele: raporturi de proprietate, restricţii cu privire la exploatare. 
Mai mult chiar, dat fiind rolul pe care l-au jucat pădurile în istoria zbuciumată a poporului 
român, numele pădurilor conţin mărturii despre evenimentele desfăşurate de-a lungul 
istoriei. Pădurea 1-a fost omului prieten ocrotitor. „Codrul — frate cu românul” are o 
semnificaţie mult mai largă decât cea care i se acordă de obicei. În timpul invaziilor, 
satele prea expuse acestora se retrăgeau în codrii greu de pătruns. Am exemplificat în 
alt loc, cu date şi nume topice acest aspect care oglindeşte importanţa pădurilor şi 
modul cum toponimia oricărui ţinut exprimă legătura dintre om şi mediu, în condiţii istorice 
date." 

O mulţime de personaje mitologice populează pădurile, după credinţa oamenilor. 
Un nume topic Păduroiul redă — remarcă Iorgu Iordan — tocmai pe acest geniu al 
pădurilor, Păduroiul, cu femininul Păduroaica, despre care se aminteşte în descântece.” 

Şi aceste aspecte de mitologie a pădurilor” , în legătură cu modul cum s-au fixat 
ele în toponimia forestieră, oferă cercetătorului date de extremă importanţă. 

Agroonimele sunt nume proprii date loturilor, sectoarelor, aflate în teritoriul eco- 
nomic al satelor (hotarul satului); cf. germ. Landwirtschatsname; ceh. jména trat'ovă, 
pol. nazwy gruntowe. Din această categorie fac parte denumirile de câmpii, ogoare, 
păşuni, fânețe, sectoare forestiere ș.a., socotite doar ele microtoponime propriu-zise.” 
Prin ele se defineşte strict repartiția acestor teritorii aparținătoare satelor, locurile destinate 
culturii diverselor cereale, legume, nutreţuri, locuri destinate pentru păscutul (diferențiat) 
al vitelor mari şi mici etc. 

Cu această ultimă subclasă toponimică am epuizat schița 4, stabilirea termenilor 
mergând în paralel cu o anumită clasificare a toponimelor bazată pe criteriul felului 
referenţilor, adică loc în general (de la obiectele geografice cele mai mărunte până la 
cele mai mari, aşezări umane, teritorii vaste, ape etc.). Nu am epuizat însă nici problemele 
terminologiei şi nici cele ale clasificării, care se fac şi după alte criterii decât criteriul 
referent. 

Există o serie de termeni onomastici generali, referitori la orice categorie de nume 
proprii, alții numai la unele din ele. Unde le vom încadra pe acestea? trebuie să recunoaştem 
că este extrem de dificil de efectuat asemenea încadrări. 

Aşa-zisele antonimii onomastice (opoziții binare) se întâlnesc deopotrivă atât în 
toponimie cât şi în antroponimie, precum Şi, într-o măsură mai mică în cadrul şi al altor 
categorii de onime. De asemenea şi calcul onomastic, numele artificiale, numele 
proprii elipsă ş.a. Toate acestea pot fi încadrate în secțiunile privitoare la problemele 
teoretice ale numelui propriu, cum de altfel am şi procedat cu unele dintre ele, sau 
urmează a fi analizate (sistem şi structură, formarea cuvintelor, stilistica numelor proprii 

etc.). 

Problemele necuprinse în diferite alte secţiuni le vom înşirui în continuare, întru 
totul arbitrar, fără a avea în vedere un criteriu anume (importanţă, frecvenţă, vechime 
sau nici măcar ordinea alfabetică). 

Un nume de localitate format de la numele unui sfânt (hagionim) ca Sfântu 
Gheorghe, Sângeorz, Sânnicolaul Mare ş.a. poartă denumirea de hagiotoponim. Nu 
trebuie să se confunde însă numele de localităţi, de locuri în general, provenite din 
hagioantroponime, formate la rândul lor din hagionime, ca Giurgiu, variantă a lui 
Gheorghe, care stă la baza antroponimului Giurgiu. 

Apropiate, într-o anumită privinţă, de acestea, sunt toponimele memoriale, nume 
de localităţi, de străzi sau ale altor obiecte geografice, date în amintirea unui personaj 
sau a unui eveniment: Nicolae Bălcescu, Mihail Kogălniceanu, Independenţa, Unirea 
ş.a. Numărul aşezărilor umane cu astfel de nume este mare, dar ele sunt greu acceptate 
de locuitori din cauza incomodităţii lor. Procedeul de a da nume străzilor pornind de la 
personalităţi şi evenimente este vechi: nu există, practic, localitate urbană care să nu 
posede denumiri de străzi cu caracter memorial. 

Când numele unor personalităţi sunt date oamenilor nu este vorba de nume 
(antroponime) comemorative propriu-zise, căci ele nu comemorează, ci se acordă mai 
degrabă pentru prestigiul de care s-au bucurat personajele respective, sau, uneori, moda 
este cea care determină acordarea unor astfel de nume, ca Napoleon, Cezar, Hanibal 
ş.a.78 

Introducerea termenilor toponim primar şi toponim secundar a fost necesară în 
stabilirea corectă a etimologiei toponimelor, precum şi pentru a diferenția verigile 
intermediare dintre antroponim şi toponim, când unul derivă din celălalt. 

Toponimele, date fiind funcțiile lor diferite, sunt calificative (Râul Alb, Muchia 
Ascuţită etc.), ele sunt calificative nu numai în situația când este exprimat termenul 
geografic, ci şi în situaţiile când acesta lipseşte, el subînţelegându-se (4scuţita, Detunat, 
Nămoloasa ş.a.). Toponime calificative se socotesc şi acelea care conţin elementul de 
calificare exprimat prin cuvinte străine (Bistra, Cerna, Crasna ş.a.). Toponimele 
calificative se găsesc pe acelaşi plan cu poreclele umane, în vecinătatea toponimelor 
metaforă. 

Germanului Landschaft îi corespunde rom. toponim peisagistic, prin care se 
denumeşte un obiect geografic, de întindere mare şi care indică o caracteristică 
predominantă a peisajului: Delta Dunării, Balta Brăilei, Munceii Dognecii etc. 

Tot în legătură cu funcţiile toponimelor, acestea pot conţine o indicație privitoare 
la localizarea obiectului faţă de alt element material, procedee de localizare fiind foarte 
variate. Un toponim locativ conţine deci o informaţie despre locul unde se află locul 
numit: Agrișu de Sus şi Agrişu de Jos, Aita Medie, faţă de Aita Mare şi Aita Seacă 
(acestea cu funcţii calificative); Amărăşti Dos şi Amărăşti Faţă, Aninişul din Deal şi 
Aninişul din Vale; Arieşul de Câmp şi Arieşul de Pădure, Băița de sub Codru ş.a. 
Astfel de nume topice se întâlnesc mai ales în microtoponimie şi sunt numite şi toponime 

orientative. 

Date fiind legăturile existente dintre locuri şi oameni, numele topice conţin adeseori 
informaţii cu privire la apartenenţa socială a localităţii sau a teritoriului respectiv, indicând 
pe cei care le-au stăpânit, ele sunt numite toponime posesive, termen impropriu, căci 
nu totdeauna aspectul posesiv exprimat (morfologic, gramatical) indică raporturi de 
posesiune propriu-zisă. 


b. Terminologie antroponomastică 


Chiar dacă nu într-atât de diversificată ca terminologia toponimelor, cea a 
antroponimelor ne întâmpină cu o chestiune destul de spinoasă. Este vorba de interferența 
continuă şi puternică între diversele categorii antroponimice: acelaşi nume de persoană 
poate fi prenume, nume de familie sau supranume. Acestei situaţii i se adaugă statutul 
nu îndestul de clar al supranumelui şi al poreclei, precum şi confuziile care se fac între 
hipocoristice şi diminutive.” Pe de altă parte aceste două subcategorii pot fi oricând 
prenume, nume de familie şi supranume. S-au ivit, de asemenea, dificultăţi în clarificarea 
conceptului de pseudonim sau în privinţa supranumelor individuale şi a celor 
colective. 

Pentru toate acestea, clasificările antroponimelor pe categorii funcționale s-au 
dovedit adesea susceptibile de îndreptăţite obiecţii, căci între acestea nu se pot stabili 
limite rigide, acelaşi fapt antroponomastic putând fi, în plan sincronic sau diacronic, un 
element aparținător oricărei categorii funcționale. 

Prin antroponim (nume de persoană) se înţelege orice nume dat unei ființe 
umane, reale sau fictive, nume acordat oficial sau neoficial, precum şi un nume acordat 
unei colectivități umane, colectivități mari sau grupuri mici. 

Avem în vedere aici, chiar dacă normele ortografice ale limbii române nu-l socotesc 
nume propriu, şi etnonimul, adică un nume care indică diverse categorii etnice (grupuri 
de oameni în sens larg, popoare, naţionalităţi etc.). Când aceste nume sunt date de 
reprezentanţii înşişi ai etniei respective (români, spre deosebire de valahi sau vlahi; 
Deutsche, spre deosebire de germani sau nemți etc.), acestea se numesc autoetnonime 
sau etnonime endogene, spre deosebire de aloetnonime sau etnonime exogene, 
nume date de reprezentanţii altor etnii decât cele numite. Când etnonimele provin din 
nume topice (greci < Grecia, muscali < Mosc, vechea denumire a Moscovei, echivalent 
cu neologismul moscovit ş.a.), acestea se numesc topoetnonime. Obiectul denumirii 
fiind omul, socotim justificat, în măsura în care acceptăm că etnonimele sunt nume proprii, 
ca ele să fie socotite fapte de antroponimie. 

Formula antroponimică bimembră sau trimembră este un stadiu ulterior în evoluția 
proceselor de denominaţie, la început fiind doar numele unic. 

Vorbind în cele ce urmează despre prenume, admitem o convenţie. Mai nimerit 
ar fi să-i spunem nume (de persoană), nefăcând deocamdată nici o distincție şi acceptând 

convenţional că ne referim la perioada numelui unic, deşi, teoretic, vorbim despre 
prenume sau nume de botez. 

Prenumele a suferit de-a lungul vremii o serie de modificări, căci acestea, ca şi 
elementele de lexic comun, s-au supus legilor fonetice sau, ca urmare a unor „accidente”, 
au fost înlocuite cu hipocoristicele născute din prenumele de bază. Hipocoristicul ca 
specie a numelui de persoană necesită unele clarificări. 

Studiile de antroponomastică vorbesc despre diminutive personale şi despre 
hipocoristice. Practic nu există decât hipocoristicul, căci „diminutivul” se aplică pe alt 
plan. Pentru a înţelege mai bine această chestiune, vom pleca de la un exemplu. Dumitru 
este un nume (în speţă un prenume), dar dacă cei apropiaţi purtătorului i se vor adresa 
acestuia cu Mitru, Mitruţă, Dumitraş sau Dumitrache, toate sunt hipocoristice ale 
numelui de persoană (prenumelui) Dumitru. Atât Mitru cât şi Dumitraş conţin o notă 
de alintare, de dezmierd, au amândouă o nuanţă afectivă, căci, folosindu-le, exprimăm 
atitudinea faţă de cel numit astfel. Este adevărat că, pe plan formal, Dumitraş este un 
diminutiv, deoarece pentru a-l forma ne-am folosit de un sufix diminutival, -aş, adăugat 
temei, Dumitru, dar el funcționează în plan onomastic ca hipocoristic. Aşadar, Dumitraş, 
Vasilică, Niculăieş, Ilenuţa etc. sunt false diminutive, cum false diminutive sunt şi 
toponimele derivate cu sufixe diminutivale. 

Când însă cineva se numeşte de la bun început Dumitraş sau Mitru (indiferent că 
acestea sunt nume de botez menţionate în acte, sau de familie— uneori pot fi şi supranume), 
Dumitraş şi Mitru nu pot fi socotite decât prenume, nume de familie sau supranume, şi 
nu hipocoristice. 

Gradul de afecţiune conţinut de hipocoristice este o trăsătură foarte relativă, în 
funcție de cel care foloseşte hipocoristicul, de împrejurarea în care este întrebuințat etc. 
Dacă cineva, numit în familie sau în intimitatea grupului sociolingvistic căreia aparține, 
Relu, hipocoristic al lui Aurel, este cunoscut, treptat, doar sub acest nume, Relu rămâne 
hipocoristic, chiar dacă gradul de afecţiune se diminuează până la ştergerea totală a 
acestuia. În treacăt spus, Aurel, cu tot aspectul său diminutival, este un prenume propriu- 
zis, şi nu un diminutiv sau hipocoristic. 

Apoi mai intervine o împrejurare, şi anume aceea când, din diverse cauze, 
hipocoristicele se degradează, devin nepotrivite pentru purtător, încât din nuanţa 
diminutivală avută la început (în copilărie) nu mai rămâne nici o urmă, ba se întâmplă să 
devină un nume cu nuanţă peiorativă. 

Procedeele de formare a hipocoristicelor sunt atât de variate şi îmbracă aspecte 
atât de diverse încât, practic, nu este cu putinţă să inventariem toate hipocoristicele 
posibile nici măcar de la cele mai productive prenume româneşti. Este suficient să luăm 
de exemplu două nume de botez româneşti tradiționale, Jon şi Maria, ca să ne dăm 
seama de diversitatea şi bogăţia acestui procedeu, care nu este specific doar limbii 
române, sistemului antroponomastic românesc. 

Fără să cunoaştem cu precizie prenumele de bază, nu putem afirma cu certitudine 
de la care prenume provin hipocoristicele /ca, Tase, Luţă ş.a. (de la Maria > Maricica 

sau de la Viorica; de la Năstase sau de la Tănase; de la Tia > Iliuţă sau de la Niculai 
> Niculuţă etc.). 

Afirmația că hipocoristicele îşi au originea în graiul copiilor” nu trebuie absolutizată. 
Numărul creaţiilor infantile de tipul Nonu (< Ion), Mitu (< Dumitru) sunt puţine în 
comparaţie cu hipocoristicele care se nasc spontan, din nevoia de scurtare a numelui, 
dar şi, evident, din dorinţa de a alinta, a dezmierda. „În trecut, hipocoristicele erau 
formate de adulţi pentru economie de timp şi de energie [...]. În prezent, adulţii sunt 
mult mai tandri cu copiii, le urmăresc gângureala şi pornesc de la ea pentru a le da nume 
de mângâiere, mai bine zis rețin forma în care copiii se numesc pe ei înşişi” 5! 

Tot felul de „accidente” concură la formarea hipocoristicelor: se înlătură partea 
iniţială sau cea finală, se păstrează acestea, combinându-se (Tănase > Tase). Sunt 
cazuri când dintr-un nume de persoană de 3-4 silabe rămâne una singură, pe baza 
căreia este greu de stabilit numele de bază: din //eana, formă populară a lui Elena, se 
„diminutivează”: //lenuţa, din care este posibil să extragem următoarele hipocoristice: 
Lena, Lenuţa, Nuţa, Uța sau chiar Lua.” 

O formulă modernă, ca urmare a modei străine, este crearea de hipocoristice de 
felul Vio(rica), bisilabic, Manu(ela), cu accent pe prima silabă dar şi pe a doua; ba chiar 
şi Mihaela), cu accent pe prima silabă. 

Moda se constituie la polul opus tradiţiei. Diverse cercetări întreprinse asupra 
sistemului antroponomastic românesc au semnalat tendinţe generale, indiferent de zone 
sau medii sociale. Diferenţele constatate sunt neesenţiale, acestea încadrându-se între 
aceşti doi poli: modă şi tradiţie. Inovația sau modernizarea propriu-zisă se manifestă 
doar sub forma unor fenomene întâmplătoare. 

Date obţinute, în urma anchetării a 25 de localităţi aflate la nord-vest de Alba- 
Iulia, au revelat tendinţa de a renunţa treptat la acordarea de prenume latine, justificată 
în perioada stăpânirii austro-ungare pentru a preîntâmpina maghiarizarea. Se află în 
regres, de asemenea, acordarea de nume inspirate din calendarul creştin, în afara celor 
de largă circulaţie, tradiţionale: dispar nume „neaşteptate”, ca Aviron, ludita, Visalon, 
Măcinic(a) ş.a. Se poate spune, pe de altă parte, că dispar diferenţele dintre oraş şi 
sat.s% 

Se află, de asemenea, în regres obiceiul de a i se da băiatului numele tatălui, iar 
primei fete, pe cel al mamei. Unele cutume constatate de Şt. Paşca, potrivit cărora „în 
familiile sărace se aleg nume comune, mai de rând”, iar „în familiile mai respectate din 
sat”, nou născuţii se botează cu „nume moderne, mai alese”: au devenit anacronice. Se 
generalizează tendinţa de a se da nume „alese”, mai cu seamă cea de a da câte două-trei 
nume, chiar şi patru, atât la oraş cât şi la sat. 

Rolul naşului în a alege numele celui nou născut a scăzut simţitor față de tendinţa 
aproape generală de până în primele decenii ale secolului nostru. Persistă sporadic 
ideea de a nu se pierde numele.® Există, de asemenea, obiceiul ca, în cazul în care 
moare un copil, următorul care se naşte în aceeaşi familie să primească un prenume 
neîntâlnit încă în sat.5 

Nu se mai folosesc în prezent prenume „păgâne”, respinse de Biserică, şi care se 
dădeau într-o anumită vreme: Aflat pentru un copil „aflat” sau „găsit”, „fără părinți 
cunoscuți”; Su/leţel prenume, pentru un copil luat de suflet”; Lepădar *; Seceruica, 
prenume dat, în Valea Timişului bănăţean, unei fete născute în câmp, la seceriş ş.a. 

Moda este un fenomen pentru orice epocă şi acţionează la toate popoarele. Moda 
constituie produsul tuturor condiţiilor de viaţă a omenirii (economice, sociale, politice, 
culturale) de-a lungul mileniilor. Ea a jucat un rol de seamă în primenirea nomenclaturii 
antroponimice. A existat o modă slavă (Radu, Bogdan, Vlad etc.), nume care au 
constituit, alături de altele, patrimoniul antroponomastic românesc, datorită, mai ales, 
prestigiului căpătat ca urmare a purtătorilor lor, personalități de seamă. A existat şi o 
modă greacă, o alta franceză, engleză, rusă etc. Acestora li se adaugă moda culturală: 
personaje ale operelor literare sau muzicale ori numele unor personalităţi culturale, în 
sens larg etc. Toate acestea au constituit surse bogate de inspirație pentru a se da nume 
copiilor. 

Cartea dedicată numelor de persoane a acad. Al. Graur oferă numeroase exem- 
ple în acest sens (Nume de persoană. .., passim), iar din partea finală a articolelor din 
enciclopedia onomastică a lui Christian lonescu ne putem da seamă în ce măsură 
pesonajele şi operele literare şi artistice au influenţat pătrunderea unor asemenea nume 
în antroponimia românească (Mică enciclopedie. .... 

Dar exact ca în cunoscuta teorie a „circulaţiei” cuvintelor, nu cantitatea de cuvinte 
(de nume) este importantă, ci valoarea lor de circulaţie şi, am putea spune, viabilitatea 
lor. Ca să luăm un exemplu în privinţa viabilităţii, Bogdan, Dan, Dragoş, Mircea ş.a. 
corespund unor anumite epoci, când acestea erau la modă. Ele au avut o perioadă de 
declin, iar în prezent constatăm revenirea lor în actualitate. Fenomenul se explică, evident, 
şi prin influenţe de ordin politico-cultural, dar principalul este că ele au supravieţuit. Pe 
când nume ca Manix, Pardaillan, Sandocan ş.a. au avut o existenţă efemeră şi o 
circulaţie restrânsă. Dacă moda se manifestă într-un anumit loc, ea contaminează, dar 
nu se răspândeşte prea departe, căci în alte părţi acţionează ca modă alte criterii. 

Alegerea prenumelui este o problemă intimă a părinților sau a altor persoane 
însărcinate în acest scop (naşi, autoritate juridică etc.). Cu toată libertatea care se lasă 
acestora, societăţii nu-i poate fi indiferent ce nume se acordă viitorilor cetăţeni. Ch. 
Ionescu formulează un adevăr, pe cât de bine cunoscut, pe atât de important: „prenumele 
ales la naştere va fi purtat toată viaţa şi numai împreună cu numele de familie. Dacă în 
copilărie formele hipocoristice şi diminutivale încărcate de afectivitate sunt binevenite şi 
nu deranjează, nu acelaşi lucru se întâmplă la maturitate şi bătrâneţe”. Întrucât prenumele 
şi numele de familie alcătuiesc împreună individualitatea celui care le poartă, alegerea 
„ar trebui să se facă ţinând seama şi de numele de familie, mai exact de armonizarea 
acestuia cu prenumele” (ibidem). Un Ghebu Romeo nu este o îmbinare născocită de 
autorul cărții de faţă, ci o realitate întâlnită acum câteva decenii. Scriitorii au inventat, 
tocmai în scopul de a ridiculiza, asemenea asocieri (vezi Caragiale, Brăescu, Muşatescu 
ş.a.). Dat fiind faptul că numele de familie este determinant, datorită caracterului lui 

ereditar, trebuie să se ţină seama că „un nume de familie lung se îmbină armonios cu un 
prenume scurt şi invers”! 

Nimic nu opreşte, nu există lege care să interzică acordarea numelor de către 
părinţi, nici la noi şi nici la alte popoare. Este greu de sugerat vreo măsură care să 
împiedice tot felul de situaţii ridicole, uneori „dramatice”: unui băiat i se dă numele de 
Carmen (confuzie din ignoranță, ajutată de -n final, propriu, după tradiţie, numelor de 
botez masculine), preschimbat mai târziu în Călin; o fetiţă este botezată Rigoleta (tot 
din ignoranță, precum şi din cauza părţii finale, ca în Nicoleta, Marieta ş.a.). 

O stratificare a prenumelor existente în antroponimia românească este posibilă, 
nu însă fără riscuri, mai ales când se ţine cu tot dinadinsul să se reconstituie fondul 
autohton şi cel imediat următor latin. Asemenea încercări sunt sortite apriori eşecului, 
deoarece „o continuitate între numirile oficiale ale romanilor păgâni şi ale românilor 
creştini nu există”? 

Ch. Ionescu observă că „între cele dintâi nume de persoană şi cele pe care le 
folosim astăzi, constituite într-un sistem şi în general identificabile morfologic şi semantic 
în enunţ, diferenţa este considerabilă” (Mică enciclopedie. ..,p. 9). 

Se mai pune problema: care nume sunt „frumoase” şi care „urâte”. Aprecierea 
conţine un mare grad de subiectivitate. Este răspândită convingerea că există nume 
sonore şi nesonore, care „sună frumos” şi care „nu sună frumos”. Dar şi în această 
privinţă lucrurile stau foarte diferit de la un mediu social la altul sau de la o epocă la alta. 
Unora li se pare că prenumele feminin Carmen sună frumos pe când altora nu. Putem 
spune oare că prenumele /rina nu este un nume frumos? Şi, cu toate acestea, oamenilor 
de la sate, într-o anumită vreme, li se părea că este un nume urât: „După ce că e urâtă, 
o mai cheamă şi Irina”. Concepţia despre frumos sau urât în acordarea numelor a 
suferit modificări de-a lungul vremii. Ceea ce părea frumos altădată (să ne gândim la 
prenumele Marghioala) astăzi, în urma unor degradări de tot felul, este socotit „urât”. 

O informatoare de la Eşelniţa spune că „sunt frumoase” prenumele care „pot fi 
strigate mai uşor”. Numele străine (Vilma, Pişti ş.a.) se dau animalelor, ceea ce reflectă 
atitudinea denominatorilor faţă de aceste nume străine de spiritul şi de obiceiurile lor. 
Există popoare care nu concep ca semenii lor să poarte nume simple, fără sens. Unii 
socotesc frumos un nume insolit („ca la nimeni”), izbitor, exclusiv, ca să sară în ochi, sau 
„cel mai obişnuit”, ca la toţi. Ambele poziţii şi tendinţe alcătuiesc doi poli, între care se 
găsesc tendinţe de diverse nuanţe. 

Oamenii nu-şi pun probleme de felul cum se numesc aşezările în care trăiesc şi cu 
atât mai puţin cu privire la celelalte nume de locuri din hotarele satelor. „Principiul estetic” 
a fost aplicat de oficialități, existând chiar campanii de schimbare masivă a acelor denumiri 
care „nu sunau frumos”, producând asocieri „inestetice”. Falsa pudoare a avut urmări 
păgubitoare pentru nomenclatura topică, aşa cum m arătat şi în altă parte. 

Fiecare dintre noi purtăm un nume de familie care ne însoţeşte, de regulă 
neschimbat, de la naştere până la moarte şi care rămâne, apoi, consemnat în documentele 
de după noi, păstrându-se chiar şi după ce amintirea celui ce l-a purtat se stinge. Numele 

de familie se moşteneşte şi se transmite urmaşilor, deşi prin căsătorie, pe linie feminină, 
numele de familie este — cu rare excepţii — înlocuit de cel al bărbatului, în afara cazurilor 
— rare, de asemenea — când se păstrează ambele nume: şi cel moştenit, precum şi cel 
„împrumutat”, al soţului. Există cazuri când o nouă familie constituită optează pentru 
numele de familie purtat de partea femeiască. Dar regula generală este cea bine cunoscută, 
a priorităţii masculine. 

Oricum, numele de familie are o mare importanţă socială, căci acesta ne 
individualizează nu numai relaţiile reciproce dintre fiecare individ şi semenii săi, ci mai cu 
seamă în relațiile referențiale oficiale, juridice. Numele de familie se menţionează în actul 
de naştere, în cele şcolare, în buletinul de identitate, în actele instituțiilor cu care purtătorul 
numelui de familie stabileşte diverse raporturi. Rigoarea cu care numele de familie se 
păstrează nu admite nici o abatere de la forma sa iniţială. Schimbarea voită, fără aprobare 
legală, are urmări neplăcute pentru cel căruia i se modifică numele de familie. Dacă 
dintr-un motiv sau altul, întemeiat, sau dintr-un simplu capriciu, cineva doreşte să-şi 
schimbe numele, acest lucru nu poate avea loc decât cu respectarea prevederilor legale, 
care permit schimbarea şi care trebuie să ia act de schimbarea respectivă. Aceste aspecte 
au un caracter juridic, ele întăresc legătura dintre onomastică, aşa cum am văzut în alt 
loc, şi drept. 

Înainte de a vedea de când, din ce epocă, oamenii (şi ne vom referi la realităţile 
onomastice româneşti) a trebuit să poarte un nume de familie, vom reaminti o realitate 
încă vie în cea mai mare parte a mediului rural din ţara noastră. La sate, membrii comunității 
rurale se cunosc între ei nu atât după numele de familie, cât mai ales după prenume 
(nume de botez) şi supranume. 

Deşi oficializat de peste două secole, alături de prenume, numele de familie nu 
este folosit peste tot şi de întreaga masă a vorbitorilor, căci cu toate transformările care 
au avut loc la sate, transformări care impun utilizarea sistemului oficial, sistemul popular, 
străvechi, statornicit de veacuri, continuă să fie folosit cu preponderență. Explicaţia 
constă în faptul că sistemul popular este capabil să precizeze mai bine persoana numită, 
s-o individualizeze mai pregnant şi să evite confuziile, care se pot crea când se folosesc 
numele de familie şi prenumele. De aceea chiar şi instituţiile, presa etc. folosesc uneori, 
după numele de familie şi prenume, cifrele I, II, III, sau numărul casei celui numit sau 
chiar supranumele acestuia. 

Deşi strămoşii noştri (ne referim la romani, de la care ne-au rămas dovezi scrise) 
cunoşteau sistemul tripartit (praenomen, nomen şi cognomen), la români, până în 
vremurile apropiate de noi, se utiliza numele unic, respectiv prenumele. „Înainte de 
formarea statelor feudale, când existau colectivităţi izolate, mici, în care erau puţine 
şanse ca două persoane să fie numite la fel, se folosea un singur nume” 4 În mod firesc, 
o dată cu dezvoltarea societăţii, cu creşterea numerică a membrilor săi, dar, mai ales, o 
dată cu dezvoltarea relaţiilor pe multiple planuri dintre membrii comunității umane, un 
singur nume s-a dovedit insuficient. S-a simțit astfel nevoia instituirii unui sistem de 
denominaţie mai precis, cu nume duble, uneori multiple. Perioada de trecere de la numele 

unic la cel dublu începe o dată cu formarea statelor feudale româneşti, adică cel mai 
târziu în secolul al XII-lea.” Cel mai la îndemână procedeu de determinare suplimentară 
era acela al indicării filiațiunii, precizându-se al cui fiu era cel numit. Mai întâi s-a spus 
„Gheorghe fiul lui Petru”, ca apoi să fie suficientă alăturarea celor două nume (prenumele 
numitului şi cel al tatălui), cel de al doilea fiind de fapt un fel de nume de familie. Şi în 
prezent, în unele părţi ale ţării, se foloseşte formula „Gheorghe al lui Petru”, înțelegându- 
se de la sine că este vorba de „fiul lui...”, deşi uneori cel de al doilea nume poate fi al 
bunicului, al unchiului (sau al tutorelui în general). Când tatăl nu era ştiut, cel nou născut, 
fiind fiul nelegitim al cuiva, a cărui paternitate nu putea fi declarată, la prenumele respectiv 
se adăuga prenumele mamei, cu articolul genitival proclitic unic a: Jon a Carrinei, Petru 
a Elenei etc. Cu timpul, o dată cu trecerea „numelui de familie” în acte oficiale, articolul 
e sudat la numele mamei, realitate ce explică numele de familie răspândit mai ales printre 
moldoveni, de tipul: Azoiţei, Amariţei etc. Alteori se folosea nu prenumele mamei, ci 
porecla, supranumele acesteia, ceea ce explică numele de familie ca Aolăriței, 
Acojocăriţei etc. 

În afară de acest procedeu, se mai întrebuința şi acela al aplicării la prenume a 
unui epitet, în speţă un supranume, o poreclă. Mircea cel Bătrân a fost numit astfel 
pentru a se deosebi de înaintaşul său Mircea Ciobanul. Simplificând lucrurile, putem 
spune că Radu era numit „cel Bătrân” spre a-l deosebi de fiul său Radu, care era numit 
„cel Tânăr”. Chiar şi când funcționau împreună, numele de botez alături de cel de familie, 
dacă acestea erau identice pentru tată şi fiu, se adăugau, în epoca modernă, aceleaşi 
epitete, dar în variantă neologică: Senior şi Junior, ca urmare a modei apusene, în 
speţă a celei franceze, aşa cum în epoca feudală, conform cu moda culturală slavonă, se 
spunea Starâi şi Mladăi. 

Pe scurt, am putea spune că numele de familie provin din prenume (forme pline 
ale acestora sau hipocoristice), din supranume în sens larg, din toponime, prin care se 
indica originea celui numit sau vreo altă legătură, de un anumit ordin, pe care acesta a 
avut-o cu localitatea respectivă. Urmând procedeul medieval, când un ins (de regulă 
stăpân al unor domenii) era indicat oficial şi prin menţionarea numelui domeniului cu 
ajutorul particulei slave ot (= din, de la), în timpurile moderne se adaugă la prenume şi 
nume de familie, direct, fără vreun alt mijloc auxiliar, numele localităţii natale sau al 
localităţii pe hotarul căreia se găsesc proprietăţile respective: Jon Popescu-Margina. 

Simpla parcurgere a unui inventar de nume de familie ca cel oferit de dicționarul 
lui Iorgu Iordan” ne revelează un impresionant mozaic de nume de familie, a căror 
clasificare ridică multiple probleme. În primul rând este vorba de originea lor. Făcând 
abstracție că ele provin din prenume, din porecle sau că au fost create artificial, dacă am 
stabili o clasificare după originea lor, urmând schema generală a lexicului limbii române, 
am constata că nu avem nici un exemplu sigur de nume de familie moştenit (autohton sau 
latin), în afara câtorva prenume presupuse a fi transmise direct românilor, mai bine zis 
păstrate de la latini (romani). Acelaşi lucru l-am putea spune despre cele de origine 
slavă veche, gotică, sau despre multe altele împrumutate de la popoarele cu care românii 

au intrat în contact de timpuriu. Problema se poate, însă, pune în epoca modernă, respectiv 
în ultimele două-trei secole, adică după ce numele de familie a fost oficializat. 

Vom întâlni în inventarul numelor de familie nume de provenienţă rusă, maghiară, 
franceză, bulgară, turcă etc. Indiferent de originea lor, cele mai multe au pătruns ca 
urmare a unor intervenţii voite, ca act impus de împrejurările şi de starea de lucruri 
existente în istoria provinciilor româneşti. Este suficient să amintim de acţiunea susținută 
a autorităților maghiare de a maghiariza numele oamenilor şi ale locurilor româneşti din 
Transilvania sau de cea a autorităţilor bisericii sârbeşti, pentru a ne explica numele de 
familie de coloratură străină, maghiare sau sârbeşti, în fapt româneşti, nu numai pentru 
faptul că erau purtate de români, ci şi pentru că ele trădează, chiar şi la o simplă analiză, 
foste nume româneşti. 

În mai toate timpurile şi în toate provinciile locuite de români, de altfel şi la alte 
popoare, un rol însemnat l-a jucat moda. Deşi nu totdeauna tendinţa de modificare a 
numelui este expresia aservirii spirituale a celor care admiteau sau provocau schimbarea 
numelor lor, este limpede că o asemenea modă a acţionat şi continuă să acţioneze în 
mentalitatea oamenilor. Este cazul cunoscut al unor scriitori, oameni de artă, care îşi 
modificau numele dându-i o nuanţă exotică: Negruzzi (pentru Negruf), Russo (pentru 
Rusu) ş.a. 

Apoi, un apreciabil număr de nume au pătruns în antroponimia românească ca 
urmare a stabilirii unor relații matrimoniale dintre români şi străini, de regulă căsătorii 
dintre românce şi bărbaţi aparţinători altor etnii, care au devenit cetăţeni români, 
păstrându-şi nemodificate numele originare. În aceste situaţii se găsesc cetăţenii străini 
stabiliţi, în diverse împrejurări, în ţara noastră şi care au devenit cetăţeni români şi şi-au 
transmis numele de origine urmaşilor. 

Vom mai observa de asemenea că nomenclatura antroponimică românească este 
variată şi din alt punct de vedere. Mijloacele derivative cu ajutorul cărora pot fi create 
numele de familie sunt deosebit de bogate. Nu este vorba de procedeele generale ale 
lexicului curent, cu care se derivă la nivelul apelativelor, când în urma derivării acestea 
devin nume de persoane (onime), ci de mijloacele specifice antroponimiei. 

Nu mic este numărul numelor de familie rezultate ca urmare a unor accidente de 
cancelarie — ca să le spunem aşa —, căci nu ne referim la accidentele fonetice, adică la 
cele care acţionează şi la nivelul lexicului comun. Seria aceasta de nume de familie 
îngreunează sarcina etimologiştilor sau poate duce la explicaţii false, deoarece nu au nici 
o legătură cu adevăratele cauze care au provocat apariţia numelor respective. 

Pentru a discuta supranumele, cea de a treia particulă în sistemul tripartit al 
denominaţiei româneşti, va trebui să revenim la existenţa celor două sisteme de 
denominaţie: cel popular şi cel oficial. 

Şt. Paşca este primul dintre lingvişti, care, pe baza unui bogat material onomastic, 
înregistrat în Țara Oltului, ridică în discuţie problemele generale, teoretice, cu privire la 
denominaţia personală. „Distingem de la început două sisteme profund deosebite unul 
de celălalt: 1) un sistem oficial, reprezentat de documentele istorice, inclusiv actele oficiale 

contemporane, sistem uzitat în viaţa administrativă, în şcoală, armată etc., impus şi susținut 
de necesităţi juridice -— altădată — iar mai târziu şi până astăzi de codul civil; 2) un sistem 
popular, aşa cum apare în graiul nucleelor sociale, în discuţia privitoare la indivizi sau la 
grupuri de indivizi, în afară de viaţa oficială. Cele două sisteme prezintă o egală importanță 
istorică. Devenite demult tradiţionale, deşi independente, ele se influenţează reciproc”. 
Cum arătam, sistemul popular continuă să fie folosit, în medii rurale, cu preponderență şi 
în prezent. 

Existenţa sistemului popular este absolut necesară la sate, „unde coincidenţa 
numelor de botez ca şi imperfecta individualizare rezultată prin numele de familie provenite 
de la numele de botez favorizează confuziile”.* Numele de botez, ales după criterii 
tradiționale, odinioară mai strict limitate, cu o libertate mai redusă în inovaţie, mult mai 
supusă tradițiilor, cutumelor, constituiau un inventar restrâns, supus continuu schimbărilor. 
Instituirea sistemului tripartit este o etapă istorică apărută din necesităţi determinate de 
transformările pe care satele le-au cunoscut. 

Multă vreme termenii supranume şi poreclă au iscat controverse, încă din secolul 
trecut, o dată cu apariţia lucrării lui I.-A. Candrea despre poreclele românilor. Candrea 
socotea că porecla este un cuvânt „prin care poporul loveşte în năravul sau defectul 
cuiva”””, iar prin supranume o poreclă generalizată, dată iniţial incidental unui individ, 
apoi preluată şi repetată de către toţi sau aproape toţi membrii colectivităţii respective, 
transformându-se astfel într-un element auxiliar al numelui persoanei căreia i-a fost 
atribuită.!% Reiese aşadar că, în timp ce poreclele sunt totdeauna peiorative, supranumele 
îşi pierde o asemenea caracteristică, o dată cu pierderea legăturii dintre nume şi cel 
numit. Definiţia dată de Candrea nu-l satisface pe Al. Graur care se întreabă: „de câte 
ori trebuie repetată porecla şi de câte persoane pentru a deveni supranume?” (Nume de 
persoane, 70). De altfel, discuţia dusă în jurul problemei poreclă/supranume este 
considerată de Al. Graur „neinteresantă”, căci nu o dată cei „vizaţi au schimbat, cu voia 
sau fără voia lor, porecla în renume şi au lăsat-o urmaşilor ca nume de familie, chiar când 
era vorba de un defect fizic pe care urmaşii nu-l mai aveau” (ibidem). 

Se pune problema dacă este cazul să se opteze pentru un termen sau altul, 
excluzându-se celălalt. Margareta Purcar-Guşeilă, după ce prezintă bibliografia problemei, 
începând cu lucrarea lui Candrea, în care se face diferenţa dintre poreclă şi supranume, 
şi până la cele în care se propune folosirea a doar termenului de supranume, aceasta 
conchide că este suficient să se folosească doar termenul poreclă cu următoarele 
subdiviziuni: poreclă cu rol afectiv păstrat; porecle cu rol neafectiv, de asemenea păstrat; 
porecle cu rol afectiv, care, cu timpul, trec la categoria celor cu rol neafectiv; şi porecle 
care au conţinut neafectiv, dar care primesc ulterior un conţinut afectiv.!! I. Roşianu 
consideră că nu este cazul eliminării unuia în favoarea celuilalt termen, cum sugerează 
unii cercetători. Argumentele celor care pledează pentru menţinerea unui singur termen 
pleacă de la necesitatea simplificării terminologiei.!% Soluţia unui singur termen este 
facilă, dar aceasta nu înseamnă că rezolvă problema. Confuziile şi aşa-zisa „controversă” 
au fost generate de „lipsa unei analize aprofundate a categoriilor respective, a genezei şi 

a evoluţiei acestora în sânul colectivităţilor în care au apărut”.! Porecla era considerată 
de I.-A. Candrea o metaforă (loc. cit.), adevăr acceptat de I. Roşianu, nu însă şi cu 
punerea poreclelor, în calitatea lor de metafore, în opoziţie cu „cuvintele de ocară” 
(invectivele) sau cu „calificativele”"% Respingerea unei astfel de opoziții este îndreptăţită, 
căci planurile pe care ele se găsesc sunt diferite: limbaj comun — limbaj propriu. Un lucru 
este cert şi anume acela că multe dintre supranume, considerându-le pe acestea fără 
legătură cu purtătorul lor (legătură bazată pe defect fizic, psihic) îşi au originea în porecle 
individuale, când, inițial, o asemenea legătură exista. Roşianu consideră că porecla stă 
pe acelaşi plan cu calificativul”, dar termenii poreclă şi calificativ vor trebui considerați, 
în acelaşi timp, antonimici, ei neputându-se confunda. Calificativele nu sunt „calificări 
ironice, căci Ștefan cel Mare, Alexandru cel Bun, Mihai Viteazul etc. sunt altceva 
decât Mihnea- Vodă cel Rău, Petre Șchiopul sau Papură- Vodă”.!% 

Toată neînţelegerea porneşte de la o altă problemă controversată şi anume aceea 
a conţinutului semantic al numelor proprii. Porecla, fiind mai aproape de apelativ, are, 
după părerea lui Şt. Paşca, valoare semantică şi afectivă, pe când supranumele nu ar 
avea asemenea valori tocmai din cauza îndepărtării sale de apelativ sau a pierderii legăturii 
cu apelativul. Supranumelui i-ar lipsi, de asemenea, o altă caracteristică, pe care porecla 
o are obligatoriu: spontaneitatea răspândirii acesteia din urmă. Aprecierea este însă 
foarte relativă. Cât de spontan se răspândeşte o poreclă este greu de apreciat, căci şi 
aceasta are nevoie de timp, răspândirea făcându-se treptat, într-o gamă foarte largă de 
situaţii, greu de categorisit. 

Păstrând observaţiile lui Şt. Paşca şi plecând de la ele, A. Stan afirmă că 
„Supranumele şi poreclele sunt două noţiuni diferite, care, în sistemul numelor de persoană, 
au funcțiuni specifice: porecla este un element cu conținut afectiv, în timp ce supranumele 
nu a avut niciodată un astfel de conţinut, sau, chiar dacă l-a avut la început, cu timpul l- 
a pierdut”. Porecla are totdeauna un conţinut ironic. Cât priveşte originea supranumelor 
în porecle, A. Stan consideră că „toate poreclele pot deveni supranume, dar nu toate 
supranumele au fost la origine porecle”.!% Afirmația Doinei Grecu potrivit căreia „porecla 
(spre deosebire de supranume) este raportată la un singur individ şi e plină de conţinut 
afectiv”% , ignoră poreclele — să le spunem calificativele — date unor grupuri umane, 
cum sunt supranumele colective intercomunale.!! Acestea, evident, nu mai sunt 
raportate la un singur individ, dar au conţinut afectiv, căci Cai, Iepuri, Pupeze etc. au 
asemenea conţinut, prin motivarea fiecăruia din ele. I. Roşianu se întreabă: „dacă 
supranumele este lipsit de conţinut afectiv, ce caută exemple de tipul /zmană, Mârțoagă, 
Sfârloagă etc. într-un studiu care tratează. .. supranumele?”!! Or, chiar titlul articolului 
Doinei Grecu explică problema, căci este vorba de „supranume provenite din porecle 
şi nume de localităţi” (s.n., V.I.).!? Cei numiţi /Jzmană, Mârţoagă etc. au „moştenit” 
asemenea nume: nu există nici o întâmplare şi nici un defect sau nărav propriu pe care să 
se sprijine motivaţia respectivelor supranume provenite din foste porecle. Supranumele 
identifică, evident, aşa cum sesiza şi Csák László 115 şi ele sunt folosite ca un adaos la 
numele oficial. Ele identifică doar, şi îşi pierd caracterul afectiv o dată cu trecerea lor la 

categoria supranumelor. Supranumele poate evoca şi situaţii sociale (profesia de pildă), 
dar dacă ea coincide cu situaţia socială (cu profesia) purtătorului, acesta fiind unul singur, 
sau în cazul unor colective intercomunale cu cvasitotalitatea membrilor colectivului uman 
respectiv, acestea nu mai sunt supranume, ci porecle (individuale sau colective). Faptul 
că într-o anumită parte a ţării nu s-a observat că supranumele provin din foste porecle 
nu trebuie interpretat că supranumele nu provin (şi) din porecle.!!* Este riscant să afirmi 
că un supranume actual nu ar fi fost cândva poreclă individuală (porecla cuiva dintre 
înaintaşii purtătorului de azi al supranumelui). 

Punctul în care se întâlnesc poreclele şi supranumele este acela că ambele identifică, 
„ambele se folosesc ca identificatoare”!!5, remarcă firească, deoarece ele au calitatea 
de nume proprii, iar funcţia de identificare a numelor proprii este esenţială, sine-qua- 
non. Rămâne de lămurit cealaltă trăsătură amintită: caracterul afectiv sau neafectiv al 
acestora. Afirmând — cum face autoarea citată — că valoarea afectivă nu este o stare 
imuabilă, oricând acest rol (valoare — o corectează I. Roşianu!!*) trece din afectiv în 
neafectiv, complicăm şi mai mult lucrurile, căci nu mai putem invoca, în delimitarea 
poreclelor de supranume, criteriul conţinutului afectiv. „De altfel, criteriul valorii afective 
constituie de multe ori un pas greu de trecut atunci când, pe teren, vrem să stabilim dacă 
avem de a face cu o poreclă sau un supranume. Trebuie, totuşi, avut în vedere faptul că 
sistemul popular de denominaţie personală are, spre deosebire de cel oficial, mai multă 
mobilitate. Numai o bună cunoaştere a situaţiei, pe teren, a evoluţiei sistemului în sânul 
nucleului social în care a apărut, a dinamismului şi a mobilităţii lui ne dă posibilitatea 
redării cu fidelitate a faptelor, neobligându-ne la separări riguroase de material”.!!” 

În concluzie, am putea spune că ambii termeni trebuie menţinuţi şi folosiţi de la caz 
la caz, în funcţie de realităţile concrete înregistrate în cursul investigaţiilor de teren. 
Supranumele este un termen „savant” preluat din terminologia altor popoare, porecla, 
cu diferitele ei variante terminologice (nume de sat, nume de batjocură, nume de 
ciufală etc.) este un termen particular, dar nu întru totul specific sistemului 
antroponomastic românesc. Literatura sovietică înţelege prin prozvisce „o formă de 
antroponim, un nume suplimentar dat omului de către semenii săi în funcție de o anumită 
trăsătură de caracter sau fizică, de o anumită împrejurare din viaţă etc.”!!! o poreclă 
deci; cf. lat. cognomen, engl. nickname, germ. Ubername, Beiname. În funcţie de 
gradul de ironizare, de satirizare, a celui numit sau de diverse aspecte situaționale, se 
disting mai multe feluri de porecle: poreclă meiorativă, în care se reflectă particularitățile 
deosebite, meritele celui numit (cum sunt calificativele date unor domnitori: Mare, Bun, 
Viteaz etc.), în opoziţie cu poreclele peiorative (Rău, Despot etc.). 

Un loc aparte îl ocupă poreclele (supranumele) colective, date unei familii, unui 
grup de familii sau unor colectivități umane mai mari, denumite, cu un termen general, 
porecle de grup, asupra cărora vom reveni. 

În terminologia sovietică, prin prozvisce nasmeslivoe se înţelege o poreclă în 
care batjocura, zeflemeaua sunt evidente, categorie de porecle cărora în germană li se 
spune Spitzname. Poreclele date în medii infantile (în şcoală de exemplu); cf. rus prozvisce 

Skol'noe) au făcut obiectul unei teze de doctorat susţinută de V. Goran.!!? 

Tot porecle sau supranume sunt în ultimă instanţă andronimele şi gineconimele, 
sau, având o situaţie aparte, pseudonimele. 

Literatura românească posedă un amplu inventar de pseudonime înregistrate în 
diverse publicaţii, identificate în opere literare, publicistică 1%, care cuprinde „pe acei 
scriitori, publicişti şi ziarişti români, care au semnat unele din scrierile lor cu pseudonime, 
anagrame, alonime, criptonime, asteronime, iniţiale şi alte chipuri de a iscăli”.!?! După 
cum se vede din acest fragment explicativ, alături de pseudonime există şi alte feluri de 
nume false” (cf. gr. pseudos „fals”), de unde se înţelege că pseudonimele nu sunt singurele 
antroponime născocite în scopuri diverse, dintre care cel esenţial este „ascunderea 
identităţii” celui care îl poartă. 

Mariana Istrate întreprinde un studiu comparativ între pseudonime şi supranume, 
studiu din care se desprinde o seamă de chestiuni importante pentru lingvistică, respectiv 
pentru onomastică, pseudonimele constituind nu numai o problemă de istorie literară, ci, 
„în acelaşi timp, şi o problemă a lingvisticii. Ea se cuvine deci investigată cu mijloace 
proprii acestei discipline”.!% 

Cauzele pentru care se recurge la pseudonime sunt diverse: autorul poate fi 
împiedicat să-şi facă numele cunoscut de frica unor urmări, persecuții, sau pentru că 
rangul său social nu-i permite să publice anumite lucruri; în prezent, când acelaşi autor 
semnează mai multe materiale în aceeaşi publicaţie, recurge la pseudonime; uneori femeile 
se foloseau de un pseudonim masculin, dar se cunosc şi situaţii inverse, când bărbaţii îşi 
aleg pseudonime feminine: Aurore Dupin, baroană Dudevant, a semnat cu binecunoscutul 
pseudonim bărbătesc George Sand, iar publicistul român Artur Arsene, Maria 
Arsene. Când numele autorilor sunt banale sau au sonorități neplăcute, din dorinţa de 
a şoca, de a atrage atenţia etc. se recurge la un pseudonim, cu o anumită motivaţie. 

Plecând de la ideea că, atât sub raport teoretic, cât şi sub raport funcțional, 
antroponimele pot fi studiate în relaţiile dintre ele, din perspectiva comportamentului pe 
care îl au în procesul de denominaţie, M. Istrate stabileşte asemănările dintre supranume 
şi pseudonime. O primă asemănare ar fi aceea că ambele sunt de fapt nişte „nume 
adăugate la numele oficial [...] sau reprezintă un nume care se substituie celui oficial, 
sau, în unele cazuri, sunt nume care au o existenţă paralelă cu cea oficială”. Dar, în 
timp ce supranumele este impus de colectivitate, pseudonimul este luat la liberă alegere, 
însă funcționalitatea lor este identică. Din punct de vedere lingvistic nu există deosebiri 
de principiu între pseudonime şi alte nume de persoană, căci modurile de formare sunt 
asemănătoare şi în cazul unora şi în al celorlalte.!?* Abaterile sunt cazuri rare, încât 
observaţia lui A. Dauzat, citat de M. Istrate, este, în principiu, valabilă. Pseudonimele 
alcătuite din inițiale, anagramele sau criptogramele sunt de fapt nume de oameni şi 
motivarea lor este aceeaşi ca la orice antroponim. 

O altă deosebire este aceea că, în timp ce supranumele apar din nevoia de a 
individualiza şi identifica, pseudonimele încearcă să ascundă individul din diverse mo- 
tive, cum sunt cele arătate mai înainte. Asemănările şi deosebirile reies cu mai multă 

evidenţă operând o clasificare din punct de vedere semantic, şi a unora şi a altora: 
ambele se referă la particularităţi fizice şi psihice; indică o îndeletnicire a celor ce le 
poartă (reală sau dorită, în cazul pseudonimelor); indică originea purtătorilor 7; dacă 
din cele spuse până aici se pot vedea punctele de asemănare, există pseudonime pentru 
care nu găsim corespondențe în categoria supranumelor: unele urmăresc să impresioneze 
prin rezonanţe exotice (Le-Van-Tyn, pseudonim purtat de Caragiale, din care transpare 
etnonimul /evantin, aluzie la originea strămoşilor săi); uneori se împrumută numele unor 
personalităţi istorice sau ale unor personaje literare celebre, prin această alegere, autorii 
autocaracterizându-se sau exprimându-și un ideal. În calitatea lor de nume proprii, 
pseudonimele sunt semne lingvistice, cuvinte, cărora, contrar celor care neagă conţinutul 
semantic al numelor proprii, li se acordă, de regulă, un sens, care se manifestă la nivelul 
vorbirii, în context. 

Şi, în sfârşit, o ultimă deosebire între supranume şi pseudonime este aceea că 
primele aparţin sistemului de denominaţie popular, pe când pseudonimele se află în 
apropierea graniţei sistemului oficial, până la oficializarea lor ca nume.” 

Toate celelalte „chipuri de a iscăli”, cum se exprimă M. Straje-— adică anagramele, 
alonimele, criptonimele, asteronimele etc. — sunt în fapt pseudonime. Diferenţele 
tin de procesul de formare, special, ca în cazul anagramelor, unde numele (prenume şi 
nume de familie, alteori numai acesta din urmă) este modificat prin amestecarea literelor 
şi obținerea unui alt nume, de cele mai multe ori plauzibil prin aspectul său sonor (grafic), 
dar nu neapărat, acesta putând avea şi un aspect insolit, puţin obişnuit. Criptonimul 
este un pseudonim a cărui menire este să ascundă, să tăinuiască cât mai strict pe purtătorul 
lui, este deci un nume de persoană „fals” şi „criptic”. Criptograme pot fi şi numele unor 
localităţi, care pentru a fi ferite de indiscreţiile inamicului, pe timpul luptelor, iau nume 
criptice, alteori sunt numite cu asemenea denumiri operaţiuni militare, momente când 
trebuie să se intervină etc.; un fel de „Localitatea N” sau „Ziua Z” etc. Alonime sunt de 
fapt toate numele care funcționează în paralel cu cel oficial, ele fiind variante ale 
antroponimelor, cf. engl. a/lonym.!2 

În definiţia antroponimului am specificat că acesta este orice nume dat unei ființe 
umane, luată ca individ, sau ca grup uman. Onomastica foloseşte opoziţia terminologică: 
antroponim individual şi antroponim de grup (cf. rus. antroponim gruppovoj, 
germ. Personengruppennamen). 

Antroponimul de grup reprezintă un nume dat unui grup uman care întruneşte o 
caracteristică comună, putând fi vorba de nume de familie colective, de supranume 
sau porecle colective. Nu este cazul doar al creaţiilor literare de tipul Neamul 
Comăneştilor, titlul unui ciclu romanesc al lui D. Zamfirescu, sau Neamul Şoimăreştilor 
(Sadoveanu), Neamul Vlaşinilor (Ioana Postelnicu) etc., ci de o accepţie mult mai 
largă şi de o gamă mult mai diversificată a acestei specii antroponimice, la baza căreia 
stă ideea de grup. 

Plecând de la definiţia strictă a antroponimului, „nume de ființă umană”, numele 
dat etniilor în sens larg sunt şi ele nume de grup, deci etnonimele sunt specii ale 

antroponimelor sau, am putea spune, subspecii ale antroponimului de grup. Cum tot 
aşa, toate numele de oameni derivate de la numele localităţilor cărora aceştia aparţin 
(ieşeni, ploieşteni, piteşteni sau poienari ș.a.) sunt antroponime, respectiv antroponime 
de grup. Mijloacele de formare a unor astfel de nume au fost analizate în diverse lucrări, 
fără să se poată deduce din ele că sunt nume de persoane, dar, acceptându-le ca atare, 
urmează că atât ele, cât şi etnonimele ar trebui să se scrie cu iniţială majusculă, ceea ce 
nu se prevede în lucrările de normare a ortografierii numelor. 

Şi în cazul următoarelor categorii de nume proprii onomaştii ignoră criteriul 
(orto)erafic, dar le discută ca fiind categorii onomastice. În situaţia aceasta se găsesc 
poreclele sau supranumele colective date locuitorilor unor aşezări omeneşti, numite de 
asemenea şi supranume colective intercomunale 1%, tratate de alţi cercetători 
diferențiat: porecle intercomunale şi supranume intercomunale.!" 

Fie că sunt porecle, fie supranume, determinantul infercomunal indică situația 
că ele sunt date de locuitorii unor sate celor din alte localităţi sau chiar de pe o zonă mai 
întinsă. Cele mai multe au în vedere aşezarea geografică sau ocupaţia oamenilor." Ele 
rezultă în urma întrebărilor diverse din chestionare: „Cum li se spune în batjocură locuitorilor 
din sat, de către cei din satele vecine?”, „Ce nume de batjocură dau oamenii din sat 
celor din satele vecine?”, „Ce nume de batjocură poartă membrii de familie dintr-o 
anumită parte a satului sau de pe o uliţă?”!55 Chestionarul NALR pe regiuni prevede 
două întrebări care vizează supranumele (individual şi colectiv) şi poreclele: întrebarea 8 
are în vedere numele de batjocură al locuitorilor, iar 9 numele colectiv al locuitorilor din 
regiunea anchetată. NALR-Banat dă, acolo unde s-a putut obţine un răspuns, numele 
intercomunale şi, de câte ori s-au obținut informaţii, motivaţia lor: locuitorii satului Câlnic 
sunt porecliţi broaște, iar aceştia, la rândul lor, îi poreclesc pe cei din Moniom sau 
Soceni, racu şi, respectiv, lingură (Anexă, p. 55); locuitorii din Gherman sunt porecliți 
brânzari — pentru că aveau multe oi, iar cei din Percosova, vărzari — deoarece cultivau 
varză (Anexă, p. 61) etc. 

Ion Nuță se ocupă în studiul amintit cu acele „supranume colective cu valoare 
antroponimică bine definită — aceea de a servi ca mijloc suplimentar de identificare 
comodă, plastică şi reală a unei colectivităţi —, care nu se datoresc capriciilor unor 
indivizi şi care nu sunt predominate de o notă ironică”, cu referire la o aşezare geografică 
şi la ocupaţia locuitorilor. Iată categoriile de supranume colective ce se desprind de aici: 
de la numele unor împărțiri administrative (plase) — copoieni < Copou; coşuleni < 
Coşula etc.; de la nume de ape — bahluieni, jâjâieni etc.; indică aşezarea geografică a 
localităților: bălțeni, câmpeni, delari etc.; derivă de la numele celui mai apropiat oraş: 
botoşăneni, dorohoieni etc.; indică îndeletnicirea: cărbunari, fiânghieri etc. În încheiere, 
I. Nuță concluzionează: „Majoritatea supranumelor colective îndeplinesc funcţia de subs- 
titut al numelor de locuitori, au o funcție antroponimică reală, apar independent, fără a fi 
adaosuri pe lângă un nume derivat oficial (un derivat de la numele satului) şi singure au 
capacitatea de a fi autentice semne de identificare obiectivă a unui grup de oameni”.1% 

Problema se pune deci care dintre termenii propuşi este cel mai potrivit pentru a 

indica un antroponim dat unui grup uman: antroponim de grup sau antroponim colectiv? 
În spiritul limbii române ni se pare mai indicat termenul general de antroponim colectiv, 
care exprimă aceeaşi noțiune ca şi antroponim de grup. Urmează ca în această subclasă 
să se includă supranumele şi poreclele colective, intercomunale sau cu caracter 
regional, cum sunt cele semnalate de I. Nuță, supranumele sau poreclele colective date 
locuitorilor unor părți de sat sau de pe o uliţă, precum şi supranumele şi poreclele date 
membrilor aceleiaşi familii, sau mai multor familii înrudite, de tipul „(neamul) Popeştilor” 
sau „(neamul) Cornenilor” etc. În aceeaşi categorie intră antroponimele colective for- 
mate cu suf. -oni, cu valoare antroponimică (vezi infra 102) sau cele cu formă de plural 
de tipul Cantemiri, Cantacuzini, Brâncoveni etc. 

În terminologia antroponomastică se întrebuinţează termenul de specialitate 
patronim sau nume patronimic (cf. fr. patronyme, engl. patronymic, rus. patronim 
sau patronimicceskoe imja). Prin aceasta se înţelege un derivat provenit de la numele 
sau supranumele tatălui sau de la alt urmaş pe linie paternă, fie că acesta este nume de 
familie sau supranume (purtate de urmaşi). Patronimul reprezintă o fază următoare 
aceleia când urmaşul se numea Gheorghe fiul lui Petru sau când Petru se adăuga fără 
nici o modificare la prenume, care, apoi, prin derivare devenea Petrescu sau Petreanu. 

Andronimul este o formă a antroponimului care se referă la un nume dat 
suplimentar unei femei (o poreclă în ultimă instanţă, un supranume), după numele sau 
porecla bărbatului (cf. engl. andronymic, germ. Andronym): Chiriţoaia, Mumuloaia 
ş.a. Alteori, andronimul provine nu de la numele bărbatului, ci de la denumirea rangului 
social sau de la funcţia acestuia: Spătăreasa, Clucereasa etc. 

În opoziţie cu andronimul se află gineconimul care reprezintă un nume (o poreclă 
devenită uneori nume de familie, după oficializarea lui) dată bărbatului după numele 
femeii: Avârvării, Acasandrei etc., specifice în această formă Moldovei. Ele reflectă un 
anumit caracter juridic, ca urmare a incertitudinii sau, pur şi simplu, a necunoaşterii 
paternităţii. Nu în toate cazurile gineconimele conţin articolul posesiv invariabil a, căci 
numele mamei sau al soției trece şi fără vreo modificare formală la categoria numelor de 
familie: Elena, Maria etc. 

Gineconimul se suprapune, după cum se poate vedea, cu matronimul, termen 
aflat în opoziţie cu patronimul, care comportă aceleaşi aspecte de ordin social, spre 
deosebire că nu mai este vorba de numele tatălui, ci al mamei. 

N.A. Constantinescu atrage atenţia asupra situației când patronimul sau matronimul 
sunt înlocuite cu adelfonimul sau cu numele marital. În asemenea situaţii, la prenume 
se adaugă nu numele tatălui sau cel al mamei, ci cel al fratelui sau, respectiv, cel al soției. 
În cazul moştenirilor sau al actelor care consfinţeau înstrăinarea unei posesiuni sub orice 
formă, actul „se adresează fratelui mai mare, în calitate de cap al cetei composesorale şi 
de păstrător al actului; documentul enumeră apoi pe ceilalți fraţi: ,... lui Micu cu fraţii săi 
anume: Vlad, şi Stan şi Şerban, fiii lui Drăgan din Tomşani”. În această situaţie, cei trei 
frați adăugaţi după titular nu-şi pot valorifica dreptul fără să facă uz de numele fratelui 
care deţine actul [...]; relația se exprimă prin termenul diplomatic brat „frate”, care 

precede numele fratelui pus în genitiv sau nominativ (DO, p. XXXIV). Cu timpul, s-a 
renunţat la specificarea termenului care exprimă raportul de înrudire (brad), aşa cum s- 
a renunţat la sân „fiul, formule antroponimice, adăugându-se pur şi simplu la prenumele 
celui în cauză cel al fratelui. Fiecare dintre cei trei fraţi amintiți mai înainte se putea numi: 
Vlad Micu, Stan Micu şi, respectiv, Șerban Micu. 

Deşi mai rare, există totuşi cazuri, când se dă numele de familie sau chiar 
supranumele tatălui ca nume de botez urmaşului. Cauza este diferită de la o situaţie la 
alta. Este vorba, mai ales, de acele nume de familie sau supranume de o anumită 
notorietate, purtătorii lor bucurându-se de un oarecare prestigiu în colectivitatea respectivă 
şi când ele devin prenume. Există însă şi situaţii determinate de alte motive: pe linie 
bărbătească nu există urmaşi, încât numele de familie sau supranumele tatălui este 
amenințat să se piardă şi, prin urmare, el se dă fetei pentru a perpetua amintirea 
înaintaşului, a familiei. Nu ştim cât de răspândit este obiceiul, dar el a fost înregistrat de 
noi în jurul Reşiţei, aşa cum se poate vedea din următorul exemplu. Ogrin era cunoscut 
la un moment dat ca supranume, păstrând amintirea unei familii cu acest nume. Deci, 
într-o primă fază, numele a fost „salvat” prin trecerea lui în categoria supranumelor. 
Situaţia lui a devenit precară în momentul când unicul copil (fată) nu mai rămâne în 
„pociumb” şi pleacă noră într-un alt „pociumb”, cu alt nume de familie şi un alt supranume, 
motiv pentru care fata este numită Ogrinca. 

Supranumele fiind mai cunoscut, mai ales într-o anumită vreme, este apărat cu 
mai multă grijă şi stricteţe, de aceea chiar şi urmaşilor pe linie bărbătească li se dădeau 
nume de botez prin transferarea supranumelui, mai cu seamă în familii cu poziţie socială 
modestă, când, prin ginerire, căsătoria într-o altă familie cu o poziţie socială superioară, 
supranumele urma să se piardă. Aşa se explică un nume de botez ca Tulburică, provenit 
din supranumele Tulbure (Câlnic — Reşiţa). 


c. Numele proprii ale animalelor 


Asupra zoonimelor, a numelor de animale (în general) nu au fost întreprinse prea 
multe studii. Şt. Paşca s-a oprit asupra acestora în cunoscuta sa monografie onomastică 
(Nume de persoane şi nume de animale din Ţara Oltului), apoi un astfel de studiu cu 
caracter teoretic este şi cel al lui Gr. Brâncuş.!% 

Este un lucru prea bine ştiut că una din ocupațiile de bază cu tradiţie ale românilor 
este păstoritul, practicat împreună cu agricultura. Animalele făceau parte din viaţa lor 
cotidiană şi, în mod firesc, trebuiau să poarte un nume. Aceste nume nu sunt doar simple 
„mărci” de diferenţiere, depăşesc sfera lingvistică, şi dezvăluie şi alte aspecte, cum sunt 
cele legate de cutumele ţărăneşti, de psihologie, de cunoştinţe; ele dezvăluie totodată 
potenţialul de creaţie al denominatorilor. Şt. Paşca făcea observaţia potrivit căreia 
„criteriile după care se aleg numele ce se dau animalelor sunt aceleaşi pe care le-am 
remarcat la supranume şi, într-o oarecare măsură, la numele de botez” (op. cit.) 

O trăsătură caracteristică a zoonimelor este aceea că ele se schimbă cu mai multă 

uşurinţă decât numele oamenilor, chiar şi decât poreclele care nu sunt legate de sistemul 
oficial. Schimbarea se face în funcţie de anumite considerente de ordin subiectiv sau 
obiectiv, cum ar fi de pildă comportamentul unui animal. 

Criteriile după care se numesc animalele sunt variate, cum se poate vedea şi din 
articolul citat al lui Gr. Brâncuş: a) nume date după zilele săptămânii (Lunaia, Marţolea, 
Miercureaua, Joiana, Vinioara, Sâmbotica, Domnica) sau după partea din zi (Seran, 
Murgilă); b) după flori (Viorica, Zambilica, Trandafir etc.), plante (Șofran, Cimbrişor, 
Busuioc etc.); c) după părți fizice, culoare (Suru, Murgu, Pagu, Băluţa ş.a.); d) după 
nume de păsări sau animale sălbatice (Șoimu, Cucu, Ursu, Lupu etc.); e) exprimă 
însuşiri: mândru, frumos; f) nume de persoane, mai ales străine de sat: Pişta, Laţi etc.; 
g) apelative topice: Dumbrăvioara, Prisaca etc. Alte exemple se pot vedea în 
monografia lui Şt. Paşca. 

Un pronunţat caracter metaforic au zoonimele provenite din domeniul faunei sau 
al florei „pentru a ilustra o asemănare fizică sau psihică cu un animal sau pentru a ilustra 
o trăsătură caracteristică tocmai opusă acestuia”: Flutura (capră), lepura (capră), Leu, 
Ursu, Lupu (câini) etc. 

Factorul obiectiv în acordarea de nume proprii animalelor este global, mai puţin 
preponderent decât cel subiectiv, de cele mai multe ori fiind foarte greu de stabilit natura 
acestor factori. 

Cum spuneam, numele proprii date animalelor au fost foarte puţin cercetate la 
noi. Cele câteva studii s-au mărginit la animalele domestice tradiționale (vitele mari şi 
mici de pe lângă casa omului, păsări, câini, pisici). Să ne gândim însă la bogăţia de nume 
date cailor de curse, porumbeilor de către columbofili, precum şi câinilor (de salon) etc. 
Notez doar câteva, înregistrate întâmplător: Zdumpi, Glapsă (nume de câini), primul 
de evidentă origine interjecţională, cel de al doilea greu de bănuit de ce origine e; Pupi, 
Luigi, Oli (fără nici o legătură cu prenumele feminin, ci de la cuvântul oligofren, vizând 
deci o trăsătură comportamentală). 

În sfârşit, am remarca acele nume de animale păstrătoare ale unor termeni comuni 
vechi dispăruţi sau cu o foarte restrânsă arie de circulaţie: griv-ă (> Grivei), cern,-ă (> 
Cernea, nume de câine sau de bou), barz,-ă, nume dat gâştelor; curt,-ă, nume de câine 
sau poreclă dată ursului ş.a.!* 

Reşiţa, iunie 1989 


! Am considerat că este binevenită aşezarea, la începutul acestei lucrări, a articolului mai 
amplu Terminologie onomastică, desprins dintr-o lucrare dedicată onomasticii, manuscris depus la 
Secţia Banatica a Bibliotecii Judeţene „Paul lorgovici” — Reşiţa. Sperăm să fie de ajutor cititorilor 
pentru o mai bună înţelegere a faptelor de onomastică discutate în prima parte a volumului (I. 
ONOMASTICĂ). 

> Apud V. Vascenco, Probleme de terminologie lingvistică, EŞE, Bucureşti, 1975, p. 66. 

3 Slovar 'onomasticeskoi terminologii, Moscova, 1978, în continuare SROT. Notă: Titlurile 
lucrărilor, termenii citați din limba rusă, precum şi din alte limbi slave, au fost transcrişi cf. 

Standardizarea Română, Translaţia caracterelor slave chirilice. STAS 5309-70. 

+ V. Vascenco, op. cit., p. 66. 

5 Urmează o listă rezumată a prefixoidelor propuse de SROT, p. 23-24. 

6 Întrucât cei mai mulţi termeni provin din radicali grecești nu am mai indicat cu gr.(-ec, - 
eacă). 

7 Pe baza acestor cerinţe am propus un termen pentru numele jocurilor populare: coreonim; 
cf. gr. koreos, v. infra 114. 

8 Şi în privinţa creării de adjective se observă inconsecvenţe, în sensul confundării termenilor 
de la care se formează respectivele adjective: onimie, toponimie etc., pe de o parte, şi onomastică, 
toponomastică, pe de alta; în primul caz vom avea adjectivele: onimic, toponimic etc., în cel de al 
doilea: onomastic, toponomastic etc. 

° G. Vasiliu, Despre constituirea terminologiei de onomastică în lingvistica română, în SO 
I, p. 82. 

10 Grundbegriffe der Namenkunde, Berlin, 1964 (reluat apoi într-o nouă ediție). 

! E.C Smith, Treasury of name lore, New York — Evanston — London, 1967. 

2 E. Kiviniemi, R.L. Ritkänen, Z. Ziliacus, Nimistióntutkimuksen terminologia — 
Terminologin inom namnfoskningen, Helsinki, 1974. 

8 H, Dorion, J. Poirier, Lexique des termes utiles ă l’étude des noms de lieux, Quèbec, 1975. 

14 Supranota 3. 

15 Cu o dublă accepțiune: pe de o parte, realonimele se opun mitonimelor, denumiri ale unor 
obiecte reale, referitoare la spaţiul cosmic, pe de altă parte, tot în calitatea lor de denumiri ale unor 
obiecte real existente, sau fenomene, idei etc., aparținătoare spaţiului terestru. 

16 Vezi Domnița Ichim-Tomescu, Astronimele, subclasă onomastică, în SCL, XXXV, 1984, nr. 
3, p. 203-211; Maria Bojan, Numiri populare româneşti pentru Calea Lactee, în CL, XV, 1970, nr. 1, 
p. 63-71. V. şi articolul din prezentul volum (infra 125). 

17 Cf. J.A. Karpenko, Nazvanija zvezdonogo neba, Moscova, 1981. Datele privitoare la 
denumirile Căii Lactee, la diverse popoare, sunt preluate din această lucrare (p. 14-26), cu 
nesemnificative completări din partea noastră. Cele despre denumirile româneşti le-am extras din 
articolul M. Bojan (Supranota 16). 

18 M. Bojan, art. cit., p. 65 (nota 10). 

19 Referitor la sfera şi locul onomasticii în lingvistică, în SMO, p. 9. 

% M. Bojan, art. cit., p. 67; vezi şi harta repartiţiilor, la p. 68. 

2! Credinţele ţăranului român despre cer şi stele, Bucureşti [1907], în Analele Academiei 
Române. Memoriile Secţiei Literare, Seria II, Tom XXIX, cu o hartă finală a bolţii cereşti, cu denumirile 
populare ale astrelor şi constelaţiilor. 

* Mitologia română, Bucureşti, 1985, p. 110. 

3 Idem, ibidem, p. 293-605. În acest vast capitol apar pe lângă numeroase personaje, care 
constituie „panteonul mitologic românesc”, denumiri ale unor ţinuturi mitice: Raiul, Iadul, Cerul 
Tată, Pământul Mumă ş.a. 

% Op. cit., p. 413-416. 

25 Idem, ibidem, p. 459. 

2 Chestiunea nu este întru totul clară. N.V. Podolskaia stabileşte termeni diferiți pentru: 

mitonim (în care include, pe lângă nume mitice clasice, numele personajelor de basm, în sens larg); 
teonim „categorie a mitonimului”, un nume dat unei divinităţi aparţinând diferitelor panteoane; 
hagionim „nume de sfânt” (SROT, passim). 

” Torgu Iordan, Toponimia românească, Bucureşti, 1963, p. 136. 

28 Idem, ibidem, p. 137. 

? Rosemarie Gläser, Warennamen im Englischen und Deutschen, în NI 33, 1978, p. 14. 

3% Z.P. Komolova, Semantičeskaja motivirovanost’ pragmonimov (Na materiale tovarnyh 
znakov SSSR i SSA), în „Problemy semantiki”, Moscova, 1974, p. 333-338; Idem, Emocional 'nost” 
pragmonimov, în „Aktual’nye problemy leksikologii. I. Terminologija”, Novosibirsk, 1971, p. 65-67. 

31 Gh. Dragu, Toponimie geografică, București, 1973, p. 186. 

32 Graiul pământului, Chişinău, p. 60-66. 

33 Gh. Dragu, op. cit., p. 207. 

34 Naucnoe značenie mikrotoponimii, în „Mikrotoponimija”, Moscova, 1967, p. 5-14. Vezi în 
aceeaşi culegere articolul semnat de A.V. Superanskaia, Mikrotoponimia, makrotoponimia i ih 
otlicie ot sobstvennoj toponimii, p. 31-38. 

3 V. Vasile Ioniţă, Nume de locuri din Banat, Editura Facla, Timişoara, 1982, p. 89. 

3 N, V. Nikonov, Vvedenie v toponimiku, Moscova, 1974, p. 48. 

37 Toponimie geografică, p. 194. 

38 P, Binder, Semnificaţia veche a termenului munte pe baza datelor istorice (sec. XVI- 
XVIII), cu privire specială la Munţii Cibinului, în LR, XXX, 1981, nr. 3, p. 243. 

% E. Petrovici, Oronime formate din antroponime în Carpaţii româneşti, în SMO, p. 61. 

+ E, Petrovici, art. cit., p. 66. 

+1 Emm. Martonne, Lucrări geografice despre România, Il, Bucureşti, 1985, p. 29. 

#2 Vezi diverse alte semnificaţii ale entopicului munte, la P. Binder, art. cit., 237-243. 

48 Paul Lebel consideră că este hidronim „orice denumire (apelativ, calificativ sau nume 
propriu) dată nu numai izvoarelor, râurilor, canalelor, ci şi smârcurilor, mlaștinilor, bălților, băltoacelor, 
lacurilor şi mărilor); cf. Em. Bureţea, Consideraţii asupra hidronimiei din Vâlcea, în LR, XXVI, 
1977, nr. 5, p. 543. 

4 Idem, ibidem. 

4 V, Simionese, Hidronime de origine slavă în Banat (II), în AUT, XII, 1974, p. 135. 

4 La Toponymie française, ed. a Il-a, Paris, 1946, p. 40. 

+ Slovenska vodna imena, |, Ljubljana, 1956, p. 5. 

48 J, Vandries, Mellanges de linguistique, offerts à A. Dauzat, Paris, 1951. 

+ VI. Gheorgheev, Bălgarska etimologija i onomastika, Sofia, 1960, p. 71. 

50 Tată doar câteva din asemenea încercări: V. Bologa, Vişeu, Iza, Vaser — râuri ce-au ,„ izvorât” 
de la traco-geto-daci, în SPR, p. 140-143; V. Frăţilă, Originea toponimului românesc Ibru, în LR, 
XXI, 1972, nr. 3, p. 247-251; G. Ivănescu, Un hidronimic românesc de origine dacică: Năruja, în 
AUT, M, 1965, p. 267-271. 

5! Al. Graur, Nume de locuri, EŞ, 1972, p. 52. 

5 V.A. Nikonov, Vvedenie. .., 43-44. 

5 Apud Iorgu Iordan, Toponimia..., p. 122. „Sinonimia Repede = Bistrița era o realitate 
materială pentru subiectele vorbitoare pe vremea conviețuirii românilor cu slavii. Aşa se explică 

alternanţa ambelor nume la unul şi acelaşi râu” (loc. cit.). 

5 C, Trufaş, V. Trufaş, Munţii Șureanu. Ghid turistic, Bucureşti, 1986, p. 32. 

55 V, articolul despre Măcicaş (infra, 108). 

5% Cum au luat naştere numele proprii de ape, în LST, p. 69-76. 

5 Consideraţii asupra hidronimiei din Vâlcea, în LR, XXVI, 1977, p. 542, nota 4. 

58 Folosit şi în termenul sintagmă horonimie totală, mai ales de toponomaştii canadieni (J. 
Poirier, Toponymie. Méthode d enquête, Quebec, 1965). Horonimia în accepţia acestuia „trebuie să 
se ocupe de studiul tuturor numirilor geografice: toponime (nume de locuri), regiuni (nume de spaţii 
mari), hidronime, terranime (nume de elemente terestre), aeronime (nume de spaţii aeriene), 
glacionime (ghețari) etc”. Vezi Gh. Dragu, Toponimia... p. 181. 

5 Idem, ibidem. 

& Cf. Gh. Bolocan, Numele de locuri din oraşe şi locul lor în Dicționarul toponimic al 
României, în LR, XXV, 1976, nr. 5, p. 516. Vezi şi Mihai Petre, Toponimia urbană din perspectivă 
sociologică, în SO III, p. 249-260. De asemenea, M. Dogaru, A. Teodorescu, Nume vechi de străzi 
din Bucureşti şi de îndeletniciri, în LL, XV, 1986, nr. 3, p. 35-36. 

ĉl V, recenta apariție editorială: M. Petre, Introducere în toponimia urbană românească, 
Deva, 2001. 

€ Gh. Bolocan, art. cit., p. 517-518. 

6 Idem, ibidem. 

& Braşovul de altădată, Cluj-Napoca, 1977, p. 72-100. 

& Op. cit., p. 91-92. 

& Gh. Bolocan, art. cit., p. 518. 

$7 A.V. Superanskaia, Primenenie metoda lingvističeskoj statistiki k izučeniju toponimičeskoj 
sistemy g. Moskvy, în „Lingvističeskaja terminologija i prikladnaja onomastika”, Moscova, 1964, p. 
121. 

8 Ilie Dan, Dicţionar toponimic al Văii Storojinețului, vol. I, Universitatea „Al. I. Cuza” din 
Iaşi, 1979, p. 164-167. 

© V, „menţiunile geografice” privitoare la „drumul oilor”, la A. Fochi, Datini şi eresuri 
populare la sfârşitul secolului al XIX-lea. Răspunsuri la Chestionarele lui Nicolae Densuşianu, 
Bucureşti, 1976,p. 119-120. 

7 Deşi în aparenţă de importanţă minoră, denumirile căilor de comunicaţie din interiorul 
vetrelor de sat aduc veritabile mărturii cu privire la vechile structuri ale satelor, ele referindu-se la 
căile (drumurile, cărările, potecile etc.) care duceau de la un nucleu uman la altul, la principalele 
obiective ale satului (țarină, izlaz, biserică, cimitir etc.). V. şi M. Petre, Introducere..., p. 67-85. 

7! N.V. Podolskaia, SROT, p. 56. 

72 Gh. Dragu, Toponimia geografică, p. 187-188. 

7% Conceptul de pădure nu este bine conturat în gândirea populară: există o pădure a 
silvicultorului, una a botanistului, una a celui care se recreează, a celui care culege fructe, ciuperci 
etc. 

* Nume de locuri..., p. 116-121. 

1" Toponimia... p. 85. 

76 De regulă denumirile pădurilor mari (sau ale unor loturi de mai mică întindere) sunt expli- 
cate prin raportarea la antroponime, pe criteriul apartenenţei lor ca obiecte ale proprietăţii sau legate 


51 


de numele oamenilor prin evenimente sau fapte legendar-istorice. Dar într-un caz ca acesta, 
Joimăreaţa (movilă), citat de T. Oancă (Toponime provenite din antroponime în Câmpia Băileştiului, 
în LR, XXX, 1981, nr. 3, p. 259), legătura cu bine cunoscutele personaje mitologice populare 
(Joimărițele) este evidentă. Şi situaţii de felul acesteia sunt, fără îndoială, multe. Cât de intens 
„populate” sunt pădurile de astfel de personaje se poate vedea şi din cartea M. Ioniță, Cartea 
Văâlvelor. Legende din Apuseni, Cluj-Napoca, 1982, passim. 

1 V, Smilauer, Úvod do toponomastiku, Praga, p. 8; 53. 

7% În antroponimia sovietică se citează cazuri frecvente de nume care „comemorează” nu 
numai personalităţi, ci şi evenimente, concepte; ele se acordă direct (Revoluţia, prenume feminin) 
sau indirect, prin abrevieri şi compuneri sui generis: Mels, prenume alcătuit din inițialele lui Marx, 
Engels, Lenin, Stalin, Vilor, prenume alcătuit din inițialele sintagmei „Vladimir Ilič Lenin, otec 
revoljucii (= V.I. Lenin, părintele Revoluţei)” ş.a. 

7 Vezi I. Roşianu, O problemă de onomastică în discuţie: categoriile antroponimice, în LR, 
XXV, 1976, nr. 3, p. 289-305. 

5 Aurelia Stan, Forme hipocoristice scurte ale unor prenume din ALR, în CL, X, 1965, nr.2, 
p.351. 

81 Al. Graur, Hipocoristice moderne, în LR, XXIV, 1975, nr. 3, p. 222. 

s Cu privire la hipocoristicele în limba română, în afară de lucrările citate deja, vezi şi: Franţ 
Dumea, Observaţii asupra hipocoristicelor, în Bul. Şt. Stud., 1975, p. 107-112; Doina Grecu, Cu 
privire la raportul prenume — hipocoristic — frecvenţă în sistemul de denominaţie al unei comune 
(Berzovia, raionul Reşiţa, regiunea Banat), în SCL, XVI, 1965, nr. 5, p. 669-682; Idem, Despre 
supranumele din comuna Berzovia. I. Supranume provenite din nume de familie, prenume şi 
hipocoristice, în CL, VII, 1962, nr. 1, p. 53-56; Idem, Forme hipocoristice ale prenumelor din 
comuna Berzovia, raionul Reşiţa, regiunea Banat, în CL, IX, 1964, nr. 1, p. 109-116; Sabina Teiuş, 
Despre formule hipocoristice ale prenumelor din Valea Bistriţei (Bicaz), în CL, VII, 1962, nr. 1, p. 
45.50. 

5 Tr. Pătrăşcanu, Nume de oameni din Valea Mureşului, în LR, XVI, 1967, nr. 5, p. 435-447. 

s Nume de persoane şi de animale din Țara Oltului, Bucureşti, 1936, p. 30. 

3I, Neiescu, A. Stan, Criterii de alegere a prenumelor în zona Porţilor de Fier, în CL, XIII, 
1968, nr. 2, p. 212-213. 

5 Idem, ibidem, p. 213. 

837 Acest prenume era atribuit frecvent în secolul al XVIII-lea, la românii bănățeni, dar nu 
numai la aceştia (vezi N.A. Constantinescu, DO, p. 309). El îşi are originea în faptul că o mamă — după 
ce a născut un băiat, mort mai apoi — îl va dispreţui, dar numai aparent, pe cel de al doilea născut. 
Acelaşi lucru îl fac şi oaspeţii, care iau mamei copilul nou născut, îl pun într-o troacă şi îl scot în uliţă 
[...] Curând îl ia însă un vecin, care îl aduce mamei acasă şi o asigură, cu stăruinţă, că, de vreme ce 
Dumnezeu l-a făcut să găsească copilul, el voieşte să-l lase mamei spre bucurie. Vecinul, prin 
urmare, devine naş, iar cel nou născut primeşte în locul prenumelui său pe cel de Lepădar” (J.J. 
Ehrer, Banatul de la origini până acum — 1774, Timişoara, 1982, p. 42). 

s Vezi Al. Cristureanu, Despre influenţa franceză asupra onomasticii româneşti, în ACILFR, 
XII, 1, 1091-1098; Idem, Influenţa italiană în antroponimia românească în secolele XIX şi XX. 
Paralelisme româno-italiene în acest domeniu, în PO, p. 271-293. 

s Idem, Les facteurs sociaux, politiques, culturels et économiques qui ont favorisé la 
modernisation des prénoms roumains aux XIX et XX siècle, în ACIL X, 4, p. 1111-1115; Idem, 
Prenume de proveniență cultă în antroponimia contemporană românească, în SMO, p. 21-43. De 

asemenea în Idem, Metode..., p. 43, unde procedeele de anchetă vizează „moda” exercitată de radio, 
televiziune, film etc. Iorgu Iordan notează că moda constituie produsul tuturor condiţiilor de viaţă 
ale omenirii (economice, sociale, politice, culturale) de-a lungul mileniilor, încât se poate afirma că 
moda a constituit „o stare de spirit”, prezentă chiar de la început, când omul gândea metaforic 
(Influența modei asupra numelor de persoane, în LR, XXVIII, 1979, nr. 1, p. 41-49). 

% Mică enciclopedie..., p. 20. 

”! Idem, ibidem, p. 21. 

%2 S, Puşcariu; apud Al. Graur, Nume de persoană..., p. 52. 

% I, Neiescu, A. Stan, Criterii de alegere..., p. 215. 

%* E, Janitsek, Cu privire la vechimea numelui dublu, în SCL, XXXI, 1980, nr. 4, p. 423; Idem, 
Despre apariția numelor duble în documentele româneşti din secolele XIII-XV, în SO, II, p. 83-91. 

% Idem, ibidem, p. 84. 

% Dicţionar al numelor de familie româneşti, EŞE, Bucureşti, 1983. 

” Nume de persoane..., p.61. 

% Vezi Natalia Cernăuţeanu, Observaţii asupra sistemului de denominaţie personală în 
mediul rural, în LL, V, 1961,p.27. 

” Porecle la români, Bucureşti, 1895, p. 7-8. 

1% [dem, ibidem, p. 8-9. 

101 Porecle (Comuna Şimşina, raionul Dej, regiunea Cluj), în LL, XIV, 1967, p. 144-146. 
Autoarea propune aici şi o clasificare a poreclelor după originea şi semnificaţiile lor. 

102 O problemă de onomastică în discuţie: categoriile antroponimice, în LR, XXV, 1976, p. 
289. Sunt prezentate aici istoricul problemei şi bibliografia (nota 1). 

1% V, Țâra consideră că „utilizarea unui singur termen pentru desemnarea unei singure 
realităţi, chiar dacă aceasta prezintă anumite variante, înlătură echivocul şi uşurează formularea 
ideilor” — Supranumele româneşti din comuna Domaşnea (Caraş-Severin), în AUT, VI, 1968, p. 
227. 

104 T, Roşianu, art. cit., p. 289. 

105 St, Paşca, Nume de persoane..., p. 43. 

1% I. Roşianu, Observaţii asupra sistemului popular de denominaţie personală în 
Transilvania, în CL, XII, 1966, nr. 2, p. 348. 

1% Porecle şi supranume din Valea Bistriţei, în LR, VI, 1947, nr. 5, p. 42. Asupra problemelor 
discutate aici revine într-un articol ulterior — Porecle şi supranume intercomunale din Valea Bistriţei 
(Moldova), în CL, III, 1958, p. 249-253). Inadvertenţele şi interpretările eronate ale unor concepte 
terminologice sunt îndreptate de I. Roşianu (O problemă de onomastică..., p. 292). 

1% Idem, ibidem, p. 43. 

1% Despre supranumele din comuna Berzovia. I. Supranume provenite din nume de familie, 
prenume şi hipocoristice, în CL, VII, 1962, nr. 1, p. 54. 

110 Vezi şi Şt. Paşca, Supranume colective intercomunale, în DR, VIII, p. 199-200. 

11 O problemă de onomastică..., p. 293. 

12 Despre supranumele din comuna Berzovia. Supranume provenite din porecle şi nume 
de localități, în CL, VII, 1962, nr. 2, p. 324-326. 

13 Supranume cu rol de identificare la Mera, în CL, VI, 1961, nr. 1, p. 187. 

114 O, Vinţeler, Porecle din satul Căptălan (raionul Aiud, regiunea Cluj), în CL, IX, 1964, nr. 
1,p. 118. 

115 M. Purcar-Guşeilă, art. cit., p. 146. 

116 O problemă de onomastică..., p. 294. 

17 I, Roşianu, O problemă de onomastică..., p. 295. Precizări privitoare la delimitarea 
(diferenţierea) dintre poreclă şi supranume, precum şi la trăsăturile specifice ale acestora, exemplificate 
cu date concrete, aduc şi: Kis Emese, Fundamente semiotice în delimitarea termenilor poreclă/ 
supranume, în SO I, p. 127-142; Kis E., M. Groza, Porecla metaforă privită ca un micromodel 
explicativ, în SMO, p. 51-57, A. Stan, O problemă de terminologie onomastică: poreclă-supranume, 
în CL, XVIII, 1973, nr. 1, p. 85-90. 

118 N,V, Podolskaia, SROT, p. 115. 

119 O parte a concluziilor la care ajunge V. Goran a fost publicată în articolul Aspecte funcționale 
ale poreclelor la copii, în SO III, p. 87-96; Idem, Implicaţiile stilistice ale poreclelor la copii, în SO 
TV, p. 168-183. 

12 M. Straje, Dicționar de pseudonime, alonime, anagrame, asteronime, criptonime ale 
scriitorilor şi publiciştilor români, Bucureşti, 1973. 

121 Idem, ibidem, p. V. 

122 Supranume-pseudonime, în SO III, p. 124-133. 

123 Idem, ibidem, p. 125. 

124 Cf. Al. Graur, Nume de persoane, p. 107. 

125 Art. cit., p. 126. 

125 Idem, ibidem. 

127 M. Istrate, art. cit., p. 128-129. 

128 Idem, ibidem, p. 131. 

12 Problema pseudonimelor aparține istoriei literare, dar în calitatea lor de nume proprii, 
pseudonimele, criptonimele etc. sunt fapte de onomastică, în ultimă instanţă lingvistice. Pe de altă 
parte, numele reale ale scriitorilor români au constituit o preocupare constantă a onomaştilor, mai 
ales când acestea nu sunt dintre cele obişnuite (Petrescu, Călinescu, Preda ş.a.) Lingviştii au 
considerat că este de datoria lor să explice nume ca Eminescu, Cantemir, Coşbuc etc. Numele celui 
mai mare poet al neamului românesc, Eminescu, a suscitat o vie discuţie (vezi sinteza încercărilor de 
a explica numele de Eminovici în studiul semnat de Simion Dănilă: Numele lui Eminescu, în SO IV, 
p. 151-162). Cât despre alte nume ale unor personalităţi româneşti (Coşbuc, Cantemir, loan Budai- 
Deleanu, Odobescu, Rebreanu, Racoviţă ş.a.) acestea au fost explicate de cercetători ca loan 
Pătruţ, Liviu Onu, Victor Vascenco ş.a. 

130 Supranota 110. 

BI Vezi şi I. Nuță, Supranume colective din nord-estul Moldovei, în SO II, p. 117-125. 

132 Idem, ibidem, p. 118. 

133 Chestionar dialectal, laşi, 1969, p. 89-117. 

134 Supranume colective...,p. 118. 

135 Idem, ibidem, p. 124-125. 

15 Nume date animalelor domestice, în LR, XVI, 1967, nr. 2, p. 169-175. 

137 Vezi V. Ioniță, Metafore. .., p. 65-66; 171. 

ASPECTE ALE PROCESULUI DE 
DENOMINAȚIE ÎN TOPONIMIE 


1. Conceptul proces de denominaţie (cf. germ. Namengebung sau 
Namenentstehung; rus. akt nominacii) nu este încă pe deplin şi clar definit. Oricum, 
acesta nu se referă doar la modul şi împrejurarea în care a luat fiinţă un nume propriu şi 
la motivaţia care a stat la baza acordării lui, ci şi la modificările formale şi semantice, 
survenite de-a lungul evoluţiei sale şi, evident, la măsura în care numele propriu respectiv 
şi-a îndeplinit, atât la început, cât şi în etapele următoare, funcţiile, cu multiplele lor 
aspecte. 

În cele ce urmează nu vom insista asupra problemelor motivării, convenţionalului, 
arbitrarului etc., care se pun, în principiu, în acelaşi fel pentru ambele categorii de lexic, 
comun sau propriu! , ci vom încerca doar să desprindem câteva aspecte care diferenţiază 
statutul numelor proprii de cel al numelor comune din acest punct de vedere, cu referire 
specială la toponimie. 

2. O primă chestiune este aceea menită să clarifice de ce a fost (este) nevoie ca 
obiectele, în sens larg, să poarte un nume propriu fiecăruia şi când s-a ivit (se ivește) 
această necesitate. Parţial, răspunsul se găseşte în însăşi întrebarea pusă, căci tocmai 
necesitatea stă la baza apariţiei numelor proprii. 

Există, pe de o parte, obiectul, iar pe de alta numele său. Obiectul nu conţine însă 
în natura sa „elemente care să oblige în folosirea unui complex sonor şi nu a altuia’” . 
Numele este cu totul exterior naturii obiectului numit, motiv pentru care s-a afirmat că 
semnul lingvistic (cuvântul) este arbitrar, dar nu trebuie să se înțeleagă că „vorbitorul ar 
fi complet liber să stabilească termenii şi că, dacă ar avea chef, ar putea să-i întrebuinţeze 
altfel decât a auzit de la alții” . 

S-ar părea că arbitrarul acţionează fără oprelişti sau, oricum, cu o mai mare uşurinţă 
în sfera numelor proprii, dar arbitrarul este relativ pentru că alegerea unui nume propriu 
„este determinată nu numai de afectivitatea, gustul, simţul estetic sau fantezia cuiva, ci şi 
de tradiţia socială, de moda timpului, de o serie întreagă de factori psiho-sociali..."*. 

Observațiile citate mai sus vizează, în special, numele de persoane, parţial pe cele 
de animale, dar moda, tradiţia, fantezia etc. acționează deopotrivă şi în procesul denumirii 
locurilor, instituţiilor, mărcilor comerciale, operelor literare etc. 

Fără să excludem acțiunea factorilor enunţaţi mai sus şi nici să generalizăm, trebuie 
să admitem din capul locului că în toponimie mecanismul actului denominativ este mult 
mai complex şi prezintă câteva aspecte specifice. 

3. Cel mai simplu caz este acela când măcar o trăsătură caracteristică (un singur 

sem) a(l) obiectului denumit se regăseşte în numele purtat, caracteristică (sem) care se 
referă la formă, mărime, culoare, la prezenţa unor elemente vegetale sau animale etc. În 
această situaţie, motivaţia este evidentă, dar numai atâta timp cât între realitatea materială 
şi conţinutul semantic al numelui purtat există cel puţin o minimă concordanță reală. 
Când însă, de exemplu, un loc se numeşte Mestecăniş, dar elementul material 
(mesteacănul) lipseşte de pe locul respectiv, sau un oronim Runcul Mare (< runc „loc 
defrişat”) este, în fapt, un munte împădurit etc., motivaţia trebuie căutată dintr-o 
perspectivă diacronică. „Motivaţiile” pot fi şi de altă natură: localitatea Cacova (Banat) 
a fost rebotezată, dintr-o nejustificată pudoare, Grădinari, dar şi în acest caz există o 
motivaţie impusă de „moda” instituționalizată printr-un act decizional administrativ . 

4. Numeroase dezacorduri dintre realitatea materială a obiectului geografic şi 
conţinutul semantic al numelui purtat de acesta au fost explicate prin principiul 
negativităţii relative, termen tradus după rus. otnositel naja negativnost’, definit 
succint: „absenţa actuală a unor obiecte care au constituit altădată temeiul material al 
atribuirii toponimelor'* . 

Absența elementelor materiale, cea care „neagă”, nu justifică, în ultimă instanţă, 
numele actual, făcând ca toponimul să stea sub semnul arbitrarului, este relativă, căci 
inițial elementele în cauză existau, nu însă ca elemente preponderent caracteristice, ci 
tocmai ca elemente rare, capabile să scoată în evidenţă particularitatea locului numit. 
Asupra acestui fenomen a atras atenţia şi Iorgu Iordan, fără a-l numi într-un anumit fel, 
când făcea observaţia că „acolo unde prezenţa nisipului constituie un contrast față de 
aspectul obişnuit al terenului, deci o particularitate caracteristică, aptă de a atrage atenţia 
oamenilor”, locul se va numi corespunzător cu această caracteristică’. Dezvoltând cele 
spuse de Iorgu Iordan, este de înțeles că într-un ţinut colinar cu forme domoale, existența 
unui loc râpos, care contrastează cu peisajul înconjurător, are toată şansa să faciliteze 
apariţia unui nume topic La Râpă sau La Râpi, pe când, dacă peisajul se caracterizează 
prin numeroase astfel de cazuri de accidente de teren, asemenea nume topice nu mai 
sunt posibile. 

Aşadar, absenţa trebuie corelată cu raritatea, prima fiind ulterioară celeilalte, ca 
în exemplul dat de Gh. Dragu cu privire la toponimul Brazi (localitate lângă Ploieşti), 
unde elementul material (brazii) lipseşte cu desăvârşire, dovadă a faptului că numele a 
fost acordat nu pentru că brazii s-ar fi găsit într-o frecvenţă mare, ci pentru că elementele 
materiale respective erau rare la data atribuirii numelui topic. 

Esenţa fenomenului consta în aceea că la baza unui nume topic stă neapărat o 
caracteristică, un indiciu, capabile să diferenţieze, dar nicidecum criteriul „elementului 
celui mai răspândit”, respectiv caracteristica cea mai pregnantă: . 

Trebuie avut în vedere şi un alt aspect al problemei. Din diversitatea caracteristicilor 
unui obiect geografic, vorbitorii le aleg pe cele care corespund interesului colectivităţii 
(individului): valoarea economică a locului, nevoia orientării, dar şi valoarea de impresie, 
sursă a denumirilor cu caracter metaforic. Evident, o mare pondere au toponimele care 
exprimă raporturile dintre om şi loc, raporturi de posesiune sau legate de o anumită 

împrejurare care a prilejuit asocierea locului cu omul, situație când numele persoanei 
trece asupra locului, dar şi invers. 

În oricare din situaţiile amintite este necesară satisfacerea unei condiţii obligatorii: 
criteriul ales trebuie să deosebească (s-ă diferenţieze) obiectul în cauză de obiectele 
învecinate, funcția de diferenţiere (de individualizare) fiind una esențială. 

Semantismul inițial al toponimului evoluează (se stabileşte) în timp, în funcție de 
condiţiile istorice, economice şi sociale statornicite pe teritoriul dat, prin tradiţie etc. 

5. Diferenţierea poate avea loc, uneori, prin comparaţie cu elemente constitutive 
ale unui ţinut foarte îndepărtat, de unde provin denominatorii. Este cazul denumirilor de 
aşezări umane date de păstorii romani în transhumanţa lor până dincolo de graniţele 
naţionale sau cu prilejul strămutărilor de populaţii” . Nu numai numele aşezărilor din care 
au plecat denominatorii au fost transferate asupra locurilor pe care s-au stabilit aceştia 
temporar sau definitiv, ci şi diverse alte microtoponime, aflate în arealele aşezărilor de 
baştină, denumiri de crânguri, lunci, ţarini etc... au fost date unor obiective care, prin 
configuraţia lor sau printr-o anumită caracteristică, le evocau obiectivele rămase în me- 
moria celor care şi-au părăsit vatra originară ori s-au îndepărtat de locurile lor de baştină. 

Transferul de nume proprii, în speţă de toponime, se poate produce şi din alte 
motive. Inițial, un loc destinat odihnei animalelor pe timpul amiezei sau pe timp de noapte 
este numit Staniştea (< stanişte „loc de odihnă pentru vite”), echivalent în alte graiuri 
cuzăcătoare. În momentul denumirii locului, denominatorii cunoşteau sensul lui stanişte 
şi toponimul diferenţia locul de altele destinate altor scopuri economice (izlaz, țarină, 
livadă etc.). Dacă în hotarul satului existau două sau mai multe stanişti, diferenţierea 
acestora se făcea prin adăugarea unui determinant (proprietari diferiţi, situarea locurilor 
faţă de alte obiective etc.): Staniştea lui Lupei, Staniştea de Sus, Staniştea din Vale 
etc. În această fază a acţionat, în alegerea numelui, criteriul importanței, dar locurile 
aveau, fără îndoială, şi alte caracteristici (secundare), pe lângă cea principală (destinaţia 
locului). În momentul când stanişte îşi pierde sensul, dispare din conştiinţa lingvistică a 
vorbitorilor, poate primi acelaşi nume un alt loc din vecinătate, fără ca acesta să fie o 
stanişte propriu-zisă, iar motivaţia să se sprijine pe o altă caracteristică a locului luat ca 
model, una din seria celor secundare: forma, prezenţa elementelor vegetale etc. Cele 
două Staniştea pot coexista, diferenţiate prin determinanţi diferiţi, şi nu este exclus ca 
Staniştea originară să dispară şi să rămână cea de a doua, cu nimic motivată din punctul 
de vedere al sensului apelativului stanişte şi, respectiv, al numelui topic Staniştea. 

Aşadar, am putea spune că şi în acest caz înregistrăm principiul negativităţii rela- 
tive, căruia trebuie însă să-i adăugăm o nouă valență, cea bazată pe procedeul 
transferului, dar şi pe criteriul pierderii conţinutului semantic. Exemplul următor ilustrează 
mai clar acest criteriu. Un nume topic Lazuri, de exemplu, nu poate să se nască şi să 
supravieţuiască atât timp cât sensul apelativului /az, etimonul toponimului, este încă viu, 
dacă locul respectiv nu reprezintă într-adevăr un /az, „loc defrişat”, în contextul unor 
terenuri împădurite. În momentul când conţinutul semantic al apelativului-bază se pierde, 
adică dispare din conştiinţa lingvistică a vorbitorilor, toponimul Lazuri are şansa să 

rămână, chiar dacă el va fi ulterior reîmpădurit. 

6. Aproximativ aceeaşi logică a lucrurilor se înregistrează şi când un apelativ este 
împrumutat, în calitate de „termen tehnic”, de o colectivitate venită în contact lingvistic 
cu o alta, cu un idiom diferit, total sau parţial. Bufenii colonizați în Banat au adus cu ei 
termeni de pe locurile de unde au emigrat. Localnicii au acceptat, uneori, asemenea 
termeni din diverse motive (expresivitate, comoditate etc.). În situaţii de bilingvism au 
fost împrumutaţi nu numai termeni tehnici propriu-zişi, ci chiar nume topice gata construite, 
având caracteristici morfologice specifice idiomului din care se efectuează împrumutul. 
Plecând de la aceste considerente, am explicat două microtoponime de pe hotarul satului 
Doman (Banat), Gorilaş şi Năgoslaş, din formațiunile de tip sârbo-croat Gorin Laz şi, 
respectiv, Ne(a)gosin Laz” . 

Putem deci încadra în principiul larg al negativităţii relative şi situaţiile de împrumut, 
însoțite de cele ale ca/curilor, precum şi ale etimologiilor populare (totale sau parțiale). 

7. S-a spus că apariţia multor nume topice nu poate fi explicată totdeauna cu 
ajutorul principiului negativității relative, căci realitățile toponimie: sunt mult mai complexe. 
Aşa, de exemplu, dacă vom absolutiza acest principiu, nu ne vom putea explica niciodată 
denumirile metaforice. 

Printre zeci de stânci numai una este asemănătoare unei suliți sau păpuşi şi numai 
în acest caz se va numi Suliţa sau Păpuşa. Metaforele respective le diferenţiază de 
celelalte stânci, care nu seamănă cu o suliță sau o păpuşă. Dacă din zece stânci toate se 
vor asemăna unei suliţi, atunci o singură stâncă nu se va putea numi Suliţa, dar toate ar 
putea să se numească La Suliți, nume al întregului areal, cu condiţia ca această 
caracteristică a locului să-l diferenţieze de arealul înconjurător. În acest caz, se modifică 
doar scara negativităţii relative, dar principiul rămâne valabil. 

8. Analiza izolată a numelor topice, desprinse de contextul areal, conduce adesea 
la explicarea etimologică eronată a toponimelor respective. De aceea, se impune luarea 
în consideraţie a existenţei câmpurilor lexicale, care exprimă relații paradigmatice, câmpuri 
care reprezintă serii de cuvinte legate între ele printr-o marcă semantică comună. Gruparea 
numelor topice pe câmpuri (înțelegând prin câmp lexical „un ansamblu de fapte de 
acelaşi ordin, sincronic sau diacronic””! ) ne dă posibilitatea studierii şi descrierii structurale 
ale toponimiei unui ţinut. 

În secţiunea privitoare la numele topice metaforice avansam ideea că, în unele 
cazuri, înălțimile numite Cioara nu au o explicaţie (motivaţie) antroponimică sau vreuna 
legată de specia faunistică (cioară), ci sunt un fel de „porecle” date acelor înălţimi 
(munţi, dealuri) datorită aspectului umbrit, întunecat, fie din cauza vegetației, fie din alte 
motive? . Ulterior acestei supoziții, am înregistrat faptul că, în Munţii Parângului, vârfurile 
principale poartă următoarele denumiri: Cârja, Pâcleşa, Setea Mare, Setea Mică, 
Pleşcoaia, Mohorul, Urdele, Păpuşa, Cioara, Galbenul, Muşetoaia, Micaia'*. După 
cum se observă, Cioara apare în contextul altor denumiri care au ca motivaţie 
caracteristici aparținătoare la aceeaşi categorie criterială (aspectul, culoarea): Galbenul, 
Pâcleşa,; cf. pâcleş „pocit; ciudat (la înfăţişare)”, după cum indică DLR, s.v.; în cazul de 

faţă este vorba însă de un derivat al lui pâc/ă „ceaţă”, de care e mai apropiat păcliş 
„morocănos”; Mohorul, oronimul în discuţie, este, în fapt, un postverbal al lui a mohori, 
de unde provine mohorât;, cf. Mohorâți, toponim, despre care Iorgu Iordan afirma că 
„avem a face cu înţelesul metaforic („cernit, melancolic, trist”) al adj. mohorăs, iar nu cu 
cel propriu, cerut de tema mohor ”” . Pleşcoaia, Muşetoaia, Micaia formează o altă 
serie (antroponimică) cu oronimele din vecinătate: Cânaia, Lolaia, Malaia, Jidoaia'? . 
În aceeaşi zonă lacurile sunt numite: Lacul Verde, Lacul Mic, Lacul Îngheţat, Lacul 
Ascuns, Lacul Secat, Lacul Singuratic; cele două nume de vârfuri (Setea Mare şi 
Setea Mică ) provin deci de la numele unor lacuri secate, oronimele în cauză fiind 
metaforice. 

În rândurile anterioare ne-am îndepărtat doar aparent de problemele motivării 
sau de principiul negativităţii relative, căci intenția noastră este de a semnala procedeul 
contaminării din cadrul câmpurilor lexicale, în speţă toponimice. Observăm astfel că, 
într-un areal larg, se grupează mai întâi criteriile care stau la baza motivaţiei: cel al 
importanţei economice (raporturile dintre plaiurile montane şi oameni, ca stăpâni ai 
acestora), criteriul valorii de impresie, gradat de la acordarea unui nume ce reprezintă o 
simplă calificare (Galbenul) până la nume metaforice (Gioara, Mohorul), proces în 
care intervine şi transferul de nume de la un obiect (lac) la un altul (munte, vârf), cum 
este cazul oronimelor Setea Mare şi Setea Mică. 

9. Aşadar, negativitatea relativă, ca principiu ce acţionează în procesul de 
denominaţie toponimică, nu poate fi limitată doar la criteriul rarității sau la cel al absenței 
ca o consecinţă ulterioară (4), ci trebuie avute în vedere şi criteriul transferului (5), 
coroborat cu cel al pierderii conținutului semantic (5), cu rolurile avute de calc şi 
etimologia populară, în situaţiile de împrumut (6), precum şi modul cum acţionează 
principiul în situaţia denumirilor metaforice (7) şi, în sfârşit, criteriul contaminării, favorizat 
de gruparea toponimelor pe câmpuri toponimice (8). 

10. Aplicând principiul negativităţii relative, pot fi evitate posibile erori în demersul 
stabilirii etimologiei unor toponime. Aşa, de exemplu, respingând ideea motivaţiei 
oronimului Mohorul pe baza numelui de plantă mohor, datorită absenței speciei în arealul 
ecologic respectiv, cea mai comodă explicaţie este aceea a originii sale antroponimice!S ; 
acelaşi criteriu se poate aplica şi pentru Galbenul, Pâcleşa sau Cioara, toate posibile 
antroponime. 

Cu atât mai imperios se impune luarea în consideraţie a principiului negativităţii 
relative, cu toate aspectele acestuia, în cazul unor toponime neanalizabile, de regulă 
străvechi (oronime, hidronime), pentru care, de regulă, nu se admit explicaţii bazate pe 
criteriul relaţiei între realitatea materială şi semnificația numelui, pe motivul absenței 
obiectelor sau a caracteristicilor, ignorând posibilitatea ca acestea să fi existat, ignorând, 
de asemenea, contextul în care apar aceste nume topice criptice. Tocmai pe temeiul 
acestor observaţii am susţinut originea oiconimului Cârpa'” sau pe cea a oronimului 
Gugu”? , cărora li s-au stabilit origini antroponimice, opinii cu care nu putem fi de acord. 

11. În sfârşit, o chestiune de principiu: este suficient ca, în stabilirea etimologiei 

unui toponim, să se indice doar etimonul, sau ca, măcar de la caz la caz, etimoanele 
aparent nemotivate să fie explicate pe baza criteriilor principiului negativităţii relative? 
Inclinăm spre cea de a doua soluţie. 


Apărut în LR, XLI, nr. 6, p. 343-348, Bucureşti, 1992. 


! Vezi secţiunea b. Arbitrar şi motivat, semnată de Al. Graur, în Tratatul de lingvistică 
generală, Bucureşti, Editura Academiei R.S.R., 1972, p. 192-199; precum şi Paul Miclău, Semiotica 
lingvistică, Timişoara, Editura „Facla”, 1977, p. 163-220. 

> Al. Graur, op. cit., p. 193. 

3 Idem, ibidem. 

* E. Câmpeanu, Substantivul. Studiu stilistic, Bucureşti, Editura Ştiinţifică şi Enciclopedică, 
1975,p. 103. 

5 Vezi alte exemple de localităţi, cu referire la Banat, ale căror denumiri au fost schimbate, pe 
motivul că „lezau” eticul sau „jigneau” sentimentele locuitorilor, în V. Ioniță, Nume de locuri din 
Banat, Timişoara, Editura „Facla”, 1982, p. 54. 

* Gh. Dragu, Toponimie geografică. Partea I, Bucureşti, Centrul de Multiplicare al Universităţii 
din Bucureşti, 1973, p. 192. 

7 Toponimia românească, Bucureşti, Editura Academiei R.P.R., 1963, p. 83. 

8 V. A. Nikonov, Vvedenie v toponimiku, Moskva, Izd. „Nauka”, 1965, p. 40. 

” Multe astfel de aşezări au fost întemeiate (şi numite) de emigranții strămutați din cauza 
persecuțiilor religioase, cum este cazul celor stabiliți între Kiev şi Odşaţ, unde au fost înfiinţate 
„vreo 40 de sate, dându-le numele celor de unde plecaseră [...]: Pecica, Nădlac, Șemlac, Șiria, 
Cuvin, Glogovăţ, Ineu, Şoimuş, Păuliș, Mândruloc s.a.” (Ştefan Meteş, Emigrări româneşti din 
Transilvania în secolele XIII-XX, Bucureşti, Editura Ştiinţifică şi Enciclopedică, 1977, p. 62). 

1 V, Ioniţă, op. cit., p. 59-60. Probabil că explicaţiile nu au fost suficient de convingătoare 
pentru autorii DTB (V. Frăţilă, V. Goicu, R. Sufleţel, Dicţionarul toponimic al Banatului, IV, Timişoara, 
Tipografia Universităţii din Timişoara, 1986, p. 115), unde se consideră că Gorilaș provine din 
antrop. pop. Gorilaş, plauzibil sub aspect formal; cf. Gora sau Gore + suf. -ilă > Gorilă, menţionat 
de N. A. Constantinescu, Dicţionar onomastic românesc, Bucureşti, Editura Academiei R.P.R., 
1963. p. 72 ; adăugarea celui de al doilea suf. -aş iarăşi este posibilă ; cf. Gavrilaş, antroponim 
cunoscut nouă din onomastica moldovenească (Dolhasca - Suceava). Nu ştim însă cum va fi 
explicat Năgoslaş (articol aflat în manuscris). Autorii DTB au socotit că existenţa în acelaşi context 
a celor două nume nu este relevantă. Dacă ar fi utilizat ca sursă bibliografică şi articolul nostru 
(Toponime slave în Valea Bârzavei), poate s-ar fi convins de justeţea explicaţiilor (infra 66); v. şi 
schiţa repartizării numelor topice Gornicrai, Drăgoina, Pătruvâr ş.a. din arealul respectiv. 

1! D, Moldovanu, Principii ale lexicografiei toponimice, în An L, XXIII, 1972, p. 83. 

12 Op. cit., p. 72. 

13 Nae Popescu, Munții Parângului. Ghid turistic, Bucureşti, Editura Sport-Turism, 1986, 
passim. 

14 Op. cit., p.318. 

15 Pot fi considerate de origine antroponimică, dar cu prudența cuvenită, date fiind tema 
oronimului Jidoaia (vezi V. Ioniță, op. cit., p. 80) şi valorile diverse ale sufixului -aia, care poate fi 


60 


echivalent cu -oaia (antroponimic), dar şi cu -oasa (indicând calitatea). 

15 Ct. Mohor, Mohora, Mohorea (antroponime); Mohorăşti, nume de sat (N. A. 
Constantinescu, op. cit., p. 325). 

17 Datelor sumare prezentate în Nume de locuri din Banat, p. 230, contestate de I. Pătruţ, 
Nume de persoane şi nume de locuri româneşti. Bucureşti, Editura Ştiinţifică şi Enciclopedică, 


1981, p 51, care consideră Cârpa (> sprn), cu menţiunea în nota 106: „raportarea toponimului la 
apelativul bănăţean şcarpă, [...], sugerată de Vasile Ioniţă, este hazardată”, am adăugat argumente 


noi (Cu privire la oronimul Carpaţi, infra 92). 
18 Susţinută consecvent de I. Pătruţ (op. cit, p. 32, 33, 35), spre deosebire de opiniile noastre 


(op. cit., p. 200-202), pentru care invocam „valoarea de impresie”, arealul caracterizat prin existenţa 
unor radicali străvechi oronimici, precum şi unele similitudini cu toponimia altor ţinuturi. 


TOPONIME SLAVE ÎN VALEA BÂRZAVEI 


1.1. Cele mai vechi mărturii documentare despre aşezările din bazinul superior al 
văii Bârzavei ! nu coboară mai jos de secolul al XIV-lea? ; dar descoperirile arheologice, 
mai vechi şi mai recente, dovedesc neîndoielnic prezenţa unor grupuri de populaţii sta- 
bile, între Semenic şi Berzovia, cu mult înaintea acestor date. Înseşi numele celor mai 
multe dintre localităţile aflate aici sunt dovezi în acest sens, căci ele poartă — ca aproape 
întreaga toponimie românească de origine slavă — caractere „medio-bulgare”” ; ceea 
ce înseamnă că au fost atribuite într-o vreme când slavii nu fuseseră asimilați de masa 
populaţiei de limbă românească sau când acest proces era în curs de a se împlini. 

1.2. Cu toată imprecizia stabilirii unor date limită, este foarte importantă fixarea, 
chiar şi cu aproximaţie, a perioadei de convieţuire româno-slavă. Ştim că slavii pătrund 
pe meleagurile țării noastre începând cu secolul al VI-lea sau al VII-lea”, dar cele mai 
vechi împrumuturi slave în limba română nu prezintă trăsături anterioare separării lingvistice 
a grupului slav de sud. „Existenţa împrumuturilor slave înainte de secolul al VIII-lea şi al 
IX-lea nu poate fi probată cu argumente lingvistice” . Apoi procesul asimilării slavilor se 
încheiase la sfârşitul secolului al XIII-lea, căci ei nu mai sunt pomeniţi la un loc cu românii 
nici atunci când documentele îi amintesc pe aceştia împreună cu pecenegii; „deci românii 
împrumutaseră toponimia slavă într-o epocă mai veche decât secolul al XI-lea” . 

1.3. Aşa încât toponimia românească de origine slavă cu caractere medio-bulgare 
s-a format, cu aproximaţie, în acest interval şi, implicit deci, numele slave ale localităţilor 
din valea Bârzavei aparţinând acestei categorii pot fi datate între secolele IX-XIII. 

2.1. La explicaţiile date în lucrările de specialitate originii hidronimului Bârzava, 
precum şi unora dintre localităţile amintite (7. 1.) adăugăm câteva informaţii care, în 
mare parte, confirmă aceste păreri şi le completează; pentru altele propunem explicaţii 
susceptibile de a fi amendate pe măsură ce investigaţiile vor fi lărgite sau se vor găsi noi 
dovezi documentare şi arheologice. In măsura în care ne-a stat în putinţă am raportat 
numele topice din valea Bârzavei, discutate aici, şi la alte fapte de limbă din Banat, 

folosindu-ne de materialul recoltat pentru întocmirea unui cvasiinventar al numelor topice 
din judeţul Caraş-Severin (V. Ioniţă, Glosar toponimic, editat de Casa corpului didac- 
tic din Reşiţa, 1972), precum şi de datele culese ulterior apariţiei acestuia.” 

2.2. Se pare că privitor la numele Bârzavei cea mai acceptată etimologie este cea 
potrivit căreia numele actual al râului „trebuie considerat continuatorul vechiului Berzovia 
(Berzobis etc.), |...] peste care s-a suprapus un slav Breazova (ori Breazava) < slv. 
breza „mesteacăn'* — şi despre care N. Drăganu, după ce admitea originea sa tracică, 
făcea observaţia că „vechiul Berzava (cum va fi fost în realitate cuvântul în loc de stâlcitele 
„Berzobis, Berzovia”), trebuie să sune în româneşte Bârzaua”.. În cursul anchetei noastre, 
am înregistrat următoarele variante: Bârzáva (frecvent, în toate localităţile), Bârzaua 
(Moniom, Câlnic, Țerova, Reşiţa şi Doman, numai în pronunția unor subiecţi; la Doman 
am notat şi Dumbraua, n. topic), Bărzăva şi Berzava (sporadic)! ; apoi numele compus 
Șaua Bârzăviţei (Târnova), dar şi Șaua Berzaviței” . 

2.3. Originea numelui topic Târnova este incontestabil slavă (cf. slv. tūrnüū „spin, 
arbust spinos”)!?, cum fără îndoială slav este şi numele Reşifei, forma originară necoruptă 
de documentele administrative austro-ungare fiind Reciţa (Resiţa), aşa cum îl pronunţă 
şi azi localnicii”? . Sigur slav atât ca temă cât şi ca terminaţie, este numele localităţii 
Terova (Țărova); cf. slv. ceru „cer; varietate de stejar”!*. Numele Câlnicului este 
explicat de I. Iordan, ca şi celelalte numiri omonime sau cu temă comună din v. slv. kal 
„lut; noroi". 

2.4. Despre Moniom (în pronunția locală Mâ-nom), menţionat la diferite date 
Muniovo, Manio, Mania, Monió, Monyo!*, n-a fost încercată vreo clarificare 
etimologică, dar formele menționate mai sus ne sugerează un antroponim (Manea; cf. 
blg. Manjo), cum tot un nume de persoană trebuie să admitem şi la originea aşezării 
umane Igazovo!”, dispărută şi al cărui nume se păstrează în hidronimul Igăzău (Târnova); 
Muchia Isăzăului, Obârşia Igăzăului, precum şi Igăzan n. pers. (Țerova), care evocă 
originea strămoşilor din fosta aşezare. 

2.5. Nu putem şti dacă numele localităţii Doman a fost dat de vorbitorii unei limbi 
slave sau de o populație românească; sigur este doar faptul că localitatea apare 
menţionată documentar de timpuriu, la anul 1370 (7. 1.), în legătură cu evenimentele ce 
se petreceau la Caraşova, reşedinţa comitatului de Caraş! ; înclinăm şi în acest caz 
pentru o origine antroponimică: Doman < Doma (cf. Dosul Domii, în hotarul Ezerişului); 
Valea Domşii (Doclin); Domaşnea, localitate şi nume topic (Bănia), pe care localnicii o 
mai numesc şi Domăneasa!* . E posibil ca Dorman János amintit în documentele de la 
1364, cu câţiva ani înainte de menţionarea localităţii Doman, în ţinutul Carașului” , să fie 
transcrierea greşită a antroponimului Doman.” 

2.6. Cât despre localităţile Cuptoare, Secu, Văliug, acestea apar menţionate 
documentar târziu: Valyuga la 1808, când cărbunarii din Țara Românească aveau deja 
trei decenii de la stabilirea aici. Localitatea este mult mai veche decât această dată, iar 
originea numelui ar putea fi pusă în legătură cu vechea familie românească, Valea, prezentă 
în documente de-a lungul unei lungi perioade de timp şi ale cărei proprietăţi se întindeau 

până spre poalele Semenicului? ; antroponimia românească cunoaşte un sufix derivativ 

-ug(ă), echivalent cu -ig(ă)” . Se mai poate ca numele să se fi consolidat 
şi sub influenţa apelativului vă/ug, vălog, văluşe „scânduri îmbrăcate cu amestec de 
pământ şi fân sau paie din care se face tavanul'?*, adus de coloniştii veniţi din Oltenia.” 
Nici Cuptoare, atestat la 1673% , şi nici Secu nu fac obiectul discuţiei de faţă, întrucât 
acestea sunt nume topice româneşti. 

3.1. În continuare ne vom opri asupra microtoponimiei de pe hotarele localităţilor 
din Valea Bârzavei, între Văliug şi Bocşa” , şi anume asupra acelora pe care le socotim 
de origine slavă, datând dintr-o epocă mai veche (/.2.) sau dintr-o vreme mai apropiată 
de zilele noastre? . Materialul a fost organizat după criterii de ordin lingvistic; am redat 
toponimul în transcriere fonetică numai când s-a simţit nevoia; dacă varianta nu s-a 
abătut de la caracteristicile fonetice, ale graiului, exemplele au fost literarizate. O delimitare 
cronologică, o stratificare pe verticală le-am considerat necesare doar în final, dimpreună 
cu concluziile ce s-au impus. 

3.2. Indiferent că originea unui toponim este un nume comun românesc sau un 
radical inexistent în graiurile limbii române, un nume de persoană prezent sau nu în 
antroponimia actuală a locurilor sau în documentele privitoare la acestea, dacă numele 
topic este derivat cu un sufix slav (-av-, -ov-, -ev-, -in- etc.), necunoscut sistemului de 
derivare al limbii române, admitem că numele a fost dat locului de reprezentanţii unei 
limbi slave (3.1.). 

3.2.1. Cele mai multe dintre numele topice derivate cu sufixul -ov(a) întâlnite în 
valea Bârzavei au la origine numele unei persoane, căruia i s-a adăugat sufixul cu valoare 
posesivă („„locul, proprietatea lui...”), singur sau împreună cu -eţ, sufix de asemenea 
slav în aceste cazuri: Baciovăţ < Baciu; în apropiere un alt loc numit Baciu, cu partea 
sa estică, Capul Baciului sau Capul Bacii”” , în această din urmă formă conservându- 
se aspectul arhaic al genitivului persoanei“ ; cf. Bačevac (Românii, 69); Bratova, aşezare 
cu câteva case şi sălaşe, între Țerova şi Târnova; cf. Bratu, n. pers.; în apropiere 
Bratoviţa, Smida Bratovii, dar şi Smida Bratului (la informatorii din Ţerova); Butovăţ, 
deal, stradă şi cartier în Reşiţa; cf. Buta n. pers.*! ; Mircovăţ, deal şi pădure (Doman); 
cf. n. pers. scr. Mirko“? ; Negrilovăţ, pădure (Văliug); cf. Negrilă n. pers.; Predova, 
pârâu (Ţerova) n. pers. Preda; Vicovul, Dealul Vicovului (Ţerova); cf. uică „unchi; 
moş” < scr. ujka, „idem”, probabil n. de persoană; Bo/novăţul, deal între Ţerova şi 
Reşiţa, precum şi un alt nume în hotarul Văliugului: Pădurea Bolnovăţului, Poiana 
Bolnovăţului; cf. *Bolnea n. pers.” . Este posibilă şi o altă explicaţie pentru acest 
nume de loc şi anume plecând de la slv. bora „brad”, deci iniţial un *Borovăț (ca 
Iesenovăţ < jasen „frasin””; v. mai jos); cazuri de prefacere a lui r în [— fenomen 
spontan şi analogic —* , fiind numeroase ; unele exemple ni le oferă chiar toponimia 
de aici: Gloposul (Groposul < grop „groapă”), Dealul Stâlcului (,, ståâlc zicem la o 
pasăre”, deci stârc), Pulcăreaţa (Purcăreaţa, loc unde se adună turmele de porci); 
precum şi trecerea inversă, a lui ¿la r; Respezel, Reşpezel pentru Lespezel < lespede 
„piatră” (Văliug); Crăinicer (Crăinicel < Crainic). 

3.2.2. Când tema este numele unei plante, sufixul -ov(a) are valoare adjectivală“ 
şi indică prezenţa acesteia pe locul respectiv: Breazova (Văliug) < slv. breza „„mesteacăn” 
(2.2.); Găbroava, Drumul Găbroavei (Cuptoare); cf. blg. gabrov „de carpen”! , cu 
o diftongat ca în cuvintele româneşti (cf. potcoavă); Liscovul Mare şi Liscovul Mic, 
folosit şi la plural: „În pădure la Liscoave / Numai urme de potcoave” (într-un. cântec 
local); cf. leska „alun ”* ; Isinovăţ (Reşiţa); cf. jasen „frasin’™! . 

3.2.3. Toponimele derivate cu suf. -in(a) au la origine (de cele mai multe ori) tot 
numele unor persoane şi ele exprimă raporturile de proprietate existente cândva asupra 
locurilor pe care le, numesc, căci sufixul face parte din flexiunea genitivului slav: Drăgoina 
(notat cu accentul când pe silaba a doua, când pe următoarea, deci pe sufix); cf. Drăgoi 
n. pers.; Olbina (Doman) < Olbe(a)” ; Ranchina (Cuptoare); cf. Ranko n. pers. scr.” ; 
în forma lor actuală ele sunt formaţii eliptice; inițial acestea se foloseau împreună cu 
apelativul topic (valea, pădurea, grădina etc.) ; cf. toponimelor româneşti Bogdanu, 
Ivaşcu, dealuri; Vladu, vale (Câlnic). 

3.2.4. Sufixul -in(a) are şi alte valori când tema este un nume comun, ca în Ravina 
(Cuptoare), unde găsim forma arhaică a slv. ravinu „planus”, prin care Em. Petrovici îl 
explica pe Ramna, localitate“ . Tema este foarte frecvent întâlnită după cum se poate 
vedea din exemplele: Ramna, pârâu (CAD/Glimboca, 8); Rămicioara (Prigor); Ramnița 
(Pătaş); Ramniț (Topleţ); Ramnitiu (CAD/lablaniţa, 6); Rămnişte (Cuptoare), Rămneşti 
(Giurgiova), probabil tot din Rămnişte; Valea Ramnicului (Ţerova), Ramne şi 
Csiocaramnilor, „Cioaca Ramnelor” (CAD/Bănia, 45;34). 

3.2.5. Sufixul slav -ik(ū) substantivează adjective“, ca în numele topic Chemenic, 
deal (Reşiţa)” ; Budinic, deal şi cartier (Reşiţa); cf. budă „pădure; loc în pădure” . 
Dar Budinic ar putea deriva şi dintr-un substantiv propriu (Buda n. pers.) la genitiv 
(3.2.3.) şi adjectivat”. 

4.1. Numele topice derivate cu sufixe slave de la teme neslave „prezintă o importanţă 
deosebită [... ]; prezenţa unor astfel de toponime, hibride din punct de vedere al derivării, 
nu se poate explica decât admițând [...] o simbioză slavo-română (2.7.)”. 

4.1.1. Dacă toponimul Cucuiova (Țerova) nu constituie un exemplu sigur în acest 
sens, încât să admitem un derivat slav de la rom. cucui cu referire la aspectul terenului“! , 
căci limba română are şi un entopic cucuioabă, cucuioavă, echivalent cu apelativul 
topic cucui” , în schimb Sângerova, Sânzerova, coastă de deal (Cuptoare) este un 
exemplu sigur de formaţie hibridă: cf. sânger (Cornus sanguineca) şi suf. slv. -ov(a).” 

4.1.2. Mai puţin plauzibilă este ipoteza că numele topic La Podele (Podele), din 
cuprinsul hotarului Cuptoare, ar constitui, de asemenea, o îmbinare între prepoziţia slavă 
po „de-a lungul, peste” şi rom. deal. Dar în sprijinul prezumțţiei vin celelalte exemple de 
paralelism amintite până acum (3.2. 1.) precum şi cele care vor fi date în continuare“ . 

5.1. Dificultatea stabilirii originii unor nume topice derivate cu sufixe, existente 
deopotrivă în limba română şi într-o limbă slavă, nu poate fi depăşită decât dacă radicalul 
este un nume comun, un apelativ topic cunoscut numai în una dintre aceste limbi; spre 
exemplificare dăm pe Craişte (Doman); cf. scr. kraj „margine; capăt”, prin extensiune 


64 


„loc; parte de loc” ; Covilişte (Caraşova)' ; Blăgăvişte (Doman); cf. scr. blago care 
are şi sensul de comoară, deci „locul cu comori”, ca în rom. Comorâşte, localitate în 
apropiere” . 

5.2. Dar absenţa vreunui nume comun românesc de origine slavă, care să fie 
cuprins în tema toponimului, nu exclude posibilitatea ca el să fi făcut parte cândva din 
lexicul limbii române şi, deci, să fi servit românilor la crearea toponimului, conţinutul 
semantic să fi fost viu în conştiinţa vorbitorilor atunci şi să se fi pierdut cu timpul, aşa cum 
se petrec lucrurile cu atâtea apelative topice“ . Lucrul acesta este foarte important, căci 
constituie un criteriu pe care nu-l putem ignora în aprecierea originii unui nume topic. 

5.3. De asemenea, nu putem absolutiza nici situaţia inversă, conducându-ne după 
regula accentului, încât să socotim toate numele topice accentuate pe sufix — cazul 
celor derivate cu -işte, existent nu numai în limba română, ci şi în unele limbi slave — 
drept formaţii româneşti, căci românii le-au putut lua de la slavi şi apoi să le fi adaptat la 
sistemul de accentuare specific limbii române” . 

6.1. Există, însă, pe teritoriul cercetat (3.2.) trei concentraţii de nume topice 
(Cuptoare, Doman şi la nord de Reşiţa), care aparțin neîndoielnic ca origine unei limbi 
slave. Unele şi-au păstrat forma originară neschimbată, altele (şi cele mai multe) au fost 
adaptate, odată cu preluarea lor de către populaţia românească, particularităţilor fonetice 
şi morfologice ale graiului, modificările suferite dând naştere (în unele cazuri) la etimologii 
populare, totale sau parțiale. 

6.1.1. Asupra primei categorii nu vom insista, căci tema slavă poate fi recunoscută 
cu uşurinţă şi, pentru că sunt întâlnite şi în alte părţi ale teritoriului românesc, ele au 
format obiectul unor clarificări etimologice în lucrările de specialitate. Ne vom rezuma 
doar să le inventariem şi să aducem unele informaţii în legătură cu locul în cauză: Cozia, 
cu derivatul rom. Coziuţa (Cuptoare) < slv. koza „capră”% ; Crivaia (Văliug); cf. slv. 
kriv „strâmb'*! ; Dâlboca (Cuptoare) cu diminutivul românesc, Dâ/boceţu (Doman); 
cf. blg. dolbok „adânc; scobit”; Glanda, vale şi parte a satului (Câlnic); cf. slv. glad 
„foame”, gladen „flămând”* ; Gornicrai (Cuptoare); cf. scr. gornji „superior; de sus” 
şi scr. kraj „margine; loc”; Govândar şi derivatul rom. Govândărel (Câlnic); cf. scr. 
govedar „văcar”® ; lazvini, lazini (Cuptoare); cf. scr. jazbina „vizuină”, Lasniţa 
(Cuptoare); cf. scr. lesa „gard de nuiele”; Lipca Mare şi Lipca Mică (Cuptoare); cf. 
scr. lipa „tei”; Mociur, cartier al Reşiţei; cf. blg. mocur „mlaştină, mocirlă”s ; Ostrica, 
deal (Doman); cf. slv. ostru „ascuţit”, din care derivă un număr apreciabil de nume 
topice” , dar e posibilă, în cazul de faţă, şi o adaptare românească a scr. ostruga „rug, 
mur”; Lunca Pomostului (Reşiţa), cf. scr. pomost „duşumea; pardoseală” ; Prolas 
(Doman); cf. scr. prolaz „trecere”® ; Stârnic, Valea Stârnicului (Doman, Reşiţa); cf. 
scr. strmen „povârniş” ; Sodol (Doman), derivat din tema slavă suh „uscat; sec”! ; 
Zâglavul şi diminutivul rom. Zâglăvelul, Zăglăvelul (Cuptoare); cf. scr. za „peste” şi 
glava „cap(ăt) de deal”? ; Zolobârş, Solobârş (Cuptoare); cf. scr. zlo „rău” şi obrska, 
în graiul caraşovenesc un loc (ca aspect) între planina şi breg (= coastă de deal); 
Zubregu / Subregu (Văliug); cf. scr. za şi breg, dar mai plauzibil ca toponimul să se fi 

format din prep. rom. su(b) şi scr. breg, ca Sudosu (Țerova), în consecinţă, un alt caz 
de nume topic hibrid (4.1.1; 4.1.2). 

6.1.2. Oa doua serie de nume topice sunt cele care, modificându-se de-a lungul 
vremii, s-au îndepărtat într-atât de forma originară, încât cu greu mai poate fi recunoscut 
toponimul iniţial în cel actual. Cozace (Câlnic) apărea în acte până la sfârşitul secolului 
trecut Codiaria,” ceea ce redă pe Cozara (Codzara); cf. scr. kozar „păstor de capre”; 
locul se află în apropierea celui numit Govândar (6. 1. 1.), numiri date din nevoia limitării 
parcelelor de păşunat; Cleanţul Domişchi, Domisca, Domişca” (Cuptoare); redau 
scr. Domanski Clanac, cum îl numesc cei din labalcea şi Caraşova'. Deşi entopicul 
laz „loc curăţat în vederea cultivării; curătură” se mai păstrează în toponimia de aici: 
Lazul, Capul Lazului (Cuptoare), În Laz (Doman), sensul acestuia nu mai este cunoscut 
în prezent, căci odată cu dispariţia practicii „lăzuitului”, conținutul semantic s-a pierdut 
(5.2.). Aşa se explică faptul că mai vechile *Gorin Laz şi *Negosin Laz, „lazul lui 
Gore” şi, respectiv, „lazul lui Ne(a)gos"”*, astăzi sunt pronunţate de vorbitori Gorilaş şi 
Năgoslaş (Doman); partea finală a acestor două nume topice a fost apropiată de 
derivatele româneşti cu suf. -aş . Ipoteza unor formaţii iniţial slave este întărită de 
prezenţa altora similare aflate în imediata apropiere a acestora: Pătruvâr, cf. Pătru n. 
pers. rom. şi scr. vrh „vârf”; Sochivârul, cf. scr. visok „înalt” şi vrh.75 

7.1. Pentru problemele pe care le ridică din punct de vedere social şi lingvistic, 
numele topice Pogărul, Capul Pogărului (Cuptoare) le vom discuta într-o secţiune 
aparte. 

7.1.1. Limba română nu cunoaşte un apelativ comun *pogar(ă); găsim, în schimb, 
consemnat în dicționare pe gar, gară cu sensul de „cenuşă de paie, tulei sau bâte de 
floarea soarelui (etc.)”, cum îl menţionează I. Mării”, sau cu alte sensuri apropiate (în 
DA şi CADE) şi pe care le discută amplu D. Gămulescu într-o lucrare recent apărută: . 
De asemenea, din aceeaşi temă gar- în limba română îl avem pe gărână „loc unde s-a 
tăiat codrul şi a crescut o pădure tânără; pădurice” (CADE)* . După DA, gărână are 
sensul de curătură şi poate fi înrudit cu slv. garati „a arde”. Luând în considerare 
răspândirea geografică a lui gărână (Caraş-Severin şi Mehedinţi)” şi faptul că la 
Caraşova există garina cu înţelesul apropiat de cel de „curătură”, putem presupune că 
în părțile răsăritene ale teritoriului sârbocroat a existat cuvântul garina „curătură”, de 
unde a fost împrumutat în graiurile din Banat şi Mehedinţi: . 

7.1.2. Mai răspândit este garişte s.f. „luncă, fânaţ” (Banat) < scr. gariste „loc 
unde a ars sau a fost distrus prin incendiu ceva’ ; Gariştea (Putna, Teregova, Valeapai, 
Zorleanţul Mare), Dosul Gariştii (Cornereva). 

7.1.3. Revenind la *pogar(ă), credem că cele câteva date pe care ni le oferă 
microtoponimia din Caraş-Severin îndreptăţesc presupunerea că (până nu demult) 
pogar(ă) constituia un apelativ topic activ în grai şi era folosit deopotrivă cu laz, ambele 
denumind cele două tehnici de defrişare (practica „în moină” şi cea a „pârjolului”)5 ; în 
prezent pogară a, dispărut sau ar putea să mai fie cunoscut insular şi doar în vorbirea 
unor persoane mai în vârstă. De altfel şi laz se găseşte în stadiul dispariției (6. 1.2.). 

Renunţăm să dăm răspândirea numelor topice derivate din /az, acestea fiind numeroase 
nu numai în Banat, ci pe întreg cuprinsul ţării“ . Interesante sunt formele şi contextul în 
care apare pogară: Pogara, Pogara de Sus, cătune al comunei Cornereva; Pogara 
(Putna, Valea Bolvaşniţei), Pogara Patak (CAD/Borlovenii Vechi, 6); Pogarla, Pogarlo 
patak (CAD/Mehadia, 21); Pogare (Sadova Nouă); Pogări (Teregova), Poiana 
Pogări (Cârnecea); Tâlva Pogării (Feneş);, Vârful Pogar (Cornereva);, Pogăriţa 
(Turnu Ruieni)“ ; Bokara cu Csuncsy (CAD/Rusca Montană, 43); Pogara Zahariei 
(Şumiţa). Aceste două ultime toponime, precum şi formele de plural (pogare, pogări), 
prezenţa entopicului pogară în contextul numelui comun ciungiss , precum şi în al celui 
de poiană“ toate acestea dovedesc căpogară a circulat cu sensul de arşiţă, arsură, 
arsoare.* 

7.1.4. Cu mai puţine argumente am putea avansa aceeaşi idee şi în legătură cu 
numele topic Polomul (Cuptoare); cf. Polomul (Bozovici, Petroşniţa, Valea Bolvaşniţei); 
Polomp (CAD/Teregova); Poloamele (Rudăria); Poloamele, Polomili, Poloamele 
Mari, Poloamele Mici (CAD/Dalboşeţ, 10; 15). 

8.1. Lucaiul, Valea Lucaiului”?, Urcaiul (Moniom), Dealul Murgai (Târnova) 
sunt derivate cu sufixul -aia din teme antroponimice: Luca, Urcu” şi, respectiv, Murgu. 
Se pare că, într-o epocă mai îndepărtată, acest sufix a avut, pe lângă o funcție adjectivală 
cu care se derivau nume topice de la teme comune: Suhaia (6.1.1.), Crivaia, Cernaia 
etc., şi una adjectival-posesivă, ca -ov(a), echivalent probabil cu actualul -easa (2.5.) 
sau -oasa” , aşa încât explicaţia dată de I. Iordan că Negraia traduce pe Cernaia sau 
că a < oa, adică Negraia provine din Negroaia ar putea fi amendată în ideea celor 
spuse mai sus. 

9.1. La capătul acestei inventarieri se impune stabilirea câtorva concluzii, propriu- 
zis ipoteze, care ar putea constitui începutul unor cercetări mai aprofundate, atât prin 
lărgirea ariei de investigație, cât şi prin abordarea problemei de pe planuri diferite: ancheta 
lingvistică pe teren, cercetarea documentară, precum şi cea arheologică. Deocamdată 
este evident faptul că ne găsim în prezenţa a două straturi de nume topice de origine 
slavă: unul arhaic, datând din epoca simbiozei slavo-române (1.2.) şi un altul de dată 
mai recentă şi anume din perioada de după secolul al XIV-lea. 

10.1. Înainte, însă, de a întreprinde o astfel de clasificare, nu lipsită de riscuri, 
întrucât pentru prima categorie avem în puţine cazuri documente probatorii (în general 
argumentele invocate ca sprijin sunt de natură lingvistică), credem că este important să 
ne oprim o dată în plus asupra acelor nume topice doar în aparență de origine slavă. 

10.1.1. includem, în primul rând, în această categorie de nume topice, cu un procent 
oarecare de incertitudine (cel puţin în stadiul în care se găseşte cercetarea noastră), 
toponimele care au la bază apelative topice româneşti de origine slavă, inexistente azi în 
lexicul limbii române, vii şi active, însă, într-o anumită epocă. 

10.1.2. Din practica defrişării, îndeletnicire străveche, fie „în moină”, fie „în pârjol” 
(7.1.3.), credem că polom era sinonim cu laz, curătură etc., pogară, garişte erau 
sinonime cu arşiță, arsură etc. şi desemnau terenurile incendiate cu voia omului sau prin 

accident. 

10.1.3. ramnă (ravină) şi rămnişte (cu sens colectiv)” , „loc şes (de mai mică 
întindere)”. 

10.1.4. Numele topice diminutivate cu mijloace româneşti din toponime slave: 
Dăâlboceţul < Dâlboca,; Coziuţa < Cozia, Govândărel < Govândar, Zăglăvelul < 
Zâglavul, Crăinicel < Crainic”, Lăbiţa, derivat din slv. lap „mlaştină” cu suf. rom. - 
ița” . 

10.1.5. Toponimele derivate cu sufixul -aia (8. 1.) sunt, credem, româneşti; situația 
sufixului este similară cu cea a lui -işte (5.3.), cu deosebirea că acesta s-a consolidat în 
limba română, pe când -aia a încetat să mai fie activ şi productiv. 

11.1. În altă ordine de idei, dar în completarea celor spuse sub 70, este important 
să remarcăm existența paralelismelor toponimice (nume topic slav — nume topic 
românesc), în afara celor cu reflex diminutivat (10. 1.4.) notăm: Baciu — Baciovăţ, 
Smida Bratului — Smida Bratovii, Comorâşte — Blăgăvişte“, Vizurini — lazbini, 
Lunideşi (= Alunii Deşi) — Liscov, Teiuş — Lipca, Cărpiniţa — Găbroava. Tot aici 
am putea reaminti formaţiile hibride, nemaivorbind de numele topice create cu mijloace 
de derivare slave din nume de persoană româneşti: Bratova, Pătruvâr, Predova etc. 

12.1. Este dificil să se stabilească cu precizie care dintre numele topice de origine 
slavă din valea Bârzavei aparţin epocii de „simbioză slavo-română”, adică seriei 
toponimelor de tip arhaic (7.3.), totuşi există câteva fapte de limbă care pot fi luate în 
considerare în fixarea perioadei de formare. 

12.1.1. Atestarea documentară, atât de precar reprezentată” , nu trebuie luată cu 
rigiditate ca dovadă în datare, căci dacă o parte din localitățile din valea Bârzavei apar 
menționate abia în secolele XIV-XVI, nu putem afirma că ele nu existau cu mult înaintea 
acestor date: Câlnic, Târnova, Țerova, Bratova, Igazovo; apoi hidronimele Bârzava, 
Predova, Liscov etc. 

12.1.2. Ştim că grupurilor tautosilabice or, ol, er protoslave le corespunde, în 
toponimia românească de tip „medio-bulgar”, ra, la, rea: Gladna, Breazova, Slamina 
(Doman); cf. blg. slama „paie”. 

12.1.3. r vocalic s-a dezvoltat în îr românesc; de asemenea / vocalic în î/!%! : 
Bârzava, Târnova, Dâlboca; pentru Bârzava vezi cele spuse sub 2.2. 

12.1.4. Tratamentul iusurilor o şi e: Dumbraua, Govândar!"? ; izolat doar şi 
insuficient de clar: Dubara, Valea Dubării (Târnova), pe care l-am înregistrat uşor 
nazalizat: Dubara”, 

12.1.5. Dispariţia ierurilor: Glanda < Gladina, Ramnicul (Țerova), dar păstrat 
în Ravina (Cuptoare), Lipca > sly. lipikū , de tei”. 

12.1.6. După č sufixul slav -ov(a) s-a păstrat, nu s-a preschimbat în -ev(a): 
Baciovăţ, acesta însă putea să se modeleze şi după aspectul celorlalte nume topice din 
jur: Târnova, Țerova, Bratova etc." 

12.1.7. Consoana -v- intervocalică a devenit în unele cazuri -u-: Bârzaua, 
Dumbraua (2.2.)!. 

12.1.8. Reflexul protoslavului sc > sk+i este şt!% : în cazul numelor topice din 
teritoriul cercetat de noi, nu putem stabili cu precizie în ce măsură unele sunt urmarea 
acestui reflex sau sunt apelative româneşti (mai cu seamă în situaţia colectivelor derivate 
cu -işte). 

13.1. Cele de dată recentă sunt concentrate, după cum spuneam (6.1.), în trei 
puncte, aflate în apropierea aşezărilor caraşoveneşti, ceea ce presupune că o dată cu 
venirea slavilor strămoşi ai actualilor caraşoveni, probabil în secolul XIV-XV! , au 
venit şi alte grupuri de slavi oare s-au stabilit dincolo de satele caraşoveneşti, în Almăj! 
şi dincoace, spre Reşiţa, dar nu mai departe de aceasta, căci pe măsură ce ne depărtăm 
de fosta vatră a Reşiţei!” , aceste nume topice se răresc, încât pe hotarul Câlnicului şi al 
Mâniomului nu mai găsim nici un exemplu!” . Aceste grupuri de slavi nu au trăit izolaţi, ci 
s-au menţinut într-un permanent contact cu românii găsiți aici. Din această convieţuire 
(timp de un secol sau două) au rezultat unele dintre acele formaţii hibride de care aminteam 
(4.1.1.), s-a creat un strat nou de toponime, slave, apoi s-a produs o „sedimentare” a 
populaţiei slave pe actualele vetre ale satelor caraşoveneşti, aceasta ducând cu ea 
considerabile împrumuturi de fonetică, lexic sau onomastică!!! cărora li s-au adăugat 
altele în secolele următoare, căci contactele dintre ei şi români n-au încetat, ci într-o 
anumită privinţă s-au amplificat. Românii au preluat în toată această perioadă şi în cea 
următoare unele elemente de lexic comun, e drept puţine şi greu de identificat, dar au 
păstrat un număr mare, după cum se vede, de nume topice. Uşurinţa cu care populația 
românească a acceptat toponimia slavă, mai veche sau mai nouă, nu surprinde, dacă 
avem în vedere că pe întreg teritoriul național românesc situația este similară, aşa încât 
ne considerăm obligaţi să reamintim următoarele date ale problemei. 

14.1. Contradicţia dintre caracterul romanic al limbii române şi caracterul nelatin, 
în primul rând slav, al toponimiei de pe teritoriul limbii româneşti, a fost explicată în 
diferite moduri, părerile fiind nu de puţine ori pe cât de categorice, pe atât de nefondate 
logic şi ştiinţific. Căci nu trebuie să omitem faptul că unele numiri geografice cu înfăţişare 
aparent foarte nouă au putut evolua ca şi apelativele comune din care derivă, adică, 
rezumând, am putea enunţa următorul raționament: de ce să nu admitem că Montem, 
Marem au evoluat ca şi montem, marem? (vezi, I. Conea, în Terra, nr. 3 [1968], p. 
10). Acestei observaţii pe care unii ar putea-o considera argument speculativ, îi adăugăm 
constatarea noastră că există în microtoponimie, uneori pe nedrept neglijată, numeroase 
exemple de nume topice, autentice relicte lexicale pe care aceasta le păstrează. Credem 
că toponime ca Ciumu, Grumuleul, Şucu, Şuma, Muga, Piga, Piciurini, Stupa, 
Sturul, Murul, Măierul, Săuci, Sudorea etc. (judeţul Caraş-Severin), pentru care există 
argumente de natură istorică, fapte corespondente în dialectele româneşti sud-dunărene, 
pot constitui dovezi în sprijinul unei toponimii autohtone şi că afirmaţia „avem extrem de 
puţine elemente de toponimie autohtonă” ar trebui amendată, iar contradicția, amintită 
şi subliniată deseori cu prea multă insistenţă n-ar mai apărea atât de categorică. 

14.2. Cu un lucru se pare că sunt de acord cea mai mare parte a cercetătorilor: 
într-o anumită perioadă a simbiozei româno-slave, populaţia slavă a tradus numele mai 

vechi de localităţi ca Frumoasa în Dobra, Piatra în Kamenu, Repedea în Bistriţa etc.; 
fenomenul a putut să fie general, dar exemple documentare se pot cita numai câteva!!?. 
14.3. Simbioza vizează planuri diferite şi nu în ultimul rând presupune biligvism, 
situaţie despre care S. Puşcariu făcea următoarea remarcă: Faptul că pe aceste meleaguri, 
în urma contactului cu slavii, numeroşi, de vreme ce au lăsat urme în lexic, toponimie şi 
antroponimie, românii au rămas cu limba lor, înseamnă că slavii au fost bilingvi, şi nu 
românii"; bilingvismul a constituit „stadiul premergător deznaţionalizării”! . 

14.4. Chiar dacă savantul român admitea că slavii au fost numeroşi, nu era însă de 
acord cu cei care acreditau ideea superiorității lor numerice sau politice şi considera că 
„înrâurirea slavă nu este începutul, ci sfârşitul epocii de formare a limbii româneşti””!5. 
Nu poate fi, deci, vorba de o predominare numerică şi nici de un sistem politic superior 
într-o asemenea măsură încât numele topice slave să fi fost impuse prin acte administra- 
tive, aşa cum s-au impus unele toponimice maghiare în Transilvania. 

15.1. Explicaţia trebuie căutată în altă parte. Admitem că în perioada de simbioză 
slavo-română, aproximativ într-un interval de 5-6 secole, au avut loc următoarele procese: 

— slavii au învăţat româneşte; 

— în limba românească au pătruns numeroşi termeni slavi, lexicul fiind cel mai 
afectat datorită penetrabilităţii lui; 

— slavii au tradus numele topice româneşti (14.2.) ori au creat altele noi; 

— românii au preluat numirile topice slave; 

— s-a desfăşurat şi s-a încheiat procesul asimilării slavilor!!*. 

15.1.1. Înşiruirea de mai sus este convenţională; etapele simbiozei slavo-române 
nu s-au succedat strict în această ordine; sfârşitul unui proces n-a constituit începutul 
altuia; în parte ele s-au produs concomitent, s-au suprapus şi s-au condiţionat reciproc. 
Reţinem doar că, în timp ce slavii sunt asimilați de români, o parte a toponimiei 
româneşti se „slavizează ”, capătă tot mai multe trăsături slave. 

16.1. Ajunşi în acest punct se impune deschiderea unei paranteze mai largi, în 
aparenţă doar fără legătură cu tema propusă în discuţie. 

16.1.1. Dintre toate „bolile” cuvintelor, cea mai gravă este — după Gilliéron — 
omonimia, căci aceasta provoacă modificări care nu ţin cont de legile fonetice şi duce la 
dispariţia unor termeni!!”. Dar consecinţele omonimiei trebuie discutate împreună cu 
cele cauzate de concurenţa sinonimică, căci dacă un termen devine incomod sau 
„indezirabil” ca urmare a omonimiei, un sinonim al cuvântului „condamnat” ia locul 
acestuia îndată ce se iveşte prilejul. Care dintre termenii omonimici câştigă din confruntare 
sau care dintre sinonime se impune? Nu totdeauna cel mai important, căci „nu trebuie să 
clasificăm cuvintele în primordiale şi mai puţin importante; cauzele pentru care se pierde 
o vorbă sau se împrumută alta n-au legătură cu importanţa lor”"!8. 

16.1.2. Exemplele sunt numeroase, dar nu cităm decât pe unele dintre cele care 
s-au confruntat în starea de bilingvism slavo-român sau în împrejurări similare: amicus, 
amor, amare latinești au murit din cauza omonimiei cu mic, mor vb., mare, după amuţirea 
lui a- iniţial şi au făcut loc termenilor slavi prieten, dragoste, iubire. ° Aceştia nu s-au 

impus ca urmare a presiunii exercitate de slavi, ci din cauza „bolii fonologice”. Dealtfel, 
sfera semantică din care fac parte exclude eventualitatea impunerii unor atari termeni. 

16.2. Slavii au tradus numele topice într-o vreme când stabiliseră cu locuitorii 
băştinaşi multiple contacte (sociale, economice, spirituale etc.) şi după ce învăţaseră 
limba românească. Dintre contactele care au avut loc în starea de simbioză, poate cel 
mai important pentru a explica „transferul” de toponime dintr-o limbă în alta şi formaţiile 
hibride, au fost relaţiile economice, în speţă cele legate de practicele agro-pastorale, 
care se aflau în strânsă legătură cu realităţile terenului, dar şi cele sociale, mai ales cele 
care exprimau raporturi de proprietate. 

16.2. 1. Când numele topice au fost traduse de vorbitorii limbii slave, deci când 
acelaşi loc purta două nume (unul românesc şi un altul slav), s-a ivit prilejul înlocuirii 
termenului incomod, adică a toponimului, căci Repedea şi Bistra acționau în această 
situaţie de bilingvism ca termeni sinonimi. 

16.2.2. Românii au acceptat cu uşurinţă pe Bistra, deoarece acesta denumea numai 
locul sau apa; pentru vorbitorii limbii române avea un conţinut abstract, era înţeles numai 
în legătură cu locul numit astfel; repede (şi ca acesta bun, negru, roşu etc.), atribute 
care puteau fi acordate atât persoanelor, locurilor, cât şi unui număr oarecare de obiecte 
şi fenomene sau în numeroase împrejurări, a rămas ca instrument lingvistic comun; s-au 
evitat astfel confuziile şi situaţiile echivoce, mai ales că în cazul toponimiei se folosesc de 
predilecție determinanţii (negru, alb, frumos etc.), fără apelativele entopice (pârâu, 
vale, deal etc.). 

17.1. Pentru numele topice din valea Bârzavei din perioada convieţuirii româno- 
slave, explicaţia aceasta (sub 76.2.) este operantă, în schimb nu putem absolutiza datele 
în cazul toponimelor slave de dată mai recentă!” . Acceptarea numelor topice traduse, 
aduse sau date de slavii veniţi cu strămoşii caraşovenilor (13. 1.) s-a făcut nu atât din 
cauza „incomodităţii provocată de falsa omonimie”, ci pentru că numele pe care le 
ofereau slavii, în relaţiile lor cu românii, aveau acel conţinut abstract şi specializat pentru 
a numi locul de referinţă (16.2.2.). 

17.2. Cât priveşte ariile de concentraţie a numelor topice slave de dată mai recentă, 
există suficiente mărturii de natură materială (urme de zidiri, pietre de mormânt etc.), 
încât o cercetare arheologică ar putea confirma prezumţiile noastre. 

18.1. Cele spuse privitor la o posibilă explicaţie pentru caracterul slav al toponimiei 
româneşti, sunt ipoteze, care ar putea fi confirmate sau infirmate prin lărgirea ariei de 
cercetare. Ar fi interesant de văzut care termeni au fost acceptaţi mai cu uşurinţă de 
către români; cum sunt repartizate aceste toponime din punct de vedere geografic (munte-— 
şes); care este situaţia lor în regiunile care au cunoscut ca principală ocupaţie păstoritul 
local sau cel transhumant. Poate ar putea fi luate în discuţie şi situaţiile analoge din 
toponimia altor popoare!?! . 


Apărut în „ Banatica ”, III, p. 379-397, Reşiţa, 1975 

. Baciovăţ 22 
. Baciu 23 
. Blăgăvişte 24 
. Bolnovăţ 25, 
. Pădurea Bolnovăţului 26. 
. Breazova 27 
. Budinic 28 
. Butovăţ 29, 
. Chemenic 30, 
. Cozace 31 
. Cozia 32 
. Crivaia 33 
. Cucuiova 34 
. Dâlboca 35. 
. Dâlboşeţul 36 
. Drăgoina 37. 
. Driglovăț 38 
. Debara 39, 
. Găbroava 40 
. Glanda 41 
. Gorilaş 42 


Predor 


Brolova 


. Gornicrai 
. Govândari 
. Iazvini 

. Igăzău 


Isinovăţ 


. Iesenovăţul Mare 
>. Culmea Iervanului 
, Lasniţa 

. Lăbiţa 

. Lipca Mare 

. Liscovul Mare 

. Lucaiul 

. Miercovăț 

. Mociur 

. Murgai 

. Năgoslaş 

. Negrilovăţ 

. Olbina 

. Ostrica 

. Pătruvâr 

. Pogarul 

43. 

Polomul 


44. La Pődele 


45. 
46. 
47. 
48. 
49. 
50. 
51. 
52. 
53. 
54. 
55. 
56. 
57. 
58. 
59. 
60. 
61. 
62. 


Lunca Pomostului 
Predova 

Prolaz 

Pucnata 

Valea Ramnicului 
Ranchina 

Ravina 

Rămnişte 
Sângerova 
Slamina 

Sochivâr 

Sodol 

Suvacea 

Uicovul 

Zâglavul 
Zâglăvelul 
Zolobârş 
Zubregul 


! În formă rezumată, lucrarea de față, a constituit tema comunicării prezentată la al III-lea 
Simpozion iugoslavo-român Zrenjanin (R.S.F. Iugoslavia), octombrie 1974. 

> Doman (a. 1370), Țerova (a. 1433); celelalte: Târnova, Moniom, Câlnic, Reşiţa, Secu, 
Cuptoare, Văliug sunt menţionate documentar în secolele următoare (cf. C. Suciu, Dicţionar 
istoric al localităţilor din Transilvania, Bucureşti, vol. I (1967); vol I (1968); în continuare DLT). 

3 Em. Petrovici, Studii de dialectologie şi toponimie, volum îngrijit de I. Pătruţ, B. Kelemen 
şi I. Mării, Bucureşti, 1970, p. 141; în continuare SDT; DR, X, p. 233-277. 

+ Istoria României, vol. I, Bucureşti, 1960, p. 728 urm; v. şi Constantin C. Giurescu - Dinu C. 
Giurescu, Istoria Românilor, Bucureşti, 1971, p. 158. 

5 Istoria limbii române, vol. II, Bucureşti, 1969, p. 373; vezi şi I. Pătru, Studii de limbă 
română şi slavistică, Cluj, 1974, p, 91 urm., unde se dovedeşte că „limita inferioară ă relaţiilor 
lingvistice slavo-române nu poate fi coborâtă sub secolul al IX-lea, chiar al X-lea, dată până la care 
limba română exista [...]; elementul slav nu a participat la procesul de formare a limbii române, ci el 
este un adaos ulterior” (p. 93). A. Philippide socoteşte că separarea dintre „nord” şi „sud” a avut 
loc mult mai devreme, în sec. al VI-lea (Originea românilor, vol. I, laşi, 1923, p. 227). 

¢ Cf. Em. Petrovici, în DR, X, p. 267. 

7 Ulterior redactării articolului de faţă (1974) despre Bârzava şi aşezările de pe valea superioară 
a acesteia, am adus noi argumente în Monografia localității Câlnic, Editura Timpul, Reşiţa, 1997, 
p.8ş.u. 

8 I. Iordan, Toponimia românească, Bucureşti, 1963, p. 81; în continuare: Toponimia. 

°” N. Drăganu, Românii în veacurile IX-X pe baza toponimiei şi onomasticii, Bucureşti, 1933, 
p. 322; în continuare: Românii. 

10 Evident unele forme sunt rezultatul tendinței de hipercorectitudine sub influenţa denumirilor 
oficiale; aici interesează doar pronunția lui —v- intervocalic. „În partea apuseană a teritoriului 
dacoromân (o arie care atinge sudul Banatului până la Reşiţa, în nord trece peste Arad şi Oradea 
până la Şimleul-Silvaniei, iar în partea de est ocupă judeţul Hunedoara ajungând până la Cluj; cf. 
Puşcariu, LR, II, p. 319), Într-o regiune în care circulă şi alte arhaisme, se folosesc până astăzi 
formele arhaice în (uă); steauă, căţauă, frumuşauă ” (Marius Sala, Contribuţii la fonetica istorică 
a limbii române, Bucureşti, 1970, p. 931), forme care au facilitat, probabil, vocalizarea lui -v-. 

1! Adăugăm şi alte nume topice în legătură cu hidronimul Bârzava, aşa cum au fost notate de 
la informatori: Bârzăvița, cu un r vocalic aproximativ ca cel sârbocroat (Văliug), Dealul Bârzăvii, 
Coasta Bârzăvii, Cleanţul de la Coasta Bârzăvii (Țerova);, Bârzăviţa, afluent al Bârzavei (Câlnic) 
şi un altul cu acelaşi nume (Doman; aici notat şi în varianta Izvoru din Burzăviţă), la Văliug, 
Berzaviţa; Bârzăvicioara, pârâu (Câlnic), Intre Bârzave (Şoşdea); în hotarul comunei Pojejena 
Berzaviţa, pădure; în acelaşi loc, Ogaşul Bârzaviţii. 

12 I, Iordan, Toponimia, p. 102; cf. Târnicioara (Teregova); acesta presupune un Târna în 
apropierea lui pe care nu l-am identificat, dar semnalat în toponimia românească (v. I. Iordan, loc 
citat). 

3 Cf. scr. Recitsa < reka (|. Iordan, Toponimia, p. 97; de asemenea, Em. Petrovici, SDT, p. 
138). 

14 N. Drăganu, Românii, p. 105; în completare adăugăm: Țărova (Borlovenii Vechi, Buchin); 
apoi Cserova, Zerova (cf. Hărțile cadastrale, ridicate la 1876; 1883; Oficiul de Cadastru şi Organizare 
a Teritoriului din Reşiţa, în continuare prescurtat CAD, urmat de localitate şi cifra care indică fila: 
CAD/Pârvova, 8; 5); Szerova, pârâu (CAD/Bolvaşniţa, 1); Zirova (CAD/Zlatiţa, 13); Czerovitza, la 

a. 1597, azi dispărută (cf. C. Suciu, DLT, I, p. 314); cf. Vâna Țăroviţei (Țerova), Cherova, Czerova 
(Idem, ibidem, p. 310). 

15 I, Iordan, Toponimia, p. 54; 69; o altă etimologie a fost propusă de noi (Monografia 
localității Câlnic, p. 9). 

16 C, Suciu, DLT, I, p. 406; se pare că Manihom, la a. 1587 (Idem, ibidem), localitate dispărută 
şi localizată de C. Suciu „pe lângă Apadia şi Țerova”, este aceeaşi cu Moniom, localitatea actuală. 

17 Idem, ibidem, vol. II, p. 342; cf. I(u)ga, Tugas n. pers. (cf. N.A. Constantinescu, Dicționar 
onomastic românesc, Bucureşti, 1963, p. 78; în continuare: DOR). 

18 Cf. Pesty Frigyes, Krassó vármegye törtenéte, II, Budapesta, 1882, p. 136; în continuare: 
Krassó. 

1? Domăneasa ne sugerează (datorită funcției sufixului), fie „nevasta lui Doman”, mai puțin 
probabil, fie „moşia (proprietatea) lui...” 

% Pesty Frigyes, Krassó, p. 263. 

2! Pentru etimologia antroponimului Doman, v. a domăni „a sta de vorbă, a sta la taifas” (LR, 
8, 1959, nr. 2, p. 52). 

2 Pesty Frigyes, Krassó, p. 271. 

3 N. A. Constantinescu, DOR, p. LXI (prefaţă). 

Boris Cazacu (sub conducerea), Glosar dialectal Oltenia, Bucureşti, 1967, p. 124. 

35 Cf. văliugă (văiugă) menţionat de N. Iorga (apud DR, II, 786); valog „vale sau poiană între 
două vârfuri” (Sbornik, X, 30); văiugă (Th. Capidan, în DR, II, 234). 

2 Cf. C. Suciu, DILT, II, p. 113-114. 

> Cercetarea a fost efectuată între anii 1968 şi 1974 de către autor în Câlnic, Moniom, Reşiţa, 
Țerova; împreună cu M. Deleanu în Doman, Cuptoare-Secu, Târnova, Văliug. Apoi investigaţiile 
au fost completate cu cercetarea documentelor de carte funciară (Notariatul din Reşiţa) şi a hărților 
de cadastru (v. nota 12) împreună cu O. Răuţ. 

% Normele în conformitate cu care am apreciat că un nume topic este slav, şi nu un 
„pseudoslav”, sunt cele expuse de Em. Petrovici, în SDT, p. 292-303; DR, X, p. 233-277, 517-543. 

% Un personaj Baciu, apare frecvent în documentele secolului XV (v. Pesty Frigyes, Krassó, 
p. 72; 136). 

3 Bacia; pentru alte exemple, v. SLLFolc, 11, p. 82. Pentru baci, v. V. Scurtu, Termenii de 
înrudire în limba română, Editura Academiei R.S.R., Bucureşti, 1966, p. 267-268. 

31 Cf. Buta, n. familie (Şoşdea), Butan (Agadici), Butac (Zorlencior), Buteală (Greoni). 

3 Dar şi rom. Merca, Mercea (cf. N. A. Constantinescu, DOR, p. 321); cf. Mercina, localitate; 
Ogaşul Mercii sau Mircii (!). 

3 Cf. Bolnovec (CAD/Petroşniţa, 8); Bolnişoara (CAD/Vârciorova, 15); numele de persoană 
Bolean (Prisaca), Bolniceanu (Ilova). 

34 Petrovici, DR, Joc. cit. 

3 Prezenţa bradului aici ar susţine suplimentar ipoteza, dar rămâne nelămurită suficient o 
eventuală evoluţie *Boroveț > *Bolovăţ > Bolnovăţ, în afară de cazul că admitem apropierea de 
numele comun bolnav. 

3 Cf. Borovenii Mari (Globurău). 

37 1. Iordan, Toponimia, p. 473. 

38 Idem, ibidem, p. 63; apoi Ogaşul Găbrua (Răcăşdia), Dealul Gabrovei (Calina), Ogaşul 
Gabrova (Lescoviţa), Gabroț (Bănia), pentru -oveţ > -oţ, v. Em. Petrovici, SDT, p. 140.; Gabrovecz 
şi Garbovez (CAD/Prilipeţ, 25; 27) Gabretina (CAD/Bănia, 64); Gabresia (CAD/Bozovici, 28); 
Gabreska, Lunca Gaberei (Idem, ibidem, 43; 58); revenind la Găbroava de la Cuptoare, notăm 
reflexul românesc, Cărpiniţa (Doman). 

3 Cf. Liscov (Teregova); Lescoviţa, localitate. 

+ Şi în altă parte; spre Văliug: Isinovăţul Mare, Isinovăţul Mic, Între Isinoveţe, Iesenia 
(CAD/lablaniţa, 17); /sinata şi Isinata Bara (CAD/Bănia, 54). 

+! Cf. I. Iordan, Toponimia, p. 68. 

* Cf. N. A. Constantinescu, DOR, p. 180. 

% Numele topice derivate cu suf. -in(a) de la nume de persoane sunt extrem de numeroase, 
încât renunțăm să le mai menţionăm aici. 

+ Cf. Babindeal, formaţie hibridă (Frăsincea); Stoichi(n)laz (Topleţ). 

% Em. Petrovici, în SCL, IV (1953), p. 67; cf. ALR T, s.n., vol. HI, h. 817, pentru „loc şes” ramnu, 
ramină adj., pct. 48; rávna, ravnița pct. 25 (Caraşova). 

4 Em. Petrovici, SDT, p. 176. 

+ Banatica, II, p. 420, nota 16. 

48 Apud I. Iordan, Toponimia, p. 501. 

* Cf. Budovița (Vărădia); Buda, loc. atestată la 1369-1377 (cf. C. Suciu, DLT, I, p. 304); 
Budinach la 1535 (Idem, ibidem, p. 306); cf. Priporul lui Budu (Rusca Teregova), Spinii Budii 
(Duleu). 

5 1. Iordan, Toponimia, p. 473. 

5! Cf. Cucuiul (Apadia, Pescari, Pârvova, Valea Timişului); Cucuiul Mare (Cruşovăţ); Cucuiata 
(Frăsincea). 

* Cf. Cucuioava (Apadia; sinonim cu Cucuiul, Ilova, Pătaş, Sicheviţa). 

53 Asemenea toponime hibride sunt posibile; cf. blg. Valuniş, unde v (= în) şi s-a ataşat n. top. 
românesc, Aluniş (SDT, 142). 

54 Dealtfel locul şi aşezarea acestuia faţă de sat întăresc o atare prezumție. 

55 Cf. Dorin Gămulescu - Mirco Jivcovici, Dicţionar sârbocroat-român, Bucureşti-Pancevo, 
1970, s.v.; pentru a nu mai reveni, menţionez aici că în cele mai multe referinţe la termeni sârbocroaţi, 
am folosit această sursă. 

5 Cf. scr. kovilje „colilie” (Em. Pebrovici, Graiul caraşovenilor, Bucureşti, 1935, p. 136). 

5 Notat în variantele: Blegăviște, Blăjăvişte, evident etimologii populare parţiale. 

58 V, Em. Petrovici, SDT, p. 176, unde face încă odată observaţia la eventualitatea existenţei în 
trecut a unor apelative *osoi, *predeal, *slănic; de asemenea, p. 248, privitor la Grădişte(a). 

® Idem, ibidem, p. 297 urm. 

6 Cf. I. Iordan, Toponimia, p. 84; dar au mai fost propuse şi alte etimologii: v. Em. Petrovici, 
SDT, p. 280. 

$I Cf. Criva (Teregova); Kriva (CAD/Pârvova, 21); Crivini (Slatina Tiimiş); Dealul Crivăi 
(Secăşeni); nu trebuie să scăpăm din vedere nici numele comun românesc crivă, crivină „ţinut 
acoperit de pădure” (cf. G. Oprescu, în DR, IV, 1511). 

© Cf. Em. Petrovici, SDT, p. 138-139; Dâlboaca Mare (Borlovenii Vechi), Ogaşul Dâlbochii 

(Calina), Da/bosca (CAD/Valea Bolvaşniţei, 11); Talbosevitza (CAD/ Bozovici, 64); Dlboka Obrska 
(Carașova; informaţie M. Radan); ct. ALR II, s.n., vol. III, h. 837. (apă) adâncă; dàlboka pct. 25 
(Caraşova); pentru „bălți de ploaie”, h. 830: dâlbă şi dâlbi, pct. 310. 

% I. Iordan, Toponimia, p. 325; metateza -dn- > -nd-, din pricina grupului consonantic 
neobişnuit în limba română; cf. Flămânda (Pârvova) şi Poiana Flămânda (Vărădia); apoi nume 
topice derivate din foame s.f.; Câmpul Fomii (Luncaviţa), Lunca Fomii (Mehadia); Inseg mezeje 
(CAD/Slatina Timiş, 12); cf. magh. inseg „sărăcie”, aceste exemple întăresc ipoteza unei origini de 
natură psihologică, şi nu a uneia antroponimice (cf. Foma n. pers.). 

& Acelaşi nume în hotarul satului Clocotici: Gornicrai (comunicat de M. Peia). 

6 Cf. Em. Petrovici, Graiul, p. 129; 131; de asemenea, I. Bettisch, în SLLFolc, II, p. 53 urm.; V. 
Ioniţă, ibidem, p. 87. 

s Cf. Moceriş, localitate (colectiv românesc); planta mociară-lungă (Juncus conglomeratus), 
„larbă de mlaştină”; cf. Al. Borza, Dicţionar etnobotanic, Bucureşti, 1968, p 91; aceasta, având în 
vedere aria răspândirii (Maramureş), provine din magh. mocsăr, sau mai bine zis sub influenţa 
acestuia; nu putem presupune că limba română ar fi cunoscut un apelativ *mociur;, numele topic 
discutat redă blg. mocur „mlaştină, mocirlă” (cf. Gh. Bolocan, Dicţionar bulgar-român, Bucureşti- 
Sofia, 1972, s.v., sursă pe care am consultat-o de cele mai multe ori când m-am referit la termeni 
bulgari). 

67 Cf. I. Iordan, Toponimia, p. 109. 

6 Cf. slv. most „pod”; rom. a pomosti „a aşterne un strat de lut ca pardoseală, ca tencuială” 
(CADE); pomosteală s.f. „pământ prepus într-un loc pentru nivelare” (cf. Cum vorbim, VIII, 1949, 
p. 33). O discuţie mai amănunțită în lucrarea noastră Metafore ale graiurilor din Banat, Editura 
Facla, Timişoarea, 1985, p. 112-114. 

© Cf. ALR II, s.n., vol. HI, h. 812, „cheie (între doi munţi sau două dealuri)”: prólas, p. 25 
(Caraşova). 

7 Derivat cu suf. adjeotival -ik(u) (3.2.5.); cf. numeroasele nume topice româneşti din tema 
slv. strumina „loc abrupt” (v. I. Iordan, Toponimia, p. 129), exemplele date aici din toponimia 
românească, precum şi cele înregistrate de noi în toponimia Caraş-Severinului: Stârmina (Slatina 
Timiş, Duleu); Viru Stermina (CAD/lablaniţa), Stârminoasa (Sadova Nouă, Vălişoara, Ilova), 
Stărminoasa (Mâtnicu Mare), Dealul Streminoasei (Bolvaşniţa), Stârminețiu (Bănia), Valea 
Stremneacului (Moceriş), Stărmiac (Bănia), Streneac (Prigor), Streneacul Boinii (Prigor), 
Streneacul Oraviţei (Ravensca), Strenea Mare, Strenea Mică (Petnic);, apoi diminutivele: 
Stârnicelul Sec, Stârnicelul Domăneanţ (cf. Doman, loc.);, Stârnicioara, Lunca Stârnicioarei, 
Pârâul Stârnicioarei, Dosul şi Faţa Stârnicioarei (Valea Marga), toate acestea sunt derivate 
româneşti, încât este posibil ca *stârnic să fi existat ca apelativ în limba română (v. discuţia sub 
10). 

7! Cf. Suvacea, vale şi deal împădurit (Doman); Suhacea (Bozovici); Suhara (Teregova); cf. 
blg suhar „lemn(e) uscat(e)” (I. Iordan, Toponimia, p. 128); Souha Padina (CAD/Valea Bolvaşniţei, 
8); Suvaia (Cârnecea); acelaşi loc Ogaşul Șuvăii (Secăşeni); nu excludem nici derivarea dintr-un 
nume comun: cf. Morcovacea < Marco, Sorcovacea < Sorco (I. Neiescu, în CL, XIII, 1972, p. 285); 
Popovacea (Bozovici). 

? Cf. Driglovăț (Reşiţa); cf. scr. tri „trei” şi glava, cu acest sens; partea finală adaptată după 
Baciovăţ, Butovăţ, Mircovăţ etc. 

B Vezi SLLFolc, II, p. 86. 


7 În fapt „Cleanţul Domănesc” (= dinspre Doman); pe hărţile forestiere e notat întocmai, 


76 


alteori evident eronat: Cleanțul Domnesc(!). 

75 Caraşovenescul klanac este un împrumut din graiul românilor (cf. Em. Petrovici, Graiul, p. 
127), 

7% Un Nyakazo János este menţionat în legătură cu localitatea Doman la anul 1593 (cf. Pesty 
Frigyes, Krassó, p. 136). 

17 Cazuri de acest fel sunt des întâlnite: cf. Valeapai (= Valea Paii < Paia n. pers.); localnicii 
pronunţă numele localității Şomcuta (Maramureş), Şomcufa (originea numelui este maghiară: som 
„com” şi kut „fântână”). 

18 Cf. Stoichi(n)laz (Topleţ), Martiukina Gradina (Clocotici). 

7 În CL, X, nr.2, 1965, p. 365. 

8 D, Gămulescu, Elemente de origine sârbocroată ale vocabularului daco-român. Bucureşti- 
Pancevo, 1974, p. 133; în continuare: Elemente. 

5! Idem, ibidem, p. 134. 

Gărâna, localitate (Caraş-Severin), n. topic (Căvăran); gărână „pădurice” (Moniom). 

5 Em. Petrovici, Graiul, p 136. 

s Cf. D. Gămulescu, Elemente, p. 133. 

8 Cf. I. Vlăduţiu, Etnografia românească, Bucureşti, 1973, p. 199-200. 

5 Repartizarea lui laz cunoaşte trei mari arii de răspândire, evident provenind din limbi slave 
diferite: Banat, Moldova şi Transilvania (v. D. Gămulescu, Elemente, p. 147). 

57 Pentru Pogărul (Cuptoare), reflexul diminutivat este Pogărcița, o formă curioasă din 
punct de vedere al derivării; probabil Pogăr > Pogaraș + -ița. 

5 ciung, cu varianta în graiul bănăţean ciungar, denumind arborii desfrunziţi în urma 
incendiului sau a acţiunii omului (v. M. Homorodean, Toponimia satelor Cinciş şi Valea, Ploştii, 
în Studii şi materiale de onomastică, Cluj, 1969, p. 87 urm). 

5 Dealtfel poiană este considerat sinonim cu termenii care desemnează acţiunea de defrişare; 
curătură (v. I. Iordan, Toponimia, p. 23). 

% De asemenea foarte numeroase în toponimia Caraş-Severinului, precum şi în alte părți (v. I. 
Iordan, Toponimia, p. 23; 108); cf. Arsuri localitate; Arşiţa (Doman, Mercina, Pătaş, Țerova), La 
Arsoare (Ocna de Fier, lersig); Arsişte, influenţat de Garişte (Domaşnea). 

°! Cf. numele topice pe oare le dă I. Iordan, Toponimia, p. 23, derivate din lom < slv. lomiti „a 
ara un loc întâia oară”. 

” Explicat de localnici prin etimologizare: „valea lu(i) cai (= cailor)” v. SLLFolc, II, p. 87. 

% Urcu e cunoscut şi ca nume de persoană şi ca nume de localitate: Urcu (Caraş-Severin); cf. 
Urculescu, n. pers. (N.A. Constantinescu, DOR, p. 465); cf. urc, urcuri „vânătoare, goană după 
animale sălbatice; loc de vânătoare” (v. ALR, II, s.n , vol. III, h. 720, pct. 2). 

* Mai notăm Gostaia (Sadova Nouă) < Gosta n. pers. (v. V. Ioniţă, Glosar toponimic, Reşiţa, 
1972, p 48); Miraia (Petroşniţa) < Mir(e)a; cf. Myraya la a. 1468 (cf. C. Suciu, DLT, II, p. 374); 
pentru -oasa cu funcţia de a indica elementul material prezent, notăm Cerosa n. top. „(= loc cu ceri), 
menţionat de Pesty Frigyes, Krassó, p. 290. 

% Nu acelaşi lucru îl putem spune în cazul numelor topice Craişte sau Covilişte; pentru 
primul, limba română nu cunoaşte un apelativ topic *crai(e); Craia (Câlnic), Crainic (Văliug) pot 
să derive de la nume de persoană; în schimb Craiovicea Mare, Craiovicea Mică (Pârvova), 

Globul Craiovei, localitate; Lunca Craiovei (Pârvova) sunt sigur slave; Craiova, pârâu (CAD/ 
Pârvova, 11) apare în vecinătatea numelui topic Margina (CAD/Pârvova, 15); Craişte, deci, este 
nume colectiv slav, echivalent cu rom. Ocolişte (Reşiţa); cf. ocol, ocoale „mici porțiuni de teren 
împrejmuite în vederea cultivării”; pentru Covilişte < scr. kovilje „colilie”, v. Em Petrovici, Graiul, 
p. 136. 

% Dacă nu e un nume de persoană, atunci putem admite cele spuse sub 3.2.5., ca derivat cu 
suf. -ik(u). 

” Evident etimologie populară (cf. labă s.f.), dar să nu omitem faptul că sufixul este de 
origine slavă; după cum nu putem hotărî cu certitudine că diminutivul Bratoviţa este creat de 
români, şi nu de slavi. 

% Em. P.etrovici, Graiul, p. 71 (v. indicele, unde trimite la p. 70), sugerează (dacă este vorba de 
numele de loc în discuţie), Blagoišt’, echivalent cu rom. Bunavestire. 

% Al. Rosetti, Istoria limbii române, Bucureşti, 1968, p. 237. 

1% Cf. Em. Petrovici, Daco-slava, în DR, X, p. 242. 

101 Idem, ibidem, p. 243-244. 

102 Idem, ibidem, p. 246-247; Govândar nu se putea dezvolta dintr-un scr. govedar (6.1.1.), ci 
dintr-un v. slv. goveda „vite mari”, cu sufixul -ar, cu valoare colectivă, care indică prezența elementului 
din temă: v. Dubara, Cozara; apoi româneştile Obsigar, Stuparu, Brumarul, Păcurarul (Câlnic; 
cf. SLLFolc, II, p. 83-84); în schimb Govădarea, Valea Govădării (Goruia) < scr. govedar. 

1% Probabil, alături şi de alte elemente cu caractere sârbocroate semnalate de Em. Petrovici, 
SDT, p. 138 urm., Dubara constituie un element avansat spre vest în aria stabilită de acesta. 

1% V, Em. Petrovici, Graiul, p. 7 urm., când discută originea numelui Carașova. 

105 Acesta poate fi un element arhaic (12.1), dar şi o inovaţie mai nouă, după cum remarca Em. 
Petrovici, SDT, p. 140. 

1% Cf. Em. Petrovici, Daco-slava, în DR, X, p. 244. 

1% Em. Petrovici, Graiul, p. 18. 

1% Supranota 105. 

1% V, Ioniţă, Nume topice din Reşiţa, în Banatica, II, 1973, p. 417 urm. 

110 Săcârcea (Câlnic), credem că derivă dintr-un antroponim, căci nu vedem cum ar putea 
deriva din scr. krčiti „a defrişa” şi prepozitia scr. s(0) „cu”; celelalte toponime de aici aparţin 
primului strat. 

111 Exemplele de împrumuturi, uneori chiar de conservare a unor elemente fonetice româneşti 
străvechi (ca strag! 'aţă) sunt cuprinse în lucrarea monografică a lui Em. Petrovici, Graiul, citată 
până acum în diferite ocazii. 

112 Cf. Al. Rosetti, op. cit., p.215; 237. O expunere mai amplă a problemei în lucrarea noastră 
Nume de locuri din Banat, Editura Facla, Timişoara, 1982, p. 209-226. 

"3 În DR, VI, p. 251. 

114 Idem, ibidem. 

15 În DR, VIII, p. 348. 

116 Ceea ce S. Puşcariu numea „desnaţionalizare” (14.3.). 

117 Cf, Al. Graur (sub conducerea), Introducere în lingvistică, București, 1965, p. 294. 

118 Cf, S. Puşcariu, în DR, VII, p. 352. 

11? Idem, ibidem. Tot aici S. Puşcariu citează exemplul lui a vie „a trăi” < lat. vivere, cum apare 
în documentele mai vechi şi care a dispărut în urma concurenţei omonimice cu vie s.f. < lat. vinea, 
după ce n a trecut la i. Graiurile moldoveneşti nu cunosc termenul taur, dar pe la a. 1500 găsim în 
Moldova antroponimul Neagşul Taurul, a cărei proprietate se află pe unde se găseşte azi toponimul 
Valea Buhaiului (cf. I. Gheţie şi Al. Mareş, Graiurile dacoromâne în secolul al XVI-lea, Bucureşti, 
1974, p. 267). Oficialul magh. Olt „a avut şansa” să fie acceptat de autohtoni, căci iniţialul *A/7 (cum 
îl găsim în graiurile săsești), intrase în concurenţă omonimică cu alt, -ă adj. (caz citat tot de S. 
Puşcariu, v. mai sus). La aceste câteva exemple pot fi adăugate numeroase altele din lucrările lui N. 
Drăganu, mai cu seamă din Românii. 

12 Poate locuitorii actualului sat Iabalcea, care vorbesc numai româneşte, spre deosebire de 
cei din celelalte şase sate, să fi convieţuit vreme mai îndelungată cu românii din Doman, încât să fi 
fost asimilați din punct de vedere lingvistic, apoi plecarea lor să se fi făcut din motive necunoscute. 


121 Tot aşa s-ar putea explica cele peste 3000 de nume topice slave din Grecia (şi despre greci 
se spunea că au dispărut şi că au fost înlocuiţi de slavi; v. Em. Petrovici, în DR, X, p. 233.); sau că 
în Picardia majoritatea numelor de localităţi sunt de origine germanică (apud S. Puşcariu, în DR, 
VIII, p. 345-346); în acelaşi loc se spune „toponimia bulgară a fost schimbată de turci”, dar acceptată 
de bulgari (n.n.); acad I. Iordan, Toponimia, p. 6, nota 1, remarca fapte similare în Peninsula Iberică, 
unde spaniolii au preluat toponimia de origine latină de la arabi. Apoi este un fapt cunoscut că nu 
francii au fost mai numeroşi şi că nici autohtonii n-au părăsit locurile, ci francii au fost cuceritorii. 


IDENTIFICAREA PE BAZA TOPONIMIEI ACTUALE 
A UNOR AŞEZĂRI DISPĂRUTE 


Studiul interdisciplinar, cercetarea pe multiple planuri a unui anumit domeniu de 
viaţă, a unor fapte şi fenomene, se impun ca metode de lucru absolut indispensabile 
cercetătorului. Aşa, bunăoară, lingvistica în general şi toponimia în special îşi consolidează 
argumentaţiile multora dintre ipoteze bazându-se pe mărturiile documentelor istorice 
sau pe dovezile arheologiei. 

Toponimia a fost şi continuă să mai fie revendicată şi de alte discipline ştiinţifice 
(geografie, istorie, etnologie etc.). În ultima vreme însă tot mai mult este împărtăşit punctul 
de vedere potrivit căruia cercetarea numelor de locuri este în primul rând un domeniu al 
limbii şi că „studiul lingvistic (al numelor topice n.n.) trebuie să-l preceadă pe cel 
geografic, istoric, etnologic ete.” 

Pornind de la sensul unor cuvinte, observăm că toponimele provenite din apelative 
comune cu înţelesuri clare (cetate, ruină, turn) sau cu semnificaţii mai puţin clare la 
prima vedere (grădiște, jidovină, zagrad) nu sunt altceva decât mărturii ale prezenţei 
omului pe acele locuri. Chiar şi atunci c când numele topice respective exprimă realități 
cu caracter strict militar — ca în exemplele de mai sus — ele dovedesc totuşi că pe 
locurile numite Turnu, Ruini, Jidovini etc. existau într-o anumită vreme nuclee de aşezări 
omeneşti. Când nume de locuri de tipul Mormântul, Biserica, Cimitirul se găsesc în 
afara vetrelor actuale ale satelor, ele nu sunt doar simple ciudăţenii, ci indicaţii despre 

vechi selişti (vetre de sat) părăsite. 

S-a spus că fonetismele reflectate în toponimie sunt proprii graiului celor care le- 
au fixat în documente, idiomului vorbit pe locurile respective . Chestiunea se prezintă a 
fi mai dificilă dacă avem în vedere „partea apuseană a Banatului (şi nu numai aceasta, ci, 
putem spune, întreg teritoriul sud-vestic al ţării, n.n.), unde s-au produs mişcări de populaţii 
în secolul al XVIII-lea de natură să redea denaturat unele particularități”? . Nu de puţine 
ori între numele oficial şi cel popular se ivesc diferenţe care derutează pe cercetător, 
încât trebuie să ţinem seama că „în decursul timpului intervin tot felul de factori care duc 
la apariţia unor diferențieri formale între aspectul scris al toponimelor şi cel al vorbirii de 
fiecare zi”. 

Întâmpinăm de obicei dificultăţi în stabilirea originii unor nume de locuri actuale, 
care s-au îndepărtat de aspectul lor primitiv’ , dar greutăţile devin mai pronunţate când 
se pune chestiunea identificării şi localizării” aşezărilor menţionate documentar de timpuriu 
şi care în secolele următoare atestării lor nu mai apar în documentele vremii. Uneori ele 
s-au păstrat ca nume de locuri în hotarele satelor, dar cele mai multe s-au pierdut cu 
desăvârşire. 

Găsim o încercare de identificare şi localizare ale vechilor aşezări din fostul dis- 
trict al Caransebeşului în lucrarea semnată de M. Bizerea şi C. Rudneanu” , unde, după 
ce, în primul rând, sunt aduse însemnate contribuţii la cunoaşterea ținuturilor bănăţene, 
în cea de a doua parte a studiului sunt înşiruite „146 aşezări, dintre care 29 predii”, 
păstrate în prezent „ca aşezări (...) doar 64, iar altele 14 rămase ca toponimice’ . 

În faţa celui care voieşte să utilizeze lucrarea se ridică de la bun început o oarecare 
dificultate, întrucât autorii nu precizează ce sens acordă indicaţiilor disp.(ărut) şi 
neid.(endificat), derutante când apar singure sau împreună” sau când unor localităţi le 
lipsesc aceste indicaţii, deşi nu le găsim cuprinse în nici un repertoar al localităților bănăţene 
actuale? . Aşa că discuţia trebuie dusă în legătură cu aşezările dispărute: a. identificate 
şi localizate — evident, aproximativ —; b. care nu au putut fi până acum identificate în 
vreun nume topic actual, problema identificării lor rămânând deci deschisă. 

Nu ne putem hazarda în stabilirea vetrelor satelor ori prediilor de odinioară doar 
pe baza simplei existenţe în prezent a unor nume de locuri omonime cu numele aşezărilor 
dispărute, mai ales când numele lor derivă din apelative sau antroponime de largă circulaţie 
sau din fitonime larg răspândite, ca în exemplele: Lazu, Corbu, Mesteacănu etc.!! Şi 
nici menționarea lor în documente alăturea de aşezări cunoscute azi nu poate constitui 
probe de rezistentă! , încât pentru identificarea localităţilor din această categorie sunt 
necesare dovezi materiale şi referiri documentare precise. Când ele lipsesc, ne putem 
sprijini pe dovezi de ordin lingvistic (fonetism, serii structurale, sisteme semantice etc.)!? . 
Dar chiar şi atunci, când credem că am epuizat toate mijloacele de identificare, deseori 
rezultatele rămân sub semnul incertitudinii. 

K kk 

În observaţiile de față pornim de la inventarul aşezărilor dispărute întocmit de C. 

Suciu! de la cele cuprinse în repertoarul fostului comitat de Severin! . Celor din lucrarea 

citată la nota 7 le-am adus unele completări, iar în alte cazuri am socotit că sunt necesare 
anumite îndreptări care, evident, nu au pretenţia de a fi soluţii definitive. În general ne- 
am limitat la numele de locuri cuprinse în bazinul hidrografic superior al Timişului bănăţean 
de unde (întrucât problema nu poate fi epuizată într-o lucrare de proporţii restrânse) am 
ales doar câteva exemple, care ar putea constitui criterii în tratarea unei atât de spinoase 
probleme. 

1. Satul Gamza apare menţionat documentar la anul 1352 (Pesty, Kr. 11-1,p. 
174-175), şi nu la 1544, cum eronat indică SIB, 13. Chiar dacă nu am avea în prezent 
un loc cu acest nume, deşi el este cunoscut în hotarul satului Zorlencior, ca parte de 
țarină, coastă de deal cu pădure, dintr-un document datat 8 noiembrie 1352, din Iladia, 
aflăm căi se atribuie lui Juga şi Bogdan fiii lui Ştefan de Mâtnic, Valea Mâtnicului, 
„pământ pustiu”. Terenul dăruit acestora începea de „lângă Mâtnic, trecea printr-o 
pădure, şi, pe un drum, venea la Gamza ”, apoi trecea mai departe spre Mackas (= 
Măcicaş) ”!5. În cazul de faţă deci nu mai putem spune că nu cunoaştem vatra fostei 
aşezări, căci numele i s-a păstrat, documentele stabilesc precis locul, iar numele de 
Gamza, fără îndoială un antroponim, nu este atât de răspândit!” . În legătură cu numele 
localităţii, cu originea lui, este suficient să acceptăm că a existat un întemeietor sau 
stăpân al aşezării cu numele de Gamza, respectiv Hamza, cum se poate presupune. 
Dar dacă încercăm să ne explicăm, la anul 1352, un nume de origine turcă, date fiind 
evenimentele istoriei şi prezenţa turcilor în Banat!’ , se pare că forma Gamza a fost o 
mai târzie apropiere formală de antroponimul Hamza. De aceea nu este exclus să ne 
găsim în faţa unui vechi nume românesc derivat din tema Gam- cu un tot atât de vechi 
sufix —șa, respectiv un *Gamşa!”. 

2. Patru foste aşezări sunt amintite în acelaşi context, cu indicaţia că aparţineau 
hotarului Caransebeşului, la anul 1588: Andrilest, Rowna, Zboristye şi Patak (Pesty, 
Sz., p. 10). Identificarea primei dintre aceste patru foste sate nu ridică probleme, căci 
Andrileşti este cunoscut ca loc în hotarul Caransebeşului. Cât despre origine, Andrileşti 
ar însemna „neamul lui Andrilă”, respectiv „locul stăpânit de urmaşii acestuia”. Numai 
că Andrilă, ca derivat din Andrei cu sufixul -ilă, deşi nu este imposibil, e totuşi puţin 
probabil. Aşa încât [-/-] epentetic se datorează pronunţiei în hiat a unui eventual 
Andreieşti, patronimic al lui Andrei sau Andr(e)a. Presupunerea noastră o întemeiem 
pe prezenţa în vecinătatea apropiată a numelui de loc Andrileşti a altor două toponime: 
Câmpul Andrei (Caransebeş) şi Dealul Andrionilor (Păltiniş); dealtfel Andrieşti este 
perfect omonim din punct de vedere onomastic cu Andrioni” . 

Şi Rowna s-a păstrat în numele Ramna (Obreja). Fiind vorba de numele unui 
pârâu, aceasta trebuie să fie cel puţin tot atât de vechi ca şi satul, deşi de regulă satele 
împrumută numele apei pe care aşezarea se întemeiază?! . Atestarea ei are loc pentru 
întâia oară la 1447, când este menţionată cu numele de Rampnapathaka (DIT II 392), 
deci „Pârâul Ramnei”. Întrucât originea numelui, răspândirea lui şi alte probleme de 
ordin fonetic şi semantic au fost discutate cu alte prilejuri, numai revenim asupra acestor 
chestiuni? . 

De asemenea atât Potoc cât şi Zborişte nu ridică probleme deosebite, nici în 
privinţa localizării şi nici în cea a originii”, cu observaţia că, dată fiind răspândirea mare 
a numelor de sate provenite din apelativul potoc, de data aceasta menţionarea lui în 
context şi informaţiile pe care le dau documentele facilitează în mare măsură localizarea 
lui. 

3. Identificarea şi localizarea unei localităţi Brad(u) sunt operațiuni greu de împlinit, 
căci fitonimul, într-un ţinut prin excelenţă muntos, este larg răspândit. Aşa încât localitatea 
Braadh, a. 1532 (DIT 11303), „fost sat în ţinutul Caransebeşului”, menționat la un loc 
cu posesiunile Racoviţă (astăzi nume de hotar lângă Caransebeş), ar putea fi localizată 
aproximativ. O informaţie din secolul trecut (actele cadastraleY* şi anume locul numit 
Bradu Kalova în hotarul satului Cicleni aduce o precizare suplimentară. Totodată fosta 
aşezare Brad este pomenită în secolul al XV-lea în legătură cu „nevasta lui Gheorghe 
Găman din Calova” (Pesty, Sz., p. 13). 

4. Pe trei dintre aşezările socotite de M. Bizerea şi C. Rudneanu ca fiind obscure 
(SIB, p. 12) le vom discuta la un loc din motive ce se vor vedea mai jos. Documentele 
maghiare redau prin [cs] africata românească [č], pronunţată în subdialectul bănăţean 
[$], când, pentru fidelitatea redării, documentele vremii îl redau prin /che/ sau /chi]; 
studiului bănuiesc că Chernecs (de fapt, corect Chernecz) ar putea fi identificat cu 
Cârnecea. 

Atât Csernecz (nu Cserenecs !), cât şi Cherenyes se confundau în secolul trecut 
ca şi azi. Pesty Frigyes notează la început „Cserenecz vagy Cseresnye-falva”, dar mai 
departe îşi exprimă îndoiala în privinţa identităţii acestor două numiri: cf. valószinüleg 
„probabil” (op. cit. p. 44). Pe hotarul Petroşniţei curge pârâul Cerneţului, alcătuit din 
Fera Mare şi Fera Mică care izvorăsc din masivul Nemanu. Un alt pârâu, Bejna, cu 
afluentul Bejnuţa, izvorăşte din locul numit Cireşna. Din cauza asemănării lor formale 
cele două numiri sunt confundate de cei care nu cunosc bine locurile. Se pare, totuşi, că 
au existat două aşezări, una cu numele de Cireșna, cf. numele topice actuale din această 
zonă Cireşu (Goleţ), Câmpul Cireşului (Buchin); alta Cerneţul, derivat dintr-o temă, 
cernă, apelativ românesc dispărut, cu o productivitate mare în toponimia spațiului geografic 
de care ne ocupăm: cf. Dealul Cernicului, Cernicova, Cernişoare „loc de unde se 
scot cernele pentru fărbuit”.?5 Sufixul din numele localităţii Chernota (Cernota) amintit 
documentar la 1467 este antroponimic, cum probabil şi fosta aşezare a avut la bază un 
antroponim; C. Suciu o localizează între Sacu şi Mâtnicu Mare (DIT H 310).% 

5. La anul 1411 se aminteşte o aşezare umană Ca/na „la marginea ținutului Caraş”, 
pe lângă Ciuta; numele mai era purtat de un câmp (Kálnamejeze) şi un pârâu 
(Kălnapataka); cf. Pesty, Sz., p. 269. Toponimul aparţine seriei numeroase în toponimia 
românească, derivată din o temă slavă kal „lut; mlaștină” . Într-o zonă unde, după 
cum se vede, exista cândva o populaţie amestecată, numirile populare dintr-o limbă 
neînţeleasă (în cazul de față numele topic slav. Ca/na) sunt însuşite şi, întocmai ca 
elementele lexicale curente, „ele sunt supuse procesului de adaptare la structura limbii 

vorbite de populaţia care le-a împrumutat” . Aşa încât, nu este exclus ca în numele 
celor două pâraie de pe hotarul Armenişului, Călina Mare şi Călina Mică, să se păstreze 
amintirea celor două Calne de odinioară, căci Pesty menţionează o aşezare Fels- 
Kálna („Calna de Sus”), încât este firesc să presupunem corespondentul antonimic, 
deci şi o „Calna de Jos” (Joc. cit.). Rămâne de lămurit chestiunea termenilor care au 
provocat etimologia populară. Când un toponim îşi pierde sprijinul pe care îl are de 
obicei în omonimul său comun, el îşi caută alt sprijin, în cuvinte vii, ale căror sensuri se 
cunosc, asemănătoare cu toponimul primar din punct de vedere formal, dar deosebite 
ca sens. Actualul nume poate fi explicat numai prin antroponimul Că/in(a) sau fitonimul 
călin (Viburnum lantana). Pe de o parte se pare că antroponimul nu a prea fost obişnuit 
locurilor, pe de altă parte, în aria subdialectului bănăţean pentru specia călin este folosit 
un alt termen: dârmox”. Nu pot fi făcute afirmaţii tranşante, decât după ce se va cerceta 
antroponimia ținutului (nu numai cea actuală, ci şi cea din secolul trecut sau din secolele 
anterioare), precum şi numirile care se dau plantei amintite. 

Este ciudat că întâlnim în toponimia Banatului relativ numeroase nume de văi (în 
deosebi), lunci, dealuri, ale căror nume, aşa cum sunt pronunţate de localnici şi uneori 
explicate, derivă din numele comun ca/: unele ar putea fi explicate prin faptul că ele sunt 
un fel de „cimitire ale cailor”; cf. Morminţii Cailor (Şoşdea), poate Valea Cailor 
(Rusca), dacă nu ar fi prea îndepărtată de vatra satului. Cele mai multe s-au născut, 
bănuim, ca urmare a aceluiaşi proces de etimologizare: aşezările Calova, a. 1433 (Pesty, 
Sz., p. 101), de aceeaşi origine ca şi sus-amintitul Ca/na şi-a păstrat numele în actualele 
văi din hotarul Obrejei: Calova şi Caloviţa.. Dar mai sunt amintite încă alte două aşezări, 
mai spre sud-vest, Kalwa, a. 1531 şi Kalwuicza (DIT II 348), păstrate şi acestea în 
Calva, pârâu apoi Furca Calwii, Faţa Calwii etc. (Petnic). Revenind însă la toponimele 
de tipul Valea Calului, toponimul s-a născut, probabil, din pronunţarea determinantului 
Calovei cu [/-v-] intervocalic labializat /-u-/, ca în Buceaua (Buceava), Coşaua 
(Coşava) etc. deci Valea Caluiei, de fapt Valea Caluii, din care s-a putut uşor naşte 
Valea Calului” . 

La capătul acestor câteva observații, considerăm că problema aşezărilor 
menționate documentar la anumite date şi dispărute azi ca aşezări umane locuite nu 
poate fi neglijată, ci dimpotrivă, ar putea constitui obiectul unor preocupări bine definite 
în vederea identificării lor şi a stabilirii locurilor pe care aceste aşezări se aflau. 

O primă etapă a acestei întreprinderi ar constitui-o refacerea cu ajutorul mijloacelor 
lingvistice, al foneticii, din variantele ce apar documentar a unor forme cât de cât exacte. 
Aceasta presupune cunoaşterea corespondenţelor dintre fonemele româneşti şi fonemele 
limbilor în care sunt redactate documentele respective şi, bineînţeles, cunoaşterea diferitelor 
etape de evoluţie a limbii şi particularităţi graiului local. 

Inventarierea toponimiei de pe hotarele localităților din zona cercetată este absolut 
necesară, metoda cea mai sigură fiind recoltarea directă, după rigorile ştiinţei. 

ŞI, în încheiere, l-am cita pe savantul Vasile Bogrea care cerea celor care studiază 
toponimia să o facă cu „dicționarul geografic într-o mână şi cu colecţiile de documente 

în celaltă”, altfel neputându-se ajunge la rezultate temeinice în acest domeniu”? . Deci 
documentul şi, de fapt în primul rând, documentul ne oferă proba concludentă (şi evi- 
dent rezultatele arheologiei, mai ales când se pune problema identificării şi localizării 
fostelor aşezări umane), dar atunci când acestea lipsesc, şi din nefericire lipsesc în 
numeroase cazuri, nu putem ignora mijloacele lingvistice. 


Apărut în „ Banatica ”, IV p. 463-470, Reşiţa, 1977 


! I. Iordan, Toponimia românească, Bucureşti, 1963, p. 8. 

2 I, Gheție şi Al. Mareş, Graiurile dacoromâne în secolul al XVI-lea, Bucureşti, 1974, p. 53. 

3 Idem, ibidem, p. 57. 

4M. Sala, În legătură cu notarea toponimelor româneşti, în LR, XI, 1961, nr. 1, p. 74. 

5 De pildă suntem tentaţi să căutăm pentru numele satului Cornereva o explicație de natură 
botanică (cf. corn, specie arborifică), când de fapt acesta derivă din slv. konjar „crescător de cai”, 
respectiv numele unei persoane; satul Delineşti este o modificare ulterioară a primitivului nume 
Dănileşti iar Valeadeni se numea odinioară Vlădeni, v. în acest sens şi explicaţiile numelor topice 
de la punctul 5 din prezentul capitol. 

€ Acordăm acestor termeni următoarele sensuri, pe care le vom avea în vedere în continuare: 
identificare (= recunoaşterea într-un toponim actual a unui nume aparent obscur), ca, de exemplu, 
identificarea în fosta aşezare Zyn, a. 1440 (DIT II 439) a actualului nume de loc Valea Acsinului; prin 
localizare înţelegem „stabilirea (aproximativă) a vetrei unei aşezări dispărute. 

7 Consideraţii istorico-geografice asupra districtului autonom al Caransebeşului în evul 
mediu, în Studii de istorie a Banatului, volumul I, Timişoara, 1969, p. 7-22. 

8 Idem, ibidem, p. 16. 

’ Dăm doar câteva exemple: Bania neid. disp. (p. 12); Brad 1577 neid. (p. 12); Lățcan 1559 disp. 
(p. 13). 

10 Cf. Mocican 1544 (p. 13). 

1! Indicația dată pentru Laz 1548 „toponimice pe platformele estice ale Semenicului, deasupra 
Teregovei” este ambiguă. Localitatea apare menţionată Laszmare (= Laz Mare, n.n.) şi e discutată la 
un loc cu numirile din ţinutul Mehadiei (Pesty, Sz., p. 356); nume topice derivate din apelativul laz 
se găsesc răspândite pe întreg teritoriul Banatului (de altfel termenul este general românesc); v. în 
acest sens precizările pe care le face D. Gămulescu, Elemente de origine sârbocroată ale 
vocabularului dacoromân, Bucureşti-Pancevo. 1974, p. 147; şi discuţia ar putea continua pentru 
multe dintre numele topice pe care le conţine lista lucrării amintite (SIB, p. 12-16). 

12 Tată un exemplu: Câ/nicul (Reşiţa) este amintit documentar întâia oară la anul 1597 la un loc 
cu Gătaia, Denta, Gai, Şemlac şi Omor (Pesty, Kr. Il-1, p. 293-294). Presupunând că localitatea ar fi 
dispărut şi că numele nu i s-ar fi păstrat nici ca nume de hotar, ne dăm seama cât de imprecisă ar fi 
fost o localizare pe baza contextului. 

15 V, în acest sens, lucrarea noastră „Structură şi sistem în toponimie în SLLF IV (sub tipar); 
p. 225-230 (notă ulterioară). 

14 Cf. SDT II, partea a II-a (Localităţi dispărute), p. 285 ş.u. 

15 Cf. sigla de la sfârşitul lucrării, Pesty, Sz., aşezările notate cu * Alsofalu. 

16 Cf. Şt. Pascu (sub redacţia), Documenta Romaniae Historica. C. Transilvania, Volumul X, 
Bucureşti, 1977,p. 161. 

17 Dealtfel nici nu este cuprins în DO; v. tema Gama, p. 280. 

18 Posterioară menţionării localităţii Gamza (1352). 

19 Pe de o parte nume româneşti derivate din tema Gam- sau Gom- apar de timpuriu şi pe o arie 
întinsă (v. Gâmasza (= Gămeasa), citat des de N. Drăganu, Românii în veacurile IX-XIV pe baza 
toponimiei şi onomasticii, Bucureşti, 1933, p. 75, 144, 161.; numele aflat în discuţie (Gamza) poate 
fi chiar numele matrimonial pe care îl aminteşte N. Drăganu, Gămeasa; ipoteza unui *Gamsa este mai 
puţin plauzibilă; pentru -șa, v. DO, p. XLVI. Merită luată în consideraţie existenţa familiei cu numeroşi 
descendenţi, Găman, care apare des pomenit în documentele vremii. Precum, de asemenea, nu 
excludem nici o origine pecenego-cumană a numelui de persoană, după cum ne sugerează colegul 
O. Răut. 

% Cf. Andra (Broşteni) care păstrează amintirea prediei Handra menţionată la 1839 (DIT II 
337). 

21 V, Discuţia în această privinţă la Em. Petrovici despre numele satului Glimboca (DR, X, p. 
519-520). 

2 Supra, 64. 

3 Ambele sunt şi în prezent nume de locuri în hotarul Caransebeşului; potoc este un apelativ 
topic românesc de origine slavă, iar Zborişte se traduce prin „locul de adunare (al oștilor, probabil)”; 
cf. scr. zboriste „punct de adunare”. 

+ Cf. Oficiul de Cadastru şi Organizare a Teritoriului din Reşiţa, Cadastrul satului Cicleni, anul 
1883, fila 17. 

3 Despre un apelativ românesc cerna, v. Nume de locuri..., p. 215-216. 

% Sufixul -otă, de origine slavă, formează porecle, patronime şi nume de familie (DO, LXIV); 
unele sunt toponime provenite din nume de persoană (Idem, ibidem); el poate avea, probabil, şi alte 
funcţii atunci când se adaugă unor apelative comune ca corcotă, zârnotă etc. (v. DI, s.v.). 

27 Cf. I. Iordan, op. cit., p. 54; 69. 

28 Idem, ibidem, p. 367-368. 

»? Cf. Al. Borza, Dicționar etnobotanic, Bucureşti, 1968, p. 179; cf. Drimocsa (Bocşa). 

3 Cf. E. Petrovici, Studii de dialectologie şi toponimie, volum îngrijit de I. Pătruț, B. Kelemen 
şi I. Mării, Bucureşti, 1970, p. 140. 

31 Etimologia populară este foarte frecventă în toponimie. Chestiunea a fost larg discutată de 
I. Conea Terra, 1968, nr. 3, p. 8 ş.u. 

2 V. Bogrea, Pagini istorico-filologice. Ediţie îngrijită de M. Borcilă şi I. Mării, Cluj, 1971. 

3 În afara bibliografiei menţionată în notele de subsol, am folosit mai frecvent următoarele 
lucrări şi studii pentru care se stabilesc siglele corespunzătoare: DA = Academia Română, Bucureşti, 
Dicţionarul limbii române, Tomul I, partea I, 1913 ş.u.; DI = Academia Republicii Socialiste România, 
Dicţionar invers. Bucureşti, 1957; DIT I şi II = C. Suciu, Dicţionarul istoric al localităţilor din 
Transilvania, Bucureşti, volumul 1 (1967), volumul II (1968); DO = N.A. Constantinescu, Dicţionar 
onomastic românesc, Bucureşti, 1963; DR = Dacoromania, buletinul Muzeului limbii române, Cluj, 
1921-1948; LR = Limba română, revistă publicată de Institutul de lingvistica din Bucureşti, 1952 
ş.u.; Pesty, Kr. II-1 = Pesty Frigyes, Krasso vármegye története, vol. Il-1, Budapesta, 1884; Pesty, 
Sz. = Pesty Frigyes, A szörenyi bánság és Szörény vármegye története, vol. II, Budapesta, 1878; 
SIB = Universitatea din Timişoara, Studii de istorie a Banatului, vol. I, Timişoara, 1969; SLLF I, II, 

III, IV = Comitetul Judeţean pentru Cultură şi Educaţie Socialistă Caraş-Severin, Studii de limbă. 
Literatură şi folclor, Reşiţa, vol. I (1969), vol. II (1970), vol. III (1976), vol. IV (1978). 


TERMENI GEOGRAFICI UCRAINENI 
DE ORIGINE ROMÂNĂ 


Dată fiind importanţa influențelor reciproce între idiomuri şi graiuri, mai ales în 
zonele de contact şi interferenţă, uneori chiar şi la distanţe mai mari, dacă avem în 
vedere mişcările de populaţii, aşa-zise metanastatice, şi mai cu seamă pe cele de natura 
transhumanţelor păstoreşti, am considerat că este oportună o clarificare a cuvintelor 
considerate de M. Turovski ca fiind de origine obscură (nedeja, scowb), iar altele expli- 
cate insuficient de clar sau eronat (4/ywa, makiwhka, skarpa)., demers necesar pentru 
o mai bună cunoaştere a modului cum au, pătruns elemente de lexic românesc în spaţii 
cu vorbitori de o altă limbă. 


1. nedeja „vârf sălbatic de munte” (Koţiubinski), declarat de autor „neclar” (p. 
197), reprezintă rom. nedeie, cu sensul principal „serbare populară câmpenească de 
origine păstorească”, astfel de serbări se ţineau, de regulă, pe plaiurile montane; sensul 
următor, creat prin extensiune, este acela de „loc pe care se țin serbările (nedeile)”; 
apoi, prin extensie mai largă, cuvântul a ajuns să însemne „vârf de munte”, aşa cum a 


fost înregistrat în Transilvania (DLR, s. v. nedeie). 


2. Scowb, cu diverse variante fonetice (scob, scowba, scomb, scombur ş.a.) 
are sensul de „înălțime muntoasă”, cu specificarea expresă pentru scowb o „înălțime 
muntoasă (abruptă)”. Varianta cea mai apropiată de cuvântul originar, pe care îl avem în 
vedere, este Scomb. 

Într-o lucrare mai veche am explicat sensurile secundare dezvoltate de rom. 
Scomp, cu semnificaţia primară „stâlp; ţăruş”, şi faptul că el aparține cuvintelor de origine 
autohtonă? Prezenţa cuvântului în toponimia ucraineană, ca termen geografic, căci Scomb 
este acelaşi cu rom. Sciomp, cu o atât de largă răspândire, este într-un fel surprinzătoare, 
dar trebuie să ţinem seama de caracterul conservator al ariilor laterale ale unui teritoriu 
lingvistic, aşa cum o dovedeşte şi termenul skarpa (vezi mai jos), mai ales că asemenea 


pap) 


termeni sunt Împrumutați de un idiom străin, în masa căruia se „specializează” şi se 
„fosilizează”, devenind reale relicte toponimice.” Noţiunea de „stâlp; coloană” nu este 
întâmplătoare şi nici neobişnuită în toponimia de factură metaforică. Ar fi destul să amintim 
toponimul Sturul < rom. stur < lat. stylus „coloană”, de denumiri ca Suliţa, Păpuşa 


sau de cel mai jos discutat, Măciuca. 

3. Pe makiwka „înălțime, vârf de munte” autorul îl derivă de la makiwka < 
„măciulie de mac”, când de fapt avem a face cu rom. măciucă, termen metaforic intrat 
în toponimie, ca apelativ, apoi, prin onimizare, devenit toponim, aşa cum îl întâlnim şi în 
toponimia românească, în afară de cazul când numele topic, de regulă un sat, provine 
dintr-un antroponim Măciucă. Dar când este vorba de înălțimi, originea acestor denumiri 
este clar metaforica; cf. Măciuc, atestat la anul 1581, cu indicaţia „culme”.? 


4. Cât despre skarpa „înălţime abruptă montană”, sau în alte surse: „povârniş 
interior al unei depresiuni”, M. lurovski îl raportează la pol. skarpa „pantă, povârniş, 
pripor”. Lucrurile stau, însă, cu totul altfel. Pe de o parte, informaţia se adaugă 
argumentelor noastre privitoare la rom. (s)carpă, (s)cârpă etc. (infra, 92), pe de altă 
parte, atât pol. skarpa, cât şi ucr. skarpa, au pătruns în ambele limbi din română, unde 
s-a conservat ca element autohton, al cărui reflex se găseşte în alb. karpe. 

În concluzie, alături de gorgan, grun şi chiceră, recunoscute de autorul articolului 
ca fiind de origine românească, trebuie adăugate şi nedeja, scomb (cu variantele sale), 
makiwka şi skarpa, iar în privinţa lui kliwa, în cazul că informaţia privitoare la existenţa 
unui rom. cliva este sigură, acesta comportă o discuţie mai detaliată. 


5. DTB II menţionează numele topice Clifa, deal cu păşune (Pădureni - Timiş), 
„ŞI Clifa cu Fieru, scobitură în pământ (Fărăşeşti - Timiş) . Pentru primul se propune, ca 
etimon, antroponimul Clifa (cf. onomatopeea claf, clef); cf. şi germ. Kliff „faleză”. 
Autorii presupun un atare antroponim popular (sic!) pe baza onomatopeei, pentru că 
nici o lucrare de antroponimie nu menţionează un nume de persoană Clifa. Cât despre 
germanul Kliff, acesta este un termen ştiinţific, fără circulaţie în alte domenii, şi el se 
referă la formaţiuni geomorfologice bine determinate: „abrupt format prin acţiunea de 
eroziune a valurilor de-a lungul ţărmurilor lacustre, marine şi oceanice”; cf. engl. kliff 
(de unde a fost împrumutat în germană şi în rusă: cf. kiff; cu aceeaşi semnificaţie şi tot în 
calitate de termen ştiinţific . Aşadar, originea antroponimică este puţin probabilă, mai 
ales dacă avem în vedere cel de al doilea nume topic, Clifa cu Fieru, unde primul 
termen al numelui topic indica existenţa unui nume comun, respectiv a unui apelativ 
topic: *clifă. Etimonul germ. Kliff este exclus, după opinia noastră, atât pentru primul 
nume topic, cât şi pentru cel de al doilea, măcar că autorii îl indică aici ca fiind neîndoielnic. 


6. M. lurovski menţiona printre termenii ucraineni cu sensul „înălțime” şi pe klywa 
„înălțime lipsită de pădure (despădurită)”, excerptat din trei surse lexicografice, apoi cu 
sensul de „munte; stâncă în pădure”, menționat în alte două surse bibliografice, considerat 
de autorul articolului că provine din rom. cliva „pantă, povârniş”, dar şi „canal, scurgere”, 
fără să se indice sursa din care s-a luat presupusul termen românesc. Cele două sensuri 
ale rom. *cliva, total diferite, s-ar putea explica prin transferul de la „povârniş” la cel de 
„torent care curge pe asemenea povârnişuri””; cf. ponor „munte, deal”, dar şi „mică apă 
curgătoare; gârlă” (DLR, s.v.). Ceea ce nedumereşte însă este că nu am găsit în nici o 

lucrare lexicografică românească pe *clivă şi, cum M. lurovski nu indică sursa, este 
greu să ne pronunțăm. 

Probabil că lui M. Iurovski i-a fost cunoscut un termen livresc, un termen ştiinţific 
ad-hoc format din lat. clivus, -i „pantă, coastă” , care nu putea evolua în limba română 
cu grupul consonantic cl- nemodificat, aşa cum s-a întâmplat şi cu alte cuvinte latine: 
clarus > chiar, inclino, -are > închina, clavis, -em > cheie etc. 


7. Regionalismul ardelenesc sclifă „un fel de sanie cu care se transportă buştenii 
din pădure” este considerat de DLR (s.v.) un germanism: cf. Schleife „jilip”. La rândul 
său, jilip nu înseamnă numai „construcție din buşteni pe povârnişul unei coaste, pe care 
alunecă la vale buştenii în pădurile din munţi”, ci şi „un loc pripor şi lunecos, închis pe 
ambele părţi, prin mijlocul căruia se dă drumul butucilor la vale” (DA, s.v. jilip). De 
altfel şi pentru pripor există acelaşi paralelism semantic: „povârniş, pantă” şi „porțiune 
de pădure (pe un versant) cu copacii tăiaţi, pe unde se dă drumul lemnelor la vale...” 
(DLR, s.v. pripor ). 

Sclifă este, probabil, un dublet al lui *c/ifă, cu prefixul s-, aşa cum există şi alte 
asemenea dublete: sfăr-făr, scăluş-căluş, scobori-cobori, stufiş—tufiş ş.a. 

Dacă termenul menţionat de M. Iurovski, klywa nu este o variantă a lui glyfa ” şi 
exista, realmente în limba română un termen clivă, acesta ar putea fi o variantă a lui 
clifă, căci substituiri reciproce între sonore şi surde sunt obişnuite: măduvă-—mădufă, 
vâlvă-vâlfă, stârv-stârj, vârv- vârf etc. 

Aşadar, existenţa lui sclifă probează şi pe cea a lui clifă, atestat în cele două 
nume topice amintite, iar clifă admite perechea sa sonoră, clivă. Chestiunea se pune 
însă în privința originii acestora. Sc/ifă nu poate proveni din germ. Schleife, pronunţat 
şlaife, căci termenii se împrumuta pe cale orală, nu scrisă, aşa încât să admitem preluarea 
grupului germ. Schl- şi redarea lui prin rom. sc/=; cf. şlic (< Schlich) „material granular 
obţinut prin prelucrarea minereului pe cale umedă”; şefui (< schleifen); şlep (< Schlepp) 
etc. 

Singurele cuvinte apropiate formal de *c/ifă sunt clifan şi clifoc, ambele cu acelaşi 
sens, „bucată mare de pâine”, care, orientându-ne după partea finală, sunt derivate 
dintr-o temă clif(ă) cu sufixele -an şi, respectiv, -oc, cuvinte a căror etimologie nu este 
cunoscută (DA, s.v. clifan). 

Oricum, problema rămâne deschisă, mai ales că nu ştim de unde provine informația 
privitoare la rom. *clivă, menţionat de M. lurovski. 


Apărut în Revista de lingvistică şi ştiinţă literară (1991), nr. 1, p. 59-61. 
şi RL, XLI, nr. 3, p. 142-143 (cliva - clifa) 


! Terminy oboznacajuseie versinu, v ukrajnskom jazyke, în „Vostotnoslavjanskaja 
onomastika. Isledovanja i materialy”, Moskva, 1979, p. 194-200. 
? V, Ioniță, Metafore ale graiurilor din Banat, Editura Facla, Timişoara, 1985, p. 35. 

3 Ch. Rostaing, Les noms de lieux, Paris, 1969, p. 5. 

+ H. Mihăiescu, La langue latine dans le sud-est de l’Europe, Bucureşti-Paris, 1979, p. 79. 

5 Viorica Goicu, Rodica Sufleţel, Dicţionarul toponimic al Banatului, vol. II, Timişoara, 
1985,p.87. 

* V. Băcăuanu, I. Donisă, I. Hârjoabă, Dicţionar geomorfologic, cu termeni corespondenți 
în limbile franceză, germană, engleză, rusă, Bucureşti, Editura Ştiinţifică, 1974, p. 68-69. 

7 G. Guţu, Dicţionar latin-român, Bucureşti, 1985, p. 301. 

8 Alexandru Graur şi Mioara Avram (redactori responsabili), Formarea cuvintelor în limba 
română, vol. II, Bucureşti, Editura Academiei, 1978, p. 215-220. 

” După ce indică rom. cliva pentru ucr. klywa, M. lurovski trimite la un termen anterior: cf. 
glyfa „înălţime montană (abruptă)”, menţionând că termenul apare într-un glosar dialectal; apoi 
adaugă: „în legătură cu denumirea unui toporaş din alamă, care se numeşte în graiurile respective 
glifa sau kaljew” (p. 195). 


UN REFLEX AL LUI SELIȘTE - ŞEZIŞTE 


Răspândirea cuvântului silişte, în limba română, cu variantele selişte, sălişte (cele 
mai frecvente), dar şi sileşte, salişte, săleşte (variante izolate)! ca termen comun (apelativ 
topic), dar mai cu seamă ca nume propriu (toponim), este impresionantă. Nu ne referim 
doar la actualele sau fostele denumiri de aşezări umane?, ci şi la numeroasele 
microtoponime din hotarele satelor. În privinţa accentului, cu rare excepții, cele mai 
multe dintre variante sunt accentuate pe prima silabă, respectiv pe tema de origine slavă, 
însuşi cuvântul, în diversele lui variante, fiind un derivat slav.: iaseadă. 

În Banat lipseşte ca oiconim actual, dar au existat câteva aşezări cu astfel de 
nume, pe care le găsim înregistrate în dicționarul lui C. Suciu: Sylisthe (a. 1452). Zelyste, 
(a. 1454), localizat pe lângă actualul sat Prilipeţi*, Zeliste (a. 1444), în fostul raion 
Lugoj (DIT, II, 431), apoi altul notat Zelysthe, contopit ulterior cu actuala aşezare 
Sinteşti (Timiş). 

Referindu-ne doar la judeţul Caraş-Severin, am constatat, cercetând toponimia 
acestuia, că apelativul sau numele topic este specific zonei în varianta sălişte şi că este 
răspândit în forma sa simplă (Sălişte) sau ca derivat (Săleştiuţa), precum şi în nume 
topice compuse (Săliștea Mare, Șăliştea Mică, Dealul Săliştilor etc.) în peste 50 de 
localități. 

În privinţa originii, Iorgu Iordan socotește că apelativul topic este de origine bulgară 
sau sârbească. De fapt, cuvântul este de origine slavă, aparţinând fondului vechi slav”. 
Cât priveşte sensul apelativului, DLR consemnează: „1. (învechit şi popular) Vatră a 
satului”. Celelalte sensuri sunt secundare, rezultate în urma degradării sensului primar: 
„loc de casă”, „loc pentru cultura unor cereale”, „mirişte”, „păşune” etc. 

În ceea ce priveşte vechimea cuvântului, prima atestare (a. 1537) consemnată de 

DLR trebuie corectată pe baza existenţei sale în toponimie, dar şi pe baza unor documente 
apărute ulterior redactării DLR, Tomul X, Partea 3 (Litera S), căci apare menţionat ca 
nume de loc pentru prima oară, în Ţara Românească, la 1374, iar ca nume comun, la 
14435. 

Iorgu Iordan discută toponimele Siliște (Selişte, Şălişte) tale quale în paragraful 
„Derivate în -işte”, la un loc cu derivatele create în interiorul limbii române, cu sufixul - 
işte, de origine slavă, ca Brănişte, Grădişte, etc., împreună cu Cărpinişte, Măzărişte 
etc.€ , deşi în cazul lui Siliște (Selişte, Sălişte) este clar că românii nu au avut o temă 
*selă şi că apelativul în cauză a fost preluat din vechea slavă gata derivat” . 

Sinonimia silişte - vatră (de sat) este relativă, căci, de fapt, silişte este un termen 
specializat, al cărui sens propriu-zis este acela de „fostă vatră de sat”. Ceilalţi termeni 
sinonimi (arie, arman, imag, izlaz, păşune)” nu intră m discuţie pentru că sunt sensuri 
ulterioare, „degradate”, mai mult sau mai puţin îndepărtate de sensul originar. 

În una din scrierile sale, Emilian Novacovici redă următoarea „frământare de limbă 
= calambur”; „Fata popii din Şăzişcie / Şede-n c.r şi puşcă gâşce, / Cu puşca făr’ de 
oţele / C-un şâreag de puşche-n şăle”” . Șăzişcie redă (literarizat) pe Șezişte, nume al 
unui sat, pe care nu l-am putut identifica nici în zona Răcăjdiei, de unde era originar E. 
Novacovici, nici printre localităţile actuale ale Banatului şi nici în lista celor dispărute, 
cuprinsă de dicționarul lui C. Suciu (DIT, II, între paginile 287 şi 442). Eventualitatea ca 
autorul calamburului, cel de la care l-a cules E. Novacovici, să-l fi creat ad-hoc este 
puţin probabilă. Dacă nu a existat un sat cu un astfel de nume, autorul putea folosi tot 
atât de bine pe Sălişte, denumire familiară, capabilă de a realiza rima cu gâște. 

Date fiind aceste prezumţii, se poate crede că a existat un sat cu un astfel de nume 
şi că, totodată, vorbitorilor le-a fost cunoscut şi numele comun șeziște, creat cu ajutorul 
sufixului -işte, viu în sistemul de derivare al limbii române, adăugat unei teme *şed sau 
*şez. Este inutil să mai adăugăm şi că, fiind vorba de un popă, acest detaliu întăreşte 
presupunerea că exista un sat cu acest nume în vecinătatea Răcăjdiei sau într-o zonă mai 
îndepărtată. 

Limba română cunoaşte pe şez!, ca variantă a lui şes, şi pe şez? „s. n. (Regional) 
Ocol pentru vite folosit în timpul verii”, sinonim cu zăcătoare, înregistrat în zona oraşului 
Râmnicu-Vâlcea, precum şi pe şez:, acesta din urmă ca termen livresc, dar înrudit 
etimologic cu şez?, ca postverbal al lui a şedea. Aşadar, este posibil un derivat din şez?, 
cu ajutorul sufixului -işte, după modelul lui selişte. 

Acest lucru este cu atât mai plauzibil cu cât vb. şedea are, pe lângă alte sensuri, şi 
pe acela de „III. 1. [...] A locui”, precum şi „A trăi, a vieţui (undeva)” (DLR, s. v.). Pe 
de altă parte, (derivatul şezător, -oare, provenit tot din a şedea, posedă, pe lângă alte 
înţelesuri, şi sensul „ocol pentru vite...”, fiind deci sinonim cu șez?. Apoi acelaşi cuvânt 
(şezător) înseamnă: „II. adj. 1. (învechit; de obicei în legătură cu verbele „a fi” sau „a se 
afla) Stabilit, domiciliat (într-un loc); vieţuitor, trăitor (într-un loc)” (DLR). 

În treacăt spus, un presupus derivat al lat. sedere (*sedimen) are în idiomuri 
romanice apusene sensurile „Bauernhof (= gospodărie țărănească)” (REW, 7784). 

În concluzie, se poate crede că şăzâşcie, aşa cum apare notat într-o aproximativă 
transcriere fonetică la E. Novacovici, reprezintă un termen șşezişte, cuvânt creat după 
modelul lui selişte (sălişte) că avem toate motivele să credem că nu este o creaţie 
arbitrară, chiar dacă atestarea sa este singura (calamburul citat de E. Novacovici). 

Ciudat este că, deşi din fragmentul folcloric citat de E. Novacovici se înţelege că 
ar fi existat un nume propriu, în speţă un nume de localitate, acesta nu s-a păstrat nici ca 
toponim minor. Chiar şi dacă n-a existat o aşezare umană cu acest nume, cuvântul a 
circulat ca nume comun, dar s-a pierdut ca atâtea alte cuvinte conservate doar în folclor 
(ghicitori, proverbe, descântece etc.). Oricum, faptul că este atestat doar de o singură 
sursă nu ne îndreptăţeşte să-l ignorăm. 


Apărut în LR, XLVII, nr. 1-2, p. 23-26, Bucureşti, 1998 


! Glosat în lucrările lexicografice în varianta silişte, aceasta fiind cea mai răspândită, deşi 
primele atestări documentare consemnează cam în aceeaşi vreme ambele variante (silişte şi selişte). 
Pentru forma în care apare atestat, precum şi pentru datele atestării, vezi Institutul de Lingvistică 
din Bucureşti, Dicţionarul elementelor româneşti din documentele slavo-române. 1374-1600, 
Bucureşti, 1981,p,213. 

? Şi în toponimie situaţia este asemănătoare, în sensul că variantele cele mai răspândite sunt 
Silişte(a) - 29 de localităţi (simple, derivate sau compuse), iar în varianta Selişte(a), respectiv 
Sălişte(a) - 25 (v. Ion Iordan, Petre Gâştescu, D. I. Oancea. Indicatorul localităților din România, 
Bucureşti, 1974, s. v.). 

3 Dicţionar istoric al localităţilor din Transilvania, vol. I (1967), II (1968), Bucureşti, p. 
405; 431; în continuare DITI, II. 

+ Cf. Toponimia românească, Bucureşti, 1963, p. 257-258, unde sunt glosate sub titlul 
Sălişte(a). Iorgu Iordan are în vedere, când indică originea bulgară, sensul în această limbă, 
precizând, totodată, că „trebuie să acceptăm pentru toponimie, de cele mai multe ori, dacă nu chiar 
totdeauna, pe cel originar, care este al etimonului bulgar: seliște „ruinele sau aşezarea unui fost 
sat”, dar şi srb. selişte „fostă aşezare omenească”. Cf. şi selişte „loc unde este sau a fost sat”, „vatra 
satului” (var. sălişte, selişte). Împr. v. sl.: „loc de trai”. Comp. bg. seliste „curtea cu casa şi celelalte 
acareturi”, „sat”, „loc unde a fost sat”, cu referire la graiurile moldoveneşti de peste Prut (N. 
Raevski. M. Gabinski [redactori], Scurt dicționar etimologic al limbii moldoveneşti, Chişinău. 
1978. p. 375). 

5 Supranota 1. 

* Supranota 4. 


7 Un indiciu probator pentru originea sa slavă este şi accentuarea cuvântului, cu rare 
excepții pe temă, nu pe sufix, ca în derivatele românești. 

8 Cf. Luiza Seche - Mircea Seche, Dicționarul de sinonime al limbii române. Bucureşti, 
1982. p. 891. 

” Din comoara Banatului. Folclor, Partea II, Oraviţa. 1926, p. 26. 

CU PRIVIRE LA ORONIMUL CARPAȚI 


Intervenţia de faţă se referă la articolul privitor la etimologia numelui propriu 
Carpaţi! , aducând completări în legătură cu aria de răspândire a rădăcinii crap/carp, a 
unor variante ale ei, precum şi la mărturiile lexicale actuale din dialectele limbii române. 

În articolul amintit, autoarea, Magdalena Popescu-Marin, sintetizează diverse 
informaţii referitoare la oronimul Carpaţi, în scopul clarificări etimologici acestuia. 

Observațiile noastre au în vedere: 1. aria răspândirii unor radicali înrudiţi cu rădăcina 
crap/carp; 2. mărturiile lexicale existente în lexicul comun şi în toponimia teritoriului 
limbii române. 

1. După ce trece în revistă opiniile unor cercetători care s-au ocupat îndeaproape 
sau în treacăt de oronimul Carpaţi, preocupaţi de radicali, baze etc. reflectate de oronim, 
autoarea conchide: „Aşadar, rădăcina crap/carp cu sensul „piatră, stâncă” se regăseşte 
pe un teritoriu foarte întins din Europa: Peninsula Balcanică [... PP, Dacoromania (cf. 
Carpaţi şi regionalul carpă* , probabil împrumut din albaneză), lugoslavia, Elveţia, părți 
din Italia şi Austria”.* 

Într-un amplu studiu dedicat termenilor geografici şi rolului acestora în toponimie, 
E. M. Murzaev remarca persistenţa şi răspândirea impresionantă a termenului kâr, cu 
diverse sensuri, pe un spaţiu cuprins între Oceanul îngheţat de Nord şi Marea 
Mediterană? . 

Spicuim câteva exemple din cele prezentate de E. M. Murzaev şi rezumăm opiniile 
sale în privinţa legăturii acestor diverşi termeni cu oronimul Carpați: kâr „munte de 
mică înălțime” (Kirkizia); „ridicătură de pământ; formaţiune muntoasă subordonată unor 
înălțimi mai mari” (Kazahstan); kârdal „colină” (lakuţia); kârp „ridicătură de pământ 
de formă rotundă pe un platou” (Peninsula Kola) etc.; urmează o serie de exemple din 
graiurile komi: kâr „munte, râpa”; kârem „râpă, prăpastie”; kârketş „mal înalt abrupt”; 
kârt „stâncă” etc. Acestor date li se adaugă cele reieşite dintr-un articol al lui A. 
Sauvageot’ , referitoare la ţinutul Uralilor, la spațiul finic, la cel din sud etc. 

În final, E. M. Murzaev se întreabă: „oare nu există, în cazul de faţă, o legătură a 
tuturor acestor termeni cu baza carra „piatră”, considerat element de substrat preindo- 
european mediteranean?” Ea s-a conservat — adaugă autorul citat — în armeanul kar 
„piatră”, în alb. karpe „stâncă”, precum şi în dialectele bulgare sub forma karpa, motiv 
pentru care V. I. Gheorghiev apropie limba armeană de cea tracă şi determină originea 
toponimului Carpaţi din ier. (s)korpa-ta „stâncos”* . 

Cât despre această impresionantă răspândire pe spaţii atât de vaste, aparținând 
Euroasiei, vom cita observaţia lui P. Naert, referitoare la un alt termen, la fel de răspândit: 
to „lac”. „Unii cercetători socotesc improbabilă o unitate euroasiatică într-o epocă atât 
de îndepărtată. Opreliştile nu au o prea mare însemnătate. Nu trebuie să credem neapărat 


92 


că un popor oarecare al Eurasiei, de acum zece mii de ani, stăpânea tainele atomului ca 
să-şi poată impune autoritatea prin limbă pe întreg continentul. Pentru aceasta era nevoie 
doar de picioare vrednice, de timp şi de o natalitate superioară numeric...””. 

În privinţa relaţiei dintre noţiunea piatră-munte, aceasta aparţine aşa-numitelor 
universalii onomastice. Fenomene proprii mai multor limbi, dovadă a comunităţii de 
gândire şi reprezentare umană în domeniul nominaţiei. 

2. Observațiile din această a doua parte a intervenţiei noastre sunt, de fapt, obiecţii 
aduse autoarei, căreia i-a scăpat din vedere o serie de date tot atât de importante ca şi 
existenţa regionalului carpă” . 

Suntem nevoiţi să rezumăm opiniile noastre despre *carpă, cârpă „stâncă, piatră, 
stei”, exprimate într-o lucrare apărută acum şase ani!! . Plecam atunci de la oiconimul 
Cârpa (Caraş-Severin) şi avansam ipoteza că numele respectiv este rezultatul unei 
etimologii populare, produsă o dată cu deprecierea unui apelativ topic, prudenţă 
nejustificată, căci date ulterioare! au dovedit că nu este vorba de o etimologie populară, 
ci de un fonetism firesc. 

Acum putem afirma că graiurile dacoromâneşti cunosc nu numai varianta cu ş- 
(şcarpă), ci şi pe cea cu s- (scarpă), precum şi că varianta (s)cârpă nu este un acci- 
dent: cf. scarpă II. 1. (învechit şi regional) Suprafaţă înclinată, taluz de pământ, de 
pietriş etc.; apoi (Prin Bucov. şi Transilv.; în formele şcarp şi şcarpăn) Terasament (în 
rambleu) de cale ferată; 2. (Prin Ban. şi Bucov.; în formele şcarp şi şcarpă) Vale de râu, 
făgaş, şanţ; (Regional; în forma şcarpă) „prăpastie”5 . 

M. Popescu-Marin adaugă după alb. karpe: „arom. Crapşi şi poate şi scarpă, 
şcarpă „stâncă”. Pierde însă din vedere toponimul citat de Th. Capidan, la aromâni: 
Scârpa Lată, precum şi cele două nume de locuri date de noi, în zona Mehadiei, nu 
departe de satul şi pârâul Cârpa: Croul Cârpei şi Culmea Cârpelor.!* Dacă despre 
Cârpa, deal aflat la sud de satul Scânteia (laşi), n-am putea susţine cu toată convingerea 
că provine din cârpă „stâncă, piatră”, despre masivul Cârpa din Munţii Şureanului!*, 
îndrăznim să afirmăm că legătura nu este deloc hazardată. 

O dovadă suplimentară pentru dr. cârpă este şi scârpălui „vb. IV. Intranz. (Prin 
vestul Transilv.) A săpa un teren înclinat pentru a face un drum”, notat de DLR: „cu 
etimologie necunoscută” (s.v. scârpălui), deşi legătura lui cu scarpă „suprafaţă 
înclinată...” este evidentă!€. 

Exemplele acestea nu sunt deloc neglijabile. Ba am putea spune că ele vin în 
sprijinul diverselor supoziţii privitoare la etimologia oronimului Carpaţi, cum nu sunt 
neglijabile nici realitățile lingvistice existente la est de Peninsula Balcanică. 


Apărut în SCL, XL, nr. 1, p. 53-55, Bucureşti, 1989 
! Magdalena Popescu-Marin, Cu privire la etimologia n.p. Carpaţi, în SCL, XXXIX, 1988, 


nr.2, p. 163-166. 


> Unde se trimite la alb. karpe, arom. Crapși şi cu prudenţă, la scarpă, şcarpă, termeni 

menţionaţi de T. Papahagi, Dicţionarul dialectului aromân, Bucureşti, 1974, s.v.; în aceeaşi sursă 
se menționează însă şi adj. scârpos, -oasă. 

3 Autoarea adaugă în notă: „comunicat de prof. Gr. Brâncuş”. 

4 M. Popescu-Marin, art. cit., p. 166. 

5 Mestnye geografičeskie terminy i ih roľ v toponimii, în „Mestnye geografičeskie terminy”, 
Moscova, 1970, p. 26. 

* Idem, ibidem, p. 20-27. 

7 Les noms des Monts Oural, în „Revue Internationale d’ Onomastique”, 1961, nr. 1. 

8 Apud E. M. Murzaev, art. cit., p. 27. 

” Autour de ainou to — lac, în „Revue Internationale d’ Onomastique”, 1962, nr. 1, p. 23. 

10 Supranota 3. 

1! Vasile Ioniță, Nume de locuri din Banat, Timişoara, 1982, p. 230-231. 

2 DLR, tomul X, partea | şi partea a 2-a. 

15 Glosarea, aşa cum se procedează în DLR, a lui scarpă „sabot” şi scarpă „suprafață 
înclinată...”, sub un singur titlu, şi explicarea lui prin it. scarpa vor trebui revizuite. Nu este însă 
exclus ca scarpă „suprafaţă înclinată...” să fi pătruns şi prin intermediul echipelor de lucrători 
italieni, care au contribuit la realizarea căilor ferate în diferite zone ale ţării; termenul există însă, fără 
îndoială, şi până la pătrunderea lui ca termen tehnic. 

14 Atât exemplul dat de Capidan, cât şi cele date de noi sunt menţionate în lucrarea noastră 
(Nume de locuri..., p. 230; supranota 11). 

'5 C, Trufa, T. Valea, Munţii Șureanu. Ghid turistic, Bucureşti, 1986, p. 41. 

15 Cât despre variantele cu s- şi fără s- (scarpă, scârpă — carpă, cârpă), precum şi 
despre dublete scarpă / şcarpă, vezi lucrarea noastră, citată (supranota 11). 


ANALOGII TOPONIMICE 


Existenţa unor fapte de toponimie relativ asemănătoare atât în privinţa formei, cât 
şi în cea a semantismului, pe areale mult îndepărtate unele de altele, poate avea explicaţii 
diverse. Numai analiza sincronică şi diacronică le poate explica, fiindcă nu putem accepta 
a priori că ele sunt doar simple coincidenţe. 

Analogiile de acest fel se pot datora unor radicali comuni aparţinători unui idiom 
comun, din care s-au desprins de-a lungul timpului idiomuri care au căpătat ulterior 
statut lingvistic propriu fiecăruia sau pot fi rezultatul trecerii dintr-o limbă în alta pe calea 
împrumutului. Nu de puţine ori toponimele migrează o dată cu grupurile umane puse în 
mişcare de numeroase cauze economice, sociale etc. Când între două areale deţinătoare 
ale unor astfel de fapte analoage există zone de discontinuitate, este posibil ca analogiile 
să poată fi explicate pe baza principiului ariilor izolate (laterale) conservatoare. 

Pentru a cinsti memoria regretatului profesor loan Pătruţ, lingvist plurivalent, cu 
remarcabile lucrări în domeniul slavisticii, mă voi referi în cele ce urmează la câteva 
asemenea fapte din toponimia spaţiului slav, mai precis din teritoriul central al fostei 
U.R.S.S., existente, în mare parte, în prezent, pe teritoriul Rusiei! . 

Datele provin dintr-un volum colectiv, apărut cu mai bine de 20 de ani în urmă”. 
într-un articol privitor la rolul termenilor geografici în formarea toponimiei din sudul 
ținutului Perm şi teritoriile învecinate , sunt prezentate, într-o serie de termeni geografici 
de diverse categorii, şi cinci apelative topice cu sensul general de „aşezare (umană) 
mică”. 

1. Ne-a atras atenția termenul geografic počinok care se găseşte în partea vestică 
a teritoriului cercetat, la sud şi nord de râul Kama, precum şi, izolat, spre vest, aproape 
de râul Ufa (p. 87). Termenul este semnalat, de asemenea, într-un alt articol despre 
relația dintre termenii geografici şi dialectologie‘ , unde apare ca toponim în forma sa de 
singular, Počinok, dar şi de plural, Počinki (p. 130). La baza acestor două nume topice 
se află acelaşi apelativ topic dialectal, din graiurile ruseşti din ţinutul Moscovei, pocinok 
cu sensul „aşezare umană”, dar şi „ogor nou pe locul unei foste păduri”, sensuri relevante 
pentru modul cum s-a născut acest termen geografic. 

Într-un scenariu imaginat al strămutărilor sau al roirilor de populaţii, indiferent de 
cauzele care le provoacă, stabilirea unui grup uman într-un ţinut împădurit este însoțită, 
în mod firesc, de acţiuni de defrişare pentru a lărgi spaţiul ocupat în vederea cultivării sau 
păşunării acestuia. 

Rus. dial. pocinok este înrudit cu pocinit „a repara; a drege”, cu post-verbalul 
počin „iniţiativă” şi „(popular) început, saftea”, întocmai ca şi rom. pocinog (cu varianta 
pocinoc) de origine ucraineană; cf. pocinok „început” (DLR, s. v.). 

Sensurile rom. pocinog, cele vechi, conduc spre ipoteza că ele erau strâns legate 
de începutul (întemeierea) unei aşezări umane, deşi atestările materialelor dialectale şi 
folclorice nu dovedesc un atare sens. ALR II consemnează doar înţelesul de „saftea 
(început al vânzării)”, după cum reiese din răspunsurile date întrebării [3.646], în câteva 
puncte cartografice (105, 130, 172, 182, 219, 228, 235, 349, 353, 386), într-o arie 
aflată între Dobra (Hunedoara), Sibiu, Braşov, Harghita, Mureş, Bistriţa-Năsăud, 
Maramureş şi Suceava (de nord). 

Că pocinog a însemnat iniţial orice fel de „început” se poate deduce şi din 
fragmentul folcloric: „Poftim finilor, / De la noi pocinoc, / la Dumnezeu noroc!” (nordul 
Sucevei). Întrucât naşii începeau dăruirea tinerilor căsătoriţi, pocinogul (= începutul) 
era de bun augur, aducător de noroc; cf. „Să fie cu pocinog” (Zagra-Năsăud; DLR, 
s.V.). În fapt, este vorba de o restrângere semantică a unui sens iniţial, căci cuvântul 
înseamnă „(construit mai ales cu verbul a face) inaugurare, început (de bun augur) al 
unei acţiuni” (DLR). Or, „începutul (întemeierea)” unei aşezări, care comportă, de regulă, 

un anumit ritual, avea o însemnătate deosebită în viața oamenilor” . De altfel, de-a lungul 
evoluției sale, rom. pocinog şi-a degradat sensurile până a ajuns să însemne contrariul: 
„neplăcere, necaz” sau „lucru de nimic” (DLR). 

O dovadă în sensul celor spuse în paragraful anterior este rus. dial. pocinok cu 
cele două semnificaţii ale sale („aşezare nouă” şi „ogor nou pe locul unei foste păduri”), 
precum şi verbul pocinit” „a repara; a drege”. Am arătat cu alt prilej că a drege (a 
direge) posedă sensuri referitoare la acţiunea de „a îmbunătăţi, a amenda, a îndrepta 
(un loc)”, adică de „a(-l) face propriu cultivării”, operaţiune care presupune defrişarea 
prealabilă, dovadă fiind numele topice Dirişor“ şi Dirişelu”. 

2. Un alt termen geografic, kokuj, „reprezintă — după opinia autorilor — un 
interes deosebit din punct de vedere semantic” (p. 92). ,„Topo-baza” kokuj „ocupă un 
areal imens şi este răspândită de la Leningrad şi Moscova până în Siberia răsăriteană, 
inclusiv” (ibidem). 

Întrucât articolul nu ne oferă date decât din ţinutul Permului, ne vom opri doar 
asupra acestora. Există aici unsprezece toponime KĶokuj, printre care şase sate (patru 
în formă simplă — Kokuj, cărora li se adaugă două compuse: Bo/'soj Kokuj şi Malyj 
Kokuj), precum şi în forma Kukuj, o parte de sat. „Termenul — continuă autorii — a 
rămas până în prezent în mare parte, enigmatic atât în privinţa semantismului, cât şi în 
cea a originii” (ibidem). A mai fost semnalat într-un glosar de termeni geografici, în 
ţinuturile centrale ale fostei R.S.F.S.R, în varianta kukuj, cu sensul „kolok lesa'*, ceea 
ce înseamnă „crâng, pădurice în câmpie, sau pâlc de pădure mai mare, înconjurat de 
tufişuri sau bălți?” . „Cu toate acestea, putem presupune — adaugă autorii — că termenul 
trebuie să aibă, având în vedere vechimea sa şi imensa arie de răspândire, o pletoră 
semantică mai bogată”. 

Singurele informaţii adăugate de cercetătorii ruşi sunt alte două exemple: Kokuj, 
nume a două câmpii, cu precizarea, făcută în legătură cu toponimul aflat în zona Jurilovsk, 
că „după vorba noastră [a localnicilor, V.I.], kokuj înseamnă „cimitir” (ibidem). „După 
cum se vede — conchide articolul — toponimele Kokuj vor trebui cercetate cu mai 
multă atenţie, ele urmând să fie puse în legătură cu anumite locuri de înhumare” (ibi- 
dem). 

Nu numai pentru că rus. kokuj se aseamănă cu rom. cucui „vârf de deal sau deal 
cu vârful rotund, ridicat deasupra altor dealuri”, comunicat din Banat de S. Liuba (DA, 
s.v.), sens probat de numeroase toponime! , ne-am oprit la „enigmaticul” apelativ rusesc, 
căci asemănarea poate fi întâmplătoare, ci pentru că din datele articolelor citate mai sus 
reținut câteva informaţii importante, după părerea noastră: termenul este vechi şi foarte 
răspândit, 1 se bănuieşte o pletoră semantică foarte bogată; apoi am reţinut că toponimele 
provenite din koku; trebuie puse în legătură cu eventuale necropole, morminte. 

Legată de această ultimă chestiune, am aminti o coincidență întâmplătoare [?]: 
DA (s.v. cucuiat,-ă) menţionează că acest cuvânt, substantivat, înseamnă, în Moldova, 
„biserică (clădită de obicei pe o ridicătură)”; apoi, prin extensie: „cimitirul din jurul bisericii” 
şi exemplifică cu: „Ca mâne, pomâne, m-or duce şi pe mine la cucuieta (= voi muri)” ; 

„a sta la cucuiata (= a fi mort)”. 

Pe de altă parte, referindu-ne la toponimia românească, înrudirea lui cucă „loc 
ridicat, colină; deal înalt şi izolat” etc. cu apelativul topic cucui, cu variantele cucoi, 
cocoi, gugui, cucuioavă etc. (DA, s.v. cucui) este incontestabilă. Despre cuc — cucă, 
D. Loşonţi afirmă că „ele sunt două cuvinte străvechi în limba română, reprezentând o 
rădăcină preindo-europeană. E greu de precizat dacă le-am moştenit din latină sau de la 
populaţia autohtonă”. Existenţa acestor radicali a fost semnalată (cu referire la teritoriul 
galo-iberic) şi de A. Dauzat, din a cărui opinie rezultă că *cucc- reprezintă, probabil, 
forma cea mai veche, deoarece oferă aria cea mai întinsă; *-cucc- este prelatin şi 
pregalic!! . 

Despre cucă se poate afirma, chiar dacă nu categoric, dar cu mare grad de 
probabilitate, că reprezintă un element prelatin, practic un radical străvechi, în schimb 
cucui este un evident derivat în care recunoaştem sufixul diminutival -ui, cf. brădui, 
crăcui (< crac „ramificaţie de dealuri; picior de deal sau munte”) (cf. DA, s.v.); făgui şi, 
din sfera apelativelor topice, fuclui, țuglui, țuțui ş.a. Cel puţin două, cucui şi picui, sunt 
moştenite în forma lor diminutivată din latină; cf. *cucullius'?, şi, respectiv, * picullus 
(DLR, s.v. -picui); celelalte, în marea lor majoritate, sunt creaţii interne ale limbii române. 

Toponimele ruseşti de tipul Kokuj (< kokuj) ridică de la bun început probleme 
de semantism, dar să nu uităm că sensurile apelativului topic, care stă la baza lor, sunt 
precar cunoscute. La prima vedere, faptul că numele topice în cauză sunt câmpii, că 
altele reprezintă „pâlcuri de pădure izolate” şi că, într-un caz, kokuj înseamnă „cimitir”, 
nu ne îndreptăţeşte să admitem că ar fi vorba de preindo-europeanul *cucc-, cu 
semnificaţia larg răspândită „înălțime; ridicătură de teren”. La acest impediment se adaugă 
împrejurarea că terminația -uj este necunoscută ca sufix în graiurile ruseşti! . 

În privinţa semantismului trebuie să avem în vedere că degradările de sens ale 
unui cuvânt, în speţă ale unui apelativ topic, până la situaţii când cuvântul ajunge să 
însemne contrariul față de sensul inițial, deşi nu sunt frecvente, există totuşi. Un caz 
cunoscut este acela al originii comune a oronimului Ural şi a hidronimului Aral, ambele 
având ca etimon comun apelativul ara/!*. În ținuturile Başkiriei, aral înseamnă „lanţ de 
munţi; colină”, dar în alte zone, cazahii numesc orice lanţ muntos ural. De aici se poate 
concluziona că oronimul Urali provine din aral sau ural. „Forma aral este mai veche 
decât cea de ural, fapt dovedit atât de documentele istorice, cât şi de materialele 
comparativ istorice ale fonetismului idiomurilor turanice”"S . Împrejurarea că aral se 
întâlneşte cel mai adesea în ţinuturile sudice (Başkiria, Orenburg), iar ural în Urali Mijlocii, 
în regiunea Perm, dovedeşte mişcările de populaţii dinspre sud spre nord. în majoritatea 
cazurilor, aral înseamnă „insulă”, iar în ţinutul Orenburg autorul a întâlnit situaţii când 
aral se spune unor lacuri mici. În două locuri, cei doi membri ai dubletului coexistă, ca 
nume de lacuri. În concluzie, se stabileşte legătura semantică a celor trei noţiuni: lac — 
insulă — munte, precum şi faptul, important, că deplasările de sens sunt rezultatul, dar 
şi dovada căilor, precum şi a direcțiilor de migraţie ale unor etnii!“ . 

Cât priveşte legătura pădure — cimitir (vezi cele două explicaţii pentru kokuj), 

aceasta nu este singulară, căci pentru gaj, „termen larg răspândit în limbile slave””, în 
care recunoaştem rom. gai „pădure în şes; tufiş”!*, nu înseamnă peste tot „pădure rară 
de foioase” sau „tufiş pe malul unui râu”, ca în belorusă!?. N.I. Tolstoi a notat 38 de 
sensuri pentru slv. gaj, printre care „aşezare umană izolată” (în polonă), „pădure mare 
şi deasă”, „baltă”, precum şi „cimitir” (în belorusă)” . 

Dacă ignorăm terminația -uj a apelativului rus kokuj (kukuj) şi admitem că el 
conţine radicalul preindo-european *cucc-, înseamnă că răspândirea acestuia nu se 
oprea la graniţele actuale ale Europei vestice şi centrale, aşa cum am arătat în altă parte 
că radicalul crap / carp se întâlneşte, în diverse variante formale, pe largi teritorii care se 
întind de la Oceanul îngheţat de Nord până la Marea Mediterană”! . Autorii articolului 
califică pe kokuj ca fiind „enigmatic” şi nu avansează ideea înrudirii lui cu vreo bază 
toponimică străveche, deşi recunosc vechimea termenului. 

Pentru zona Rusiei europene, toponimele de tipul Kokuj ar putea fi rezultatul 
migrării cuvântului, odată cu populaţii venite dinspre vest, poate chiar odată cu masivele 
grupuri migratoare venite din Transilvania. Emigranţi porniţi din regiunea Aradului, din 
motive religioase, s-au stabilit între Kiev şi Odşaţ, unde au înfiinţat în jur de 20 de sate, 
cărora le-au dat nume după denumirea celor de unde plecaseră: Pecica, Nădlac, Șemlac, 
Șiria ş.a.” Nu se cunosc în toata amploarea lor astfel de strămutări (ne referim la cele 
româneşti, cu punct final în afara graniţelor țării), deşi problema a făcut obiectul unui 
număr apreciabil de studii” , după cum nu cunoaştem nici implicaţiile sociolingvistice ale 
acestor migrații. Nu avem cunoştinţă, de asemenea, de graniţele până unde au pătruns 
aceste grupuri etnice şi nici de măsura în care ele au roit continuu, extinzându-şi aria de 
răspândire, de-a lungul unei perioade de ordinul secolelor. Cert este că oamenii au 
purtat cu ei (Şi au transferat), odată cu obiceiuri şi tradiţii, cu obiectele folosite pe locurile 
de baştină, şi cuvinte, respectiv semne lingvistice ale unor obiecte, în sens larg, şi ale 
unor noțiuni. 

„Enigmaticul” rus. kokuj (kukuj) ar putea fi tocmai rom. cucui, transferat în etape 
succesive până la mari distanţe. Întemeietorii unor noi aşezări, ajunşi în stepă, au căutat, 
din motive amintite mai sus, locuri mai ridicate, locuri pe care le numeau cucuie, şi pe ele 
şi-au înjghebat primele adăposturi şi, pe măsura posibilităților şi a trecerii timpului, şi-au 
ridicat şi lăcaşuri de cult, alături de care şi-au îngropat morţii, ceea ce ar explica sensul 
„cimitir” al rus. kokuj, nefiind deci vorba de necropole propriu-zise. Cu timpul, cucui 
— kokuj a început să semnifice „loc pe care se stabileşte vatra unui sat”, chiar şi când 
acesta nu se mai afla pe un loc ridicat, pe un cucui, încât putem spune că a devenit un 
termen specializat, pierzându-şi caracteristica primară şi principală, acesteia luându-i 
locul o altă caracteristică, un alt semn” . 

În concluzie la situaţia acestui cuvânt, sunt posibile două explicaţii capabile să-i 
dezlege enigmatica origine: cea a migrării, puţin probabilă dacă avem în vedere răspândirea 
lui până în Siberia răsăriteană, deşi articolul citat face doar pure afirmaţii, fără dovezi, şi 
cea a descendenţei comune a termenilor geografici din Rusia şi din spaţiul românesc 
dintr-un radical comun arhaic” . 


98 


3. Două categorii de nume topice cu o largă răspândire în Banat, de tipul Pogara 
şi Polomul, au fost pe larg discutate şi explicate în privinţa originii lor, în două lucrări, 
încât nu vom mai reveni aici cu detalii” . Fapte de toponimie existente în regiunile 
Kostroma, Tversk şi Jaroslavsk” confirmă explicaţiile date pentru toponimele româneşti, 
înregistrându-se o identitate perfectă, dacă se compară toponimia din cele două areale 
atât de îndepărtate. Pe de o parte toponimele româneşti Pogara, Pogaru, Pogara cu 
Ciungi, Pogara Zahariei etc., sau în formă primară, fără sufixul (slav) po-, Gar, Gărete 
etc., de pe alta cele ruseşti, Pogar 'şi, respectiv, Gar’, Gariki, Garjuski, Garevskoe, 
Garin, Garino etc.” Autorul conchide: „denumirile de fânețe şi păşuni, rezultate prin 
incendierea pădurilor, sunt în cea mai mare parte a lor denumiri postverbale dintr-o 
tema cu sensul „a fi supus acţiunii focului”. Toponimele cele mai răspândite „sunt cele 
care provin din tema -gar- sau gar’, cunoscute în nord, nord-est şi nord-vest, precum 
şi în documente literare din secolul al XV-lea, în care se întâlneşte şi forma garica ”. 

La fel de frecvente sunt numele de loc de tipul Polomul. În româneşte aflăm: 
Polomul, Polomul Mare, Polomul Mic, Poloamele, Polomna, sau, în forma derivată, 
Polomişul, iar în rus. Polom, Polomka, Polomskij Les, Poloma etc”! . 

Poloamele din Banat, o înălțime acoperită cu pădure, la altitudinea de 800-900 
m, a fost explicat (în Almăj) astfel: „acolo, vânturile doboară arborii şi le rup crengile”. 
Existenţa unei teme lom în structura acestor toponime este evidentă. Iosif Popovici 
explica verbul a (se) lomi: „a dobori arbori, crengi”; cf. scr. lomiti, precum şi blg. 
lomliv „rupt, sfărmat”, la care adăuga dr. lom „creangă ruptă, uscată”? . 

În ceea ce priveşte toponimia rusească, în ţinutul Gorki sunt foarte răspândite 
toponimele de tipul Lom (Lomovka) şi Polom (Polomka). Există în jur de 30 de 
localităţi şi ape curgătoare cu astfel de denumiri. Se citează, de asemenea, o mare 
suprafaţă de teren numită Polomskij Les, la nord de localitatea Poloma, care se tra- 
duce prin „Pădurea Polomită” (= cu arbori căzuţi, doborâţi). Apelativele lom şi polom 
sunt explicate de autori prin „pădure doborâtă de furtună”, explicaţie identică celei date 
de almăjeni. Există, de asemenea, o stație de cale ferată, la limita de nord-est a regiunii, 
numită Bure Polom (= pădure abătută de furtună). 

Este adevărat că există aspecte asemănătoare şi în sârbă şi bulgară. Aşa, de 
pildă, pentru pogară scr. cunoaşte pe gar, gara „resturi de combustibil nears” cf. vb. 
pogorjeti „a arde complet, a distruge prin foc”, iar pentru polom, există şi în scr. 
polom, sinonim cu loman „locuri degradate, cu pământul crăpat”. Blg. poloma are un 
sens foarte apropiat de cele amintite pentru română şi rusă: „arbori rupţi, vegetație 
distrusă de vânt sau de precipitaţii atmosferice”. Vb. scr. polomiti stă la baza a numeroase 
nume de locuri aflate în jurul localităţii Pozarevac, în Slovenia, aproape de Pakrac, 
precum şi a unor nume de sat din Sârbia (regiunile Vran şi Rudnicka), precum şi din 
Bosnia” . 

Faptul că Pogară nu există în graiurile şi în toponimia din fosta Iugoslavie indică 
vechimea mai mare a acestuia decât a lui Polom. Banatul conservă forme arhaice, care, 
în parte, au dispărut din graiurile sârbo-croate şi aparţin epocii când o populaţie sârbă 

s-a stabilit pe Valea Dunării şi în culoarul Caransebeş-Orşova, în special după 1389, 
după căderea Țaratului Sârb” sau, probabil, mai devreme” . 

Toponimia din spaţiul rus şi cea din spaţiul sud-slav occidental a conservat forme 
arhaice slave; unele au dispărut atât într-o parte a blocului slav (în vest), cât şi în cealaltă 
(în est), dar s-au conservat în toponimia Banatului, în Valea Dunării, în Almăj, în Munţii 
Cerna şi, în mică parte, în bazinul superior al Bârzavei (în jurul Reşiţei)*. De altfel, 
numai toponimia le mai păstrează, căci apelativele comune sunt pe cale de dispariție. 
Pogară s-a păstrat sporadic, aşa cum l-am înregistrat la Mehadia: „s-a văzut o pogară 
mare”, fiind vorba de un incendiu, şi polom cu sensul „pământ denivelat, crăpat” 
(Belobreşca — Caraş-Severin). 

În concluzie, aceste câteva analogii din domeniul toponimiei relevă necesitatea 
cercetării şi corelării unor fenomene onomastice nu numai din imediata vecinătate a 
limbii române, ci şi din spaţii mai îndepărtate. 

Este dificil de stabilit cauzele exacte ale fiecărui grup analog; oricum vor trebui 
luate în consideraţie atât existenţa unor radicali comuni străvechi, cât şi cauze ulterioare: 
migrările de populaţii, împrumuturile, precum şi conservarea în ariile laterale a unor 
forme arhaice. Este adevărat că limba română constituie o astfel de arie în lumea 
romanităţii, după cum Banatul este conservator prin excelenţă atât în aria romanității, cât 
şi în cea a dialectului dacoromân, dar, pentru că toponimia românească a fost atât de 
puternic influenţată de slavă, direct sau prin intermediul lexicului comun împrumutat din 
slavă, ea poate fi atrasă într-un demers care să facă obiectul cercetării elementelor 
conservatoare de origine slavă, mai ales că lucrările monografice privitoare la toponimia 
de origine slavă nu fac referinţă la toponimia românească, cum este de exemplu lucrarea 
monografică a lui Vladimir Smilauer*” . 


Apărut în CL, XXXVIII, nr. 1-2, p. 129-136, Cluj-Napoca, 1993 


! Într-o formă restrânsă, chestiunile discutate în articolul de faţă au fost prezentate la lucrările 
celui de „Al IX-lea Simpozion Naţional de Onomastică”, Cluj-Napoca, 1990. 

? Moskovskogo Filiala Geografiteskogo Obstestva SSSR, Voprosy Geografii, vol. 81; Mestnye 
geograficeskie terminy, Moscova, 1970; în continuare MGT. 

3 Ju. G. Vyleznev şi col., Rol 'geograficeskih terminov v formirovanii toponimii juga Permskoj 
oblasti i sopredel 'nyh territorij, în MGT, p. 86-95. 

*G. P. Bodnaruk, Mestnye geograficeskie terminy i dialektologija, în MGT, p. 128- 130. 

* Adrian Fochi, Datini şi eresuri populare de la sfârşitul secolului al XIX-lea: răspunsurile 
la chestionarele lui Nicolae Densuşianu, Bucureşti, 1976, p. 138. 

* Vasile Ioniţă, Nume de locuri din Banat, Timişoara, 1982, p. 144, 135. 

7 Viorica Goicu, Rodica Sufleţel, Dicţionar toponimic al Banatului, vol. III, Timişoara, 1986, p. 
45. 

8 E. şi M. Murzaev, Glosar’ mestnyh geograficeskih terminov, Moscova, 1959; apud Ju. G. 
Vyleznev şi col., art. cit., p. 92. 

” Akademija Nauk SSSR. Institut Rnsskogo Jazyka, Slovar’ russkogo jazyka, II, Moscova, 
1983, s.v. kolok’. 

1 Vasile Ioniță, Nume de locuri..., p. 105. 

1 CUC, CUCĂ, GUG, GUGĂ şi derivatele lor, în LR, XXVIII, 1979, nr. 1, p. 53. „Albert Dauzat, 
La toponymie française, Paris, 1971, p. 89. 

12 Cf. ar. cucul 'iu „sommet” (T. Papahagi, Dicționarul dialectului aromân, Bucureşti, 1968, p. 
393). 

13 Emil Suciu discută pe larg diverse nume topice terminate în -ui de pe fostul teritoriu al URSS, 
presupuse a fi de origine turanică. Nu semnalează decât trei hidronime terminate în -ui, „simple 
coincidențe formale” (Sufixul onomastic -ui, în SO, V, p. 58). De altminteri, dacă autorii articolului ar 
fi avut cunoștință de existența unui sufix -ui, rusesc sau de altă origine, existent în graiurile popoarelor 
din fosta URSS, l-ar fi amintit. 

14 A.N. Kamalov, Eščo raz o toponime Ural, gidronime Aral i termine aral, în MGT, p. 204-205. 

15 Ibidem, p. 205. 

16 Ibidem. 

1 V, A. Zučkevič, Mestnye geografičeskie terminy v toponimii Belorussii, în MGT, p. 141. 

18 Pentru alte sensuri şi privitor la originea lui gai în limba română, vezi D. Gămulescu, 
Elementele de origine sârbo-croată ale vocabularului dacoromân, Bucureşti-Pancevo, 1974, p. 
133. 

9 V.A. Zučkievič, art. cit., p. 141. 

% Apud E. M. Murzaev, Mestnye geografičeskie terminy i ih rol 'v toponimii, în MGT, p. 20. 

2! Vasile Ioniţă, Cu privire la oronimul Carpaţi, în SCL, XI,, 1989, nr. 1, p. 53 (supra, 92). 

2 Stefan Meteş, Emigrări româneşti din Transilvania în secolele XIII-XX, Bucureşti, 1977, p. 
62. 

3 Vezi bibliografia la Şt. Meteş, op. cit., passim. 

% Pentru diverse aspecte ale procesului de toponimizare a apelativelor topice şi modificările 
care au loc, vezi Vasile C. Ioniță, Aspecte ale procesului de denominație în toponimie, în LR, XLI. 
1992, nr. 6, p. 345-346 (supra, 55). 

* Pentru răspândirea apelativului topic cucui în afara granițelor româneşti, nu însă totdeauna 
sigură, vezi N. Drăganu, Românii în veacurile IX-XIV pe baza toponimiei şi onomasticii, Bucureşti, 
1933, p. 102; 105. 

% V, Ioniţă, Nume de locuri..., p. 132-135; idem, Metafore ale graiurilor din Banat, Timişoara, 
1985, p. 38-39. 

” Pentru cele de tipul Pogara, vezi Ju. S. Azarh, Nazvanija pahotnyh i senokosnyh ugodnij 
v severnorusskih govorah, în MGT, p. 84-85; pentru cele de tipul Polomul, L.L. Trube, Mestnye 
geograficeskie terminy v toponimii gor 'kovskoj oblasti, în MGT, p. 161. 

% Pentru care se indică termenul geografic gar’, fără a i se preciza sensul (Ju. S. Azarh, art. cit., 
p. 84). 

% Ibidem, p. 85. 

3 Ibidem, p. 81. 

3 y, L.L. Trube, art. cit., p. 161. 

* Iosif Popovici, Scrieri alese, Timişoara, 1979, p. 258. 

3 Mulţumesc pe această cale colectivului redacțional al revistei „Onomasticky zpravodaj 
Československa Akademie V&d” din Praga, care mi-au dat prețioase date şi îndrumări privind acest 
ultim punct al articolului. 

%4 Sever Bocu, La question du Banat. Roumains et Serbes, Paris, 1919, p. 36. 

35 G. Ivănescu, Istoria limbii române, Iaşi, 1980, p. 70-71. 

3* Vezi lucrarea noastră, Nume de locuri..., p. 132-135. 


37 Přiručka slovanske toponomastiky, Praha, 1970. 


DESPRE VECHIMEA ŞI VALORILE 
SUFIXULUI ONOMASTIC 
-ON (-OANE) 


De la articolele lui Emil Petrovici despre sufixul -oiu (-onu) în antroponimie şi 
toponimie! , nimic din ce s-a scris ulterior nu a contrazis observaţiile acestuia, ci doar le- 
a confirmat prin noi date. 

Un articol, relativ recent, sintetizează bibliografia problemei, în general, insistând 
asupra valorilor sufixului la nivelul lexicului comun, precum şi la situaţia pe care acesta o 
are în onomastică? . 

În acest articol, Viorica Goicu trimite, în privinţa vechimii numelor de familii ţărăneşti 
derivate cu sufixul -o7, la o altă lucrare a sa” , loc în care autoarea scrie: „Pornind de la 
afirmaţia lui Emil Petrovici că „întrebuinţarea sufixului -onu, la formarea numelor de 
familie este nouă, fapt pentru care lipseşte din toponimia românească mai veche”, am 
verificat acest lucru, consultând registrele de stare civilă din mai multe localităţi almăjene 
— perioada 1831-1878” şi „numai în comuna Eftimie Murgu apare acest sufix în numele 
de familie Medonea şi, eventual, în Curianea, unde putem avea fie sufixul -oane, fie - 
eana, designând pe soția cuiva” . La atât se rezumă informaţiile despre vechimea sufixului 
onomastic -oń. 

La data apariției articolului Sufixul -orâ* şi chiar la cea a prezentării comunicării 
care stă la baza articolului (Cel de al II-lea Congres Naţional de Dialectologie, laşi, 
5—6 octombrie 1984) apăruse corpusul de documente medievale bănățene, publicat 
de Costin Feneşan, cuprinzând 92 de acte, în marea lor majoritate (87) inedite, documente 
juridice emise de-a lungul a peste două secole, primul datat 1 august 1440, ultimul — 
30 aprilie 16537 . Pe baza lor putem împinge discuția asupra vechimii sufixului -oń cu 
patru secole în urmă şi putem corecta câteva afirmații făcute de Emil Petrovici şi Viorica 
Goicu. 

Mai întâi se pune problema relației dintre absenţa sufixului în toponimie şi noutatea 
numelor de familie formate cu acest sufix. Unul dintre documentele DMB (74/1638, 

169) menţionează că Petru Fenteş şi Deac Andrei „sunt constrânşi să vândă jumătate 
din țarina Birtoni, care li se cuvine pe linia rudeniei de sânge, lui Nicolae Măcicaş...”. 
„Rudenia de sânge” constă în faptul că Magdalena Birta era soția lui Lupu Măcicaş 
(52/1602, 128). Pe de altă parte, familia Birta, bine cunoscută în Caransebeş (56/ 
1612, 134), se compunea, printre alți membri probabili, din Andrei Birta, fiul lui Joan 
Birta, având un strămoş comun pe Gaşpar Birta (53/1604, 130), probabil din aceeaşi 
linie genealogică cu amintita Magdalena Birta. 

Aşadar, din numele de familie Birta s-a creat un nume de grup birtoni „cei din 
neamul (familia) lui Birta”, cu ajutorul sufixului -oń, echivalent cu -ești, care apoi a intrat 
în toponimie ca nume propriu: Birtoni. De remarcat că nu este vorba de o aşezare 
umană, ci de o simplă proprietate, un lot funciar, o țarină. De altfel, şi satele bănăţene 
Brezon, Greoni şi Hodoni poartă denumiri provenite din nume de grup”, ultimele două, 
cu atestări documentare vechi" . 

Altă chestiune importantă este aceea a introducerii sistemului de denominaţie binar 
oficial. Citez doar spusele istoricului Ştefan Pascu, care consideră că, până în secolul al 
XV-lea, ţăranii, în majoritatea lor, „nu aveau decât un nume de botez; uneori, pentru 
identificare, se adăuga şi numele tatălui”. Autorul conchide că sistemul de denominaţie 
binar a fost introdus întâi în rândul nobilimii, apoi în cel al proprietarilor de pământ, pe 
urmă în al orăşenilor şi, în sfârşit, în rândul țărănimii"! . 

Să ne oprim la categoria socială cea mai de jos, iobăgimea, şi să vedem cum erau 
consemnați iobagii din Banat în documentele evului mediu, documente cu caracter ju- 
ridic. Dată fiind importanţa acestor acte, în care nu puteau fi admise ambiguităţii de 
formulare şi de referinţă la persoanele implicate, se pare că aici am putea vorbi de un 
presistem de denominaţie oficial. 

Sunt amintiţi în DMB, începând cu cea mai veche mărturie (17/1580, 63) următorii 
iobagi: Jon Drăgoane, „iobagul lui Ştefan Tincovan” (în documentul şi la data amintită); 
Petru Roman, „iobag de casă din Glimboca” (23/1588, 73); Petriş (sau Petru) 
Stăncioane, „iobag de casă de la Vârciorova”, precum şi Jovan Câşleagă, „iobag din 
satul numit Apadia” (25/1589, 76); Oprişa şi Avram Oprişoni, „doi dintre iobagii de la 
Mâtnicul Mare”; de asemenea, Lendar Mihail, „iobag din Ohaba Mâtnic (28/1591, 
83); Laţcu şi loan Cicioni!? , „iobagi din Vârciorova” (42/1599, 110); Adam Giurcoane, 
„fost iobag al lui Nicolai Zagyway” (61/1617, 147); Neag Mihail, „care a fost iobagul 
lui Gheorghe Deac”, implicat într-un omor împreună cu un al doilea, numit, simplu, 
Caragea, „care a fost iobagul lui Nicolae Halmagy” (73/1635, 167-168). 

În afară de ultimul, Caragea, care poartă un singur nume, probabil cel declarat 
de inculpat, nevoind sau neputând să-l declare pe al doilea, toţi ceilalți 11 iobagi sunt 
menţionaţi în documente cu numele de botez şi cu un al doilea nume, pe care îl putem 
socoti nume de familie. Acestea provin din numele tatălui, probabil: Koman, Neag; 
dintr-o poreclă: Câşleagă; cf. câşlegi s.f. pl. „timp în care se mănâncă (de) dulce” 
(DA, s.v.); cf. cârneleagă „săptămâna cărnii...” (DA, s.v.), din care provin numele de 
persoană Cârneleagă, Cărnileagă, Cărnăleagă': ; apoi un nume de familie obscur: 

Lendar. Opt din cei doisprezece iobagi poartă nume de familie derivate cu ajutorul 
sufixului —oń (-oane). Nu putem fi siguri, în privinţa câtorva, dacă documentele maghiare 
notează pe -on sau -oane. Aşa, de exemplu, numele Oprissa Oprissonye şi Avram 
Oprisonie sunt transcrise în DMB: Oprişoni, deşi nu este exclus să fie vorba de 
Oprişoane, după cum şi Laczko Csiczon şi Janos Czsiczon, transcrişi Cicioni (primul) 
şi Ciocioni (al doilea), ar putea fi Cicioane. 

Se pune următoarea întrebare: de unde provin numele derivate cu -oń (-oane)? 
Se exclude eventualitatea derivării unui nume al bărbatului din cel „al femeii, dacă aceasta 
este din familie mai bogată, mai cunoscută, sau când bărbatul a intrat ginere în casa 
femeii”, dată fiind condiţia socială a celor numiţi. Au existat mai întâi numele de botez 
: Dragu, Stanciu, Opriş(a ), Giurcă şi Cica!” sau Cice’, din care s-a creat numele 
femeii din cel al bărbatului: Drăgoanea, Stăncioanea, Oprişoanea, Giurcoanea şi 
Cicioanea, cf. Mindoanea „nevasta lui Minda”.!” 

Este foarte posibil ca, în această epocă, sufixul -on (-oane) să fi fost „specializat” 
pentru o anumită categorie socială, şi anume cea a iobagilor. Cel puţin în DMB nu se 
găseşte nici un nume derivat cu acest sufix al cărui purtător să aparţină altei categorii 
sociale decât cea a iobagilor!’ . 

Un nume Siukoni, transcris în DMB Giucoane, apare ca nume de botez (mai 
bine zis ca nume unic, dacă avem în vedere semnificaţia celui de al doilea): Siukonis et 
Gyurae Racz (= Giucoane şi Giura Raț). Personajul apare alături de mulţi oşteni români, 
sârbi şi maghiari, din cetatea Lugojului, pe care principele Transilvaniei, Gheorghe Răkoczy 
I, îi înnobilează şi le acordă blazon nobiliar pentru „credinţă şi slujbă credincioase”, 
scoţându-i „din starea şi condiţia plebee şi nenobilă în care s-au născut şi au vieţuit până 
acum” (83/1645, 187). Deşi în continuare se spune că „unii dintre dânşii, părăsindu-şi 
vetrele părinteşti, au trecut din stăpânirea turcească în târgul nostru Lugoj, unde şi-au 
stabilit locuința”, nu putem şti care fusese exact poziţia lor socială înainte de înnobilare, 
dar este de presupus că se găseau printre ei şi foşti iobagi!” . E greu de spus, de asemenea, 
dacă între Giucoane şi Giura era vreun grad de rudenie, de vreme ce apar împreună cu 
acelaşi al doilea nume, Ra Sârbu”, căci putem presupune că, deşi de etnii diferite, unul 
român, celălalt sârb, proveneau din aceeaşi provincie, probabil actuala Voivodină din 
Iugoslavia, şi se mai poate presupune, de asemenea, că ambii erau iobagi. 

Un alt fapt ne sugerează că purtătorii unor nume derivate cu sufixul -oń (-oane) 
erau conştienţi că aceste nume erau specifice unor pături sociale inferioare: un nume ca 
Nicolaus Panczonouit, transcris în DMB Nicolae Pancionovici (18/1582, 65), provine 
dintr-un nume Panciu” > Păncion (sau Păncioane), care, în urma trecerii de la o 
condiţie socială la. alta, superioară, şi-a „înnobilat” numele prin adăugarea sufixului scr. 
-ović, pentru ca purtătorul să-şi piardă urma condiţiei anterioare”! . 

O informaţie suplimentară este cea reieşită dintr-o altă sursă. O ceată de haiduci, 
constituită în Banat, număra 71 de inşi, dintre care cei mai mulţi erau menţionaţi cu un 
singur nume; în cazul altuia se indica numele tatălui sau li se adăuga la nume denumirea 
localităţii din care proveneau. Ceata de haiduci era compusă, în cea mai mare parte a 

lor, din „iobagi regeşti, cnezi şi fii de cnezi, ţărani liberi”? . Câteva nume par să susțină 
„specializarea” sufixului -on (-oane), căci nu poate fi vorba de -oaie, purtătorii fiind 
bănăţenii: Hranoya (* HrănoaneY , Drusoia (*Druşoane)*, Dragoia (*Drăgoaney5, 
Bolkonya (* Bălcoane)*. 

În antroponimia bănăţeană actuală există nume de familie oficializate care conservă 
pe Drăgoane, fără sufixul antroponimic -a ” . Unele nume sunt modificate prin reducerea 
diftongului -oa- la -o-: Mandone nume actual din Reşiţa, provenit din Orşova; Zăroni? ; 
altele s-au păstrat întocmai: Chintoane, Marcoane, Petroane” , Matişoane, nume de 
familie (Reşiţa), Mândroane, supranume (Câlnic - Reşiţa), sau au suferit o nouă sufixare: 
Chitonescu, Marconescu, Petronescu*. 


În concluzie, nu se poate afirma cu toată certitudinea că „întrebuinţarea sufixului - 
onu la formarea numelor de familie este nouă, fapt pentru care lipseşte în toponimia 
românească mai veche”! . Este adevărat însă că sufixul „rămâne productiv în sistemul 
popular de denominaţie, pe baza căruia putem afirma că se formează o zonă onomastică 
ce cuprinde Banatul împreună cu judeţul Mehedinţi şi Țara Hațegului”? . 

Deşi exemplele sunt puţine, se desprinde totuşi situația când numele derivate cu - 
on (-oane) se acordau cu predilecție ca al doilea nume membrilor claselor sociale 
inferioare în felul următor: la prenume se adăuga „numele de familie” sau, mai bine spus, 
supranumele (porecla) mamei, provenit(ă) de la numele tatălui sau al bărbatului acesteia: 
Drăgoane, Stăncioane, Giurcoane etc. Procedeul seamănă întrucâtva cu felul cum s- 
au născut, în Moldova, numele de familie de tipul Avârvării, Azoiţei etc. Astăzi, astfel 
de nume s-au păstrat, în cea mai mare parte, ca supranume**, transferate adesea în 
toponimie, deşi numele topice de tipul Cerboanea” sau Biloanea Mare şi Biloanea 
Mică* comportă o discuţie mai amplă şi au alte motivații” . 


Apărut în LR, XLI, nr. 11-12, p. 601-605, Bucureşti, 1992 


! Publicate în: DR, V, 1927-1928, p. 576 -578, şi DR, VIII, 1931-1935, p. 181-182; cf. Emil 
Petrovici, Studii de dialectologie şi toponimie. Volum îngrijit de I. Pătruţ, I. Mării, B. Kelemen, 
Bucureşti, 1970, p. 135-137, volum la care ne vom referi în continuare. 

? Viorica Goicu, Sufixul -on, în „Anuarul de lingvistică şi istorie literară. XXX. A. Lingvistică”, 
Iaşi, 1985,p. 179-185. 

3 Nume de familie din comuna Eftimie Murgu (jud. Caraş-Severin), în „Studii de onomastică”, 
I, Cluj-Napoca 1976, p. 118-124. 

+ Vezi Emil Petrovici, op. cit., p. 137. 

5 Viorica Goicu, Nune de familie..., p. 122. 


* Supranota 2. 

7 Documente medievale bănăţene (1440-1653), Timişoara, 1981 (în continuare: DMB). 

8 În paranteză, aici şi în continuare, se trimite la numărul documentului, după bară la anul 
emiterii acestuia, iar după virgulă — la pagina din DMB. 

% „Presupunem — serie Viorica Goicu — că şi numele de localităţi din Banat: Brezon, Greoni, 
Hodoni au avut la bază un nume de grup care s-a impus în momentul întemeierii aşezărilor respec- 
tive” (Sufixul -on, p. 184). Vasile Frăţilă, Viorica Goicu şi Rodica Sufleţel rezolvă etimologiile celor 
trei toponime în acest fel, adică trimiţându-le la numele de grup: Brezoni < Breazu, Greoni < Greu, 
Hodoni < Hode(a). Autorii sunt însă, într-o anumită privinţă, inconsecvenţi, în sensul că Brezoni, 
nume de grup, este redat prin majusculă la iniţială (Dicţionarul toponimic al Banatului, vol. I, 
Timişoara, 1984, p. 129), dar celelalte două nume sunt notate cu minusculă la inițială: greoni (vol. IV, 
p. 132) şi hodoni (vol. V, p. 13). Lucrurile trebuie înţelese astfel: toponimele s-au născut din numele 
colective de familie Brezoni, Greoni, Hodoni, nume proprii, provenite, la rândul lor, din numele de 
grup, care se comportă ca nişte adjective la plural, întocmai ca numele de grup derivate cu -esc (- 
eşti): brezoni, greoni, hodoni. 

10 C, Suciu, Dicţionar istoric al localităţilor din Transilvania, vol. I-II, Bucureşti, 1967- 
1968, unde se menţionează: Greon, a. 1597 (vol. I, p. 270) si, respectiv, Odon, a. 1480 (vol. I, p. 291). 
Aceste trei exemple, precum şi Birtoni, dar probabil şi altele, contrazic aserțiunea că toponimele 
derivate cu sufixul -on lipsesc din toponimia românească veche (supra, nota 4). 

1! Voievodatul Transilvaniei, vol. III, Cluj-Napoca, 1986, p. 78. 

12 În indicele DMB forma din documentul de redacţie maghiară, Cziczonii, apare transcrisă o 
dată Cicioni (pentru Ion), a doua oară Ciocioni (pentru Laţcu). 

B Cf. N. A. Constantinescu, Dicţionar onomastic românesc, Bucureşti, 1963, p. 32. 

14 Cf. Emil Petrovici, op. cit., p. 135. 

15 Cf. Cica, nume atestat la aromâni, în Ardeal şi în Muntenia (N. A. Constantinescu, op. cit., 
p.237). 

16 Cf. Cica sau Cicea, nume de botez bărbăteşti şi de familie (idem, ibidem, p. 238). 

17 Emil Petrovici, op. cit., p. 135. 

18 Numele Beóleóny Caspar, purtat de secretarul princiar de la curtea principelui Gabriel 
Bethlen (58/1015, 142) nu poate fi interpretat ca un eventual nume românesc (Bă/oni?). 

'9 În rândul acestora sunt mulţi cu cel de al doilea nume — de familie —provenit dintr-un 
etnonim, ceea ce presupune că, neexistând alt criteriu de diferenţiere şi identificare, s-a apelat la 
originea celor numiţi: Mihail Boşneac (= din Bosnia), Florea Raț (= Sârbu), Stoian Horvat (= din 
Croaţia), loan Serb (= Sârbu), Preda Olah (= Românu) etc. 

% Cf. Panciu, Pancu, Pancea (N. A. Constantinescu, op. cit., p. 125). 

2! Procedeul sârbizării numelor româneşti este mult mai timpuriu decât perioada dependenţei 
bisericii ortodoxe române de patriarhia sârbească atât în Banat, cât şi în alte ţinuturi româneşti (v. 
exemplele date de N.A. Constantinescu, în op. cit., p. LXV [Prefaţă]). 

2 Ştefan Pascu, Voievodatul Transilvaniei, vol. III, Cluj-Napoca, 1986, p. 78. 

3 Cf. Hrană, Hrănescu etc., sub titlul Hrană (N. A. Constantinescu, op. cit., p. 298). 

 Neconsemnat în dicționarele de onomastică, dar, probabil, acelaşi nume din denumirea 
vechii aşezări bănăţene, Drusanfalva, redare maghiară a unui *Druşani (Ştefan Pascu, Voievodalul 
Transilvaniei, vol. I, p. 354). 

?5 Contrar celor spuse de Emil Petrovici (op. cit., p. 136), realitatea onomastică actuală din 
Banat prezintă şi cazuri de derivare cu -on (-oane) de la teme slave, ca în cazul lui Drag-, căci 

Dragoane (supranume) este cunoscut în zona Reşiţei, precum şi Băloni, derivat de la o altă temă 
slavă, Bal-, înregistrat în aceeaşi zonă. 

2% Cf. Bălcă, Bălcu, sub titlul Balc, Bălc (N. A. Constantinescu, op. cit., p. 188). 

2 Asemenea dublete de antroponime (cu şi fără sufixul -a) sunt numeroase: cf. Brar(a), 
Beg(a), Cic(a), Dum(a) ş.a. (N. A. Constantinescu, op. cit., passim). 

% La origine Zărone, originar din Haţeg, provenit din Lazăr (idem, ibidem, p. 94), devenit 
Zăroni ca urmare a intervenţiei cărturăreşti sau administrative. 

» Viorica Goicu, Sufixul -oń, p. 185. 

3% Idem, ibidem, p. 184. 

31 Supranota 4. 

32 Viorica Goicu, Numele de familie..., p. 123. 

3 În cursul anchetei pentru NALR — Banat. Date despre localități şi informatori, se tace 


următoarea observaţie cu privire la localitatea Traian Vuia: „Femeile poartă în general supranumele 
familiei din care fac parte; uneori au supranume propriu, derivat din cel al soţului: Măntoane, 


Drodrencoane etc.” (p. 138). 


3% Am notat în Câlnic (jud. Caraş-Severin) supranume ca: Băboane, Lupiţoane, Mădroane, 
Tudoroane ş.a. Adaug la acestea supranumele înregistrate de NALR — Banat. Date..., la rubrica 
„Supranume şi porecle”: 7âţon (Borlovenii Vechi), Coriboane (Plugova), Giuroane şi Stângoane 
(Brădişorul de Jos), Biboane şi Cuteşoane ” (Cornereva), Șpăițon şi Țâcon (Gherman), Găicon 
(Ferendia), Vulpon (Banloc şi Turnu Ruieni), Bugioane şi Corloane (Toager), Căpron (Bucovăţ), 
Furcon şi Țâpon (Herneacova), Cordoşoane (Cerneteaz), Ciulon (Seceani şi Firiteaz), Puşcon 
(Seceani), Bogoane (Igriş), Burdoane şi Guioane (Băuţar), Burdon (Constantin Daicoviciu), Râmon, 
Lucon şi Cepon (Firliug), loțon (Jdioara), Pupăzon (Şuştra), Budon (Chelmac). Oricare dintre acestea 
este susceptibil (mai bine zis a fost, căci procesul oficializării numelor de familie s-a încheiat) să 
treacă în categoria numelor de familie. 


35 Denumirea unui „deal cu fânețe, înconjurat de pădure” (Potoc — Caraş-Severin), „deal cu 
pădure” (Bârna — Timiş): „pârâu, care vine din Pădurea Cerboanea ” (Jureşti, Bogdăneşti — 
Timiş). Toponimul este explicat de autorii Dicţionarului toponimic al Banatului din cerboane 
„cerboaică” (vol. II, p. 34). 

3 Ambele sunt nişte movile, cu teren arabil (Gherteniş — Caraş-Severin) şi sunt explicate, în 
aceeaşi lucrare (v. nota anterioară) din antroponimul Biloane < Bilă, sau din biloane augmentativ 
al lui bilă (vol. I, p. 82). 


37 Cele două „etimologii sugerate în notele anterioare (35 şi 36) sunt incomplete în ceea ce 
priveşte motivaţia denumirilor. Cerboane conţine în alcătuirea sa sufixul -oane cu o valoare 
echivalenta cu cea a sufixului -os, -oasă şi care indică prezenţa unor elemente de floră sau de faună, 
în cazul de faţă a vânatului, a speciei cervidelor, iar Biloanea provine nu din bilă „obiect sferic”, ci 
din omonimul acestuia, cu sensul „trunchi subţire de arbore, mai ales de brad, întrebuințat în 
construcţii”. Câteva sugestii privitoare la astfel de motivații în toponimie, în special despre drimonime 
(= nume de păduri) am prezentat în Nume de locuri din Banat, Timişoara, 1982, în capitolul 
„Agricultura” (passim), dar aceste chestiuni nu fac obiectul articolului de faţă. 

NUMELE COMUN MACIUCAŞ 
ŞI NUMELE PROPRIU MACICAȘŞ 


Inevitabil, dicționarele, chiar şi cele mai cuprinzătoare, cum sunt DA şi DLR, nu 
au putut surprinde toate variantele formale şi nici toate sensurile cuvintelor inserate în 
coloanele acestora. Cauzele sunt multiple si, în mare parte, obiective. Nu este în intenţia 
noastră să le analizăm, ci doar să numim una dintre ele, şi anume pe aceea că în demersul 
stabilirii etimologiilor unor cuvinte au fost în prea mică măsura atrase numele proprii. În 
principiu, tratarea în ansamblu a ambelor categorii lexicale (comune şi proprii) este 
necesară şi utilă deoarece între cele două compartimente există un permanent du-te- 
vino, motiv pentru care această realitate nu poate fi ignorată. 

Exemplul asupra căruia ne oprim în articolul de faţă este grăitor în această privinţă. 
lată ce se ştie despre cuvântul măciucaș din ceea ce se consemnează în DLR: ,, măciucaş 
s. m. 1. (Învechit) Călău care bătea sau care omora cu măciuca ( 1), (învechit, rar) 
măciucar...; 2. (Regional) Paznic de noapte; 3. (Regional) Factor poştal...” (s. v.). 
Cuvântul este un derivat al substantivului măciucă, cu ajutorul sufixului -aş şi are pluralul 
măciucaşi. 

Sursa de bază este una din lucrările capitale ale lui Hasdeu, unde se precizează: 
Măciucaş vine de la măciucă după analogia lui arm-aş din armă, arc-aş din arc, suliţ- 
aş din suliță etc.” (CB I, 278). În continuare, DLR exemplifică printr-un citat puţin 
convingător pentru sensul 7: „Trebuie să avem temerea cea mai mare de măciucaşul 
Vasile care e o slugă necredincioasă”, extras dintr-un text datat 1876. 

Derivarea lui măciucaş din măciucă este evidentă, dar sensul stabilit de DLR se 
sprijină pe înțelesul general al lui măciucă; cf. „s. f. T. 1. Bâtă lungă şi groasă, cu măciulie 
la unul dintre capete...”, neţinându-se seama de precizarea făcută în continuare: ,... 
uneori ferecată, folosită în trecut ca armă de luptă” (DLR, s. v. măciucă). 

Chiar dacă Hasdeu nu precizează în mod desluşit că măciucaş înseamnă „luptător 
(cu măciuca)”, analogia dintre măciucaş pe de o parte, şi armay, arcaș, sulițaş, pe de 
alta, sugerează cu evidenţă calitatea de „luptător” a măciucaşului. 

Cel puţin un citat exemplificator pentru sensurile lui măciucă este grăitor în privinţa 
importanţei măciucii ca armă de luptă: „Afară de aceste două arme ofensive, dacii mai 
purtau topoare, ciomege şi măciuci” (Xenopol, în DLR, s.v.). Mărturii despre folosirea 
măciucii ca armă de luptă găsim şi în alte izvoare istorice. Pe Columna lui Traian, dacii 
sunt înfățişați, în postura lor de luptători, înarmaţi „cu topoare, cu măciuci, cu clomage, 
într-un cuvânt cu arme ţărăneşti, aşa cum se constată mai târziu, în armata noastră” (IR, 
I, 278). 

Absența sensului „luptător (cu măciuca)” din DLR se datorează faptului că sursele 
bibliografice utilizate nu au oferit un text explicit în această privinţă, iar în practica şi 
metodologia de lucru ale redactorilor dicționarului nu a stat reconstituirea semantică a 

cuvântului, cum s-ar fi putut face pe baza explicaţiilor lui Hasdeu sau prin corelarea cu 
sensurile vechi ale cuvântului-temă (măciucă „armă de luptă”). 

Oricum, cele trei sensuri ale lui măciucaş, consemnate de DLR (1. „călău”; 2. 
„paznic de noapte”; 3. „factor poştal”) trebuie reanalizate pentru că toate sunt sensuri 
secundare faţă de cel principal, mai vechi: „luptător (organizat în cete) cu măciuca”, 
absent din structura semantică a lui măciucaș, aşa cum este înfăţişată aceasta de DLR. 
Dacă sensul „călău” poate fi socotit, cronologic, la fel de vechi, probabil, cu cel de 
„luptător (cu măciuca)”, celelalte două sunt sensuri „degradate” şi, relativ, „moderne”, 
adică apropiate de zilele noastre. De altfel existenţa singulară a lui măciucaş „factor 
poştal” nu este concludentă, deoarece la întrebarea indirectă a anchetatorului informatorul 
răspunde tot cu o întrebare: „Cine-i măciucaş acuma?” şi, pentru că era perioada de 
numire a poştaşului, s-a răspuns cu numele celui care trebuia să deţină funcţia în anul 
următor (ALR SN HI h 874/102). 

În calitatea sa de „armă de apărare (în diverse împrejurări)”, chiar dacă măciuca 
era un factor secundar, acesta era totuşi suficient de relevant ca să constituie tema 
derivativă a numelui de agent: măciucaş „paznic de noapte” şi, respectiv, „factor poştal”. 

În susţinerea sensului „luptător (cu măciucay”, dar şi a importanţei pe care o aveau 
măciucaşii, organizaţi în cete, alături de arcaşi, armaşi, sulițaşi etc., vin câteva fapte de 
onomastică (de antroponimie şi toponimie), cu toate că acestea necesită unele explicaţii 
de natură lingvistică. 

Un pârâu cu izvorul în hotarul satului Rugi, care trece prin satele Păltiniş, Zăgujeni, 
Prisaca, Maciova şi Peştere (toate în judeţul Caraş-Severin) şi care se varsă ca afluent 
de stânga al râului Timiş, se numeşte Măcicaş (măscâş), iar afluentul acestuia, propriu- 
zis un ogaş, poartă numele de Măcicăşel (măscăşăl), diminutiv evident al lui Măcicaş. 
Hidronimul este menţionat documentar pentru întâia oară, în grafie maghiară — Machas 
, într-un act de punere în posesiune prin care li se atribuia lui „Juga [şi] Bogdan, fiii lui 
Ştefan de Mâtnic [...], un pământ care zace pustiu, numit Valea Mâtnicului [...]. Hotarul 
lui începe lângă Mâtnic şi trece printr-o pădure şi, pe un drum, vine la Gamza şi trece 
spre Mackas”!. 

DTB explică hidronimul prin antroponimul Măcicaş (VI, 21), pe care îl socoteşte 
de origine maghiara; cf. Măcica < macska „pisică” (DO, 318). N. A. Constantinescu 
pune alături de antroponimul bănăţean Măcicaş, extras dintr-o lucrare a lui I. D. Suciu 
(Literatura bănăţeană, Bucureşti, 1940, index), numele de sat, Măcicăuţi, precum şi 
antroponimele munteneşti Măşca şi Maşte. Înrudirile şi originea lor sunt discutabile. DO 
menţionează, de asemenea, într-un articol aparte (s. v. Măciucă), satele Măciucaş, 
Măciucaşi, Măciucaşeni, Măciucaşul, aşezări moldoveneşti vechi, de dinaintea domniei 
lui Ştefan cel Mare, despre care ni se spune că provin din ,, măciucari Şi măciucaşi ” 
aşa cum „se numeau cetele de ostaşi înarmaţi cu ghioage în sec. al XVIII”, fără să se 
indice sursa acestei explicaţii (p. 318). Aşadar, nici o legătură între Măcicaș şi Măciucaş, 
fiecare fiind socotit de o altă origine. De asemenea, nu sunt amintite în nici o parte (nici 
s. v. Măcică, nici s. v. Măciucă) numele de sat Măcicaşu (Cluj), aşezare veche, 

menţionată în anul 1283, în grafie maghiară, Machkas (DIT I, 382), după cum nu se 
menţionează nici hidronimul bănăţean Măcicaş şi nici omonimul acestuia, nume purtat 
de o veche familie de nobili bănăţen?? . 

Între hidronimul actual Măcicaş şi antroponimul medieval bănăţean există o 
neîndoielnică legătură, căci proprietăţile familiei Măcicăşeştilor se aflau pe locurile 
străbătute de pârâul Măcicaş, cum se poate vedea din următorul document: ,„... luând 
aminte de slujbele credincioase ale credinciosului nostru lacob de Măcicaş, aduse de 
dânsul cu întreaga statornicie şi credinţă în locuri şi vremuri deosebite, [...], am dat, am 
dăruit şi am hărăzit sub numele noii noastre danii moşiile numite Jupa, Alsotheus, Tincova, 
Perlew, Alsodobrogezthe, Pathak, Sekas şi Alkotesth stăpânite în comitatul Timiş şi 
districtul (Caransebeş. ..” (DMB, 45). 

Problema se pune dacă antroponimul Măcicaş provine din hidronimnl omonim 
sau, dimpotrivă, cursul de apă şi-a luat numele de la numele familiei de nobili. Faptul că 
hidronimul este atestat documentar înaintea antroponimului, adică la 1352 (DRH X, 
161), faţă de consemnarea primului dintre Măcicaşi cu un secol mai târziu, adică a lui 
Luca de Maczkas la anul 1440 (DMB, 34) , nu este o dovadă peremptorie a anteriorităţii 
hidronimului şi nici particula de, folosită în unele din documente în legătură cu diverşi 
membri ai acestei familii, nu dovedeşte că antroponimul a provenit din hidronim” . 

Din motivele arătate în nota 4 admitem anterioritatea antroponimului Măcicaş a 
cărui origine maghiară (cf. macska „pisică”), propusă de DO (p. 318, s. v. Măcică), nu 
se poate susţine nici ca derivat românesc dintr-o temă străină limbii române şi nici ca 
derivat maghiar, care să fi tradus un nume românesc. 

În explicarea antroponimului românesc Măcicaş trebuie să plecăm de la o realitate 
istorică, şi anume de la cea a importanţei şi a meritelor pe care le-au avut membrii 
familiei de nobili bănăţeni. Acestea reies din documentul amintit mai înainte, în care se 
evidenţiază „slujbele credincioase ale credinciosului nostru Iacob de Măcicaş, aduse de 
dânsul cu întreaga statornicie şi credinţii în locuri şi vremuri deosebite” ($. n., VC... 
Alături de „Cândeştii din Densuşul Hunedoarei, Bizereştii, Ciorneştii” s-au distins şi 
„Măcicăşeştii bănăţeni” în luptele antiotomane de sub conducerea fraților Iancu şi loan 
de Hunedoara (Pascu IV, 452), iar în prima jumătate a secolului al X V-lea, în campaniile 
din Serbia şi Bulgaria, Iancu de Hunedoara s-a sprijinit pe cnezii români „din Ciorna, 
Măcicaş, Temeşel, Gamza, Cornet, Bizere şi Mâtnic” (Pascu IV, 463). Poziţia socială a 
Măcicăşeştilor reiese şi din consemnarea că, la sfârşitul secolului al XIV-lea, la 
Caransebeş se afla „casa nobilului Nicolae Măcicaş |... ], înconjurată de şanţuri adânci, 
umplute cu apă” (Pascu IV, 47). 

Faptul că proprietățile Măcicaşilor se găseau în vecinătatea cetăţii Caransebeşului, 
punct strategic în zonă, îşi are importanţa sa. Existenţa permanentă a unor trupe organizate 
era absolut necesară. În rândul acestor trupe un rol de seamă l-au avut cetele de măciucaşi, 
argument important, care susține originea antroponimului Măcicaş în numele comun (de 
agent) măciucaş, cu varianta sa *măcicaş (fără -u-). 

Situaţia este asemănătoare şi în cazul aşezării Măcicaş (Cluj), atestată prima oară 


110 


la anul 1283 (DIT I, 382). Existau, în prima jumătate a secolului al XIV-lea, „patru sau 
mai multe sate cu numele Măcicaş” (Pascu II, 67), iar nobilii de Măcicaş erau pomeniţi 
încă de la data primei atestări a satului (Ibidem). Cam în aceeaşi vreme se aminteşte de 
cetatea Măcicaş (Pascu II, 292). Numărul satelor cu acest nume creşte în secolul următor, 
ajungându-se până la „vreo nouă sate cu numele Măcicaş” (Pascu II, 67). Unele au 
dispărut, în secolele următoare, s-au contopit cu alte sate ori au roit, luând astfel naştere 
alte aşezări, care amintesc de locul lor de origine: cf. Măcicăşeşti, aparținător comunei 
Şăulia (Mureş). 

Nu este exclus ca unele aşezări de tipul Măciucaşi, cum este cel din ţinutul 
Neamţului, azi desfiinţat, înglobat la satul Tarcău (Ind, 173), să poarte acest nume din 
motive „psihologice”, fiind o „poreclă”; cf. Capitolul IV din lucrarea capitală a lui lorgu 
Iordan (T, 315—334), unde nu este amintit, poate şi pentru că autorul bănuia o altă 
motivaţie a numelui. În schimb, este foarte probabil ca satele moldoveneşti amintite în 
DO (p. 318), Măciucaş, Măciucaşi, Măcicăşeni, Măciucaşul, dispărute în prezent, 
să fi avut aceeaşi motivaţie istorică, adică necesitatea menţinerii unor aşezări de măciucaşi, 
apărători ai cetăților moldovene. 

Modificarea lui Măciucaş (< măciucaş) în Măcicaş (< *măcicaş), fără -u- , nu 
este un caz singular. Toponimia oferă destule cazuri de toponime provenite din nume 
comune, ceea ce permite presupunerea că variantele fără -u- se găsesc şi la nivelul 
lexicului comun. De altfel, Iorgu lordan atrage atenția, când aminteşte pe Gornetul şi 
Gorniţel, diminutiv al lui Gornetul, că acesta „provine din gorunet, cu u neaccentuat 
dispărut” (T, 427). 

În rândul diminutivelor (toponime) consemnate de Iorgu Iordan (T, 446—461), 
la câteva se observă absenţa lui -u-: Apşoarele, Câmpşorul, Cincşorul < Cincu Mare, 
Luncşoara, Luncşorul, Lungşoara, Nucşoara, Plopşorul, Porcşorul, Runcşorul, 
Ulmşorul. O transformare de acelaşi fel s-a petrecut şi în cazul numelui de sat Cinci 
(Hunedoara), explicat de E. Petrovici din maghiară, iar de G. Giuglea dintr-un *Ciunciș, 
formă derivată, cu sufixul colectiv -iș, de la baza ciunc (ciung) „(despre copaci) cu 
crengile rupte sau tăiate’™ . 

De altfel, ca ultim argument, din chiar tema măciucă limba română cunoaşte pe 
măciucat, -ă „adj. 1. Cu măciucă (12) şi 2. (Bot.; prin Munt., Dobr. În sintagma) Mei 
măciucat = mei cu bobul mare şi galben”, cuvânt trimis la măşcat, -ă „adj. (Despre 
cereale) Cu bobul mare. ..”, care nu este altceva decât o variantă a lui măciucat, cu -u- 
căzut (DA, s. v. măciucat, respectiv măşcat). 

Credem că nu este lipsit de importanţă să atragem atenţia că variantele fără -u- se 
găsesc repartizate într-o anumită parte a teritoriului limbii române. Din repartiţia dată de 
Iorgu Iordan în dreptul fiecărui nume topic din această categorie se poate deduce că în 
partea centrală şi nordică a Moldovei nu apar nume de aşezări, toponime în general, în 
varianta fără -u-, în schimb ele apar frecvent în zonele Ploieşti, Buzău, Oltenia, Mehedinţi, 
Hunedoara, Arad, Cluj (cf. Nucşoara). Aşa, de pildă, sate numite Luncşoara se găsesc 
în Arad, Argeş, Bihor, Hunedoara, dar Luncuşoara în Suceava (Ind, 171). Probabil, 

aşa se explică variantele cu -u- (Măciucaşi) în nordul Moldovei şi cele fără -u- (Măcicaşi) 
în Banat şi Ardeal. 

Ipoteza potrivit căreia măcicaş ar proveni din diminutivul *măcică < macă „s. f. 
(Regional) Măciucă, bâtă; cu pl. mace; înregistrat şi în varianta macă ” (DLR, s. v.) , 
este puţin probabilă din mai multe motive: a) frecvenţa şi aria de răspândire ale lui macă 
sunt extrem de restrânse, cum se poate vedea din DLR; b) cuvântul nu apare în culegeri 
folclorice sau dialectale şi nici în alte surse istorice sau literare de largă circulaţie; c) 
folosirea unui diminutiv (măcică) pentru a desemna o „armă de luptă” este lipsită de 
sens; un astfel de diminutiv ar putea numi obiecte mici din instrumentarul agricol sau 
meşteşugăresc țărănesc sau unele obiecte mărunte: cf. măcărău „subst. (Regional) Mâner 
cu care se învârteşte roata sau crucea grindeiului la fântânile cu gârlici”; măcărel „s. n. 
(Neobişnuit) Bastonaş””; măcău „chibrit”, dar şi „lemnuş (la suveică)” ; d) un diminutiv 
probabil din macă ar fi trebuit să fie *măcuţă, din motivele arătate de Al. Graur, dintre 
care principalul este faptul că, de regulă, se evită suita de doi č (ER, 41), inevitabilă în 
cazul pluralului prezumtivului măcică (măcici sau măcice); e) dintr-o simplă consultare 
a DI se constată că substantivele terminate în -că au derivate diminutivale în -uţă (cf. 
biserică > bisericuţă, mânecă > mânecuţă, vacă > văcuţă etc., căci diminutive ca 
*bisericică, *mânecică, *văcică etc. sunt neobişnuite) . Cele câteva excepţii sunt 
accidentale, fiind vorba „de cuvinte puţin cunoscute, dacă nu complet necunoscute în 
limba literară; cele mai multe sunt atestate o singură dată, mai cu seamă în versuri populare, 
atrase de necesitatea rimei” (ER, 41). 

În concluzie, cele trei sensuri ale lui măciucaș sunt sensuri secundare, sensul prin- 
cipal (şi cel mai vechi) fiind acela de „luptător (cu măciuca)”, probabil şi „călău”, în 
paralel cu acesta. Este adevărat că numele de agent măciucaş cu sensul „luptător (cu 
măciuca)” nu este menţionat de DLR, însă el a circulat, ceea ce este probat de sensul 
temei sale, măciucă „folosită în trecut ca armă de luptă”, după cum consemnează DLR 
şi după cum reiese din diverse mărturii ale scrierilor istorice. Rolul şi importanţa 
măciucaşilor, în calitatea lor de luptători, sunt evidente. Varianta măcicaș (fără -u-) se 
regăseşte în onomastică (în antroponimul şi toponimul Măcicaş); cronologic antroponimul 
precede toponimul. O asemenea formă fonetică (fără -u-), deşi neconsemnată în inventare 
de lexic comun, este absolut firească, date fiind alte fapte de limbă, existente atât în 
lexicul comun, cât şi în cel propriu. 


SIGLE 


CB - B. P. Hasdeu, Cuvente din bătrâni. Limba română vorbită între 1550- 
1600. Studiu paleografico-lingvistic. Ediţie îngrijită, studiu introductiv şi note de G. 
Mihăilă, Bucureşti, 1983. 

DEB — Al. Borza, Dicţionar etnobotanic cuprinzând denumirile populare 
româneşti Şi în alte limbi ale plantelor din România, Bucureşti, 1968. 

Apărut în LR, XLII, nr. 10, p. 479-484, Bucureşti, 1993 


1 Cf. DRH, X, 161. În privinţa arealului şi a identificării unor aşezări dispărute de pe acest 
areal, v. supra, 79. 


? Documentele medievale bănăţene amintesc în repetate rânduri, de-a lungul a peste două 
secole, pe membrii acestei numeroase familii, începând cu Luca de Maczkas (a. 1440), pe care 
editorul culegerii îl omite din indicele final şi pe care nici nu-l transcrie corespunzător: Măcicaş, în 
loc de Maczkas (DMB, 34), aşa cum procedează cu ceilalți membri ai familiei, până la ultimul amintit, 
„nobilul domn Nicolae Măcicaş”, viceban al Caransebeşului (DMB, 202). 

3 Foarte probabil că existenţa şi rosturile familiei Măcicăşeştilor au fost legate de vecinătatea 
cetăţii Caransebeşului, amintită întâia oară documentar la anul 1290 (DIT I, 120), dar cu o vechime 
neîndoielnic mai mare, ceea ce presupune că vechimea familiei coboară până în vremea primelor 
cnezate. 


+ Cursurile de apă mici (Măcicaşul are o lungime de circa 30 km) împrumută cu uşurinţă 
numele proprietarului pământurilor pe unde acestea curg; (v. Viorica Florea, Cum au luat naştere 
numele româneşti de ape, în LST, 74). În documentul citat mai înainte se spune, printre altele: ,.... 
în a căror stăpânire paşnică mărturiseşte acelaşi Iacob, s-a menţinut din vechime el şi loan”. Apoi, 
după ce sunt numiţi toţi cei îndreptăţiţi la stăpânirea pământurilor, se detaliază părţile de moşie: 
„pământuri de arătură, lucrate şi nelucrate, [...], locuri de pescuit şi cursuri de apă, mori şi locuri de 
moară [...] — în adevăratele şi vechile lor hotare...” (sublinierile ne aparţin, V.C.I.). Localitățile 
înşiruite în documentul respectiv mărginesc, practic, valea parcursă de apa Măcicaşului, de la 

Perlew (Brebu), aflat la izvoare, până la Tincova, aproape de vărsare. 

5 Un rezumat al opiniilor exprimate de G. Giuglea şi E. Petrovici cu privire la toponimul Cinciş 
se află în articolul lui .M. Homorodean, Toponimia satelor Cinciş şi Valea Ploştii (judeţul 
Hunedoara), în SMO, 90. 

€ Ea a fost susţinută de P. Oallde într-un articol publicat în „Tinerii” (Reşiţa), I, nr. 7-8 din 11- 
18 iunie 1992, p. 2, în replică la un scurt articol de-al nostru în care sugeram semnificaţia hidronimului 
Măcicaş, a localităţii cu acelaşi nume din Ardeal şi originea acestora din măciucaş (măcicaş) 
„luptător (cu măciuca)” (,„ Timpul” (Reşiţa), III, nr. 70 din 11 aprilie 1992, p. 2). 

7 Cu privire la înrudirile dintre măciucă, macă, măcărău, măcărel, măcăuţ etc., v. infra, 149. 

8 Dovadă că, deşi DI inserează pe mânecică, DLR, nu-l preia, consemnându-l doar pe mânecele 
„S. f. (pl) (În poezia populară) Mânecuţe” (s. v.). Pe de altă parte, un diminutiv ca duminecică, cu 
varianta duminicică, apoi rujnicică, voinicică, nume ale unor diverse plante (DEB, indicele) au 
singularul duminecea (duminicea), rujnicea, voinicea. Alte puţine excepţii se explică prin cele 
spuse de Al. Graur, în citatul dat în continuare (ER, 41) 


NUMELE JOCURILOR POPULARE 
— CATEGORIE ONOMASTICĂ 


1.0. Într-o largă accepţiune, cvasiunanim admisă de cercetători, onomastica are 
ca obiect de studiu, alături de categoriile tradiționale (nume de oameni, de locuri şi de 
animale), toate numele proprii: nume de astre şi constelații, de instituţii, întreprinderi, 
titlurile operelor ştiinţifice, literare şi artistice, cele ale personajelor acestor opere etc.! 

1.1. În mod firesc, alături de denumirile operelor literare şi artistice (de factură 
cultă sau populară) este îndreptăţit să-şi afle locul şi denumirile jocurilor populare, al 
căror număr, referindu-ne la cele ale românilor, nu este deloc neglijabil: peste 5.300 de 
termeni titlu şi denumiri derivate sau compuse, cum reiese din dicționarul lui G. T. 
Niculescu-Varone şi E. Costache Găinaru-Varone? , care înmănunchează denumiri 
adunate de pe tot cuprinsul teritoriilor locuite de români, amintite pur şi simplu sau 
descrise, mai succint sau mai amplu, în cele aproape 300 de studii, culegeri de folclor 
muzical şi coregrafic, lucrări lexicografice etc., din care autorii dicționarului le-au ex- 
tras”. 

1.2.1. Înprimul rând, se pune problema statutului acestor denumiri. Sunt ele nume 
proprii sau comune? Dicţionarele limbii române, atât cât le înregistrează, le socotesc 
cuvinte comune, dacă ne orientăm după inițiala mică cu care sunt menţionate. La fel le 
înregistrează şi DOOM: alunelul, ca-la-Breaza, haţegana etc. Dificultăţile de încadrare 
provin, în primul rând, din faptul că între cele două clase de nume (comune şi proprii) nu 
există o graniţă net tranşantă: pe de o parte, există un permanent du-te-vino între apelative 
şi onime, primele devenind onime, celelalte, apelative, procese asupra cărora nu insistăm 
aici; pe de altă parte, există substantive aflate la limita dintre cele două clase, „cu statut 
intermediar (neunitar sau insuficient marcat)”, cum sunt, de exemplu, „numele de dansuri 

populare, epitetele afective, numele de rase, specii sau varietăți de plante şi de animale, 
numele lunilor anului” . 

1.2.2. Atitudinea ezitantă în a acorda denumirilor de jocuri populare româneşti 
statut de nume propriu provine însă, în primul rând, din confundarea celor două planuri: 
nume generice de jocuri populare, pe care le vom numi în continuare termeni coregrafici, 
şi nume proprii de jocuri populare, pentru care propunem termenul onomastic coreonim. 
Există până la un loc trăsături similare între nomenclatura topică şi cea coregrafică. Aşa, 
de exemplu, după cum cu ajutorul termenilor geografici deal, munte, râu, vale etc. pot 
fi alcătuite, prin derivare sau compunere, numeroase nume topice (Dealul Mare, Muntele 
Mic, Râul Alb, Valea Lungă etc., tot aşa cu ajutorul termenilor coregrafici brâu, horă, 
sârbă etc. s-au născut — ca să ne referim doar la aceşti trei termeni — peste 1.500 de 
denumiri de jocuri populare. cu structuri foarte variate şi complexe. 

1.2.3. În ceea ce priveşte scrierea coreonimelor, considerându-le nume proprii, 
va trebui să aplicăm regulile stabilite de DOOM pentru „titlurile publicaţiilor periodice, 
ale operelor literare, ştiinţifice, artistice” etc., pentru care se prevede scrierea cu inițială 
majusculă, iar, când denumirea este alcătuită din mai multe cuvinte, scrierea cu majusculă 
doar a primului cuvânt (p. XXXI). 

2.0. Spre deosebire de terminologia geografică, unde termenii denumesc obiecte 
material concrete, definibile, ale căror caracteristici (seme) pot fi, relativ, cu uşurinţă 
determinate, în terminologia coregrafică, precar reprezentată, situația termenilor 
coregrafici este anevoie de clarificat. Dacă termeni ca bătută, brâu, horă, învârtită, 

joc (termen generic), sârbă poseda fiecare în parte o serie de caracteristici capabile să 
deosebească un joc popular de altul — aşa cum se poate vedea din încercarea de 
definire de mai jos —, este greu de spus în ce măsură ardeleana, geamparaua, purtata 
ş.a. pot fi socotiți termeni coregrafici reali. Evident, trebuie să existe câteva criterii distincte 
pe baza cărora să se stabilească trăsăturile deosebitoare ale acestora. 

2.1. În primul rând, esenţială este linia melodică, apoi ritmul (vioi sau lent), di- 
verse figuri care însoțesc mişcările de dans propriu-zise, dispunerea jucătorilor, destinația 
Jocurilor respective (tinerilor, vârstnicilor, feciorilor sau fetelor etc.), elementele de recuzită 
(accesoriile) folosite (bâtă, mască, costum etc.), productivitatea, precum şi răspândirea 
lor teritorială, ş.a. Doar cunoaşterea acestor criterii ne-ar îndreptăţi să întreprindem o 
clasificare a lor. 

3.0. Cum spuneam, câţiva termeni coregrafici se disting net, căci prin trăsăturile 
lor specifice capătă nota generalizatoare necesară, cu observaţia că unele seme sunt 
comune atât unora, cât şi altora: ritmul vioi sau lent, dispunerea în cerc sau în linie, faptul 
că sunt sau nu însoţite de strigături etc., tot aşa cum înălțimea, prezenţa sau absenţa 
vegetației, forma etc. nu sunt seme specifice exclusiv unor termeni geografici. 

3.1. Bătuta se caracterizează prin „bătaia ponturilor' 5, „bătuta pe loc”; „plimbări 
cu paşi bătuţi în podea şi prin bătaia cu palmele pe carâmbii cizmelor”; „începe cu 
legănata [...] şi se încheie cu bătuta pe loc”. În privinţa răspândirii teritoriale, bătuta se 
joacă în toate zonele ţării“, iar productivitatea, în comparaţie cu alte genuri de jocuri 

populare, este medie: DJPR înregistrează 65 de jocuri populare, în componenţa cărora 
intră termenul coregrafic bătută: Bătuta baciului, ~ de la Bivolari, ~ de mână, ~ 
peste picior, ~ țigănească, ~ cu strigături, ~ pe sub mână ş.a. 

3.2. Brâul are următoarele trăsături distincte: „jucătorii se ţin de brâiele vecinilor, 
pe la spate”; „dans în semicerc”; „formaţie în cerc, cu mâinile pe umeri”; „formaţie în 
linie, cu braţele pe umerii partenerilor”; „joc în şir, cu mâinile pe umeri sau prinse de 
brâu” etc. Nu este însă clar dacă numele provine de la faptul că jucătorii se ţin reciproc 
de brâu sau că îşi ţin mâinile în brâu ori de la acela că uneori dispunerea jucătorilor în 
diverse formaţii (linie, semicerc, cerc) redă forma brâului. Răspândirea este de asemenea 
generală, pe aproape întreg cuprinsul țării, iar numărul coreonimelor alcătuite cu termenul 
coregrafic brâu (sau diminutivul acestuia, brâuleț) reprezintă peste 160 de denumiri: 
Brâul bătrânesc, ~ pe loc, ~ ca la Frumoasa, = de la Armeniş, ~ de pe Slănic, ~ din 
Teleorman, ~ fetelor, ~ încălcit, ~ lui Horea, ~ oilor, ~ muscelean, ~ pe cinci, ~ de 
la munte ş.a. Dintr-o repartiție aproximativă efectuată pe baza DJPR se observă că 
brâul este caracteristic mai ales părții montane a Banatului. 

3.3. Hora, descrisă de învățatul D. Cantemir şi atât de sugestiv „analizată” de G. 
Coşbuc, este jocul cel mai răspândit la români, existând, după cum reiese din DJPR, 
peste 1.400 de hore: Hora Albeştilor, ~ Ardealului, ~ arnăuţească, ~ bătrânească, 
~ bradului, ~ buzoienilor, ~ ca la nuntă, ~ cerbului (în cadrul obiceiului de Crăciun, 
Cerbul, la Belinţ), Hora-n cruci, ~ de-a mâna, ~ de la Dalci, ~ lungă, ~ lui Muşat, 
~ secerii, ~ sub salcâm, ~ cu strigături ş.a. 

3.4. Termenul învârtită intră în compunerea a circa 180 de jocuri populare şi se 
caracterizează fie prin învârtitul de un anumit număr de ori într-o parte, cu schimbarea 
sensului, fie prin învârtirea (trecerea) fetei pe sub mâna partenerului: învârtita 
ardelenească, ~ bătrânească, ~ bătută, ~ de la Făgăraş, ~ în trei, ~ nouă, ~ şchioapă, 
~ dorului, învârtita din cimpoi ş.a. 

3.5. Sârba este asemănătoare, prin ritmul ei vioi, unor jocuri populare ale sârbilor, 
de unde îi vine şi numele. Acest gen de joc popular constituie, alături de horă, unul dintre 
cele mai răspândite şi variate jocuri (în jur de 500 de coreonime), cu observaţia că el 
este specific Munteniei, Olteniei, Moldovei şi Dobrogei, precum şi câtorva zone de 
interferenţă cu aceste provincii (Braşov, Năsăud, Caraş-Severin, Sibiu), Sârba baciului, 
~ bătrânească, ~ ca la Runcu, ~ cu ciocane, ~ cumătrului mare, ~ de la şes, ~ 

fetelor, ~ în cârlige, ~ îngenuncheată, ~ şchioapă ş.a. 

3.6. Pe baza cel puţin a unui sem din cele enumerate sub 2. 7. am putea defini şi 
alți termeni coregrafici, mai mult sau mai puţin răspândiţi sau productivi: ardeleană, 
bănățeană, întoarsă, legănată, măruntă, purtată, roată, săltată, sărită, scuturată, 
sucită, tropotită, țopăită ş.a. Nu putem însă afirma că ele au un statut bine definit de 
termeni coregrafici, cum au termenii enumeraţi sub 3.1. — 3.5. 

4.0. Importanţa coreonimelor pentru limbă este neîndoielnică şi am putea spune 
că denumirile de jocuri populare au însemnătate nu numai pentru lingvist, ci şi pentru 
etnograf, folclorist sau istoric. Pe bună dreptate, remarca prefaţatorul DJPR, profesorul 

I. C. Chițimia, că jocurile populare româneşti, „contrar aparenţei, au un ecou mai îndelung 
şi o semnificaţie mai mare pentru cultura şi civilizaţia românească”. Ele „sunt legate 
foarte des de străvechi elemente de limbă şi traduc moduri de viaţă socială autohtonă, 
venite din trecut” şi fac, totodată, „corp comun cu istoria limbii şi culturii, ajută deci la 
luminarea multor probleme văzute în conexiune” (p. 6). Ne vom opri în rândurile 
următoare asupra câtorva aspecte de natură istorico-socială, etnografică şi lingvistică, 
departe de a epuiza multitudinea de fapte pe care le relevă denumirile jocurilor populare 
româneşti. Această cercetare reprezintă şi o încercare de clasificare din punct de vedere 
semantic (1.4.) şi structural (4.2.). 

4.1. Coreonimele redau aspecte social-istorice, demografice, etnografice, stilistice 
etc., fără să putem spune cu exactitate că în ele se reflectă un singur aspect sau mai 
multe, aşa încât clasificarea propusă va trebui privită cu rezerva cuvenită, impusă de 
realitatea criteriilor cu care am operat. 

4.1.1. Foarte multe coreonime populare româneşti provin de la nume topice. 
Acestea conţin indicaţii mai mult sau mai puţin precise privitoare la locul unde s-au 
născut jocurile respective sau la zona în care se joacă în mod obişnuit. Date fiind mişcările 
metanastatice de populaţii, cum sunt cele străvechi ale pastorilor şi cărăuşilor, sau cele 
mai apropiate de zilele noastre, impuse de factori social-economici multipli, aceste jocuri 
au migrat şi ele o dată cu creatorii şi beneficiarii lor, dar şi-au păstrat de cele mai multe 
ori numele, din care li se poate bănui originea. Numele topice din alcătuirea unor astfel 
de coreonime se referă la zone şi provincii de largă întindere sau la aşezări umane propriu- 
zise: Ardeleana, Haţegana, Lugojana, Hora din Văleni, Maramureşeana, 
Măgureanca, Mehedinţeanca, Moldoveneasca, Mureşanca, Olteneasca, 
Prahoveanca, Someşana, Sârba de la Oarja, Teleormăneanca etc. Evident, când 
asemenea coreonime cuprind nume topice omonime, existente în mai multe zone ale 
țării, este greu de localizat aria răspândirii jocurilor populare în cauză. De regula, 
monografiile, studiile, culegerile etc. dau indicaţii privitoare la caracterul şi răspândirea 
lor. Aceste precizări au mare importanţă pentru stabilirea etimologiei coreonimului; 
explicarea numelui jocului popular Să/cioara prin numele comun salcie, cum procedează 
DLR, este inexactă, deoarece în cel puţin trei cazuri din cele şapte coreonime Să/cioara, 
orientându-ne după localizările date de DJPR şi după nomenclatura localităților 
româneşti” , reiese evident etimonul: toponimele Salcia sau Sălcioarat ; după cum jocul 
popular Șipotul din zona laşului îşi are foarte probabil originea în numele de localitate 
Șipote din aceeaşi zonă, şi nu în apelativul şipot „izvor de un anumit fel”, cum indică 
DLR (s.v. şipot). 

4.1.2. Cea mai interesantă serie de jocuri populare este aceea reprezentată de 
cele care reflectă prin denumirea lor vechi îndeletniciri ale poporului român, cum sunt 
agricultura şi păstoritul. Referinţe directe la agro-păstorit se interferează cu ritualurile 
tradiționale legate de aceste două îndeletniciri primordiale şi esenţiale. Numărul lor este 
considerabil. Chiar şi numai o simplă înşiruire ar ocupa un prea mare spaţiu. 

4.1.2.1. Cele legate de păstorit, cu referire generală. sau specială la anumite 

momente ale anului, cum sunt sărbătorile tradiţionale ale păstorilor, îmbracă o gamă 
variată de aspecte lingvistice, prin semnificaţiile şi structurile lor: Baciu, Bâr, oiță, Brâul 
mocănesc, ~ oilor, Ca la stână, Ciobana, Ciobanul, Ciobănaşul, Ciobăneasca, 
Cârlănuţa, Găsirea oilor, Hora ciobanului, ~ oilor, ~ păcurarului, ~ păstorilor, ~ 
sâmbrei”, ~ strunga, ~ văraticul, Jocul păcurăresc, ~ păcurarilor, ~ saiegiilor” , 
Mocanul, Mocăncuţa!! , Mocanca, Mocăneasca, Oile, Oiţa, Păcurarul, Păstoreasca, 
Porneala oilor. Sâmbra oilor din Maramureş, Sârba ciobanilor, ~ ciobăneasca, ~ 
mioarelor, ~ mocanilor, ~ mocănească, ~ păstorului, ~ lângă vatra stânii, ~ 
urdarilor, Vin ciobanii etc. 

4.1.2.2. În rândul jocurilor populare care reflectă aspecte legate de agricultură se 
numără cele referitoare la diverse momente ale anului agricol, precum şi unele jocuri 
clasificate la punctul următor (4. 1.2.3.) sau la categoria celor metaforice, punctul de 
plecare al metaforei fiind obiecte din instrumentarul agro-pastoral (4. 1.2.4.): Cositul, 
Cucuruzul, Culesul viilor, Drăgaica, care în Tulcea este considerat un joc ritual de 
recoltă, înainte de începerea secerişului; Hora plugarului, ~ secerişului, ~ viilor, ~ 
vinului, Orzul, Orzişorul, Ovăzul ş.a. Țarina, joc popular specific Ardealului, are un 
evident caracter agrar, chiar şi numai prin denumirea purtată. 

4. 1.2.3. Prezenţa denumirii unor obiecte în numele jocurilor populare se explică 
în mare parte prin faptul că jocurile respective erau practicate deodată cu ritualurile, în 
regia cărora obiectele în cauză îşi aveau rolul lor: Tânjaua este, de exemplu, o horă 
jucată după ospăţul dat în cinstea celui mai harnic om din sat, care a ieşit primul la arat. 
Implicații identice are, sau va fi avut, piesa de la jugul boilor numită restei, resteu, 
restem, rustem etc., denumiri prezente într-o largă suită de jocuri, a căror arie de 
răspândire este cea a Câmpiei Dunării, urcând, pe unele locuri, până spre poalele munţilor, 
cu cea mai mare concentraţie în Dolj: Răstăul, Răstemu-n baniţă!” , Restemul, Rusteul, 
Rustemul ca la Bârca, ~ căzut, ~ de brâu, ~ de la întorsură, ~ plimbat, ~ sârbesc 
ş.a. Pentru rustem „joc popular” DLR propune un etimon bizar: n. pers. Rüstem, un 
evident nume propriu străin, dacă avem în vedere grafia acestuia. În realitate este vorba 
de rustem, menţionat ca atare de DLR (s.v. resteu). Nu are importanţă că etimologia lui 
resteu n-a fost încă stabilită, important este că atâtea denumiri de jocuri populare provenite 
de la acest apelativ nu au nici o legătură cu obscurul şi exoticul Rüstem. 

4.1.2.4. Încadrarea coreonimelor următoare aici, şi nu între denumirile de factură 
metaforică(4. 1.6.), se datoreşte faptului că multe dintre ele sunt, probabil, legate şi de 
anumite ritualuri, care se vor fi practicat odinioară: Barosul, Ceaunul, Ciurul (cu varianta 
Sita sau Sitele), Coasa, răspândit în Bucovina, Moldova şi Maramureş, „simulează 
prin dispunerea jucătorilor şi prin mişcări cositul”; Copaia, Ițele, simbolizează „prin 
mişcarea braţelor jocul vătalelor dintre ițe şi spată cu firele pânzei”; apoi Războiul ca la 
pânză, Spălatul tortului, Troaca etc. 

4.1.2.5. Există o mare varietate a obiceiurilor de peste an, de unde nu lipsesc 
jocurile specifice fiecăruia. Ele au un caracter complex, semnificaţiile fiind greu de descifrat 
fără o cunoaştere amănunțită a ritualurilor şi a destinaţiei jocurilor respective. În timp ce 

Ursasca, Ursarul, Capra, Jocul căluţilor ş.a. sunt specifice obiceiurilor prilejuite de 
Anul Nou, în Moldova, în Banat, Ardeal şi Muntenia, Că/uşerul sau Căluşerii cuprind 
în desfăşurarea lor elemente sugestive referitoare şi la agricultură sau păstorit!? . Dacă în 
Banat, Căţeaua este golit de conţinut semantic şi se practica doar ca un joc de amuzament, 
în zona Botoşanilor jocul omonim este jucat obişnuit la Crăciun şi Anul Nou. În 
desfăşurarea acestui joc, tinerii „aşezaţi în linie, unul în spatele altuia, fac diferite mişcări 
intercalate de sărituri; primul pune întrebări despre agricultură” sau despre alte chestiuni 
ale satului, „ceilalți dând răspunsuri în tactul muzicii” (DJPR, p. 42). Numărul unor astfel 
de jocuri este mare şi o analiză a lor ar dezvălui, fără îndoială, date importante din punct 
de vedere lingvistic. 

4.1.2.6. Darnu numai cele două îndeletniciri străvechi, menționate deja, se oglindesc 
în nomenclatura coregrafică românească, ci multe alte preocupări, cu o vechime mai 
mare sau mai mică, meşteşuguri, îndeletniciri rezervate doar unor grupuri umane restrânse 
etc. Ignorăm denumirile evident livreşti date de autorii horelor de concert sau de culegători, 
în scopul clasificării şi catalogării lor, ca: Hora amploiaților, ~ artiştilor, Sârba 
avocaţilor; ~ marinarilor etc. Îndeletnicirile, meşteşugurile etc. reflectate de următoarele 
coreonime sunt bine cunoscute, chiar dacă multe dintre ele nu se mai practică astăzi sau 
sunt pe cale de dispariţie: Brutăreasca, Ciobotăreasca, Cojocăreasca, Hora 
băcanului!* ,~ birjarului, ~ bragagiilor, ~ ciorsarilor, ~ cizmarilor, ~ covrigarilor, 
~ croitorului, ~ dogarilor, ~ pescarilor, ~ spoitorilor, ~ şelarilor, ~ vânătorilor, 
Sârba cojocarilor, ~ lăptăreselor, ~ măcelarilor, ~ plăpumarilor, ~ plutaşilor” , ~ 
rudarilor” ,~ zidarilor ş.a. 

4.1.3.0. Coreonimele reflectă de asemenea aspecte sociale legate de haiducie şi 
de relațiile existente într-o anumită vreme între clase şi pături sociale, de întemeierea 
aşezărilor umane, împărţirea loturilor de pământ etc. 

4.1.3.1. Răzvrătiţii împotriva stărilor de lucruri cu vădit caracter spoliator, întruniți 
în cete, trăind izolaţi de aşezările omeneşti, îşi sărbătoreau izbânzile şi, evident, nu lipseau, 
cu aceste prilejuri, jocurile: Brâul haiducilor sau ~ hoților (hoţ fiind folosit nu cu nuanţă 
peiorativă), ~ lotrilor, Cârjeleasca!” Face-m-aş tâlhar, Haiduceasca, Sârba 
haiducilor ş.a. Există de asemenea numeroase jocuri populare care poartă nume de 
haiduci cunoscuţi. Cercetarea culegerilor folclorice şi compararea zonelor de răspândire 
a jocurilor populare cu cele de răspândire a pieselor folclorice sunt operaţiuni absolut 
necesare, singurele care pot stabili cu precizie când este vorba de nume autentice ale 
unor haiduci sau de cele ale lăutarilor care au creat şi răspândit melodiile de joc. Dacă 
denumiri ca Haiduc Petrişor, Haiduc Buttea (sic! probabil Buftea), Gruiţa lui Novac, 
Sârba lui Terente, Toma Alimoş, dată fiind notorietatea personajelor, reale sau legendare, 
sunt coreonime sigure în acest sens, altele nu pot fi clarificate decât prin cercetări şi 
anchete detaliate şi complexe la faţa locului. 

4.1.3.2. Deşi unele din coreonimele aduse în discuţie în continuare pot fi suspectate 
ca fiind creaţii livreşti ale compozitorilor sau culegătorilor, dat fiind însă faptul că jocurile 
se jucau după cântece (cu texte), este posibil ca denumirile lor să fie autentice. Cu 

rezerva cuvenită, redăm denumirile câtorva, ele fiind grăitoare şi pentru caracterul relațiilor 
dintre clase şi pături sociale, precum şi pentru atitudinea unora faţă de alții: Biru/, Birul 
greu, Birul de peste Olt, Hora saiegiilor!*, Ispravnicul e om străin etc., sau cele cu 
aspect protestatar ca: Bate-l, Doamne, pe ciocoi, Boierule, Trezeşte-te de la Dunăreni, 
Trezeşte-te de la Goicea, reminiscenţe din timpul răscoalelor ţărăneşti (ambele localităţi, 
Dunăreni şi Goicea, aflându-se într-o zonă, în Dolj, unde răscoalele au cunoscut o 
intensitate crescută). 

4.1.4.0. Semnalam în altă parte semnificaţia pe care o aveau ceremonialurile 
prilejuite de trasarea locului viitoarei aşezări umane, prin tragerea de brazde; împlântarea 
de ţăruşi etc., operaţiuni însoţite de petreceri cu joc!” . 

4.1.4.1. Pociumb cu sensul general de „ţăruş” şi-a diversificat conţinutul seman- 
tic, însemnând cu timpul „casă părintească”, „zestre în bunuri agricole şi animaliere”, 
„strămoş” etc. Baterea pociumbului sau a țăruşului, a unui jalon (par, stâlp, ţăruş etc.) 
era însoţită de jocul bătut, jocurile respective luându-şi numele de la stâlp, făruş etc.; 
Țăruşul (Vaslui), Hora ţăruşelului, Tărăşelul (Argeş, Brăila, Tulcea), probabil şi 
Tăvălucul (Vaslui), cu referire la aranjarea viitoarei vetre de sat. Aceeaşi semnificație 
vor fi având-o jocurile Bordeiul, Bordeiaşul, precum şi Hora risipiţilor sau Jocul 
însurăţeilor, determinanţii având corespondenţi în toponimia zonelor, în legătură cu 
împământenirea şi înzestrările cu loturi de pământ ale tinerelor perechi de căsătoriți. 

4.1.5.0. Există momente de importanţă capitală în viaţa oamenilor, momente de 
interes particular, pe care însă indivizii le trăiesc în mijlocul colectivităţilor cărora aparţin. 
Naşterea (botezul nou-născuţilor), nunta, plecarea la armată sau alte întruniri sunt însoțite 
de jocuri populare specifice. 

4.1.5.1. Ceremonialul de nuntă, atât de variat în forme, de la o zonă folclorică la 
alta, dar şi cu numeroase trăsături comune, care dau caracter unitar nunţii româneşti, 
cunoaşte diverse jocuri populare referitoare la momente distincte ale nunţii, începând cu 
perioada pregătitoare şi până după nunta propriu-zisă, care în medie durează trei zile 
(cf. hora Marţi dimineaţa). A socăciţei (< socăciţă „persoană care pregăteşte bucatele 
la nuntă”), A miresei, A găinii sau Jocul găinii; Când pleacă govia (cf. govie 
„mireasă”); Cântecul miresei, ~ petelei (< peteală „podoabă din costumul miresei”); 
Chemarea la nuntă, Dans la dezgoveală, De trei ori pe după masă, Fedeleşul”, 
Govia, Hobotirea miresei (cf. hobot „voal de mireasă”), Hobotul, Hora cununilor, ~ 
darurilor, ~ goviei, ~ miresei, ~ nunului, înaintea naşului, Înhobotatul, Jocul druştilor 
(< druşte „domnişoare de onoare la nuntă”); Jocul zestrei, La crop („obicei cu joc şi 
cântec, a doua zi după cununie”); La zestrea miresei, Mărămile („horă care se joacă 
cu mărămi când se duce copacul înaintea miresei la cununie”); Nuneasca, Pripoianca 
(cf. pripoi, în Bucovina, „ospăț oferit de părinţii mirelui la cununie. . .”); Târna” , Zorile. 

4.1.5.2. Un alt moment memorabil din viaţa omului, a feciorilor, este plecarea la 
armată, moment marcat de jocuri şi petreceri organizate mai mult pentru a-şi îneca 
amarul, date fiind condiţiile şi modul cum se făceau recrutările în trecut. Prinderea feciorilor 
buni de oaste, cu arcanul, a prilejuit botezarea unui joc chiar Arcanul, răspândit în 

partea Moldovei, îndeosebi în nordul acesteia: Arcana, Arcanaua, menţionat şi de B. 
P. Hasdeu (în Vrancea şi peste munţi, în Ardeal); Arcanul de la Arbore, ~ de la 
Câmpulung, ~ de la Stupca, jocuri populare echivalente cu cele numite în Banat şi 
Transilvania: Bărbuncul sau Verbuncul, cf. Bărbuncul de la Năsaud sau Bărboncul 
(în aceeaşi zonă); Bărbuncul bătrânesc, Bărbunca ş.a.; cf. germ. Werbung „recrutare”; 
Cătana, Cătăneasca, Concentrarea, Gordunul”, Grănicereasca, Sfârşitul 
(spargerea) manevrelor, Soldatul, Soldăţeasca, Soldăţescul etc. 

4.1.6.0. Un număr mare de coreonime au origine metaforică, unele uşor de 
descifrat, cu un grad mic de metaforizare (4. 1.6. 1.), altele redate prin intermediul denumirii 
unor obiecte sau animale (4. 1.6.2.); uneori gradul de metaforizare este mai pronunțat, 
valenţele acestor coreonime de natură metaforică interferându-se cu cele metonimice 
(4.1.6.3,). 

4.1.6.1. Caracteristica coreonimelor din această subcategorie este exprimată printr- 
un nume comun, evident în privinţa sensului, aşa că nu vom insista în descrierea jocurilor 
populare, decât doar atunci când va fi nevoie: Brâul rupt, ~ şchiop, Cotita, Hopăiala, 
Împiedicata, Tutele (cf. şi Brâul pipărat) î în opoziţie cu Încetul (sau Blânda), 
Încrucişata, Încurcata, Încurcăţica, Întoarsa, Legănata, Mănunţeaua, (sau 
Mărunţeaua, Mărunta, Mărunţica), Pe sărite, Plesnita, Pripita, Purtata, Rara (sau 
Raru), Repedea, Repezita,RRisipita, Roata, Salta (postverbal de la a sălta; cf. Săltata); 
Sărita (cf. Brâul sărit), Sărăţica” , Schimbata (sau Schimbul), Scuturata, Smintita”, 
Sucita, Susul, Șchioapa, Șiragul, Târâita, Târcolul (cf. târcol „în cerc”); Tropoţita, 
Tropoţica, Troapa (sau Tropca), Tropota, Trântita, Tupăita, Ţopăita, Vârteşugul, 
Zvăcul. 

4.1.6.2. Ca şi în paragraful precedent, caracteristica principală a acestor jocuri 
populare se referă, de cele mai multe ori, la ritm, la dispunerea partenerilor sau, în 
general, la mişcările care însoțesc paşii de joc. Toate acestea nu mai sunt redate prin 
intermediul unui cuvânt caracterizator el însuşi prin sens, ci prin mijlocirea numelui unui 
obiect sau animal: Bondarul, Broasca, Calul, Ceasul, Cioara („joc asemănător cu 
săritul ciorilor pe câmp”), Ciocănitoarea (sau Tocăniţa, în Banat; cf. tocăniță 
„Cciocănitoare”);, Ciocârlanul, Ciocârlia, Ciorcuşa (sau Sarca), de la numele 
corespunzătoare date „coţofenei”; Ciuful, Cârligul sau Cârligele „brâu cu împletirea 
picioarelor”; Cocostârcul, Cocoşul cu găina, Cucu, Foarfeca („imită mişcarea 
foarfecelor”);, Furnica, Fusul, Ghimpele (în diverse variante: Ghimbul, Ghimparul, 
Ghimpişorul sau Glimpu, la Rudăria din judeţul Caraş-Severin, într-o formă fonetică 
arhaică); Ghimparul din Guşoieni („ale cărei mişcări simulează înțeparea piciorului cu 
un ghimpe”, ceea ce este echivalent cu Șchioapa); Moara, Murele („Joc lent, cu mici 
legănări ale corpului în ritmul paşilor, imitând culesul murelor”); Pânza încălcită, 
Rândeaua, Râşnița, Rața, Şarpele, Şobolanul, Şopârla pe piatră, Țânţarul, Vulpea 
ş.a. 

4.1.6.3. Această ultimă subcategorie din seria celor metaforice posedă un grad 
de metaforizare mai mare: Cum se bate Dunărea, Cum se bate Oltul, Minciuna (sau 

Minţita) sunt jocuri care presupun mişcări complicate, imprevizibile, ca să încerce 
măiestria jucătorilor, cu schimbări bruşte de direcţie şi ritm. O semnificaţie similară o au 
poşovăicile bănăţene, al căror nume provine de la verbul a poşovăi „a glumi” şi, prin 
extensie, „a minţi” (DLR, s.v.): Poşovoaica, ~ de la Bozovici, ~ pe un picior, ~ pe 
amândouă picioarele. 

4.1.7.0. Este ştiut că tarafurile tradiționale sau micile formaţii improvizate dispuneau 
de instrumente străvechi; unele dintre „instrumente” se află la îndemâna oricui (frunza, 
solzul de peşte, trestia etc.). 

4.1.7.1. Vom regăsi în denumirile jocurilor populare numele acestor instrumente, 
multe abandonate în prezent sau pe cale de a fi înlocuite cu altele modeme: Bătuta din 
cimpoi, Ca în cimpoi, Cimpoaele, Cimpoiasca, Din cimpoi, Fluieraşul, Frunza, 
Hora cobzarului, ~ din trâştie, ~ din caval, ~ cimpoiului, Sârba din cimpoi, ~ cu 
fluier, ~ din fluier ş.a. 

4.1.8.0. În mod firesc, străvechile melodii de joc, ca şi graiurile, au fost mai mult 
sau mai puţin influențate de jocurile naționalităților conlocuitoare fie prin introducerea 
unor mişcări, fie prin preluarea in corpore a melodiilor străine. Înseşi denumirile unora 
dovedesc acest lucru, cum sunt: Rusasca, joc specific părţii de nord-est a Moldovei; 
Huţulca, care se joacă în zonele învecinate cu satele de huţuli; polcile, de origine 
poloneză.% 

4.1.8.1. În afară de sârbă, rusească, polcă, pe care le-am putea socoti termeni 
coregrafici, trăsătura lor distinctă fiind linia melodică, ritmul şi figurile executate de jucători, 
există şi alte jocuri populare ale căror denumiri depun mărturie despre populaţiile cu 
care românii au venit în contact şi-au stabilit relaţii pe multiple planuri: Armeneasca, 
Bulgarca, Cazacul, Jidanca, Jidovcuţa (cf. şi Ovreicuţa), Muscăleasca, Poloneza. 
ş.a. 

4.1.9.0. Există, în primul rând, jocuri pentru feciori şi jocuri pentru fete, dar în 
mod obişnuit majoritatea covârşitoare se joacă de parteneri de ambe sexe. Există, 
totodată, bătute, brâuri, hore, sârbe destinate vârstelor tinere sau celor înaintate. Aşadar, 
vom evidenția aici jocurile diferențiate după vârsta şi sexul partenerilor. 

4.1.9.1. Unele sunt destinate în exclusivitate categoriilor de vârstă şi sex, altele, 
deşi poartă denumiri specifice în acest sens, sunt jucate de oricare din categorii, de 
regulă fiind jocuri mixte: Brâul fetelor (Braşov), „se joacă numai de fete (rareori mixt)”, 
după melodia Brâului bătrânesc, Brâul flăcăilor, Brâuleţul fetelor, ~ tinerilor, ~ 
muieresc; apoi diverse jocuri denumite Fecioreasca, care sunt jocuri mixte; de altfel, 
etimonul coreonimului Fecioreasca este, de la caz la caz, fecior sau fecioară; cf. 
Fecioreasca fetelor din Crihalma, Femeieşte (brâu), Moşnegeasca, Moşneguţul 
(cf. cele numite Bătrâneasca), Muiereasca ş.a. 

4.1.10.0. Folclorul cu adresă satirică este bine cunoscut şi îmbracă variate forme, 
printre care strigăturile (fiuitura, zuitura, descântecul, cumi se zice în unele părţi ale 
Ardealului etc.); strigătura este indisolubil legată de joc: Bătuta cu strigături, Hora cu 
strigături, Învârtita rară cu zuituri, Sârba cu descântece (Braşov). 

4.1.10.1. Denumirea provine adesea dintr-un fragment de strigătură, cel iniţial, 
sau din cuprinsul strigăturii: Baba mea frumoasă nu e, Fata cu cămeşă murdară, 
Fata lăudată, Fata murdară, Fata scurtă în picioare, Fata rumenită ș.a., ca să ne 
limităm la „adresantul” cel mai adesea vizat de strigături, dar şi Îmblânzirea soacrelor; 
Joc de nuntă cu evident caracter satiric. 

4.1.10.2. De asemenea, legate de folclorul spus sau cântat (jucat) sunt coreonimele 
cu caracter idilic: Badea şi mândra, Bădița şi copilița, De dragul flăcăului, Mi-a 
plecat neica de luni, Mândruliţa mea, Nu ştiu, puiule, ce ai ş.a. 

4.2.0. Clasificarea coreonimelor din punctul de vedere al structurilor prezintă 
importanţă, mai ales când unele dintre ele relevă forme derivate sau compuse de tip 
arhaic, sau, în cazul celor simple, când întâlnim termeni conservati în coreonim. În această 
parte ne vom limita să semnalăm aspectele structurale ale coreonimelor, cu o variată 
înfăţişare, de la coreonimul simplu (4.2. 1.) până la cel de tipul frazei (4.2.7.). 

4.2.1. Numărul coreonimelor simple este relativ mare. Ele reprezintă nume proprii 
provenite din apelative foarte diverse: adjective substantivizate sau nume de obiecte şi 
animale (4.1.6.1.). În cazul acestei subcategorii vom întâlni cele mai multe coreonime 
obscure, a căror etimologie este greu de stabilit: Abra, Agănăul, Alegeasca (cf. a 
alege?), Amplieţul, Ardeasca, Arpaşul, Arpatacul, Avra (ca să ne rezumăm la cele 
de sub litera 4). 

4.2.2. Există coreonime cu formă apoziţională (substantiv în N + substantiv în N), 
în măsura în care ne putem bizui pe fidelitatea înregistrării lor) deşi asemenea formaţii 
sunt posibile după modelul celor din toponimie: Hora Craioveancă, ~ Culesul, ~ 
Hârtoape, Jocul Țuţora ş.a. 

4.2.3. Cele mai numeroase sunt coreonimele alcătuite dintr-un termen coregrafic 
(bătută, horă, învârtită, sârbă etc.) şi un determinant, de regulă adjectiv, dar şi nu- 
meral, adverb, şi mai ales substantiv în genitiv (4.2.4.) sau în acuzativ cu prepoziţie 
(4.2.5.). Exemple se găsesc în paragrafele anterioare, încât nu vom insista asupra lor. 

4.2.4. Determinanţii în genitiv apar fie cu articol proclitic, fie, când este vorba de 
un determinant provenit din nume comun, enclitic: Brâul lui Matache, Hora lui Bârloagă, 
Sârba lui Triţă etc., Brâul ciclovenilor. Hora bradului, Sârba babelor etc. 

4.2.5. Determinanţii simpli sau complecşi, care însoțesc termenii coregrafici, aflați 
în acuzativ şi introduşi prin diverse prepoziţii (cu, de la, din, în etc.), sunt foarte variaţi 
ca formă, precum şi din punct de vedere semantic. Ei indică originea, apartenenţa, 
destinaţia jocului, locul unde se joacă etc.: Brâul de la Zăvoi, ~ de mână, ~ de Tufeni, 
~ din Muscel, Hora de la Galbeni, Sârba în căruţă etc. 

4.2.6. Deşi mai precar reprezentate, există destule cazuri de coreonime exprimate 
prin substantive în vocativ sau verbe la imperativ, care au structura frazei (4.2.7.): 4d-o, 
lele, vin să beau; Bate-l, Doamne, pe ciocoi, Boierule! etc. 

4.2.7. Subcategoria coreonimelor de tipul frazei a fost amintită şi până în acest 
punct (vezi mai ales cele de factură folclorică, de sub 4.7.10). 

5.0. Dintr-o analiză atât de succintă a denumirilor de jocuri populare româneşti 

este greu de desprins concluzii cu caracter definitoriu atât în privinţa clasificării lor 
semantice (4. 1.), cât şi, mai ales, în a clasificării structurale (4.2.). 
5.1. Putem spune, totuşi, că denumirile de jocuri (coreonimele) trebuie tratate ca 


mei: 


între termenii coregrafici (2.0.) şi coreonime (4.0.). 
Apărut în LL, nr. 3, p. 297-307, Bucureşti, 1989 


1 Vezi articolul nostru: Cu privire la unele categorii onomastice, în Studii de onomastică, 
IV, 1987, p. 39-48. 

? Dicţionarul jocurilor populare româneşti, Bucureşti, Editura Litera, 1979 (în continuare 
DJPR). 

3 Ibidem, p. 195-206. 

4 Vezi Mioara Avram, Gramatica pentru toți, Bucureşti, Editura Academiei, 1986, p. 31. 

5 Când nu indicăm alte surse, explicaţiile sunt luate din DJPR, ele putând fi găsite la paginile 
care evidenţiază seria de termeni coregrafici sau coreonimele provenite din aceştia. 

* De regulă, DJPR indică localităţile, judeţele sau provinciile în care se practică jocurile 
populare. Dar tocmai din cauza inconsecvenţei cu care se face localizarea şi pentru că stabilirea unei 
arii de răspândire pe baza datelor de aici nu ar corespunde cu cea reală, am renunţat la indicarea 
judeţelor, în afara unor cazuri când precizarea era absolut necesară. 

7 Vezi I. Iordan, P. Gâştescu, D. I. Oancea, Indicatorul localităţilor din România, Bucureşti, 
Editura Academiei, 1974. 

8 Sălcioara (de la Covasna), apoi Sălcioara (Ialomiţa) şi, foarte probabil, cea de la Suceveni 
sau de la Țepu îşi au originea în numele topice Salcia sau Sălcioara, dovadă fiind chiar existenţa 
acestor toponime în zonele respective. 

” Cf. Hora sâmbrei sau Sâmbra oilor, „obicei pastoral de petrecere colectivă la 24 iunie 
(Drăgaica) în Ţara Oaşului, când într-un loc anumit, la poalele muntelui, se adună locuitorii din 
două-trei sate pentru darea oilor la păşunat”. Alte detalii pot fi găsite în continuare în DJPR, p. 101. 

10 Cf. saiagiu „slujbaş însărcinat de Poartă pentru strângerea beilicului şi a oieritului; slujbaş 
al stăpânirii care numără oile în vederea perceperii beilicului” (DLR, s.v.). Coreonimul respectiv 
corespunde şi subcategoriei de sub 4.1.3.2. 

! Faptul ca Mocăncuţa se joacă în Dobrogea este o mărturie în plus a transhumanțţei 
păstoreşti şi, mai ales, a stabilirii mocanilor pe aceste locuri. 

12 Însăşi sintagma restem în baniţă este o dovadă a unui obicei agro-pastoral, al cărui 
conţinut nu-l cunoaştem. 

'5Vezi R. Vuia, Originea jocului de căluşari, în Dacoromania, II, p. 215—254. 

14 Când determinantul (nume de agent) este singular, poate fi vorba, evident, şi de un nume 
de persoană şi, în acest caz, coreonimul nu este probant pentru legătura lui cu îndeletnicirea. 

15 Surprinde numărul relativ mare de jocuri numite Galaonul (cf. Galaonul bătrânesc, ~ 


bărbătesc, ~ de brâu, ~ de la Cârna, ~ de la Săpata, ~ în doi ş.a.). Galaon este o variantă a lui 
Ip 
galion, cu diverse semnificaţii, între care cea de „plută”, aşa încât ar putea fi vorba, în unele cazuri, 


de jocuri ale plutaşilor. 

15 Probabil de la rudar (< rudă „loc din care se extrage minereul”), şi nu de la rudar cu 
referire la cei care confecţionează linguri, albii, furci etc. 

17 Cf. cârjaliu „tâlhar turc care făcea parte din cete (...), care, în a doua jumătate a secolului 
trecut, năvăleau în Serbia, Bulgaria şi Oltenia. ..”, prin generalizare, „om viteaz, fără teamă şi ruşine, 
care nu ţine seama de nimic; tâlhar, hoţoman” (DA, s.v.). 

18 Supranota 10. 

V, Ioniță, Metafore ale graiurilor din Banat, Timişoara, Editura Facla, 1985, p. 30. 

% Fedeleş înseamnă, printre altele, „vas cu care se transportă bucatele sau apa la câmp”; în 
unele zone ale ţării nunta începe cu Fedeleșul sau acesta se joacă la casa ginerelui, pentru cea din 
urmă oară (DA, s.v.). 

” Târna este jocul de luni de dimineaţă, la nuntă, înregistrat în sudul Olteniei, precizare 


importantă, căci, în acest caz, DLR nu-l glosează corect (s.v. târnă „coş”), căci ar trebui la târn, 
care, pe lângă alte sensuri, înseamnă şi „grapă de spini”. După nuntă, chiar în această parte a ţării, 
în anumite împrejurări jenante, mireasa era „restituită” părinţilor, dar nu oricum, ci pe un fârn „grapă 
de spini”, nuntaşii jucând jocul respectiv, Târna. 

2 Joc al grănicerilor din vechile ţinuturi de graniţă ale Bucovinei, cu statut asemănător celor 
din Banat; cf. gordun sau cordun, variante ale lui cordon (de graniţă). 

3 Explicarea lui Sărățica (coreonim) din sărat (DLR, s.v.) este incorectă, aici fiind vorba, 
evident, de caracterul jocului (cu sărituri). 

4 Cf. a sminti „a greşi” > smintă „greşeală”, cunoscut în graiurile bănăţene, precum şi în 
zona de sud a judeţului Arad, unde s-a înregistrat jocul, echivalent cu Minţita (4.1.6.3.) 


?5 Polca nu este doar un dans cult, căci el se obişnuieşte în partea de nord a Transilvaniei şi, 
mai ales, în Moldova, aşa cum precizează şi DJPR: Polca pe bătaie sau Polca minţită „se joacă în 
toată Moldova”. 


ÎNTRE METAFORĂ ŞI METONIMIE. 
CU PRIVIRE LA ASTRONIME 


În calitatea lor de nume proprii, denumirile corpurilor cereşti (astronimele)' au 
funcția de a identifica: ele desemnează fără a semnifica. Denumirile obiectelor cosmice 
diferențiază, individualizează şi particularizează stele, constelații, planete etc. pe unele 
faţă de altele. Există o infinitate de astfel de obiecte, dar toate au o trăsătură comună: 
„corp ceresc”. În acelaşi timp, fiecare posedă cel puţin o caracteristică proprie, care îi 
conferă o notă de individualitate: au un loc şi o poziţie aparent fixe pe bolta cerească ori 
se mişcă pe anumite traiectorii în raport cu poziţia sau drumul de mişcare ale altora; 
alcătuiesc grupări de o anumită formă, sunt vizibile într-o anumită perioada a anului etc. 
La baza numirii lor stau una sau mai multe caracteristici de acest fel, în funcție de ceea ce 
s-a considerat că este necesar să se ia în seamă: mărimea, gradul de luminozitate, 
asemănarea cu ceva deja cunoscut, importanţa practică (ca repere orientative în timp şi 

în spaţiu), legăturile reale sau presupuse dintre astre şi diverse fenomene (începutul 
ploilor sau al perioadelor de caniculă), care, la rândul lor, erau favorabile sau neprielnice 
agriculturii, vânătorii, pescuitului etc. O dată ce au primit un nume, acesta devine semnul 
lor propriu, eticheta, matricola, care le vor deosebi de altele. 

Astronimele nu sunt doar simple semne menite să diferenţieze corpurile cereşti 
între ele. Numele astrelor constituie veritabile pagini de istorie, mărturii grăitoare care ne 
dezvăluie nouă, celor de azi, modul cum îşi reprezentau oamenii, din cele mai vechi 
timpuri, sumedenia de corpuri cereşti şi cum le raportau aceştia la activităţile lor prac- 
tice. Se poate spune, totodată, că astronimele marchează momentele cele mai importante 
din istoria astronomiei. Ele reflectă în modul cel mai grăitor, mai cuprinzător şi mai expresiv, 
etapele parcurse de omenire în procesul înțelegerii Universului, căci astronimele sunt 
jaloane trainice ale timpului care trasează drumul deloc simplu străbătut de ființa umană 
în cunoaşterea cosmosului? . 

Fără îndoială, primelor fiinţe umane li s-a părut că într-adevăr Cerul era mai aproape 
de ele decât propriul leagăn, Pământul, cu vastele lui întinderi, cu numeroase şi tainice 
imagini aflate la distanţe mari. În timp ce oamenilor le-au trebuit milenii ca să descopere 
continentele, oceanele, să exploreze masivele montane şi să străbată mari cursuri de 
ape, Cerul li se înfățișa privirilor în toată vastitatea şi măreţia lui ca un tot unitar, vizibil, 
deşi nu le era accesibil. Puteau, în schimb, să-l contemple, dând frâu liber imaginaţiei, 
nestingherită de obstacole ca acelea, atât de potrivnice, întâlnite în calea cuceririi spaţiului 
terestru. Oamenii au observat apoi că stelele veghează nopțile şi luminează căile încă 
necunoscute ale Pământului. Au mai băgat de seamă că astrele se mişcă într-un anumit 
fel şi că între mişcarea lor şi succesiunea zilelor şi nopților sau cea a anotimpurilor era o 
strânsă legătură, chiar dacă nu-i înțelegeau rosturile şi resorturile. Când au început să-şi 
numească semenii pentru a-i deosebi între ei, când au dat nume locurilor din jurul lor în 
acelaşi scop, dar şi pentru „a face ordine” în lumea obiectelor tot mai numeroase, pe 
măsură ce se îndepărtau de leagănul apariției lor, oamenii au socotit că este firesc ca şi 
astrele să poarte nume: fiecare o denumire a sa, proprie. Cum în acele vremuri primordiale 
starea de magie era preponderentă, omul primitiv nici nu-şi putea închipui că legătura 
dintre nume şi obiectul denumit cu ajutorul acestuia este doar o asociere arbitrară şi 
ideală, ci o considera ca fiind o legătură reală şi esenţială, care uneşte numele cu persoana 
sau cu lucrul numit (J. Frazery . 

Putem spune, deci, în privinţa vechimii astronimelor, că ele sunt tot atât de vechi 
ca oricare alt nume propriu, cum ar fi cele ale oamenilor şi ale locurilor, însă, în timp ce 
semenii omului şi animalele, pe care începuse să le domesticească, aveau o existență 
trecătoare, iar locurile puteau fi părăsite, stelele însoțeau, în schimb, pe om oriunde s-ar 
fi strămutat, iar cele mişcătoare parcurgeau totdeauna acelaşi drum, încât astrele erau 
mai necesare tocmai prin permanenţa lor; ele erau înzestrate cu atributul veşniciei. Pe 
măsură ce omenirea a descifrat hieroglifele firmamentului înstelat, pornind de la o 
constelație deja „cunoscută”, au fost numite, rând pe rând, astrele şi constelațiile din 
preajma acesteia, întâi cele mai uşor observabile cu ochiul liber, până când, în mileniul 

nostru, au venit în ajutorul ochiului omenesc mijloacele optice din ce în ce mai 
perfecţionate, apoi cele radar etc. Aşadar sunt stele cu nume vechi „de când lumea” şi 
altele cu nume mai noi. 

Până aici a fost vorba mai mult despre necesitatea denumirii corpurilor cereşti şi 
despre vechimea relativă a acestora, mai precis, de vechimea sistemului de denominaţie. 
Nu am răspuns însă întrebării fireşti: cum au fost numite astrele? Din această întrebare 
decurge alta la fel de firească: ce procedee au fost folosite pentru a li se da nume? Cele 
mai multe răspunsuri s-au limitat să raporteze vechile denumiri la cele ale diverselor 
personaje mitologice, dar cercetând nomenclatura astronomică pot fi stabilite patru 
categorii de astronime: 7. astronime metaforice; 2. astronime metonimice; 3. astronime 
mitologice; 7. astronime comemorative. 

Nu există astronime care să aparțină strict numai uneia din primele trei categorii; 
cea de a patra se referă la denumiri noi, deşi şi aici vom întâlni nume mitologice, date 
însă convenţional de cercetători, după modelul celor „real” mitologice. 

Nu ne vom ocupa în rândurile de faţă decât de astronimele metaforice şi de cele 
metonimice şi, tangenţial, de cele mitologice, mai precis de cele fals mitologice. 

1. Originea metaforică a limbajului a fost de mult dezbătută de învăţaţi (filozofi, 
lingvişti ş.a.). Nu este locul să insistăm aici asupra acestui aspect; să reamintim doar că 
„sărăcia limbii a fost socotită ca o stare de har” şi că, „în această stare de graţie, copiii 
şi primitivi, chiar mediocri fiind, au adesea sclipiri metaforice geniale” . Despre metaforă 
s-a spus că „este totdeauna o imagine a obiectului reflectată prin configuraţia unui alt 
obiect, iar conexiunea dintre cele două obiecte este un fapt de conştiinţă, o activitate de 
valorificare estetica şi morală'* . Un exemplu grăitor în acest sens ni-l oferă „istoria” 
Căii Lactee, cea mai grandioasă şi uimitoare imagine cerească. Această centură ceţoasă, 
argintie, care străbate emisfera noastră, „vizibilă cu uşurinţă în nopțile fără lună, i-a 
impresionat pe oameni din cele mai vechi timpuri. Indiferent de interpretările mitologice 
date Căii Lactee, esenţiale rămân cele două caracteristici: forma şi culoarea. În privinţa 
formei, ea a fost asemuită unui drum (cale), râu, o uriaşă urmă lăsată de schi (la 
popoarele nordice), un şarpe etc., iar culoarea, când nu a fost exprimată direct (albă, 
strălucitoare etc.), a fost redată prin intermediul unor obiecte ca: lapte, argint, nisip, 
paie, zăpadă, făină, oi etc.” La români, modul de formare a terminologiei Căii Lactee 
s-a bazat pe două criterii importante: cel semantic şi cel formal; din punct de vedere 
semantic, toate denumirile sunt rezultatul analogiei cu valoare de metaforă, decodificată 
de cele mai multe ori prin intermediul legendei: . 

Cu toate diversele explicaţii mitologice date constelaţiilor Ursa-Mare şi Ursa- 
Mică, acestea s-au născut ca urmare a unei asocieri metaforice. Oamenii au văzut în 
configuraţia lor un cal, un câine, elan, lup etc. sau o cupă, un car sau o căruţă etc. 
Cuvintele sunt diferite, dar ideea este una singură: la baza identificării stă criteriul asemănării. 
Forma a oferit variate posibilități de interpretare, care pleacă de la principiul maximei 
asemănări şi al maximei importanţe, căci popoarele transferă pe bolta cereasca cele mai 
importante realități ale vieţii lor. 

Compararea Ursei-Mari cu un car sau o căruţă se întâlneşte la foarte multe 
popoare. La români, această dublă constelație este numită Carul-Mare şi Carul-Mic”. 
Cele patru stele se numesc Roatele-Carului, iar celelalte trei: Proțapul- (Tânjala- sau 
Oiştea-) Carului. În alte părţi, două din stelele proţapului se numesc Boii-Carului, iar 
cea de a treia Ursul sau Lupul, din cauza cărora, potrivit legendei, s-au speriat boii şi 
au cârmit carul spre dreapta; cf. Carul-Mare, compus din 7 stele, stă răsturnat cu oiştea 
ruptă, Şi o boldeicuţă păzeşte hamurile” (răspuns la chestionarul lui Hasdeu, în DA, s.v. 
car). 

Ursa-Mare este cea mai luminoasă şi mai uşor observabilă dintre constelații şi de 
aceea se presupune că a fost printre primele constelații numite de om. Cele şapte stele 
ale Ursei-Mari au mişcări proprii diferite, din care cauză configurația generală a constelației 
s-a modificat de-a lungul timpului, în decurs de milenii. Pentru privitorii de azi conturul 
acestor stele nu are nimic comun cu o ursoaică sau cu un urs; ea seamănă mai mult cu 
o uriaşă broască ţestoasă sau cu un vas cu toartă, cu o cupă. ŞI, totuşi, reprezentările 
antice redau constelația sub forma unei ursoaice, al cărei corp este alcătuit din şapte 
stele; a şaptea, aflată mai în afară (Benetans), pare a fi botul ursoaicei adulmecând în 
aer, ca şi când şi-ar căuta puiul, adică Ursa-Mică. 

Mitul antic al Ursei-Mari este, în general, cunoscut şi de aceea nu-l vom repro- 
duce” . Latinii au preluat, ca în atâtea alte domenii, denumirea de la greci şi, probabil, 
NICI grecii nu au creat ei înşişi denumirea, ci au preluat-o, la rândul lor, de la popoarele 
Orientului. Metafora carului se mai întâlneşte, în terminologia astronomică românească, 
şi în denumirile altor stele şi constelații: Perseu este numit la români şi Carul-Dracului, 
iar Vizitiul — Carul-lui- Dumnezeu. Apoi se spune că mai există Carul-Mic-cu-Doi- 
Boi, altul — Carul-Mare-cu-Patru-Boi. Constelaţia Gemenii redă o figură asemănătoare 
cu două fiinţe omeneşti, interpretare metaforică evidentă şi în denumirea ei mitologică, 
Castor-şi-Polux. Românii o numesc Fraţii sau Romulus-şi-Remus, după numele 
nefericiţilor gemeni ai reginei Rhea, legendari întemeictori ai Romei"! . Pleiadele reprezintă 
o mare aglomerare de stele (peste 280, identificate cu telescopul), dar oamenii cu vedere 
bună pot distinge doar între şase şi zece stele. Fiecare popor a numit Pleiadele în 
diverse chipuri, iar numărul acestor denumiri este extrem de bogat: numai graiurile ruseşti 
cunosc peste 35 de denumiri!?. Dar cea mai răspândită este denumirea „Cloşca-cu- 
Pui”, căreia la români i se mai spune şi Cloşca, Cloţa (sau Cloca), Găina, Găinuşa 
etc. Pleiadele erau folosite pentru orientare, dar şi pentru calculele astronomice ale 
timpului. La români, Cloşca-cu-Pui este considerată o constelație de căpetenie, căci ea 
constituie un fel de ceasornic al nopții, în lunile de iarnă: după poziţia stelelor din alcătuirea 
constelaţiei, pe bolta cerească, oamenii îşi dădeau seama cât mai este până la ziuă. 
Când i se spune Stelele-Ciobanului, pentru că în funcție de ea ciobanii scot oile la 
păşune, denumirea nu mai este metaforică, ci metonimică (vezi 2.) Pentru români, Cefeu 
reprezintă o coasă cu toate detaliile ei: trei stele din Coasă alcătuiesc Coporâia- 
(Coporâşca-) Coasei, ceea ce înseamnă „coada coasei”; o stea aflată în afara stelei de 
la mijloc a coporiştei reprezintă Mânerul-Coasei, iar alte trei sunt Fierul-Coasei. În 

nomenclatura populară românească, lui Perseu, în afară de Căpățâna sau Carul- 
Dracului, i se mai spune şi Barda (Toporul); Coada-Bardei este alcătuită din patru 
stele, celelalte, dinspre Casiopeea, se numesc Gura-Bardei sau Muchia-Bardei. 

Acestor câtorva denumiri de constelații de factură metaforică li se pot adăuga şi 
altele create pe baza asemănării, cum sunt: Crucea, Mânăstirea (Scaunul-lui- 
Dumnezeu), Secera, Plugul, Rariţa, Grapa, Fântâna etc. Se observă clar că grupările 
orânduite de români s-au făcut pe temeiul asemănării, dar şi prin procedeul contaminării, 
căci s-a încercat, parcă, să nu lipsească nimic din câte îi sunt necesare unui bun gospodar 
cu un car cu boi, cu fânețe de cosit, cu lanuri de arat şi secerat etc. Dacă plecăm de la 
legenda întemeierii Cerului” , ele sunt mitologice, românii găsindu-le astfel tuturor astrelor 
şi constelaţiilor o explicaţie generalizatoare, dar, ca şi în cazul altor denumiri mitologice 
înregistrate la diverse popoare, metafora a precedat mitul, legenda. 

2. Metonimia presupune alte raporturi între termeni decât metafora, ceea ce o 
deosebeşte de metaforă, deşi este înrudită cu aceasta. Termenii metonimiei exprimă 
cauza prin efect sau efectul prin cauză, abstractul prin concret etc. Relaţiile dintre termeni 
sunt logice. În multe privinţe metonimia simbolică reproduce metonimia lingvistică, „unde 
transferul se întemeiază pe trei tipuri principale ale contiguității obiectelor şi fenomenelor: 
a) contigenţă spaţială [...]; b) contigenţă temporală [...]; c) contigenţă sau legătură 
cauzală, identificabila dintre acţiune şi rezultate...” 

Considerăm că sunt de factură metonimică acele astronime care reflectă îndeletniciri 
străvechi ale popoarelor (agricultura, păstoritul, vânătoarea, pescuitul etc.) sau relaţiile 
presupuse (uneori reale) între astre şi fenomenele naturii, importante pentru îndeletnicirile 
amintite, în fapt felul în care astrele l-au ajutat pe om să se orienteze în spaţiu, să măsoare 
timpul, să-şi orânduiască activităţile sale vitale etc. 

Cercetând cu atenţie harta cerului, vom constata că nu totdeauna constelaţiile cu 
nume împrumutate de la fiinţe sau lucruri seamănă într-adevăr cu acestea, ba uneori nu 
au nici măcar o vagă asemănare. Constelaţia Balanța, pe numele ei ştiinţific Libra, nu 
seamănă nicidecum cu instrumentul de măsurat greutăți, nici cu cel de tip balanţă, nici cu 
cel cu un singur taler, şi cu toate acestea românii o numesc Cântarul. Nu interesează 
aici interpretările mitologice de nici un fel în privinţa originii'5. În primul rând, cum am 
mai amintit, metafora sau metonimia au premers interpretărilor legendare sau mitologice, 
apoi — ceea ce este esențial — constelația nu seamănă cu nici un cântar, indiferent de 
forma lui. Explicaţia este alta: ciclul solar face ca această constelație să se afle mereu în 
acelaşi loc în momentul când ziua este egală cu noaptea, când crugul zilei şi al nopţii se 
află în echilibru, încât putem spune că este vorba de o denumire metonimică, şi nu de 
una metaforică. 

O explicaţie cu totul alta decât de origine metaforică se întâlneşte şi la denumirea 
constelaţiilor Câinele-Mare şi Câinele-Mic, respectiv, în latină, Canis Major şi Canis 
Minor, denumite în terminologia populară românească simplu: Câinele, Dulăul sau 
Căţelul. Aceste denumiri nu se datorează asemănării, ci preluării unor vechi denumiri de 
la egipteni sau de la alte popoare antice de către romani, de la care au trecut la români. 

La egipteni, Sirius, care răsare înaintea Soarelui şi reprezenta aşa-numitul „răsărit heliac”, 
coincidea, în privinţa apariţiei stelei respective, cu solstițiul de vară, iar revărsările Nilului 
începeau în primele zile ale lunii Pachon (= luna inundaţiilor). Rolul acestei stele era, 
deci, de a anunţa creşterea Nilului şi era reprezentată printr-un câine prevestitor. Ea 
constituia, în acelaşi timp, şi semnalul sosirii căldurilor caniculare, cuvânt care îşi are 
explicația etimologică în lat. canicula, steaua numindu-se în latină Canicula „căţeluşa”. 

Pentru orientare, în sens larg, tipică este Steaua Polară, cu o reală importanţă 
practică. Ea este socotită de români „osie împrejurul căreia se învârte Soarele, dar şi 
Luna şi stelele”! ; oamenii o asemuiesc cu un fel de stâlp al Cerului (cf. Stâlpul), în jurul 
căruia se grupează universul satului tradițional românesc, transferat pe firmament. 
Denumirea românească Steajărul, dată Stelei Polare, dovedeşte că „ţăranii aveau 
cunoştinţa cel puţin nedesluşită, nelămurită, a fixaţiei Stelei Polare” şi că, după credinţa 
lor, „Cerul se învârteşte împrejurul acestei stele, ca şi caii în arie, în jurul steajărului”” . 
Faptul că 1 se spune şi Steaua-Ciobanului dovedeşte că ciobanii se călăuzeau, în drumurile 
transhumanței, după ea. În judeţul Neamţ se mai numeşte şi Țâgâra, Tăgâra sau Țagăâra, 
cuvânt pus de N. Densuşianu în legătură cu arabul 7zege/, dar savantul adaugă că, în 
limba țiganilor din Transilvania şi Muntenia, thágár sau tagar înseamnă „Führer; König; 
empereur”!5.. Stelei Polare i se mai spune în aceeaşi zonă (Neamţ), acolo unde s-a 
înregistrat denumirea Țagâra, şi Împăratul!” , ceea ce pare să confirme ipoteza lui N. 
Densuşianu, dacă nu cumva este vorba de germanul Zeiger „arătător, indicator”, sens 
grăitor prin sine, căci steaua „arată (indica) nordul”; cf. faglă în graiurile din Banat cu 
sensul de „arătător al ceasului” sau „pirostrii” (în zona Oraviţei). 

Aldebaran, stea din constelația Taurul, este numită în judeţul Olt Gonitorul, dar 
se iau în consideraţie doar cele trei stele, sub formă de triunghi, care înfăţişează coarnele 
taurului. Aldebaran se mai numeşte şi Luceafărul-Porcesc (Vâlcea, Prahova) sau 
Porcarul (Neamţ), căci atunci când ea răsare se scoală porcii şi înseamnă că se apropie 
ziua, iar oamenii trebuie să se deştepte, motiv pentru care 1 se mai spune şi Deşteptătorul 
(Vâlcea) . 

Tapul sau Cornul-Caprei, denumiri populare ale Capricornului, constituie, în 
Argeş, un reper meteorologic: „când fulgeră la Cornul-Caprei ploaia e sigură”! . Poziţia 
constelaţiei față de relieful înconjurător al vetrelor satelor, unde s-a născut şi s-a încetățenit 
această credinţă privitoare la o legătură între constelație şi ploaie, dovedeşte că nu este 
vorba de o superstiție, ci că are un suport real, cauzal, respectiv mişcarea curenților de 
aer şi concentrarea norilor de ploaie. 


În concluzie, referindu-ne la astronimele metaforice şi la cele metonimice, dar 
antrenând în discuţie şi pe cele aşa-zise mitologice, putem conchide că denumirile 
corpurilor cereşti, cunoscute din timpuri străvechi, au parcurs un drum semantic care 
poate fi rezumat convenţional şi succint în felul următor: pământ-cer-pământ. La început 
au fost denumirile obiectelor de pe pământ (câine, cântar, şarpe, urs etc.), după care 
au fost numite obiectele cosmice, prin comparaţie sau prin stabilirea unor relaţii 

metonimice, apoi s-a recurs la mit, la legendă, pentru a le tâlcui. Multe dintre mituri şi 
legende au fost uitate, dar denumirile au rămas. Aşadar, legendele Cerului s-au născut 
după ce fiecare stea sau constelație, care a atras atenţia oamenilor, a căpătat un nume 
(metaforic sau metonimic), intervenind, evident, cum am mai amintit, şi fenomenul 
contaminării, astfel încât de-a lungul veacurilor s-a conturat o viziune originală a poporului 
român asupra Cosmosului, al cărui model a fost satul tradițional românesc. Altă observaţie 
care se poate desprinde din terminologia astronimică (populară) românească, analizată 
În întregul ei, nu doar din exemplele puţine câte au fost prezentate aici, este că astronimia 
populară românească este predominată de astronime metaforice şi metonimice, pe când 
cele rezultate din interpretări mitologice sunt slab reprezentate. 

Esenţial este că harta Cerului, aşa cum şi l-a imaginat poporul român, reproduce 
imaginea satului arhaic românesc, cu elementele sale de bază, cu spiritualitatea şi credinţele 
acestuia. Această hartă cuprinde „lumea satului în obştescul ei hotar, prelungit în înălțimi 
[...], cunumiri familiare şi gospodăreşti” (A. D. Culea), Cerul fiind „un ecran pe care se 
proiectează în desfăşurarea timpului concepţia cosmică a locuitorilor unui sat” , prelungire 
şi proiectare efectuate prin transferurile metaforice şi metonimice, denumiri care au fost 
apoi „explicate” prin elemente de mitologie autohtonă. 


Apărut în LL, vol. I-II, p. 23-29, Bucureşti, 1992 


! Pentru statutul de nume proprii al astronimelor vezi: Domnița Ichim-Tomescu, 4stronimele 
— subclasă onomastică, în Studii şi cercetări lingvistice, XXXV, 1984, nr. 3, p. 203-211; Vasile C. 
Ioniţă, Cu privire la unele categorii onomastice, în Studii de onomastică, IV, p. 40-42. 

2]. A. Karpenko, Nazvanja zvezdnogo neba, Moscova, 1981, p. 4. 

3 Apud Ivan Evseev, Cuvânt-simbol-mit, Timişoara, 1983, p. 128. 

+ Lucian Blaga, Elanul insulei. Aforisme şi însemnări, Prefaţă, text stabilit şi note de George 
Gană, Ediţie îngrijit de Dorli Blaga şi George Gană, Cluj-Napoca, 1977, p. 175. 

5 Ivan Evseev, op. cit., p. 15 

€I. A. Karpenko, op. cit., p. 14-15. 

7 Ibidem, p. 16-26. 

8 Maria Bojan, Numiri populare româneşti ale Căii Lactee, în Cercetări de lingvistică, XV, 
1970, nr. 1, p. 63-71. 

° Cf. I. Otescu, Credințele ţăranului român despre cer şi stele, Bucureşti, [1907], în Analele 
Academiei Române. Memoriile Secţiei Literare, Seria II, Tom. XXIX, p. 4-10. Autorul menţionează 
că în judeţul Olt celor două constelații li se spune Ursul-Mare şi Ursul-Mic, „trapezul celor patru 
stele fiind Trupul-Ursului şi celelalte trei Coada-Ursului ” (p. 4). 

10 Cf. I. A. Karpenko, op. cit., p. 31-32. 

1! J, Otescu, op. cit., p. 24-25. 

12 Vezi I. A. Karpenko, op. cit., p. 50. 

13 Reprodusă de I. Otescu, op. cit., p. 43-47. 

14 Iyan Evseev, op. cit., p. 117. 

la chestionarul lui Nicolae Densuşianu, Bucureşti, 1976, p. 68. 

!8 Dacia preistorică, Bucureşti, 1986, p. 617. 

19 I, Otescu, op. cit., p. 5. 

% Ibidem, p. 21. 

2! Ibidem, p. 29. 

2 Apud Romulus Vulcănescu, Mitologie română, Bucureşti, 1985, p. 348. 


II. LEXICOLOGIE. 
NOTE LEXICALE, 
ETIMOLOGII 


OBSERVAȚII CU PRIVIRE LA 
LEXICUL DIALECTAL DIN DLR. 


PROBLEME DE ETIMOLOGIE INTERNĂ 


Chestiunile aduse aici în discuţie aparțin dialectologiei, căci am avut în vedere 
termeni cuprinşi în DLR! cu mențiunea „regional” sau cu precizarea „prin Ban|at], 
Bucov[ina], Mold[ova] etc.”, ceea ce înseamnă că elementele de vocabular discutate 
au un caracter regional (dialectal) şi cunosc o arie de răspândire mai mult sau mai puţin 
întinsă. Am adăugat termenilor extraşi din sursa indicată, notați cu menţiunea „etimologia 
necunoscută”, câteva cuvinte a căror origine se consideră nesigură, încercând în felul 
acesta să probăm cu exemple şi argumente justeţea etimologiilor propuse sau, în alte 
cazuri, să infirmăm supoziţiile etimologice. În sfârşit, am găsit de cuviinţă să îndreptăm 
unele etimologii nejustificate. 

Aşadar, observaţiile de faţă au drept scop principal clarificarea etimologică a 
termenilor dialectali desprinşi din DLR, cu precizarea că am evitat elementele lexicale 
„obscure”, cărora li s-ar putea da explicaţii etimologice prin împrumut sau calc, explicaţii 
de natura etimologiei externe. Dat fiind caracterul restrâns al materialului, impus de 
faptul că el reprezintă o selecție sumară, o clasificare a termenilor după anumite criterii 
semantice sau metodologice nu ar fi fost potrivită. De aceea am socotit că cea mai 
nimerită modalitate de prezentare este evidenţierea lor alfabetică, consideraţiile de ordin 
teoretic expunându-le la locul adecvat scopului propus. 

PÂDIŞ subst. „(Prin Mold., Bucov.) Rugi de zmeură, merişoare, afine, încărcaţi 
de fructe”. Termenul apare şi în varianta padişă. DLR (s.v.) menţionează „etimologia 
necunoscută”. Plantele preferă anumite locuri (cele cu mai multă umezeală, soluri 
calcaroase sau argiloase etc.), ele cresc cu predilecție pe coaste însorite sau, dimpotrivă, 
pe cele umbroase, pe înălțimi sau prin văgăuni ascunse. Cum fiecare loc are un nume 
comun (generic sau specific) sau poartă nu nume propriu, în funcţie de aspectul său, de 
o caracteristică oarecare etc., apelativul (sau câteodată chiar şi numele propriu al locului) 
se împrumută plantei respective, care creşte pe aceste locuri? . Din şirul exemplelor date 
la locul citat, preluăm unul singur şi anume denumirea molidului (Piceea excelsa): padină. 
Transferul metonimic de la padină „loc aproape plan sau uşor scobit (acoperit cu iarbă), 
aflat pe vârful unui munte sau al unui deal...” asupra elementului vegetal caracteristic 
locurilor este evident. Pentru padină (loc de un anumit fel) există varianta pádie, iar 
graiurile sud-dunărene cunosc o formă pade’ , mai apropiată de etimonul v. slv. pad, pe 
care ar trebui să-l considerăm şi etimonul lui pâdie. Din felul cum grupează DLR pe 
padină şi padie, într-un articol unic, cu o singură explicaţie etimologică (bg. padina), se 
poate înţelege că padie este o formă creată în interiorul limbii române din padină, ceea 


ce nu se poate admite. Aşadar, pádiş şi padişă sunt derivate româneşti fie din pădie, fie 
din pade, existent probabil şi în graiurile dacoromâne. Aceste două forme explică şi 
numele topic Padeș“, precum şi numele personal Padea” . Cât despre elementul derivativ 
-iş, folosit frecvent pentru a indica sensuri colective şi locale (cf. tufiş, zmeuriş etc.), 
acesta se interferează, confundându-se chiar, cu suf. -eş“. 

PĂGURIs.f. pl. „(Regional; într-un descântec) Pistrui (Gherţa Mare — Satu 
Mare)”. Sensul „pistrui” este dedus din fragmentul de descântec citat: „Să mă spăl [...] 
/ De neguri, / De păguri”. Cuvântul trebuie pus în legătură cu pag care, în forma peg, 
înseamnă prin nord-estul Olteniei, cu referire la oameni, „cu pete de culoare închisă pe 
faţă”, şi a cărui origine este, după cum consideră DLR (s.v. pag”), v. slv. peg. Genul 
(presupus) al termenului (feminin) nu are nici un temei. În ipoteza că ar fi feminin, refăcut, 
acesta este un *păgură. Mai credibil este păg, păguri (de gen neutru deci), ca neg, 
neguri, cu care este pus în relaţie” . Oricum, când este vorba despre oameni, păgurile 
(pegurile) sau pag, cu sensul general „pătat”, explică porecla dată acestora, şi nu pag 
„(cal) negru sau roşcat cu pete albe”, sens invocat pentru a explica numele personale 
Pagu, Peagut, şi nici sensul „bălţat”, cu referire la „vitele cu pete albe’” . 

PĂLOŞTE s.f. „(Prin Ban.) Staul (pentru vite)”. DLR preia termenul din CADE. 
Nu i se cunoaşte pluralul şi nici etimologia. Cuvântul este o variantă formală a lui poloşte 
s.f. „„(Regional, mai ales în Ban.) Loc (împrejmuit) unde stau vitele şi, mai ales, oile la 
odihnă (după muls) sau unde dorm în timpul verii; p. ext. stână”. Din acest sens de bază 
s-a dezvoltat înţelesul de „pământ îngrăşat de pe urma excrementelor oilor care au stat 
mult timp la un loc” şi care a fost înregistrat în zona Oraviţei!. DLR consideră că 
originea lui poloşte este scr. poloske „| stând] culcat”. Aşadar, păloşte se cuvine a fi 
menționat în cadrul aceluiaşi cuvânt-titlu, POLOŞTE. 

PĂRÁŞ? subst. „(Regional) Curătură (în pădure) (Arefu - Curtea de Argeş)”. 
Etimologia acestui cuvânt va putea fi înţeleasă dacă vom avea în vedere următorul as- 
pect. O curătură se face, în principal, pentru lărgirea spațiului cultivabil sau a celui de 
păşunat, dar şi pentru ca, prin defrişare, oamenii să-şi procure araci, țăruşi, pari etc., 
necesari pentru adăposturile lor sau ale animalelor, pentru garduri, ocoluri etc. Arboretul 
unor asemenea curături era bun pentru pari, încât prin adăugarea suf. -aş, temei par, s- 
a născut un termen nou: păráş. Suf. -ar se substituie adesea cu -aş nu numai când -ar 
derivă nume de agent!!, ci şi când acesta are valoare colectiv-locală!?. În situaţia de 
faţă, -aş este echivalent cu -iș, ca în prăjiniş s.n. „(Regional) Arboret tânăr (format din 
copaci cu trunchiul drept)” (DLR s.v.). Un exemplu de transfer de sensuri de la parte la 
întreg, de la particular la general etc., ni-l oferă familia de cuvinte grupate sub fârs (fârş) 
(cf. a târsi, târsâtură [= curătură], târsină etc.), asupra cărora nu vom insista aici, 
acestor cuvinte rezervându-le un spaţiu de discuţie mai amplu” . 

PELȚ s.n. „(Regional) 1. Glastră. 2. Muşcată! (Pelargonium)”. Ambele sensuri 
ale cuvântului provin de la acelaşi informator şi din acelaşi loc (Comloşu Mare — Jimbolia). 
O primă observaţie: sensul de bază este de fapt „„muşcată (floare ornamentală)” de unde 
acesta a fost transferat asupra noţiunii de „glastră”. Facem afirmaţia întemeiaţi pe 

împrejurarea că pelf înseamnă „(pui) de floare” în general, nu numai cu referire la 
„muşcată”, aşa cum este cunoscut pe o arie întinsă în jurul Reşiţei. Apoi, pel este unul şi 
acelaşi cuvânt cu pilţ subst. „(Regional) Injecţie (Giarmata — Timişoara)”, al cărui 
plural nu se cunoaşte şi pe care DLR îl menţionează cu „etimologie necunoscută” şi îl 
compară (nejustificat) cu germ. Spritze'* . În realitate, este vorba de germ. Pelzer „altoi” 
sau pelzen „a altoi”!5. Pe bună dreptate, DLR derivă pe pielțui vb. IV Tranz. „(Regional) 
A vaccina (Pecinişca — Băile Herculane)”, din pilt + suf. -ui. Se ignoră însă polisemia 
rom. altoi 1. Ramură mică detaşată dintr-o plantă-mamă, folosind la altoire, 2. Vac- 
cin!€. De altfel şi în maghiară, oltás înseamnă deopotrivă „altoi” şi „vaccin’™ . Înainte ca 
vaccinul să fi fost o practică familiară celor care au stabilit legături analogice între „altoi” 
şi „vaccin”, fiind deci îndreptăţiți să-i acorde lui pel{ (pilf) ambele sensuri, practica 
utilizării frunzelor unor plante pentru a obloji răni sau bube era un lucru obişnuit. Printre 
aceste plante, muşcata era folosită în medicina populară, frunzele ei punându-se pe 
tăieturi şi răni! . Este posibil ca germ. Spritze „injecţie” şi spritzen „a injecta (cu siringa)’ 
să se fi întâlnit, contaminându-se, cu Pelzer, respectiv pelzen, căci o largă răspândire o 
cunoaşte, în graiurile din Banat, vb. a şpelțui şi subst. şpelț, fie că este vorba de oameni, 
fie că se referă la animale, dar mai cu seamă la păsări”!*. 

PERIŢELE s.f. pl. „(Bot.; regional) Scrântitoare (Potentilla argentea)”. Etimologia 
dată de DLR (Cf. pieri) este doar parţial justificată, căci cuvântul derivă nu propriu-zis 
din a pieri, ci din subst. pierit, întâlnit în sintagma cel pierit, denumire populară a 
sifilisului, cu bogate atestări (DLR, s.v.pierit,-ă, II. 1). De altfel, cel-pierit se numesc 
două plante din specia Senecio (DLR, s.v., H. 2). Despre perițele sau scrântitoare se 
ştie că „se folosesc la ceaiuri contra sifilisului” . 

PERSĂCEI s.m. „(Bot. ; regional) Canale (Impatiens balsamina) (Bozovici — 
Oraviţa)”. Al .Borza menţionează în dicţionarul său, de unde DLR a extras informaţia, 
pentru aceeaşi plantă, denumirile chersăgei şi țiersăc, variante fonetice evidente ale 
aceluiaşi cuvânt temă, piersic. DLR notează chiar (s.v. piersic, 4): „(Bot.; regional) 
Canale (Impatiens b.)”, precum şi piersicel, nume al aceleiaşi plante, extras din mai 
multe surse. Aşadar, cuvântul-titlu, socotit cu „etimologia necunoscută”, nu este altceva 
decât pluralul unui diminutiv piersăcel. 

PIESCIŞTE s.f. „(Regional) Loc, pe coasta unui deal, de unde izvorăşte un pârâu. 
Com. din Brădişorul de Jos — Oraviţa”, cu accent necunoscut şi a cărui origine DLR o 
consideră, de asemenea, necunoscută. Ne aflăm în faţa unui termen colectiv-local, referitor 
la un anumit element material, care caracterizează locul. Acesta poate fi recunoscut cu 
uşurinţă în cuvântul specific graiurilor din Banat, pesăc s.n. „(Ban.) Pământ nisipos; 
nisip; pietriş”, cu diverse variante (pesăg, pesăc, pesec, persec, împrumut din scr.; cf. 
pesak” ). Piescişte, prin sincopa lui -ă-, sau notat greşit de la informator, este echivalent 
cu pesăcar adj. „(Regional) Nisipos (1) (Ghilad — Timişoara)” şi cu pesăcos,-oasă 
adj. „(Ban. şi prin nordul Transilv., Maram.) Nisipos (1)”, ambii menţionaţi de DLR. 

PÂRTĂ:! s.f. „„(Regional) Povară mai mică pe care o poartă, pe cap, femeile 
(Caransebeş). Termenul, preluat din monografia lui L. Costin, nu are o explicaţie 


137 


etimologică. În vecinătatea acestui cuvânt, DLR menţionează pe pârtac subst. 
„(Regional) Petic (1) (Uricani)”, cu plural necunoscut şi pentru care se indică slavonul 
preti. În sfârşit, mai adăugăm pe pårtită s.f. „(Regional) Haină de cerşetor (Ciubăncuţa 
— Dej)”, termen, de asemenea, obscur, pentru care DLR menţionează „etimologia 
necunoscută”, adăugând: Cf. pârtac. Este evident că atât pârtac, cât şi pârtită sunt 
derivate ale unui cuvânt apropiat ca formă de pârtă! sau chiar acesta, pe care însă DLR 
nu-l ia în consideraţie din prudenţă, căci sensurile lor rămân (aparent) îndepărtate. Dacă 
vom avea în vedere că poverile mai mici sunt purtate de femeile din Banat şi din nord- 
vestul Olteniei pe cap, acestea folosindu-se de oglamnic „o bucată de pânză răsucită 
în formă de colac, pe care femeile o pun pe cap”? , vom putea admite legătura dintre 
pârtac „petic” şi pârtă! „greutate; povară”. Fără îndoială, pârtac şi pârtită sunt 
secundare prin descendența lor derivativă (pârtită presupune chiar un vb. *a pârti < 
pârtă, cu sensul de „petic”), iar pârtă! „povară” este secundar prin sensul transferat 
metonimic de la pârtă „petic; cârpă”, care, mai întâi, va fi însemnat ceea ce se înţelege 
prin oglamnic şi abia după aceea „povară (purtată pe cap)” cu ajutorul pârtei 
(oglamnicului). În ceea ce priveşte originea sa slavă, ea este îndoielnică? , pentru că 
termenul din graiurile dacoromâne nu este pus în relație cu alți câțiva termeni din dialectele 
româneşti din sudul Dunării. Apropierea ar.părtală „zdreanţă” (cf. şi părtăl „zdrenţăros” 
şi părtălăcu idem)“ , provenit din lat. guartarius, în privinţa formei, dar şi a conţinutului 
semantic, de pârtă pe care îl presupunem cu un sens iniţial de „„cârpă” pentru motivele 
arătate mai înainte), nu este întâmplătoare. 

PLOAPE s.f. pl. „(Regional; în. expr.) A umbla după ploape = a pierde vremea 
degeaba, a umbla după cai verzi (Săpata de Sus — Piteşti)”. După ce în DLR se 
menţionează că nu i se cunoaşte etimologia, se adaugă: Cf. ploapă, considerat variantă 
a lui pleoapă. Plopă! după cum ne informează DLR, înseamnă „(regional) fructul 
plopului”. Or, ploapa nu este altceva decât plopă „fructul plopului”, iar a umbla după 
ploape, dat fiind inutilitatea fructului respectiv, redă ideea pierderii de vreme. Va fi avut 
influenţă şi bine cunoscuta expresie din basme: „când va face plopul mere şi răchita 
micşunele”. 

POACINĂ s.f. „„(Regional) Papuc! (1) de lână ; cipic (Tincova — Caransebeş)”, 
cu pl. poácine, este unul şi acelaşi cuvânt cu pacin s.m. „(Regional; mai ales la plural) 
Papuc de casă făcut din cârpă sau din lână”; înregistrat şi păcin, cu pl. pacini, provenit 
din germ. Patschen (DLR, s.v. păcin). Menţionăm, de asemenea, că în zona Reşiţei 
cuvântul circulă sub forma podcin, cu pl. podcini masculin, cu acelaşi sens înregistrat de 
DLR pentru poacină şi pacin. 

POINIC adj. „„(Regional; în sintagma) Măr poinic (şi substantivat, m.)= varietate 
de măr! cu fructe mari, de culoare verzuie-galbenă, zemoase”; accentuat şi poinic; 
menţionat şi în varianta poienic. Această ultimă formă trădează tema cuvântului şi anume 
pe poiană, fiind vorba de o specie originară (port-altoiul) sălbatică. Forma poinic nu 
este deloc neobişnuită, căci şi un diminutiv al lui poiană se află înregistrat, poiniță. 
Articolul următor (posade, în sintagma mere posade) întăreşte valabilitatea acestei 

explicaţii absolut logice. 

POSĂDE adj. „(Regional; în sintagma) Mere posade = numele unei specii de 
mere nedefinite mai îndeaproape”. Nici acestui cuvânt nu 1 s-a stabilit etimologia, deşi 
legătura lui cu posadă! (4) „(Regional) Curătură (în pădure)” (DLR. s.v.) este evidentă 
în sfârşit, un sens al lui posadă? s.f. 1. „(Popular) Pârghie cu ajutorul căreia se reglează 
înălțimea pietrelor morii [. . .]; bârnă de sprijin [. . . J’, comunicat din aria graiurilor bănăţene; 
cf. 2. „(Prin Ban.) Prăjină”, sens înregistrat de noi şi în zona Reşiţei (Țerova), dă prilejul 
altor observaţii. În primul rând, cuvântul ar fi trebuit evidenţiat la posadă! cu sensul de 
„curătură”, pe care îl socotim originar şi a cărui etimologie est scr. posada, etimologia lui 
posadă?, ucr. posad, neputând nici într-un caz justifica pe posadă „prăjină”, în aria 
graiurilor din Banat. 

PRAGILĂ? s.f. „(Regional) Cătare (la puşcă) (Marginea-Rădăuţi)”, cu accent 
necunoscut, este nejustificat raportat la a privi, ignorându-se faptul că, sub pravilă (V) 
„(învechit)”, se dă sensul „cătare (la puşcă)”, în expresia în pravilă = în poziţie de 
tragere; cf. şi a bate în (sau la) pravilă = a trage la ţintă. Aşadar, pragilă? se cuvine 
evidenţiat aici, căci nu este decât acelaşi cuvânt notat în forma sa cu v + i palatalizat, 
într-o arie dialectală unde fenomenul este obişnuit. 

Chiar dacă cele câteva exemple nu justifică formularea unor concluzii, un fapt 
rămâne evident. În afară de unele scăpări în gruparea termenilor, când n-au fost corelate 
formele fonetice ale unora şi aceloraşi cuvinte (ca în cazul lui păloşte — poloşte, pelf — 
pilţ, persăcei — piersăcel, plopă — ploapă, poacină — pacin sau pragilă — pravilă), 
în stabilirea etimologiei (interne) a unui cuvânt se are, de regulă, în vedere doar tema şi 
mijlocul derivativ (prefix, sufix), elementele componente (în situația termenilor compuşi), 
anumite cazuri de contaminări sau modificările cauzate de etimologia populară. Acestor 
mijloace interne ale limbii, care se iau în considerație la stabilirea etimologiei cuvintelor 
formate pe terenul limbii române, va trebui să li se adauge criteriul semantic de formare 
aunor noi sensuri, același cuvânt îmbogăţindu-și familia semantică. În acest caz acţionează 
transferul metonimic şi sinecdotic, metafora şi comparaţia, aşa cum s-a putut vedea 
chiar şi din puţinele exemple prezentate aici (padiş, păraş, pelţ, perițele, pârtă, poinic, 
posade). 

Apărut în Anuar de lingvistică şi istorie literară, 
nr. 2, p. 221-227, laşi, 1985 


'Tomul VIII, părţile I-IV (P- PRESIMŢIRE). 

? Problema am discutat-o ceva mai pe larg în Nume de locuri din Banat, Timişoara, 1982, p. 
144-145, iar cu privire la transferurile de sens pe multiple planuri, în volumul apărut în 1985 la Editura 
„Facla” din Timişoara, Metafore ale graiurilor din Banat. 


3 Tache Papahagi, Dicţionarul dialectului aromân, Bucureşti, 1974, p. 940-941. 

1 Cf. Iorgu Iordan, Toponimia românească, Bucureşti, 1963, unde, la p. 525, pentru Padea, 
Padeș (nume topice) se invocă tema slavă pad-, cu sensul „a cădea” şi unde, de asemenea, se 
menţionează ar. pade „loc şes, pajişte”. Apelativul pad, extras din lexiconul lui Porucic, nu este, 
probabil, un exemplu izolat, ceea ce înseamnă că alături de pade a circulat (sau circulă) şi pad. 
Pentru disocierea lui pade de padină, să se vadă în acelaşi loc, unde cele două cuvinte sunt tratate 
separat. 

5 Cf. N. A. Constantinescu, Dicţionar onomastic românesc, Bucureşti, 1963, p. 341; Iorgu 
Iordan, Dicţionar al numelor de familie româneşti, Bucureşti, 1983, p, 349. 

ê Vezi Ov. Densusianu, Opere, vol. II, ediţie îngrijită de B. Cazacu, V. Rusu şi I. Şerb, Bucureşti, 
1975, p. 345. 

7 Deşi DLR (Tomul VII, Partea I) nu menţionează un pl. neguri al lui neg, ci doar negi, din 
fragmentul citat este clar că nu e vorba de negură, neguri, ci de neg „excrescenţă care se formează 
pe piele”. 

8 Cf. Iorgu Iordan, Dicţionar al numelor de familie...,p. 349. 

9 Cf. N. A. Constantinescu, op. cit., p. 342. 

10 Cu privire la acest cuvânt şi la practica „poloştitului”, am insistat mai mult în volumul 
Metafore ale graiurilor... p. 44-46. 

1 Cf. drumar — drumaş, strungar — strungaş ş.a. Vezi Iorgu Iordan, Toponimia, p. 416. 

12 Vezi lucrarea noastră, Nume de locuri..., p. 171 ş.u. 

'3 În Metafore ale graiurilor..., p. 165-167. 

14 Cf. germ. Spritze „seringă” în Dicţionar tehnic german-român, Editura Tehnică, Bucureşti, 
1966, s.v. 

15 Cf. Dicţionar german-român, Bucureşti, 1966, s.v. 

16 Cf. Luiza Seche şi Mircea Seche, Dicţionarul de sinonime al limbii române, Bucureşti 
1982, unde sub a vaccina se menţionează şi a altoi. 

17 Cf. Kelemen Bela (sub redacţia), Magyar-román szótár. Dicţionar maghiar-român 
Bucureşti, 1961, s.v. 

18 Vezi A. Butură, Enciclopedie de etnobotanică românească, Bucureşti, 1979, p. 169. 

19 De altfel, DLR nu menţionează pe şpelț şi nici pe şpelțui, termeni cu largă circulaţie în 
Banat. 

% Cf. A. Butură, op. cit., p. 212. 

2! Vezi D. Gămulescu, Elementele de origine sârbocroată ale vocabularului dacoromân, 
Bucureşti-Pancevo, 1974, p. 172. 

2 Idem, ibidem, p. 163. 

% Autoritatea lui V. Bogrea, cel care îi stabileşte etimologia, în DR, IV, 839, pe baza unei 
singure atestări (Glosarul lui Viciu), este insuficientă, căci la data respectivă, acestuia îi erau 
necunoscute pârtă!, pârtită, precum şi termenii aromâni menţionaţi. 

24 În acelaşi loc arătat în nota anterioară, Bogrea menţionează pe părtălos, care în mgl. 
înseamnă „pestriţ, bălţat” discutat în DR, I, 266 împreună cu partalincă „tol, zdreanţă” 

LAT. *ARCIA ÎN LIMBA ROMÂNĂ 


1. Arţar s.n., termen pastoral (Clopotiva — Hunedoara), nu înseamnă propriu-zis 
stână, căci „...stână se zice numai când e bine acoperită şi mai lărguţă; când e mică şi 
acoperită cu scoarță şi cetină se zice scorțar, iar dacă e ceva mai mare — arțar”. B.P. 
Hasdeu se îndoia de înrudirea lui arțar , sorte de bergerie” cu arțar „érable”, bănuind o 
altă origine: „După analogia lui scorfar din scoarță, ar trebui să presupunem o tulpină 
arț sau arţă, de unde ar proveni acest arfar prin sufixul -arium”. Nefiindu-i cunoscută 
otemă ar! (arţă), Hasdeu avansa o altă ipotetică soluţie etimologică: „Nu cumva să fie 
o contracţiune din arețar de la arete „belier”?” (EMR II, 429). 

DA a preluat cuvântul fără nici o altă explicație, adăugând doar menţiunea: 
„etimologia necunoscută; cf. a/țar” (s.v. arțar). Nici lui alțar; cuvânt din graiul moților, 
„scrin în care muntenii îşi păstrează documentele şi banii etc.”, nu i se cunoaşte etimologia 
(DA, s.v.). 

Am găsit cuvântul arță, presupus de Hasdeu, într-o culegere folclorică, şi anume 
într-un cântec bătrânesc înregistrat, în anul 1951, în localitatea Desa (Dolj): „Pe cea 
gură de vâlcea / Mi se vede-o căşciorea / Mititică, mititea, / Arţuită cu arţa, / Bărduită 
cu barda, / Cu şindrila mărunţa / De curjea apa pe ea...” (Amzulescu, 192). 

Faptul că în fragmentul citat cuvântul apare accentuat arță nu ne împiedică să 
admitem, fie existenţa în paralel a unui arță cu arță, ca ocă — ocă; macă — macă 
„măciucă” (DLR, s.v.), fie o formă impusă de ritm şi rimă, ceea ce se petrece de altfel 
şi cu bardă. 

După cum se vede, alături de substantivul arță, apare şi a arțui, verb dedus din 
participiul cu valoare adjectivală arțuită şi derivat, evident, din arță, numai că sensurile 
acestora nu sunt clare. I. Ionică, autorul glosarului de la finele culegerii, glosează doar pe 
arțuită adj. f. cu menţiunea: „sens neprecizat” (Amzulescu, 568). Oricum, arță denumeşte 
un instrument (cf. bardă > a bărdui) sau un material de construcţie (cf. lut > a lutui; 
şindră > a şindrui). 

Este un fapt evident, de asemenea, că fragmentul redă trei operaţii succesive în 
ordinea lor firească: arţuitul, bărduitul (probabil al grinzilor şi căpriorilor) şi şindrilitul. Nu 
există vreun motiv să credem că autorul anonim al versurilor nu a respectat ordinea şi 
succesiunea acestor etape esenţiale în ridicarea unui adăpost, a unei case. Pe de altă 
parte, nu putem trece cu vederea că nu este vorba de un adăpost temporar, ci de o 
„căşciorea”, oricât de „mititică” ar fi fost, ceea ce presupune că era alcătuită din: corpul 
propriu-zis, tavan şi acoperiş. 

Avem convingerea că arţuitul viza corpul casei (de altfel apare ca primă operaţie 
în succesiunea amintită) şi că arfa folosită era un material lemnos: prăjini mai groase sau 
simple nuiele, pomostite (întărite) cu lut. Mărturii în acest sens găsim în mai toate lucrările 
de etnografie, când se referă la structura arhaică a locuinţelor româneşti din zonele 

subcolinare şi de câmpie: „O bună parte din casele din câmpii şi zonele deluroase au 
avut pereţii din îngrădituri de nuiele” (Butură, 100); "în câmpie şi, în parte, în regiunile 
deluroase, pereţii se fac din pământ bătătorit (ciamur) sau împletituri de nuiele tencuite 
cu pământ” (Vuia, 174). 

W. Meyer-Lübke menţionează, lat. *arcia ,„, Dorngestriipp”, care s-a conservat, 
printre altele, şi în sp. zarzo „Geflecht aus Weiden”, dar şi „Dach”, apoi în astur. sardo 
„Geflecht zum Dörren der Haselnüsse” (REW, 615 a). Evoluţia semantică de la lat. 
*arcia „mărăciniş” la sp. zarzo „împletitură, de nuiele” sau „acoperiş”, precum şi la 
astur. sardo „lojniţă din nuiele de alun” este absolut firească, fiind rezultatul unui proces 
semantic comun şi altor limbi. Aşa cum din lat. braccio a rezultat sp. brazo şi dr. braţ, 
apoi din lat. faccia — sp. haz şi dr. față, la fel şi lat. *arcia, din care provine sp. zarzo, 
nu putea evolua în dr. decât la arță. 

În privinţa sensului lat. *arcia „mărăciniş”, acesta nu a mai parcurs, în evoluţia sa 
spre limba română, etapele metaforizării până la a desemna „obiect provenit din...”, 
arță specializându-se doar să desemneze părțile componente ale unei colectivități vegetale: 
„nuiele groase, prăjini”. Pentru a denumi adăpostul căruia îi este caracteristic „arțuitul cu 
arţă” s-a recurs la suf. -ar, cu multiple valori semantice. În cazul de faţă, acesta indică 
ceea ce este caracteristic obiectului, în speţă materialul din care este construit, parţial 
sau în întregime: arţă > arțar. 

Ipoteza enunțată de Hasdeu că arțar ar putea proveni din contragerea lui *arețar 
(arete < „berbec”), fiind vorba deci de un”adăpost pentru berbeci”, este plauzibilă, 
dacă avem în vedere pe sterpar (< sterp) „loc îngrădit la stână, unde stau sau dorm oile 
sterpe”, apoi pe mânzărar (< mânzare) „loc unde se ţin mânzările, în strungă” (Ciobanu, 
147; Vuia, 188). Din explicaţia dată termenului arțar („adăpost ceva mai mare decât 
scorţarul”), precum şi din alăturarea celor doi termeni (scorțar „adăpost acoperit cu 
scoarță şi cetină” — arțar ) deducem că nu este vorba de un „adăpost pentru berbeci” 
şi că, mai degrabă, numele materiei (arță) este cel care stă la baza denumirii adăpostului, 
arțar. 

2. Un alt cuvânt înregistrat de Hasdeu, deşi aparent fără legătură cu cel în discuţie 
(arță), vine să întregească spectrul semantic al lui arţă, precum şi aria răspândirii lui. 
Hasdeu glosează, pe arț, arţă adj. „cuvânt bănăţenesc, întrebuințat numai ca ocară” și- 
l ilustrează cu informaţia provenită de la S. Liuba din satul Maidan (azi Brădişorul de 
Jos) de lângă Oraviţa: „Două muieri, certându-se odată, una care se ţinea că e superioară 
celeilalte începu a o batjocori pe cealaltă că e de neam mai de jos decât ea şi, între 
altele, îi zise: — Cine eşti tu? / Arţo, / Şchiarţo, / Şoago, / Moago, / Surdo, / Ştirbo /— Pe 
cine ai tu? / Pe arţu, / Şchiarţu, / Şogu, / Mogu, / Surdu, / Ştirbu!...” (EMR II, 426). 

Fără să fie convins de explicaţia sugerată, Hasdeu scrie că „Bănăţeanul arț şi 
arță se pare a fi în legătură cu muntenescul arfoi şi arțiră din ghicitoarea despre „cioară 
şi porc”: „Arţira / Pârţira / Încalecă / Pe arţoi / Pârţoi...” (EMR II, 426-427). În sfârşit, 
termenul metaforă din ghicitoare este trimis la arțibur „poreclă dată armenilor” (EMR 
II, 431—432). Porecla arțibur (cu varianta arțivur) circulă, orientându-ne după sursele 

citate de Hasdeu, în Moldova şi Muntenia şi este puţin probabil să fi fost familiară 
bănăţenilor, mai ales că prezenţa armenilor nici nu este atestată cât de cât compactă în 
Banat., ci doar în Moldova, Muntenia şi în nord-estul Transilvaniei (EMR II, 387-392). 

Dacă arțira, arţoi poate să provină din arțibur, arț, arță „cuvântul de ocară 
bănăţean” are o altă explicaţie etimologică. Interesează doar prima parte a fragmentului 
folcloric, căci cea de a doua parte este o repetare a primei, cuvintele proferate ca 
invective fiind reluate şi adaptate la genul masculin în partea finală a fragmentului: artă / 
arț, şchiarţă | şchiarţ, / şoagă 1 şog, surdă / surd. 

Se observă trei perechi (arță — şchiarță; şoagă — moagă; surdă — ştirbă), 
dintre care numai ultima este clară în privinţa sensurilor. Cea de a doua necesită câteva 
explicaţii. Șoagă este o variantă fonetică a lui şod, şoadă adj., cu circulaţie în Banat, 
Transilvania şi Oltenia, cu diverse sensuri, din care reținem: „nebun; amuzant; nostim; 
caraghios” etc. Șod, şoadă „caraghios” a fost acomodat după moagă, variantă a lui 
moacă „epitet depreciativ pentru o persoană bleagă, înceată, lenega sau disproporționată 
(mai ales cu capul mare)”, pentru care se exemplifică chiar cu fragmentul folcloric la 
care ne referim (DLR, s.v. moacă). 

Cât despre perechea artă — şchiarță, aceasta vizează aspectul fizic al persoanei 
căreia i se adresează ocara. Șchiarţă este o variantă a lui scoarță, cuvânt cunoscut şi în 
formele scorț, şcorț (DLR, s.v.), Şchiarţă (scoarță) este o metaforă care pleacă fie de 
la aspectul fizic (cf. „epitet depreciativ dat unei femei bătrâne, urâte şi rele. . .”, cu circulație 
regională, cum indică DLR, s.v.), fie de la o trăsătură de caracter (cf. expresia obraz de 
scoarță „om fără ruşine, lipsit de bună-cuviinţă, neobrăzat”, ibidem). În vecinătatea 
epitetului şchiarţă, arță „prăjină, nuia” se justifică întru totul, căci comparaţia cu o 
prăjină reiese din expresia prăjină de om, precum şi din faptul că prăjină se acordă 
ca epitet depreciativ unei persoane care este „foarte înaltă (şi slabă)” (DLR, s.v.prăjină). 
Alăturarea celor două calificative (înalt — prost) apare în zicala, nemenţionată de 
dicționare: „înalt ca o prăjină şi prost ca o găină”; cf. „înalt ca bradul, prost ca gardul” 
sau „El e mare şi stogos, dar la minte mic şi prost” (DLR, s.v. prost). 

3. Printre tipurile de garduri care împrejmuiesc gospodăriile ţărăneşti, se regăseşte 
şi gardul din leaţuri: „... lemnul lor [al coniferelor sau foioaselor], mai subțire sau mai 
gros, se despica şi se cioplea în leaţuri scurte, care se puneau vertical în garduri, prinse 
între două rânduri de leaţuri orizontale. Capetele ascuţite ale acestora le făceau greu 
accesibile...” (Butură, 76), dar împiedicau şi putrezirea prematură. Acest tip de gard 
este numit în satul Poiana (com. Dolhasca -— Suceava), probabil însă şi în alte localităţi 
din jur, gard de arțapele. Nu am aflat cuvântul arțapică (pl. arțapele) menţionat în 
sursele lexicografice consultate, dar cuvântul este încă viu în graiul localității amintite. El 
urmare a disimilării silabice (haplologiei) a grupului -¢ă din arfa, respectiv fă- din țăpică,; 
c.f. măligă (cum se spune în acelaşi loc) provenit din mămăligă. 

4. Cât despre altar s.n., cuvânt înregistrat în graiurile moților, cu sensul „scrin în 
care muntenii îşi păstrează documentele şi banii etc.”, cu „etimologia necunoscută”, la 

care DA trimite pe arțar „adăpost pastoral”, acesta îşi dezvăluie mijlocul derivativ, 
sufixul -ar, cu o anumită valoare semantică. Este evident că face parte din categoria 
„nume de instrumente şi de obiecte” (Ciobanu, 145-148). În cazul că admitem valoarea 
semantică a lui -ar de a indica ceea ce conţine obiectul (recipientul), tema rămâne obscură, 
chiar dacă acceptăm că a/4(ă) este o variantă fonetică a lui arf(ă); cf. stâlc /stârc sau 
sfâlc / sfârc. Nu poate fi vorba de arţă în calitate de „materie conținută (de recipient)”. 
Este foarte probabil că şi aici -ar indică o caracteristică a alfarului (scrinului), şi anume 
aceea referitoare la materia din care este făcut (Vasiliu, 258). Articolul dedicat, în 1962, 
de Elena Ciobanu categoriilor semantice create de sufixul -ar în limba română nu 
epuizează, problema, ceea ce, de fapt, recunoaşte şi autoarea: „Exemplele date în lucrare 
ilustrează numai tipurile de derivate, fără a putea reda bogăţia derivatelor” (p. 154, n. 
1). În realitate, nu sunt tratate în totalitatea lor nici „tipurile de derivate”, dovadă că cel 
reprezentat de scorfar lipsesc. Nu ne referim numai la scorțar „adăpost pastoral acoperit 
cu scoarță şi cetină”, consemnat în EMR şi amintit la începutul acestor rânduri, ci şi la 
alte sensuri ale lui: /. „scoarță de copac”; 2. „un fel de opinci făcute din scoarță de 
copac pe care le folosesc locuitorii de la munte iarna, ca să nu lunece”; 3. „acoperiş 
făcut din scoarță de copac” etc. (DLR, s.v.). O descriere semantică riguroasă, la nivel 
derivațional şi lexical, a sufixului -ar şi a formațiilor sale a dat-o în 1973 Laura Vasiliu. 

Dacă, într-adevăr, alțar are ca temă derivativă varianta fonetică a lui ară (*alță), 
iar sufixul -ar indică materia din care este făcut obiectul (cf. scorțar, cu sensurile amintite; 
pâslari pl. „încălțăminte din pâslă” etc.), rămâne de clarificat cum se justifică alțar 
„scrin” ca provenind din arţă (alță) „nuiele, prăjini”. Este foarte probabil ca un anumit 
tip de alțare, îndeosebi cele vechi, să fi fost făcute din nuiele împletite, căci alțar este 
sinonim în ultimă instanţă cu paner! s.n. „obiect de diferite forme, făcut dintr-o împletitură 
de nuiele, de papură, rafie etc.”; cf. „panere albe [...] care se folosesc îndeosebi la 
păstrarea rufelor curate, se fac din răchită” (Pamfile); „Într-o sară, ne strânseserăm la 
şcoală, la împletit panere” (Sadoveanu), citate preluate din DLR (s.v.paner!). 

Aşadar, probabil *a/7ă însemna în graiul moţilor „nuiele de răchita; mladă” din 
care se împleteau diverse obiecte, printre care şi altare. 

5. În concluzie, arțar „adăpost pastoral” (Hunedoara), arţă „nuiele sau prăjini” 
(Dolj), ar, arță „termen metaforic acordat depreciativ pentru o persoană înaltă şi slabă, 
ca o arţă” (Caraş-Severin), apoi cuvântul compus arțapică, în compunerea căruia 
recunoaştem cuvântul arță, din sintagma gard de arțapele „gard din lăteţi” (Suceava), 
Şi, în sfârşit, foarte probabil, altă, variantă a lui arță ” „nuiele de răchită” din care a 
provenit al/far „scrin” (Munţii Apuseni) dovedesc că lat. *arcia „mărăciniş” s-a conservat 
nu numai în idiomuri romanice apusene, ci şi în graiurile dacoromâne, cu inerente 
transformări semantice, aşa cum s-au petrecut lucrurile şi în idiomurile romanice apusene. 


BIBLIOGRAFIE 


Amzulescu — Al. I. Amzulescu, Cântece bătrâneşti, Bucureşti, Editura Minerva, 
1974. 


144 


Butură — Valer Butură, Etnografia poporului român. Cultura materială, Cluj- 
Napoca, Editura Dacia, 1978. 

Ciobanu — Elena Ciobanu, Categoriile semantice create de sufixul -ar în limba 
română, în SMFC, II, 1982, p. 143-154. 

EMR -B. Petriceicu-Hasdeu, Etymologicum Magnum Romanae. Dicţionarul 
limbei istorice şi poporane a românilor. Ediţie îngrijită şi studiu introductiv de Grigore 
Brâncuş, vol. II, Bucureşti, Editura Minerva, 1974. 

Laura Vasiliu, Aspecte ale relevanţei lingvistice într-o descriere sistematică a 
derivării (cu aplicare la sufixul românesc -ar), în SCL, XXIV, 1973, nr. 3, p. 255-— 
262. 

Vuia — Studii de etnografie şi folclor, vol Il, Bucureşti, Editura Minerva, 1980. 


Apărut în SCL, XLIV, nr. 2, p. 129-133, Bucureşti, 1993 


OBSERVAŢII PE MARGINEA UNUI GLOSAR DIALECTAL 


1. Glosarul dialectal - Ilidia, jud. Caraş-Severin (manuscris)! , redactat de 
profesorul (pensionar) losif Moise-Aldan, originar din Ildia, cuprinzând 165 de pagini 
dactilografiate, încredinţat nouă de autor, ne-a dat posibilitatea să constatăm următoarele” : 

a. Ilidia se găseşte într-o zonă relativ intens cercetată? , zonă în care NALR - 
Banat a anchetat şase localități: Răcăşdia, Vărădia, Sasca Română, Slatina-Nera, Berlişte 
şi Brădişoru de Jos; tot de aici au provenit răspunsuri la Chestionarul lui Hasdeu din 
localitățile Măidan (S. Liuba) şi Oraviţa (A. Ghidu), precum şi informaţii ocazionale din 
Oraviţa şi Sasca Montană (A. Coca) şi Măidan (S. Liuba). DA şi DLR au folosit, de 
asemenea, monografia lui S. Liuba şi A. lana“ şi culegerea de cuvinte a lui Emilian 
Novacovici” . Autorii recentului DSB au utilizat, în afara celui excerptat dintr-o bibliografie 
extinsă, material cules prin anchete directe dintr-o vastă reţea de localităţi, precum şi 
date obţinute de la diverşi informatori (dintre care, din Ildia: Atanasie Rădulea, Minişan 
Margareta, Moise Adam, Rugaşi Elena, Suru Paraschiva, Voin Ana şi Voin Petru, iar 
din Lăpuşnicu Mare: Chera Ilie Iucu, Ciocloda Gheorghe, Dudău Petru, Lala Ion şi Lala 
Petru). 

b. Ilidia, sat aparținător de comuna Ciclova Română, este localitatea cea mai 
veche din zonă, atestată documentar la anul 1266 ca „possessio regalis Eliyad”” şi 
despre care există ample informaţii istorice, etnografice şi demografice în diverse lucrări:. 

c. Cu toate aceste surse bogate şi o intensă cercetare timpurie a zonei, am întâlnit, 
totuşi, în cuprinsul celor 165 de pagini ale GDI, un număr apreciabil de elemente lexicale 
neglosate în DA, DLR şi DSB (ultimul volum, IV, se încheie cu cuvântul buzunar), 
variante formale şi sensuri noi faţă de explicaţiile menţionate în cele trei surse de referinţă. 

Iosif Moise-Aldan face, în cazul unor cuvinte, observaţii detaliate menite să 

evidenţieze nuanțele semantice, precum şi consideraţii istorice, etnografice (mai ales) , 
folclorice şi etimologice. 

2. Am convenit cu colectivul de redactare a DSB să pun la dispoziție materialul 
selectat din GDI pe baza următoarelor criterii! : 

a. Cuvinte nemenţionate în DA, DLR şi DSB (materialul publicat): arăbios,-oasă 
adj. „epitet dat mai ales copiilor, care acceptă să se ia la trântă sau la bătaie, chiar dacă 
sunt mai mici sau mai slabi decât adversarul; bătăuş, gata de încăierare”; azănta vb. 
(intranzitiv) „a recruta (a fi recrutat) pentru serviciul militar”. 

b. Cuvinte menţionate în cele trei surse, dar întâlnite în GDI în variante fonetice 
diferite: bliucă, faţă de blucă (DSB, III, s.v.), care posedă, de altfel, şi un sens diferit: 
„pătlăgea verde murată”; ciodşcă, faţă de cioáscă (DA, s.v.) „broască”; flomotóc, faţă 
de folomoc (DA, s.v.) „ghemotoc”. 

c. Cuvinte glosate în cele trei surse, dar care apar în GDI (şi) cu alte sensuri: a 
crepeni vb (reflexiv) 1. „a se înţepeni (caz particular când două sau mai multe din părțile 
componente mobile ale unui obiect se înțepenesc şi nu se mai pot mişca)”; 2. „a se întări, 
a deveni rigid (despre clei, smoală, mortar etc.)”; gimăn s.n. (pl. gimăne) 1. „ridicătură 
de pământ pe un teren neted”; 2. „deluşor, ridicătură peste care trece un drum sau o 
potecă”. 

3. În articolul de faţă, ne-am propus să atragem atenţia asupra câtorva chestiuni, 
a căror importanţă va reieşi pe măsura expunerii lor. 

a. Este impresionant (Şi nu exagerăm făcând această apreciere) că, pe o arie atât 
de restrânsă, coexistă termeni relativ sinonimi, diferiți totuşi prin semnificaţiile lor, în 
funcție de împrejurări, şi care posedă diverse nuanţe situaţionale. Aşa de pildă, verbele 
a dripi, a găzi şi a groi (nici unul menţionat în DA) înseamnă „a călca în picioare o 
semănătură sau un teren pregătit pentru însămânţare”. Primul este explicat în GDI: „a 
călca în picioare o semănătură şi a face plantele una cu pământul”, cu derivatul dripiște, 
care exprimă „aspectul luat de o semănătură după ce a fost călcată în picioare (de câtre 
om sau de către animale)” (p. 54). Diferenţa dintre a găz? „a bătători, călcând în picioare 
o semănătură” şi a groi, cu acelaşi sens, este că acesta din urmă se foloseşte mai ales 
când fapta este săvârşită cu intenția de a face rău, ceea ce nu este cazul cu a găzi sau a 
dripi (GDI, p. 71). 

A logodi vb. are înţelesul „a nimeri o ţintă, prin aruncarea unui obiect cu mâna sau 
cu arma”. Cuvântul nu se mai foloseşte în prezent. Acesta nu este sinonim cu a zgodi „a 
nimeri tocmai lucrul de care ai nevoie”, cu postverbalul zzoadă „nimereală”; cf. locuţiunea 
adverbială la zgoadă (GDI, p. 164). 

Alături de mai vechiul g/impe „ghimp, spin”, coexistă şi spin, care, practic, l-a 
înlocuit pe glimpe, păstrat doar în verbul a înglimpa, diferit totuşi, ca sens, de a se 
înspina, a înglimpa este tranzitiv şi indică acţiunea glimpelui asupra obiectului, precum 
şi efectul (dureros): cf. „mă înglimpă ceva în palmă”. Glimpe s-a mai păstrat în expresia: 
„Simt ca un glimpe la inimă” (GDI, p. 68-69). 

DA menţionează pe fălincă s.f., cu o explicație sumară: „greşeală, defect”, cu 

exemplificarea folclorică: „Nu-i sminteală / Din obială, / Ci-i fălincă / din opincă” (Banat), 
cu precizarea: „se zice când, într-o casă, lucrurile merg rău, şi vina pentru aceasta o 
poartă capul casei” (s.v.). GDI dă explicaţii ample pentru acest cuvânt şi-l pune în 
legătură cu a făli (nemenţionat în DA) „a lipsi (a fi mai puţin dintr-o cantitate, dintr-o 
măsură)”, cu sensul extins în expresii ca: „ce-ţi făleşte?” sau „nu-i făleşte nimic”, care, 
evident, se referă la o carenţă trupească, sau la o suferinţă sufletească, la un neajuns, o 
nemulțumire. Odinioară, circula în graiul de la Ilidia termenul fElăr (< germ. Fehler), 
care exprima ideea unui „defect corporal, infirmitate sau boală ce nu presupune şederea 
la pat”; cf. a felări vb. (reflexiv) „a căpăta un defect de sănătate ca urmare a unei 
neglijenţe sau a unui efort fizic prea mare”, verb care este o creaţie a graiului local, el 
neavând un corespondent în limba germană; participiul, cu valoare adjectivală, felărit 
înseamnă „cu sănătatea zdruncinată”. Spre deosebire de sensurile lui a (se) felări, felărit, 
felăr, fălincă semnifică doar „o suferinţă ascunsă, care chinuieşte omul, fiinţa umană”, 
nu o boală perceptibilă în datele ei, iar fălincat redă „starea celui care acuză o lipsă (un 
minus) în sănătate” (GDI, p. 56-57). 

Şi, în sfârşit, un alt exemplu din această serie: a izâdi înseamnă „a face risipă de 
alimente sau alte bunuri (care nu duce la dispariţia bunurilor izâdite)”; cf. izâdă „risipă, 
folosirea nerațională de bunuri, alimente”; pe când a inui semnifică „a risipi fără socoteală, 
a prăpădi un fond material, o avuţie”, ceea ce înseamnă un act încheiat, iremediabil, 
echivalent cu ceea ce exprimă sintagma „a toca averea”. 

b. O evoluţie specială au avut elementele de origine germană, vii cândva în graiul 
din Ilidia, dar care, cu timpul, au dispărut din uz; unele şi-au extins sensul şi au continuat 
să convieţuiască alături de altele, fiecare specializându-se pentru o anumită situație. 

Din seria celor dispărute fac parte: guberr s.n. (pl.: guberturi), din germ. Kuvert 
„plic”, provenit din fr. couvert idem; haiţăr „fochist” (< germ. Heiser idem); premț 
„frână; dispozitiv de frânare la vehicole” (< germ. Bremse, idem); ravir „sector de 
muncă” (< germ. Revier „ocol; sector de exploatare limitat”), ş/loasăr „lăcătuş” (< 
germ. Schlosser, idem); vertar „sanitar, infirmier” (< germ. Wärter idem) ş.a. 

Supravieţuirea altora s-a datorat extensiei de sens, cum este situaţia lui făieront 
„timpul de încetare a lucrului”, care a avut ca înţeles originar „ordonanţă comunală” (cf. 
germ. Feuerordnung), prin care se prevedea stingerea, la o anumită oră din seară, a 
tuturor focurilor, pentru a evita incendiile, într-o vreme când casele, în majoritatea lor, 
erau construite din lemn şi acoperite cu şindrilă (GDI, p. 56)". 

Uneori termenii germani au pătruns şi s-au specializat doar pentru anumite realităţi 
materiale: flec s.n. (pl. flecuri) înseamnă „petec (pe încălțăminte)”, dar şi „pată”, întocmai 
ca germ. Fleck, cu sensul principal „loc”, dar şi cu cel de „pată” sau cel de „petec”!?. 
Flec se referă, în graiul din Ilidia, numai la încălțămintea orăşenească, iar pentru haine şi 
opinci este folosit tot petecul. Acceptarea neologismului s-a produs o dată cu apariția în 
mediul rural a ghetelor, străine până atunci de tradiția vestimentară a locului. De aceea, 
opinca (ca şi restul îmbrăcămintei) se petecește, în timp ce gheata se /lecuieşte, cf. a 
Jlecui vb. „a peteci o gheată”. Şi încă o observaţie interesantă: flec, cu înţelesul de 

„pată”, nu are un echivalent autohton, ceea ce poate însemna (dacă nu s-a stins din 
memoria oamenilor), că înainte de flec, noţiunea de pată a fost inexistentă.” 

În graiul local, substantivul unt apare doar în accepțiunea limitată de unguent (în 
combinaţie cu muguri de plop), folosit în trecut pentru ungerea părului ca măsură de 
protecţie împotriva paraziţilor. Nu se poate, însă, admite ca untul să fi avut această 
unică folosinţă. Mai plauzibilă pare ipoteza că aici este vorba de alt fel de unt, de o altă 
provenienţă, adică de untul produs de pe urma unei îndeletniciri mai vechi a localnicilor, 
aceea de oieri, înainte de a deveni şi crescători de vite mari. Determinantă va fi fost deci 
starea economică a localnicilor, care nu permitea acestora să ţină în gospodărie vaci. 
Putăr „unt”, de origine germană (< Butter), a fost acceptat în perioada când untul din 
lapte de vacă putea fi întâlnit doar la oraş, localnicii neproducând decât unt din lapte de 
oaie. Mai târziu, în perioada unei economii rurale mai avansate, când putărul urban 
devine şi el un produs local, denumirea de unt nu s-a mai păstrat decât pentru unguentul 
amintit. 

4. Aceste puţine exemple desprinse din GDI dovedesc, neîndoielnic, că 
monografiile dialectale nu sunt nicidecum perimate, ba am putea spune că ele rămân 
chiar un deziderat. Cele apărute până cu câteva decenii în urmă au fost, în mare parte, 
lucrări ale unor „neprofesionişti”. Cuvintelor înregistrate li s-au dat explicaţii succinte, 
uneori prea sumare, ambigue şi au pătruns în dicţionare cu aceste neajunsuri, care, de 
multe ori, îngreunează demersul etimologic sau îl îndreaptă pe căi greşite!“ . În deceniile 
anterioare, condiţiile apariției unor astfel de monografii nu au fost deloc prielnice" , din 
motive pe care nu le mai discutăm. GDI mai dovedeşte şi necesitatea analizei termenilor 
dialectali în strânsă legătură cu faptele de etnografie (evoluţia factorilor economici, 
modificările structurale, pe care le-au suferit satele; tradiţii şi obiceiuri dispărute din 
practica actuală etc.), precum şi fenomenele demografice (contactele cu oraşul, 
pătrunderea unor elemente alogene din diverse zone ale ţării etc.). 


Apărut în DR (S.N,), IL p. 91-98, Cluj-Napoca, 1996-1997 


! Notat în continuare cu sigla GDI. 

? Pe lângă faptul că Iosif Moise-Aldan aparţine, prin naştere, satului lidia, manuscrisul său 
dovedeşte reale aptitudini de cercetător al domeniului, denotă acribie în urmărirea evoluţiei 
cuvintelor; autorul stăpâneşte metodele unei anchete riguros efectuate şi cunoaşte cele mai 
importante noţiuni teoretice ce se impun cercetătorului dialectolog şi etnolog. 

3 Am delimitat o zonă de aproximativ 600 de km, adică un patrulater de 20 x 30 km, în centrul 
căruia se află Ilidia, mărginit spre nord de valea Carașului, cu localitățile limită Vărădia şi Anina, la 
sud de valea Nerei, cu localitățile limită Naidăş şi Lăpuşnicu Mare, spre est Munţii Aninei, iar spre 
vest graniţa cu Iugoslavia. 

1 Monografia satului şi hotarului Măidan, Caransebeş, 1895. 

5 Cuvinte bănăţene, Oraviţa, 1924. 


ê Dicţionarul subdialectului bănăţean, întocmit şi editat de un colectiv de cadre didactice 

şi cercetători de la Universitatea din Timişoara. Facultatea de Filologie. Centrul de Ştiinţe Sociale: 
vol. I (1985) şi vol. II (1986), redactate de Sergiu Drincu; vol. III (1987) şi vol. IV (1988), de Maria 
Purdela Sitaru. 

7 C. Suciu, Dicţionarul istoric al localităţilor din Transilvania, vol. I, Bucureşti, 1967, p. 
306. 

8 Vezi bibliografia la N. Stoicescu, Bibliografia localităţilor şi monumentelor medievale 
din Banat, Timişoara, 1973, p. 82-83. 

” Câteva dintre acestea le-am prezentat în articolul Fapte de etnografie si implicaţiile 


lingvistice ale acestora, în „Tibiscum”. Studii şi comunicări de etnografie-istorie, VII, Caransebeş, 
1988, p. 107-112. Dădeam aici, spre comparaţie, cuvântul bine, pus în relaţie cu a/văluc, brăciri, 
pogoadă (p. 108-110). 

10 Din cei circa o mie de termeni lexicali şi derivate ale acestora, cuprinși de GDI, există în jur 
de o sută, care fac obiectul selecţiei, operate pe baza criteriilor menţionate mai jos (sub a, b şi c) şi 
unde am exemplificat doar cu câte doi-trei termeni. 

11 În aceeaşi realitate materială îşi are explicaţia máore, menţionat în art. cit., „Tibiscum”, p. 
111. 

*2 Institutul de Lingvistică (Bucureşti), Dicţionar german-român, Bucureşti, 1966, p. 346. 

15 Atestat pentru prima dată la ANON. CAR , iar ca termen literar în opera lui Bolliac. 
Semantismul cuvântului este relativ bogat (DLR, s.v.). 

14 Explicaţia sumară dată pentru pălóşte „staul (pentru vite)”, preluată de DLR din CADE, a 
avut ca urmare glosarea lui separată de cea a lui poloşte şi, în acest fel, cuvântul apare menţionat în 
DLR (s.v.) cu „etimologie necunoscută”; v. supra, 135. 


'5 Un exemplu izolat (privitor la o zonă învecinată cu zona în discuţie în articolul de faţă) este 
monografia semnată de Vasile Nemiş, Despre satul lui Eftimie Murgu. Contribuţii monografice la 
istoria Almăjului, Bucureşti, 1981; lucrarea conţine însă referiri sumare la graiurile locale, în afară 
de date privind toponimia şi antroponimia locului. 


ETIMOLOGIA CUVĂNTULUI MOCAN ŞI 
IMPLICAŢIILE LUI ETIMOLOGICE 


Familia bogată a cuvântului mocan (mocană, mocancă, mocănaş, mocăncuţă, 
mocănesc, mocăneşte, mocănete, a mocăni, mocănie, mocănime, mocănit, 
mocăniță, mocănos), pletora semantică a cuvântului-temă şi a derivatelor, precum şi 
numeroasele sale atestări în literatura populară şi cea cultă etc. conferă o anumită greutate 
acestui cuvânt, cu sensul de bază „nume dat locuitorilor (români) din regiunile muntoase 
(în special ale Transilvaniei)”, mai exact „ciobanilor din regiunile muntoase (ale 
Transilvaniei)”. 

Modificările de sens (restrângeri sau extensiuni), cauzele acestora şi repartiția 
geografică au fost analizate de Stelian Dumistrăcel! , care remarca, printre altele, că 
etimonul acestui cuvânt este încă necunoscut, etimologiile propuse fiind neconvingătoare” . 

Dicţionarele mai noi explică pe mocan din moacă „măciucă” derivat cu suf. -an, 
aşa cum procedează şi DLR, trimițând cuvântul la moacă, propriu-zis la varianta sa 
moc, variantă care nu este unică, deoarece sunt înregistrate, în afară de mog (perechea 
sonoră a lui moc), şi moache, moagă, moahă, mochiu, mâcă, mogă Şi mucă (s.v. 
moacă). 

Aşadar, mocan este un derivat al lui moc alcătuit cu suf. -an, considerat „sufix al 
calităţii, cu ajutorul căruia se formează în limba română augmentative, depreciative, 
derivate care denumesc pe purtătorii unei calități, nume proprii (mai ales de animale), 
masculine de la feminine şi nume de locuitori” . 

Când este vorba de „nume de locuitori”, -an reprezintă de fapt o variantă a lui - 
ean, născută pe teren românesc şi se foloseşte în locul lui -ean în două situaţii clare: 7) 
când tema se termină în -u (băcăuan < Bacău) şi 2) când tema se termină într-o 
consoană a cărei alterare se evită astfel (cf. lipscan < Lipsca). Privitor la cea de a 
doua situaţie, Marieta Pietreanu conchide: „Prin urmare, temele în -c şi -g dau naştere 
unui sufix nou, varianta -an a lui -ean”™ . 

Dacă „porecla” mocan „cioban (din ţinuturile muntoase)” indică o calitate a acestor 
locuitori şi se bazează pe cele două sensuri de bază ale lui moacă (moc): „măciucă, 
bâtă” sau „cap (al unei fiinţe)”, atunci derivarea cu -an (sufix al calităţii) nu ridică probleme 
şi vom admite că mocan înseamnă (a însemnat iniţial) „(ins) purtător de măciucă sau a 
cărui armă principală este (a fost) măciuca” (cf. foporan „ostaş înarmat cu un topor”) 
ori „(ins) cu capul de un anumit fel — să zicem — mare, disproporționat” (cf. colțan, 
„om sau animal cu colții mari” sau căciulan, „ţăran care poartă căciulă” . 

Considerăm însă că aceste caracteristici sunt nerelevante, iar motivaţia este 
puţin probabilă. 

Lapseşte, după câte se pare, explicaţiilor şi exemplelor date de DLR o verigă din 
lanţul semantic al lui moacă (moc) şi tocmai aceea în măsură să justifice derivatul mocan 
„locuitor al unor ţinuturi înalte”, respectiv sensul „ridicătură de teren”. DLR nu a surprins 
însă, în sursele folosite, acest înţeles, aşa cum s-a întâmplat şi cu alte cuvinte. Este 
îndeobşte cunoscut faptul că unele cuvinte au dispărut întru totul sau şi-au pierdut parțial 
sensurile înainte de a fi fost înregistrate în lucrări scrise, spre deosebire de altele, păstrate 
în documente sau care au avut măcar şansa de a se fi conservat în nume proprii, în speță, 
în cazul de față — fiind vorba de relief — , în toponimie, aşa cum este situaţia lui moacă, 
înregistrat de noi la nord-vest de Reşiţa, pe hotarul satului Moniom (judeţul Caraş- 
Severin): Moaca, deal de formă rotundă, care se evidenţiază în peisajul înconjurător, şi 
Mochiţa, un altul în imediata vecinătate, de înălțime mai mică. Aceste două exemple nu 
sunt, probabil, unicele în toponimia ținuturilor româneşti. 

Există şi alte mărturii indirecte care probează că mocan înseamnă „locuitor al 
ținuturilor înalte” şi că numele nu e motivat de caracteristicile amintite mai înainte: „mocani 
zicem la munteni”, „mocani, oameni de la munte”, „mocanii străini din Țara Ungurească 
şi din Țara Românească, cum şi alți munteni (sublinierea noastră, V.I.), ce vor ieşi cu 
oile lor la iernatic...” (exemple extrase din DLR, s.v. mocan). Diversele explicaţii date 

pentru țuțuieni, momârlani, moroieni, moțârgani şi chiar pentru moți (vezi scurte 
rezumate ale unor diverse opinii la Iorgu Iordan, Toponimia românească, Bucureşti, 
1963, p. 296, n. 5 ; p. 297, n. 5; p. 302, n. 3) sunt contradictorii şi vizează diferite 
caracteristici fizice sau psihice, când de fapt, după opinia noastră, în cele mai multe 
cazuri, aceste denumiri se sprijină pe ideea de „oameni ai înălțimilor”: cf. țuțui „ridicătură” 
sau fuțuleu „vârf de deal” . 

DLR înregistrează separat pe macă (cu varianta macá) „măciucă, bâtă”, şi nu ca 
variantă a lui moacă, la un loc cu mâcă, mucă etc., sinonime în privinţa sensului „măciucă, 
bâtă”, dar îl raportează la moacă, ca soluţie etimologică (s.v. macă). Acest cuvânt vine, 
pe de o parte, în sprijinul clarificării etimologiilor cuvintelor măcău, a măci ş.a., iar pe 
de altă parte, se încadrează, indirect, în acelaşi câmp semantic cu mocan. Aşa, de 
exemplu, măcău cu sensurile „măciucă”, „epitet pentru un om înalt şi prost”, precum şi 
„nume dat unor obiecte de formă rotundă, umflată” (cf. diminutivul măcăur „chibrit” şi 
„lemnuş la suveică”) este explicat etimologic prin magh. manko (DLR, s.v. măcău. În 
afară de diminutivul amintit, sunt evidente derivatele din măcău: măcărău, măcărel, 
măcăuş, măcăreţ, măcăuţ, toate înregistrate de DLR. Or, existenţa lui macă explică 
cu evidenţă pe măcăug, după cum îl explică şi pe a măci „a bate, a strivi”, aşa cum din 
ciomag provine a ciomăgi sau din măciucă a măciuca, nefiind nevoie să se apeleze la 
etimoane străine: cf. a măci, variantă a lui a meci (< scr. meciti), precum şi a moci (< 
magh. mociti); cf. DLR (s.v.). 

O altă dovadă în sprijinul a ceea ce voim să demonstrăm, aparent fără legătură cu 
mocan, este cuvântul măguiaţă „ridicătură de pământ; muşuroi”, raportat de DLR la 
măgăoaie, cuvânt înregistrat cu „etimologie necunoscută”; măguiață provine din 
*măguie (cf. măhuie, menţionat de DLR), care, la rândul său, derivă din mag (măg), 
radical în variantă sonoră al lui mac (măc), după cum moc are varianta sa sonoră mogă 
(moagă). 

În felul acesta se constituie perechile de radicali: mac / mag şi moc / mog, pe 
care îi considerăm „radicali primari expresivi”. „Primari” pentru că au, indubitabil, o 
vechime apreciabilă, imposibil de precizat, vechime probată şi de „scurtimea” lor. În 
privinţa acestui criteriu de apreciere a vechimii s-a făcut observaţia că „majoritatea 
cuvintelor care semnifică detalii de teren şi caracteristici ale izvoarelor râurilor sunt foarte 
vechi şi de aceea scurte; mărimea lor medie (sub raport scris) nu trece de trei-patru 
semne grafice” . „Expresivi” pentru că, la origine, fonemele din alcătuirea lor conţineau 
în sine o încărcătură emoţională, un potenţial de expresivitate, mult mai pronunţate în 
cazul vocalelor deschise sau al labialelor, comparativ cu celelalte vocale şi consoane” . 

Încercarea noastră de a clarifica etimologia unor cuvinte cu ajutorul „radicalilor 
primari expresivi” este, relativ, asemănătoare cu procedeul grupării cuvintelor pe câmpuri 
semantice, care „are o mare însemnătate pentru înţelegerea evoluţiei sensurilor, deci şi 
pentru etimologie”! cu deosebirea că gruparea propusă de noi nu este o grupare pur 
semantică, ci şi una formală, dar nu întâmplătoare. 

Şi pentru a nu despărți aspectul formal de cel semantic, vom încerca o sinteză a 

sensurilor pe care le avem în vedere, limitându-ne în articolul de faţă la radicalii mac / 
mag, moc / mog, muc / mug, mam, mom şi mum. 

Am fi dorit sa prezentăm în această sinteză şi o ierarhizare a sensurilor, ceea ce ar 
fi însemnat şi includerea factorului cronologic, căci sensurile considerate a fi „de bază” 
sunt, implicit, şi „cele mai vechi”. Dar stabilirea priorităţii cronologice a unor sensuri faţă 
de altele se dovedeşte o întreprindere dificilă şi riscantă. Aşa, de pildă, sensul „ridicătură 
de pământ”, pe care îl considerăm sens de gradul I, se suprapune cu cel de „fiinţă 
obscură, supranaturala; duh rău etc.”, sens de gradul II. Cât priveşte legătura dintre 
„ridicătură de pământ” (element material) şi „fiinţă supranaturală” (element ireal), nu 
vom insista aici, ca fiind îndeobşte cunoscută. Rezumăm foarte pe scurt motivaţia acestei 
relaţii: sediul unor astfel de personaje este, de regulă, muntele, pădurea, codrul; apoi, 
ridicăturile de pământ, tumulii naturali sau artificiali, adăpostesc morminte, tezaure şi, 
inerent, duhurile care le patronează. Aşa se face că multe din cuvintele discutate au 
ambele sensuri, iar când unul dintre ele lipseşte din articolul glosat de dicţionare este de 
presupus că, în cele mai multe cazuri, el a existat. 

Din sensul „ridicătură (mai mare) de pământ” se nasc în mod firesc denumiri ale 
celor care populează locurile respective, iar într-o etapă ulterioară s-au născut denumirile 
unor obiceiuri, ritualuri, dansuri populare etc., practicate de aceştia, care vor împrumuta 
numele creatorilor (ale beneficiarilor şi ale celor care le practică)? . 

Este un fapt bine cunoscut ca să mai insistăm asupra lui că locuitorii de la şes au 
ironizat felul de a fi, modul de a vorbi, de a se mişca, aspectul în general al muntenilor, şi 
în acest fel numele („poreclele”) purtate de ei au devenit sinonime cu diverse denumiri 
ale unor însuşiri, de regulă negative: „(ins) greoi, cu mişcări încete, leneş, necioplit, prost 
etc.”. Nu numai mocan se găseşte în această situaţie, ci şi alte nume ca: cioban, 
mocârțan, mocofan, momârlan etc. Denumirile acestea depreciative s-au extins şi 
asupra altor categorii sociale. Mai mult chiar, prin analogie, s-au creat cuvinte noi, 
sensurile s-au îmbogăţit: cf. mocârcă „femeie butucănoasă” sau „fată neîndemânatică, 
mototoală”, cuvânt explicat de DLR din moc” . 

Ridicăturile de pământ de dimensiuni mici erau, în multe cazuri, şi „semne de 
hotar”, cum este cazul lui măgură, măhuie, momåie etc., cuvinte care posedă ambele 
sensuri!*. 

O „movilă” artificială creată ad-hoc din lemne, pietre, bulgări de sare (vezi mâglă), 
deci o aglomerare de obiecte în sens larg, o grămadă, a împrumutat denumirea movilei 
naturale, a unei ridicături de pământ. Transferul semantic este firesc; el aparţine categoriei 
cuvintelor născute prin metaforă" . 

Nu am epuizat întreaga suită semantică prin aceste exemple, căci mecanismul 
metaforizării, al comparării unui obiect cu altul, al metonimizării etc., cuprinde un spectru 
mult mai bogat, încât nu surprinde faptul că acelaşi cuvânt înseamnă: „ridicătură de 
pământ”, „duh rău”, „semn de hotar”, „măciucă” sau obiect concret de o anumită formă 
(sferic, umflat; referitor la forma fructelor unor plante, la cea a unor organe anatomice 
etc.) sau că, prin derivare, iau ființă denumiri ale unor locuitori, ale unor datini, jocuri 


152 


populare etc. 

Înainte de a proceda concret la stabilirea etimologiilor unor cuvinte menţionate de 
DLR cu „etimologie necunoscută” sau la îndreptarea altora pe baza argumentelor enunțate 
până în acest punct al observaţiilor noastre sunt necesare câteva precizări: 

a) reconstituirea „radicalilor primari expresivi” nu este rezultatul unui demers forțat, 
efectuat doar pe temeiul asemănării formale, ci unul obținut din disocierea radicalului 
(sau temei) de mijloacele de derivare; totodată ne-am bazat, când lucrul a fost posibil, 
pe numele proprii care l-au conservat, respectiv pe „documentele de arhivă” ale 
toponimiei sau ale antroponimiei, atât cât am avut cunoştinţă de ele: existenţa radicalului 
mom este probată de diminutivul evident momic „ridicătură de pământ de dimensiuni 
variate”, dar şi de oronimul Moma, de numele topic Momaia, precum şi de antroponimele 
Moma, Momu; 

b) o altă precizare necesară este aceea că nu am exclus din discuție cuvintele 
moştenite sau împrumutate, nu pentru a le contesta etimologiile stabilite deja şi acceptate 
de lucrări lexicografice (deşi pe unele le punem sub semnul îndoielii), ci doar pentru a 
atrage atenția că „radicalii primari expresivi” sunt evidenți şi în asemenea exemple, chiar 
dacă ei , nu aparțin inclusiv limbii române: recunoaştem, de exemplu, radicalul măc în 
măciucă, pe măg în măgură, pe mam în mamelă, primele două elemente moştenite, 
cel de al treilea neologism; am pus la îndoială însă etimologii ca cea indicată pentru 
măcău sau a măci (supra, 151), ne exprimăm şi o altă părere despre măciucă sau 
propunem o explicaţie pentru obscurul măceș etc. 

Acestea sunt argumentele succint prezentate. Urmează să vedem în ce măsură 
pot servi clarificării etimologice a cuvintelor luate în discuţie, capabile de a se supune 
acestui principiu combinat din aplicarea „etimologiei colective”® şi utilizarea „radicalilor 
primari expresivi”. 

1. MAC (cu variantele MAC, MÂC) 

Măciucă este considerat cvasiunanim ca provenind dintr-un lat. *matteuca (S. 
Puşcariu, Et. Wb., I, nr. 1011; Candrea-Densusianu,, Dict. et., nr. 1036; W. Meyer- 
Lübke, REW, nr. 5196); Al. Cioranescu (DER, nr. 4960), în urma discutării diverselor 
opinii, lasă problema deschisă. B. P. Hasdeu este de acord cu „filiațiunile cuvântului 
măciucă”, aşa cum le stabileşte Cihac („„vieux portug. massca, massua; fr. massue, 
picard machuque; neogr. uattovya; neosl. et serbe iă+6âă,. pol. mazuga, maczuska”) 
etc., toate din lat. matea , primitif perdu de mateola, instrument pour enfoncer en 
terre”, cărora Hasdeu le mai adaugă formele medio-lat. maxuca şi mazuca!. În 
comentariile sale la opiniile lui Cihac şi Hasdeu, H. Schuchardt respinge descendența lui 
măciucă din greacă şi înclină să creadă că el provine din sârbocroată, unde există, e 
drept, un cuvânt foarte apropiat de cel românesc: maciuga!*. 

Faptul că W. Meyer-Liibke menţionează (REW, nr. 5196, sub lat. *maccăre) 
câteva cuvinte reconstituite sau real existente ca: *MACCA „Hirtenstock (= bâtă 
ciobănească)”, fi. maquer „Hanf schlagen (= a bate cânepa)”, apoi v. it. macco „Menge 
(= grămadă, droaie)”; cf. n. it. macca, cu acelaşi sens, precum şi valonul mak „Kopf (= 


153 


cap)”, pus la îndoială de W. Meyer-Liibke, toate acestea întăresc ipoteza existenţei 
unui străvechi românesc macă, atât de precar reprezentat în izvoarele lexicografice 
actuale, din care s-a putut forma cu uşurinţă, pe terenul limbii române, un derivat 
măciucă!” , împrumutat apoi de popoarele slave învecinate (sârbocroaţi, poloni). 

Măciulie, cu diverse sensuri, este considerat rezultatul unei contaminări dintre 
măciucă şi gămălie (cuvânt cu „etimologie necunoscută”) (cf. DLR, s.v.), deşi se pare 
că şi acest cuvânt s-a format tot pe terenul limbii române şi cu mijloace româneşti, 
respectiv cu suf. -ulie, „diminutival prin excelenţă (uneori şi peiorativ)”, şi am putea 
conchide, sub raportul vechimii, că macă este mai vechi decât măciucă şi măciulie, iar 
sub raportul „mărimii” obiectelor, maca mai mare decât măciuca, iar aceasta mai mare 
decât măciulia. 

Măceş (Rosa canina) aparţine seriei cuvintelor fără etimologie”! . De reţinut din 
exemplele date de DLR variantele: măcieş, măciuieş, măciaş şi măciş (pentru arbust) 
şi măcieşă, măceşă, măcişă (pentru măceaşă, fructul). Părerea noastră este că arbustul 
a avut ca punct de plecare, în denumirea sa, forma fructelor, aşa cum indică şi forma 
singulară înregistrată în zona Niculiţelului (Dobrogea): măciucele”? , metafora fiind 
evidentă şi în următoarele denumiri din domeniul etnobotanicii: măciuci „cârciumărese 
(Zinnia elegans’, măciuchiță „terigă”; apoi: măciuca macului, măciuca cepei, 
măciucă cu fulgi „floarea papurei”, măciuca cânepei, măciucă-de-brad sau măciulie- 
de-brad „con de brad” ş.a. (ortografiate întocmai în DLR). 

Cât despre eventualitatea derivării lui măcieşă (din care să se fi format măciuieş) 
sau chiar direct: măciuieş din macă, unde suf. -eş este echivalent cu -aș, diminutival” , 
să se compare porcoieş = porcoiaş, păducheş = păduchiaş, mălăieş = mălăiaş, 
precum şi diminutivele: scăuieş „scăunel”, scobăieş (diminutiv al lui scobai, numele unui 
peşte). 

2. MAG (cu variantele MAG, MAG) 

Incontestabil, cuvântul mag a intrat în limba română prin intermediul scrierilor 
vechi (cf. „Irod pre ascuns chiemă maghi”, extras din Noul Testament de la 1648, 
notat pe margine filosofi; cf. DLR, s.v. mag ). Aşadar, cu sensul „învăţat, filosof” 
cuvântul este cărturăresc, mag „vrăjitor” a existat, probabil, cu mult înaintea textelor 
scrise. Oricum femininul magă „vrăjitoare, prezicătoare”, cu varianta derivată magheniţă, 
sunt formaţii româneşti, iar etimologia propusă pentru magă (< it. maga; cf. DLR, s.v.) 
ni se pare puţin probabilă. 

De la acest radical (cuvânt primar) s-au format cuvintele măgăoaie (cu variantele 
magaoaie şi măgăoană) „matahală”, precum şi „momâie de pus în semănături””; apoi, 
măguiaţă „vedenie, nălucire”, dar şi „ridicătură de pământ”, toate fiind derivate prin 
intermediul lui *măguie, aşa cum demonstrează varianta sa fonetică cu -h-, măhuie 
„stafie, strigoaică”, dar şi „ridicătură de pământ în şes”. 

Măgulă, variantă a lui magulă (învechit), „fiecare dintre cei doi umeri ai obrajilor, 
pomeţi”, explicat de DLR prin ngr. „ovia, este o dezvoltare semantică ulterioară a lui 
măgulă, variantă a lui măgură, ipoteză probată şi de măguliță „ridicătură a solului mai 

mică decât un deal” , 

Mâglă „grămadă (morman de lemne)” este explicat de DLR din magh. máglya 
(dial. mágla), dar raportat şi la mâglă, alt cuvânt omonim, glosat separat, cu sensul 
„negură, ceaţă, pâclă” (de origine slavă); sensul primar al acestui cuvânt, unul singur 
după opinia noastră, chiar daca nu este atestat direct, transpare totuşi din sensul lui 
mâgla „negură”, legătura dintre noţiunile „ridicătură de teren” şi „ceaţă” fiind expresia 
unitară a peisajului; în această privinţă să se compare sensurile lui măgură: „ridicătură 
de pământ”, „negură” şi „pădure situată pe un loc înalt” (DLR, s.v. măgură). 

3. MOC (cu varianta MUC) 

În afară de mocan şi a moci „a bate, a zdrobi”, discutate în partea de început a 
articolului, ne vom opri asupra câtorva cuvinte derivate din acest radical, direct sau prin 
intermediul altor derivate de la acelaşi radical. 

Mocârcă, cuvânt depreciativ, mocârţă „bădăran”, dar şi „epitet (glumeţ) dat unei 
fetiţe neglijente”, mocârțan „mocan, bădăran”, precum şi mocleac, moclică, mocodan, 
mocofan, cu diverse sensuri, sunt considerate ca derivate ale lui moc sau poartă mențiunea 
„etimologie necunoscută”. O parte din ele este folosită de Laura Vasiliu în susţinerea 
existenţei sufixelor substantivale cu -r- expresiv” , bazându-se pe „grupurile simbolice” 
din limba română, analizate de Al. Graur”. Concomitent cu seria de cuvinte cu „temă 
analizabilă”, autoarea articolului citat evidenţiază şi „formaţii neclare”, printre care regăsim 
şi cuvinte discutate de noi în articolul de faţă. 

Grupul -rț- din componenţa cuvântului mocârfan are „valoare expresivă”, apariţia 
lui fiind „provocată”, nu „întâmplătoare . Din punct de vedere etimologic, mocârțan 
este derivat din tema moc, moacă, rezolvare valabilă şi pentru mocârcă. Cât despre 
„formaţiile neclare” („cuvinte care au structura şi etimologia neclare”), Laura Vasiliu 
menţionează că acestea sunt „cuvinte despre a căror etimologie nu ştim nimic”, dar 
printre ele pot exista unele care, de fapt, se încadrează în categoria celor clasificate la 
cuvinte analizabile, „pentru a servi, eventual, — adaugă autoarea —, ca punct de plecare 
pentru cercetări viitoare”. 

Mucă este menţionat de DLR (s.v. moacă), cu sensul „măciucă”, precum şi cu 
alte sensuri secundare, împreună cu muc. 

4. MOG (cu varianta MUG ) 

În primul rând mog (moagă) sunt menţionaţi de DLR (s.v. moacă). 

Toate cuvintele glosate de DLR, cu diverse sensuri, în general sinonime (cf. 
mogalău „om prost”; mogâldan „„momâie”, dar şi „om bădăran”; mogâldău „om 
corpolent”), sunt explicate prin raportarea lor la mogâ/deață „mică ridicătură de 
pământ”, sinonim cu măguiaţă. Prezenta lui -l- în aceste cuvinte, ca şi în moglan (moclan) 
„om mare şi prost”, este analizată de Elena Carabulea” , explicându-l pe acesta din 
urmă din moc, moacă, „epitet depreciativ pentru o persoană bleagă, înceată”*. 

Cuvintele cu -A- în loc de -g- (mohoandă, mohonie, mohoi ) nu ridică probleme, 
fenomenul substituirii celei de a doua consoane cu prima fiind un fenomen obişnuit, aşa 
încât am putea vorbi şi de variantele fonetice moh, muh ale celor doi radicali: mog, 

mug. 

B. P. Hasdeu menţionează, în observaţiile sale despre măgură, înrudirea „radicalei” 
mag- cu „slavicul mogila „movilă”, dar şi cu spaniolul mogote „montagne isolée” şi 
vechiul portughez mogo „piatră de hotar” şi adaugă că ambele sunt de „o provenienţă 
nelatină””! . 

Savantul român, aflat mereu în dispută cu Cihac, contestă etimologia propusă de 
acesta pentru mugur (< lat. muculus ) şi susţine înrudirea cuvântului cu alb. mugul, cea 
îndeobşte cunoscută şi acceptată de istorici şi lingviști”? , dar menţionează şi sanscr. 
mukula „bourgeon, bouton’ . Radicalul s-a conservat în oronimul Muga din arealul 
montan Muntele Mic — Țarcu** . 

5. MAM (cu variantele MAM, MÂM) 

Majoritatea covârşitoare a cuvintelor formate de la radicalul mam cu sensul gen- 
eral de „personaj obscur (duh malefic)”, unele dintre ele fiind întâlnite (în perechi: masculin 
/ feminin) în descântece: cf. mamorniţa cu mamorniţoiul. Laura Vasiliu le clasifică la 
categoria „formațiilor neclare”: cf. mamarcă „numele nevestii lui Scaraoţchi”, 
mămăhoarcă „babă meşteră”, explicat de DLR prin contaminare (de fapt, un cuvânt 
compus din mamă şi hoarcă)” . Având ca motivaţie forma (sferică, rotundă), mamornic 
„gândac de culoare neagră-albăstruie” ar putea să aibă şi o altă explicaţie, în eventualitatea 
implicării acestei insecte în practica leacurilor băbeşti, în descântecele care însoțeau 
aplicarea leacului. Aceleaşi presupuneri sunt valabile şi pentru mămăruță, nume al 
cunoscutei buburuze. 

6. MOM 

Despre acest radical am mai amintit atunci când am exemplificat modalitatea de 
refacere a radicalului (din momic „ridicătură de teren de mărime variabilă”, precum şi 
din oronimul Moma). B. P. Hasdeu menţionează „medio-lat. momus şi momerium, 
germ. Mumme, Mummerei, fr. momerie, bohem. mumraj” pentru a explica forma 
veche românească mamuie (épouvantail) a actualului momâie; „mamue cu care spar 
(= sperii) păsările” . Observaţia lui Hasdeu cu privire la originea acestui radical (formaţie 
infantilă) am menţionat-o mai înainte, ca exemplu de expresivitate a unor sunete’ . 

Momăârlan s.m. „bădaran”, pentru care Scriban susţine că ar proveni dintr-o 
rădăcină mom- şi căruia Laura Vasiliu îi „reproşează” că nu arată „din ce se poate izola 
această rădăcină”! , are şi sensul de „moviliţă”, precum şi înţelesul de „mănunchi de 
zdrenţe folosit ca semn de hotar sau ca sperietoare”. DLR glosează cuvântul sub două 
titluri: primul cel cu sens depreciativ şi ca „denumire a unui joc popular” şi „a unui joc de 
copii”. Cuvântul este raportat la momâie, din care derivă limpede momâiaţă, deşi 
DLR îl menţionează cu „etimologie necunoscută”. 

Provenite din acelaşi „radical primar expresiv” sunt şi cuvintele momonete „om 
de zăpadă” (apropiat, probabil, de nămete), precum şi mominţ, momițe*” şi momuc 
„Tinichi” (DLR, s.v.). 

Momirul, numele unui joc popular înregistrat în Valea Timişului (Banat) (DLR, 
s.v.), era însoţit, probabil, de anumite ceremoniale sau va fi avut legături cu practici 

legate de diverse momente ale anului etc., aşa cum există şi alte jocuri populare cu 
motivații semantice de acest fel“! . 

7. MUM 

Mumoaie, variantă a lui momăie, şi mumoi „grămadă” sunt cuvinte provenite din 
radicalul mum, pe care l-am putea socoti de fapt o variantă a lui mom. Radicalul se 
evidenţiază de sine stătător în numele topic Mumueţi, din zona Muntelui Mic (Banat) şi 
provine din mumueți, pl. al unui *mumuete. La Zlagna (Caraş-Severin) se spune 
mumuioage la „păpuşi” (inf. P. Sârbu). 


În încheiere, se poate considera că cele mai multe din cuvintele analizate au o 
evidentă valoare expresivă, conferită de expresivitatea consoanei m-, precum şi de cea 
a vocalelor (cele deschise având un grad mai pronunţat de expresivitate), dar şi de 
mijloacele derivative, mai ales de „simbolismul fonetic” al grupurilor analizate de Laura 
Vasiliu (art. cit.). 

Prezenţa acestor radicali în idiomuri îndepărtate de teritoriul limbii române, chiar 
dacă acestea sunt latine, dar şi în limbi nelatine, este o dovadă a vechimii lor. Nu putem, 
însă, afirma cu certitudine că aceşti radicali sunt moşteniţi din substratul traco-dacic, dar 
nici că ei au fost Împrumutați. 

Oricum, suntem mai îndreptățiți să explicăm unele din aceste cuvinte din „radicali 
primari expresivi”, decât să apelăm la etimoane străine îndoielnice. 


Apărut în SCL, XL, nr. 5, p. 477-467, Bucureşti, 1989 


! Lexic românesc. Cuvinte, metafore, expresii, Bucureşti, Editura Ştiinţifică şi Enciclopedică, 
1980, p. 90-93. 

> Ibidem, p 91. B. P. Hasdeu compară rom. mocan cu it. macu „orfan” în Brescia, mâcan 
„băiat” în Val-Tellina = celt. mak, makan „fecior” (Cuvente den bătrâni. Limba vorbită între 1550- 
1600. Studiu paleografico-lingvistic cu observaţii filologice de Hugo Schuchardt, tomul I. Ediţie 
îngrijită, studiu introductiv şi note de G. Mihăilă, Bucureşti, Editura Didactică şi Pedagogică, 1983, 
p. 282). În observaţiile sale, H. Schuchardt remarcă existenţa lui mocan în maghiară (mokâny), dar 
consideră că rom. mocan şi celt. mac „sunt însă mult prea îndepărtate” (ibidem, p. 492). Existenţa lui 
mokâny) la maghiari se explică prin trecerea de la români la unguri” (Hasdeu, op. cit., p 544); vezi, de 
asemenea, Ciorănescu, nr. 5368, precum şi nota lui G. Mihăilă (Hasdeu, op. cit., p. 606). 

3 Marieta Pietreanu, Sufixul -an , în SMFC, II, p. 93. 

* Idem, ibidem, p. 98, unde sunt citați: Sextil Puşcariu, Contribuţii la gramatica istorică a 
limbii române, Bucureşti, 1911, p. 14; Ştefan Paşca, Sufixe care indică apartenenţa locală, în DR, 
VII, p. 158. 

5 Art. cit., p98. 

* Exemplele din M. Pietreanu, art. cit., p. 96. 

7 Cuvinte care explică numele fuțuian „cioban din Ardeal; poreclă dată ardeleanului...” (DE); 
vezi şi Şt. Paşca, în DR, VI, p. 466, n. 1, unde se ocupă de tema acestui apelativ. Deşi nu face obiectul 
articolului de faţă, semnalăm totuşi sinonimia dintre mof şi fop „poreclă dată moţului” (Laura Vasiliu, 
Sufixe substantivale cu -r- expresiv, în SMFC, V, p. 38); cf. moțârgan, momârlan etc., discutaţi în 

cuprinsul prezentului articol. 

8 Vezi şi Zorela Creţa, Sufixele peiorative, în SMFC, IV, p. 186. 

” A. V. Superanskaia, Structura imeni sobstvenogo. Fonologia şi morfologia, Moscova, 
1969, p. 43. 

10 Referindu-se la momâie, B. P. Hasdeu (op. cit., p. 280) consideră cuvântul „de origine 
copilărească” şi dă exemple şi din alte idiomuri (infra nota 36) „fără ca să urmeze neapărat trecerea 
dintr-o limbă în alta”; în continuare citează observaţia lui G. von der Gabelentz: „Nepoţelul meu 
obişnuia să denumească toate lucrurile rotunde cu cuvinte monosilabice, care constau din m-—m şi 
o vocală intermediară care era cu atât mai joasă, cu cât lucrul era mai mare. Astfel numea Mum un 
tablou mare rotund, Mom luna sau un ceas de buzunar, Mim-mim-min-mim stelele (plural prin 
reduplicare!)” (traducerea editorului). Am putea deci vorbi de „formaţii infantile” şi în epoci 
aparținătoare „copilăriei” fiecărui popor. 

!! Ion Coteanu, Marius Sala, Etimologia şi limba română, Bucureşti, Editura Academiei 
Republicii Socialiste România, 1987, p. 16. 

12 Cf. mocancă, mocăneasca, momârlanul, ţuțuianca (jocuri populare); de-a momăârlanul, 
țuțuiul (jocuri de copii) etc. 

13 Explicat din moc cu „grupul expresiv -îr- ”, ca şi fopârcă (top); cf. Laura Vasiliu, op. cit., p. 
38. 

14 Cf. înrudirea dintre sp. mogote „montagne isolée” şt v. port. mogo „piatră de hotar” (B. P. 
Hasdeu, op. cit., p. 278); vezi, de asemenea, frecventele sinonimii ale lui movilă, gomilă, moşandră 
etc. (V. Ioniță, Nume de locuri din Banat, Timişoara, Editura Facla, 1982, p. 143-144). 

15 Vezi V. Ioniţă, Metafore ale graiurilor din Banat, Timişoara, Editura Facla, 1985, p. 23-25, 
120-124. 

16 Principiu enunțat de Al. Graur (apud Ion Coteanu, Marius Sala, op. cit., p. 16). 

11 Op. cit., p.278. 

18 Cf. B. P. Hasdeu, op. cit., p. 521. 

19 Fie cu ajutorul suf. -uc(ă) (vezi Lucreția Mareş, Repartiția geografică a sufixului -u(că), 
în SMEC, VI, p. 89-96), fie cu varianta sonoră a acestuia, -ug(ă), pentru care vezi Finuţa Hasan, În 
legătură cu etimologia sufixelor -ac, -ec, -ic, -oc, -uc şi -ag, -eg, -ig, -og, -ug, în SMFC, VI, p. 45— 
46; cf. măiugă „momâie (de pus în semănături)” (DLR, s.v.), deşi variante fonetice precar reprezentate 
sunt demne de reţinut: măcioacă, mocioacă, mociacă, cuvinte în formarea cărora au putut fi atrase 
sufixele -oc, -oacă, cu valoare augmentativă, dar şi diminutivală, ataşate temelor macă şi, respectiv, 
moc(moacă). 

% Cf. Elena Carabulea, /nterfixul [vocală + ] -l- în derivarea non-verbală din limba română, 
în SMEC, VI, p. 127; suf. -ulă intră în componenta unor sufixe compuse (G. Pascu, Sufixele româneşti, 
Bucureşti, 1916, p. 280). 

>! Este puţin probabil ca rom. măceş să provină din bg. meceski, scr. mecju „al ursului”, cu 
referire la predilecţia acestui animal pentru măceşe (cf. Academia de Ştiinţe a R.S.S. Moldoveneşti. 
Institutul de Limbă şi Literatură, Scurt dicționar etimologic al limbii moldoveneşti, Chişinău, 1978, 
p.273). 

2 Al. Borza, Dicționar etnobotanic cuprinzând denumirile populare româneşti şi în alte 
limbi ale plantelor din România, Bucureşti, Editura Academiei, 1968, p. 149. 

% Pentru origine şi unele similitudini, vezi Ecaterina lonaşcu, Sufixele -ar şi -aş la numele de 
agent, în SMFC, I, p. 77-88. 

Pentru bibliografia problemei, vezi I. I. Rusu, Etnogeneza românilor. Fondul autohton 
traco-dacic şi componenta latino-romanică, Bucureşti, Editura Ştiinţifică şi Enciclopedică, 1981, 
p. 348-349. Cât despre transferul metaforic de la denumirile unor noţiuni privitoare la detalii de relief 
la părţi anatomice ale corpului uman, acesta urmează calea inversă procedeului obişnuit al „metaforei 
antropomorfice”, mai puţin utilizat, dar întâlnit totuşi: cf. gropul palmei sau crovul palmei, buza de 


la deal (sau de la vale), respectiv „superioară” şi „inferioară” ş.a. 

25 Art. cit., passim. 

% Grupuri simbolice în fonetismul românesc, în SCL, X, 1959, p. 205-210, publicat şi în 
Recueil d’études romanes, Bucureşti, 1959, p. 73-78, unde se prezintă şi o bogată bibliografie 
generală pentru „simbolismul fonetic”. 

27 În cazul când apariţia acestor grupuri expresive este „întâmplătoare”, ele pot sau nu avea 
valoare expresivă; când aceasta este „provocată”, ele au totdeauna valoare expresivă (Laura Vasiliu, 
art. cit., p. 38). 

% Idem, ibidem, p. 38. 

% Cf. Elena Carabulea, art. cit., p. 118. 

3 Loc. cit.; „interfixul” este evident şi în mocleac, precum şi în moclic, pe care DLR le 
menţionează cu „etimologie necunoscută”. 

31 Op. cit., p. 278 ; vezi şi supranota 24. 

32 Cf. I. I. Russu, op. cit., p. 348-349. 

3 B, P. Hasdeu, op. cit., p. 283. 

34 În acelaşi context geografic cu alte oronime conservatoare ale unor radicali oronimici 
Piga, Gugu, Malu, Mumueţi (V. Ioniță, Nume topice din Banat, p. 201-202). 

55 Art. cit., p. 31-38. 

3* Op. cit., p. 280. H. Schuchardt, referindu-se la mamue (momâăie) îşi exprimă unele nedumeriri 
în privința etimologiilor formulate de Cihac. Important este că, invocând pe muomel „Wassergeist 
(= duh al apelor)”, precum şi pe gr. momos, îşi pune întrebarea dacă nu cumva rom. a momi nu a avut 
inițial sensuri legate de practicile magice (ibidem, p. 521); cf. şi a amăgi, apropiat ca formă de mag, 
a măguli, cu „etimologie necunoscută”. 

37 Supranota 10. 

38 Art. cit., p. 40. 

5 Cf. NALR-Banat, I, h. 86 (Amigdale): mominț (p. 16) „amigdale” şi momițe (p. 13, 23) 
„ganglioni”. 

4 În prezent, jocul respectiv se dansează de ansamblurile folclorice pentru spectaculozitatea 
sa coregrafică propriu-zisă; din investigațiile noastre, sumare, n-am putut stabili elemente de cer- 
emonial care să fi însoțit cândva jocul. 

+ O clasificare a jocurilor populare româneşti, plecând de la numele lor, precum şi explicarea 
etimologică; v. supra, 114 ş.u. 


159 


RELAŢIA SEMANTICĂ 
ÎNTRE MORĂ „FIINŢĂ SUPRANATURALĂ” 
ŞI MORĂ „RIDICĂTURĂ DE PĂMÂNT” 


Într-un articol anterior! foloseam sintagma radical primar expresiv (RPE) şi o 
motivam prin existenţa unor serii de radicali capabili să explice unele cuvinte pe care DA 
şi DLR le socotesc cu „etimologia necunoscută”. Gruparea cuvintelor care au ca ele- 
ment comun un RPE este, relativ, asemănătoare cu procedeul grupării cuvintelor pe 
câmpuri semantice, care „are o mare însemnătate pentru înţelegerea sensurilor, deci şi 
pentru etimologie”? , cu deosebirea că gruparea propusă de noi era susţinută în articolul 
amintit nu ca o grupare pur semantică, ci şi una formală, dar nu şi arbitrară. 

Articolul despre RPE MAC-/MAG-, MOC-/MOG-, MUC-/MUG-, MAM, 
MOM- şi MUM- a rămas deficitar prin faptul că nu a reuşit să stabilească o ierarhizare 
a sensurilor, prioritatea vechimii unora sau altora, în ultimă instanţă evoluţia cronologică 
a RPE, în drumul parcurs de la un sens la altul. În primul rând, este greu de spus dacă 
sensul „ridicătură de teren” (RT), considerat de noi, convenţional, sens de gradul I, 
constituie, într-adevăr, tema din care s-a dezvoltat sensul „fiinţă supranaturală” (FS), 
socotit sens de gradul II, căci ele se suprapun, aşa încât nu putem afirma cu toată 
certitudinea că sensul material (RT) este anterior celui ireal (FS), sau invers. 

Se cuvine însă ca înainte de a extinde tema tratată cu referire la RPE MAC-/ 
MAG-, MOC-/MOG- etc. la radicalul MOR-, pe care se bazează observaţiile articolului 
de faţă, să rezumăm pe scurt motivaţia relației dintre RT şi FS. 

Sediul unor fiinţe supranaturale este, de regulă, muntele, pădurea, codrul; apoi 
ridicăturile de teren, tumuli naturali sau artificiali, adăpostesc morminte, tezaure şi, inerent, 
diverse spirite (duhuri) etc., care le patronează. „Strigoii, moroii bântuie în preajma 
măgurilor. De Sângeorge, oamenii-strigoi îndrăgeau hore-aeriene, iar în Munţii Retezat 
strigoii şi moroii alcătuiesc conclavuri” (Vulcănescu 32). Existau şi alți munți (Godeanul 
şi Ceahlăul) care constituiau locuri consacrate demonismului (ibidem 316). 

Alte amănunte de natură semantică şi etimologică se găsesc în articolul amintit, 
aşa că, în continuare, vom aduce în discuţie un alt RPE şi anume pe MOR-, radical care 
ridică însă unele dificultăţi. 

Relaţia RT — FS concentrează, indiferent de radicalii primari expresivi, o varietate 
semantică, serii sinonimice. Pe de o parte, RT cuprinde diverse denumiri ale formelor de 
relief (deal, platou înalt, munte, ţinut muntos etc.), pe de alta, prin FS înţelegem: strigoi, 
moroi, stafii, duhuri ale pădurilor (Vâlve), duhuri ale munţilor, ale codrilor etc. 

DLR consemnează existența cuvântului moroi, -oaie (cf. slavonul mopa), iar pentru 
sensul „(Regional, în superstiții) Om despre care se crede că are puterea de a deochia 
copiii (cf. boroi)”. 

Înainte de a vedea care cuvinte sunt considerate de DLR ca fiind derivate din 
moroi, -oaie, precum şi ce cuvinte pot fi, ipotetic, derivate, după opinia noastră, dar 

menţionate de DLR cu „etimologia necunoscută”, revenim asupra câtorva chestiuni tratate 
în articolul despre RPE MAC-/MAG-, MOC-/MOG- etc. Am stabilit acolo familiile 
cuvintelor de bază, într-o ordine arbitrară: 

a) ridicătură de teren; b) ființă supranaturală; c) denumiri ale unor obiecte diverse: 
măciucă, semn de hotar etc.; d) nume date locuitorilor, de regulă păstori; e) caracteristici, 
de regulă depreciative, ale acestora şi, prin extensie, oamenilor în general; f) verbe 
provenite din cuvintele de bază sau derivate ale acestora; g) alte sensuri. 

În rezumat, moroi, -oaie posedă următoarele sensuri: „s.m. şi f. 1. (în superstiții) 
Stafie, strigoi [...] despre care se crede că ar proveni dintr-un copil mort nebotezat, 
ucis sau înmormântat de viu |...] sau dintr-un mort neputrezit [...] căruia nu i s-a făcut 
slujba religioasă [...]; duh rău care ar suge sângele şi laptele vitelor [...] sau care ar 
speria copiii |... ]; (regional) moromeț, mortăciune; 2. (Regional, în superstiții) Om 
despre care se crede că are puterea de a deochia copiii; 3. Fig. (Regional) Om înalt, 
gras, greoi [...], roşu la faţă [...]; om tăcut. morocănos (1) sau gata să facă rău cuiva 
[...]; omprefăcut[...]”. 

DLR consideră că sunt derivate din moroi, -oaie următoarele cuvinte: moroian 
„s.m. (Regional, mai ales la plural) Nume dat locuitorilor din preajma munţilor Bucegi, în 
general păstorilor ardeleni din această regiune”; apoi, moroienesc, -ească „adj. (Re- 
gional) Care aparține moroienilor, caracteristic moroienilor”; moroiman, -ă „adj. (Re- 
gional, despre oameni) Prost”, deformare a lui moroian, cu sens depreciativ. Fără să se 
spună cum s-a format din moroi este menţionat şi moromeţ, -eaţă „subst. (Regional) 1. 
s.m. şi f. Stafie, moroi, 2. s.m. (în forma moromete) Epitet dat unui om leneş”. Varianta 
bănăţeană moron, -oane (muron, -oane) nu este menţionată, măcar că printre 
exemplificări, forma cu -on apare într-un citat provenit din informaţiile date de Liuba şi 
Iana: „Zidindu-se în fundamentul unei case umbra unui individ, acela negreşit într-un an 
va muri şi să va face stafie sau muroniu”; „O murit şi s-o făcut muronu” (ALR I 1 399/ 
5), iar moroniţă (muroniţă) este menţionat ca titlu separat, cuvânt sinonim cu moroaie: 
„s.f. (Ban. şi sud-vestul Transilv.) Moroaie”. 

Orientându-ne după informaţiile din DLR, în limba română nu există un cuvânt- 
temă moră, din care să fi derivat, în interiorul limbii române, moroi, respectiv moron 
(muron). O asemenea aserţiune nu corespunde realităţii, căci ea este contrazisă de 
toponimie. Un teritoriu întins, aflat la vest de Reşiţa, se numeşte Moroasa, denumire 
care s-a extins şi asupra unui cartier actual, aflat în vecinătatea sa. Acest nume topic nu 
este altceva decât un derivat cu ajutorul sufixului -os, -oasa dintr-o temă moră, cuvânt 
românesc, căci altfel nu ar fi fost posibilă derivarea, şi care să fi însemnat „loc bântuit de 
moră (= moroi, strigoi, stafii)”. Motivația acestui nume de loc am expus-o în altă parte 
(Ioniță 82). Existenţa unui adjectiv românesc moros, -oasă este probată şi de numele 
topic din hotarul satului Lescoviţa: Cracul Moros (NALR - Banat. Supliment 29). 

Dată fiind influenţa graiurilor sârbocroate asupra graiurilor bănăţene, este foarte 
probabil ca românii bănăţeni să fi împrumutat scr. mora „coşmar” şi să-i fi diversificat 
sensul, în aşa fel ca moră să fi devenit sinonim cu strigă. „3. (Popular; în superstiții) 

Strigoaie” (DLR, s.v.), din care a provenit strigoi, derivat cu suf. -oi, aidoma ca moroi 
din moră. 

Cât priveşte originea lui moroi (slavonul mopa) aceasta nu este unanim împărtăşită, 
căci după ce Ciorănescu rezumă diversele opinii, citându-i pe Cihac, Pascu, Bogrea, 
acesta conchide că „nos parece menos convincente” (538). În dialectul aromân, cuvântul 
este considerat feminin, cu plural necunoscut, cu menţiunea că înseamnă „coşmar”; cf. 
pumoră: gr. anouopqa, alb. more, bg. more, cu acelaşi sens (Papahagi 821). 

Aşadar, pentru limba română nu se admite o altă origine decât cea slavă şi nici nu 
se semnalează vreun sens care să conducă spre cel de al doilea termen al relaţiei, RT. 
Singurul care se îndoieşte de originea sa slavă este Al. Ciorănescu. 

În privinţa existenţei şi a sensurilor cuvântului în limbile slave, opiniile celor care s- 
au ocupat de cuvânt sunt unanime atât în privinţa originii, cât şi a sensurilor: cf. mór G. 
-a „Pest, Seuche”; ucr. mir G. móru, Wruss. abg. mort uoruóc; (Supr.) bulg. mort 
‘Pest’ (Mladenov 304); scr. môr ‘Sterben’, sloven. mór G. móra, ceh. mor, polon. 
mór G. móru, osorb. mór G. mora. Urverw. lit. mãras, pl. marat ‘Pest’; aind. maras 
m. “Tod, Pestilenz”, marakas ‘Seuche’ (aber nicht lat. morbus ‘Krankheit’ ), weiter zu 
mepemü s. Berneker EW, 2, 80, Trautmann BSI. 186, Meillet-Ernout 735, M.-Endz. 2, 
635 (apud Vasmer 2, 156). 

În privința personajului supranatural din mitologia rusă xexemopa ‘Gespenst, das 
nachts spirit, Hausgeist” se precizează: „Der erste Teil ist unklar, viell. zu kúka „Schopf, 
Zompf’ oder zu kukatı (S. Berneker EW, 1, 676). evtl. lit. kaukas ‘Kobold’. Der 
zweite Teil zu ukr. móra “Alp, Trut” [...] (ibidem 556) . Nu există alte opinii diferite 
fată de cele menționate de M. Vasmer nici în alte surse (Berneker EW, 1, 76-77; Brukner 
635; Pokorny 735-737). 

În limba irlandeză se menţionează numele propriu Morrigain „f. sort de demon 
femelle, puissance malfaisante” şi se semnalează confuzia ce se face între forma mórrigan 
şi mor ‘grand’, „et aussi morrigu par passage à la flexion à nasale. Morrigain comme 
nome propre faissait partie d'une trinité avec Bodh et Macha” (Vendryes 64-65). În 
continuare, Vendryes arată că valorile semantice în limbile slave sunt “sorci&re” ; crede 
că termenul se întâlneşte, de asemenea, în compunerea denumirii unor personaje 
mitologice ale galilor şi conchide: „il s’agit donc d'un terme de caractère religieux, commun 
aux Celtes et Germains et s'etendent aux Slaves” (65). 

Aşadar, din cele de mai sus reiese existenţa unui RPE care stă la baza unor teme 
ancestrale (pre-indoeuropene) cu sensurile „spirit al răului”, „vrăjitoare”, „vârcolac” 
etc. Dar nici o mărturie nu conduce spre sensul RT. 

Dacă termenul pereche (RT) nu este atestat în nici una din limbile slave, îl întâlnim, 
în schimb, în spaţiul 1diomurilor apusene ale Europei, mai ales în toponimie. Numele 
topic Moras, atestat la anul 1009 în regiunea Drôme, provine dintr-un radical preceltic 
„mor- „moviliţă, muşuroi”. La fel se crede şi despre Morestel, aflat în cantonul Isere, ca 
provenind din -mor- „butte”, iar originea lui Mormoiron, atestat la anul 1204, în forma 
Mormorone, se află, probabil, tot într-un radical preceltic, reduplicat, mor- „piatră, 

muşuroi” (Dauzat-Rostaing 48 1-484).* 

Am mai adăuga ca nume comune (apelative), sp. moron „Kleiner Hugel”, provenit 
din lat. maurus „Mohr” (REW 5673a), apoi diverse denumiri comune în idiomurile 
apusene de origine latină, cum ar fi piazz. murra „Felsstiick”, probabil şi basc. muru 
„Haufen”, „Hiigel” (REW 5762). Demnă de reţinut este şi analogia paralelismului 
românesc moacă „măciucă”, dar şi „movilă; ridicătură de teren”, deci cu sensul RT şi cu 
sp. act. moro „„măciucă”, dar şi „movilă”. 

În lingvistica românească, problema celtică şi, mai ales, chestiunea urmelor 
probabile lăsate de aceştia în limba română, respectiv (şi) în toponimie, „a fost 
compromisă” de At. Marienescu: . Mai nimerit ar fi să spunem că nu acesta a compromis 
influenţa celtică asupra limbii române, ci unii din urmaşii săi care au manifestat in cor- 
pore respingerea opiniilor sale. Adevărul este că „celtica dunăreană este încă o lume 
necunoscută” (Hubert 306). 

Mai există o chestiune la fel de delicată şi care ar trebui revăzută. Lingvistica 
românească, din dorinţa de a descuraja unele exagerări într-adevăr compromițătoare, 
ridicole chiar“, a manifestat, în general, o prea exagerată prudenţă în a se pronunța 
despre originea străveche a unor oronime sau hidronime, mai ales când acestea din 
urmă aveau o lungime a cursului lor mică, prudenţă ce n-au dovedit-o unii cercetători 
străini şi n-au aplicat criteriul mărimii în analiza vechimii unor obiective topice”. 

S-a acreditat ideea că mare „adj. (pl. mari) Care întrece măsura obişnuită ca 
înălțime şi întindere” ar fi de origine celtică. I. I. Russu, după ce analizează diversele 
păreri contradictorii, de la o sursă la alta, conchide că „Singura înrudire reală este cea cu 
cuvintele celtice, semnalată de Meyer-L. şi Sköld, dar nu ca împrumut din celtică; însuşi 
Sköld admite că mare poate veni şi din altă limbă [...], care nefiind cunoscută nu e de 
luat în considerare |... ]; recomandare justă, de aplicat în limbile mai bine cunoscute din 
alte zone ale Europei, - dar la noi nu se poate adopta integral, căci în istoria limbii 
române suntem obligaţi să operăm cu asemenea „hipothetische Sprache”, deoarece 
utilizând numai elemente de limbă cunoscute s-au ticluit etimologii populare de tipul lui 
mas, marem > rom. mare...” (Russu 345). În acelaşi loc, I.I. Russu arată că această 
„ipotetică limbă”, admisă şi de Decev, e cea care a mijlocit trecerea lui mare în româneşte 
din limba comună indo-europeană; cf. forma primară a rădăcinii *me-, mo-. E adevărat, 
scrie Decev, „că în mare este echivocă originea lui r ce poate veni dinr sau /, încât este 
posibilă răd. i-e. “mal „puternic, mare”. Deşi ambele rădăcini i.-e. sunt admisibile fonetic 
şi semantic, se pare că e de preferat prima, *mer-r-, *mo-r... ” (apud Russu 345). 

Mai concludent în ceea ce ne priveşte pe noi, adică RPE MOR-, este cuvântul 
morman, considerat autohton, „cuvânt popular care s-a bucurat de puţină atenţie din 
partea etimologiştilor” (Russu 359). Regional, înseamnă şi „mică ridicătură de teren în 
câmpie”, deci un fel de gorgan, cuvânt din care a şi fost derivat prin contaminare 
(Scriban). I. I. Russu explică cuvântul din i.-e. *mer-/mor-, prin traco-dacică. Tocmai 
sufixul -an dă ideea de „mare cantitate, grămadă (de bucăţi)”, dar el indică un radical de 
dată recentă (cf. cârlan)”. În continuare dă exemplul isl. mor „grămadă”, norv. dial. 

myrja, sued. mârja (360). 

Evident, sunt prea multe argumentele care pledează pentru moră de origine slavă, 
cu sensul FS, dar ne putem pune cu îndreptăţire întrebarea dacă nu cumva, date fiind 
„extremităţile conservatoare”, pe de o parte graiurile iberice cu moro „movilă”, iar pe 
de altă parte cele dacoromâne, cu moră cu sens atestat (indirect) doar în cel de al 
doilea termen al perechii (FS), a existat şi în spaţiul dacoromânei un moră cu sensul RT. 
Chiar înainte de romanizare, fie de origine traco-dacică, fie celtică. 

Indiferent de sensul lui moră (RT sau FS), cuvântul este frecvent în onomastică 
(atroponimie şi toponimie), sub formă frustă: Mora, Moru, antroponime (DO 326), sau 
sub forma unor derivați: Moran, Morut etc., antroponime, sau Morău, toponim (ibi- 
dem). 

Interesant este şi oronimul Zamora (de lângă Buşteni), menţionat şi ca antroponim 
(Tg.-Jiu), pe care N. A. Constantinescu le socoteşte simple coincidenţe cu toponirnul 
spaniol Zamora şi vrăjitorul Zamori, menţionat de Cronograful lui Cigala din 1637 
(DO 413). 

În spaţiul românesc, Zamora este un toponim tipic slav, alcătuit din prezenţa 
slavă za şi un cuvânt-temă mora (cf. Zagoru, Zamostea, Zapodie, Zănoaga ş. a.), 
toate analizabile, căci slv. za înseamnă „dincolo (de)”, „peste”, urmat de un toponim sau 
un entopic). În cazul oronimului Zamora, este foarte probabil că a existat un nume topic 
cu referire la o formă de teren ridicată, înaltă, denumit * Mora, denumire provenită din 
amintitul termen slav mora „spirit (duh) al răului”. Ne găsim însă din nou în faţa cercului 
vicios; ce a existat mai întâi: sensul RT sau FS? În cazul originii slave, plauzibilă este 
întâietatea sensului FS. Ne punem însă întrebarea dacă nu cumva Mora exista la venirea 
slavilor, toponimul având în acest caz o origine autohtonă, caz în care plauzibilă este 
prioritatea sensului RT. 

Suprapunerea celor două sensuri este asemănătoare şi în cazul oronimului Alpi, la 
baza căruia stă radicalul alpo, care figurează, alături de mag, mal, pik ş. a., toate 
socotite rădăcini de origine pre-indoeuropeană şi referitoare la forme de relief. Nu este 
un fapt întâmplător că germ. Alpe înseamnă „coşmar”, aidoma cu sly. mora. 


Kk k 


Am lăsat pentru a fi discutate separat numele topice românești binecunoscute 
Moreni şi Moroieni. Dacă Moroieni este considerat, alături de Valea Moroianului, că 
provine din moroian „supranumele românilor ardeleni de prin părțile Braşovului” (Iordan 
297), numele de sate Moreni, unele existente, altele dispărute sau contopite cu localități 
învecinate, provin dintr-o temă antroponimică, după opinia lui N. A. Constantinescu, 
care exclude tema substantivului comun moară, cu pl. mori, căci „sunt 6 sate cu acest 
nume, fără iaz de moară” (DO 326). Fie că tema este antroponimul Mora sau Moru, 
sau un prezumtiv apelativ comun entopic moră, elementul derivativ este sufixul -ean cu 
pl. -eni. Sufixul -ean indică, în primul rând, apartenenţa locală, fiind deci vorba de un 
derivat de la un nume de loc; cf. A/beanu < Alba, Budeanu < Buda etc, (DO LVII). 

Sinonimia dintre -eşti şi -eni este, relativ, recentă. „De obicei, numele satului se formează 
de la al cneazului (sau al boierului) cu ajutorul sufixului -ești şi -eni, -(i)ani, plurale ale lui 
-escu, respectiv -eanu, a căror funcțiune constă în indicarea originii persoanelor” (lordan 
157). La aceeaşi pagină (în nota 2), se face precizarea: „Numai primul (-eşti, n.n. V.I.) 
are, de la început şi până în momentul de faţă, această valoare. Celălalt a căpătat-o cu 
vremea, căci sensul lui a fost odată exclusiv local şi continuă să fie, de obicei, astfel chiar 
astăzi”. De aceeaşi părere - continuă Iorgu Iordan - era şi Hasdeu, „după care suf. -ian 
indică originea locală, nu personală a unui individ” (159). 

În privinţa distribuţiei satelor denumite Moreni, aceasta se găseşte la sud de Carpaţi 
(Dâmboviţa, Dolj) sau la est de arcul carpatic (Bacău, Neamţ, Vaslui şi laşi), după cum 
reiese din IND. Rămâne o problemă deschisă cercetarea originii fiecărei localități, 
confirmarea sau infirmarea ipotezei că locuitorii primi ai acestora au venit (sau nu) de 
peste Carpaţi, din ţinuturile muntoase, dacă au fost (sau nu) păstori, aidoma mocanilor, 
ungurenilor, ţuţuienilor etc., care au întemeiat sate în Muntenia sau Moldova. 

Dacă Morău (Cluj) poate fi de origine antroponimică, Moreni provine foarte 
probabil dintr-un nume comun, morean, locuitor dintr-un ţinut *Mora, aflat în vecinătatea 
Braşovului, a Zamorei, a Bucegilor, de unde provin atâţia oieri întemeietori de sate 
dincolo de Carpaţi. O observaţie a lui Iorgu Iordan ne face să îndrăznim o asemenea 
ipoteză. El admite că putem lua în discuţie „nume topice virtuale, cuvinte în măsură de a 
numi aspecte ale solului, aşezări umane” (404, nota 1). 

Pentru valoarea locală a suf. -eni din alcătuirea oiconimelor Moreni pledează şi 
următorul nume topic: Morenţ. Documentul cu nr. 22, emis la 11 iunie 1585, în limba 
maghiară!” , menționează aşezarea umană Morenz (în versiunea maghiară). Acesta exista, 
de fapt, mai devreme: cf. Morenz, (a. 1549), apoi, peste zece ani, forma se menţine 
(Morenczy); peste alți 25 de ani, aflăm că localitatea se mai numea „Fels6-Muthnok 
alio nomine Morencz”. În anul 1599, localitatea este menţionată cu o formă slavă 
(Morova), dar numele iniţial s-a păstrat, căci în hotarul satului Sacu (judeţul Caraş- 
Severin) se află numele de loc Morenț (DIT II 372), care la origine este un plural 
(Morenţi), cu -i asurzit, aşa cum este cazul şi numelui de localitate (în acelaşi judeţ) 
Zorlenţ(i). Sufixul -eanţ, cu pl. -enţi este echivalent cu -ean, -eni; cf. domănenți < 
Doman, gătăienţi < Gătaia ş. a. 

În seriile de radicali primari expresivi discutaţi în articolul amintit (supra, 149)am 
evidenţiat sensurile secundare ale unor cuvinte derivate din teme primare. Aceeaşi situație 
se întâlneşte şi în cazul RPE MOR-. Majoritatea acestor cuvinte au rămas neexplicate 
din punct de vedere etimologic. În cele ce urmează, ne vom opri asupra lor, sprijinindu- 
ne pe argumente logice şi comparându-le cu derivate provenite din alți RPE. 

Morăi „vb. IV. Intranz. (Prin Bucov.; despre oameni) A fi rău, a se purta 
neomenos”, derivat, probabil, din moră; cf. moro, verb din al cărui sens reținem: „... a 
apărea înaintea oamenilor, speriindu-i, umplându-i de groază”, derivat din moro? (DLR); 

din moroi derivă şi morăială „s.f. (Prin Mold.) Bătaie dată cuiva cu învârteală de păr, 
(Regional) morăneală. Com. din fostul judeţ Neamţ”; Morăiaţă „(Regional) Leucoree”, 
cuvânt bazat pe vreo superstiție şi legat evident de termenul botanic morea „s.f. (Bot; 
regional) Zârnă (Solanum nigrum), dar şi ca denumire populară a unei alte specii: cf. 
Solanum dulcamara” (DEB 161). Aceasta este folosită în tratamentul epilepsiei. Alte 
denumiri: /osnicioară-de-ceas-rău, umbra-nopții, bolânzele etc, Denumirile sugerează 
rolul acestor plante în tratarea bolilor sau a tulburărilor cauzate de duhuri (forțe) malefice. 

Aşa cum din RPE MOM- provine numele unui dans popular, cu origine obscură, 
respectiv momirul, avem şi în cazul RPE MOR- un dans popular denumit moreca, a 
cărui etimologie nu se cunoaşte. 

Un alt cuvânt obscur, în privinţa originii sale, este morghină „s.f. (Regional) Om 
rău”, apoi morhoanghină „s.f. (Regional) Om prost”. A morânci ” v. IV. Tranz. şi 
intranz. (Prin Oltenia şi Munt.) A lucra ceva cu greutate...”; Tranz. A bate tare (pe 
cineva), lovindu-l cu pumnii, cu picioarele”! , apoi „(în imprecaţii) Morânci-te-ar dracii”. 
Morânglav este un compus greu de exprimat în privinţa elementelor sale componente, 
dintre ale cărui sensuri reținem: „adj. 1. (Regional) Lipsit de vigoare; slăbănog”; 2. 
„(Prin Munt.) Tăcut, morăcănos”; morânglăveasca „s.f. art. (Regional) Numele unei 
hore”, derivat evident din morânglav. Mormondol este singurul cuvânt referitor la 
termenul pereche, RT: cf. „s.n. (Regional) Pisc, vârf ”?. Numele unui alt joc popular, 
morodincă, este puţin probabil să aibă vreo legătură cu horodincă, după cum indică 
DLR. Morhai „s.m. (Regional) Om morocănos” stă, de asemenea, sub semnul obscurității 
originii sale. Morohăi” „interj. (Prin Transilv.) Vorbă obişnuită la strigări din deal” este 
înrudit, probabil, cu discutatul a/imori, legat de acelaşi obicei (v. DA). De acelaşi obicei 
(„strigatul peste sat”) este legat şi moroleucă „s.f. (Regional) Torţă făcută dintr-un băț 
înfăşurat cu paie pe care îl aprind flăcăii pe dealurile din preajma satului, în seara de 
lăsata-secului”. 

În concluzie, este foarte probabil ca peste un autohton moră RT să se fi suprapus 
cuvântul de origine slavă moră FS; oricum legătura dintre aceşti doi termeni este evidentă. 

Originea pre-indoeuropeană a lui moră, păstrată la noi prin limba vorbită de 
populaţia autohtonă din Dada, sau intrată prin influenţă slavă ulterioară, trebuie corelată 
cu existenţa radicalilor preceltici, precum şi cu existenţa unor cuvinte apropiate semantic 
din idiomurile apusene ale Europei. 

Similitudinea dintre seria derivativă bogată, dar şi obscură în privinţa originii a 
radicalilor primari expresivi MAC-/MAG-, MOC-/MOG- etc. şi cea derivată din MOR- 
dovedeşte şi aceasta existența unui RPE MOR- care, odinioară, a avut ambele sensuri: 
RT şi FS. 

Etimologia toponimului Moreni rămâne o problemă deschisă, căci datele de care 
dispunem nu ne permit avansarea unor soluţii sigure. 

PROVERBELE: CUVINTE ŞI INTERPRETĂRI 


Alături de ghicitori (cimilituri) şi descântece, proverbele (zicătorile) conţin, cel 
mai adesea, cuvinte vechi, multe dintre ele ieşite din uz, păstrate doar în graiuri şi pe arii 
restrânse, dacă nu chiar, de multe ori, uitate până şi de vorbitorii graiurilor, care odinioară 
le cunoşteau sensurile. Cuvintele din categoria celor amintite pot produce confuzii şi din 
această cauză unele proverbe ne apar ca nişte paradoxuri sau simple jocuri de cuvinte. 
Cum am putea interpreta, de pildă, un proverb ca acesta: „Bărbatul să aducă cu 
sacul, muierea să scoată cu acul, tot se isprăveşte ” (Pann, II, 40/214)! sau ,„ Boala 
vine cu carul şi iese cu acu!” (Baronzi, O., 50/239)? Antinomia sac — ac sau car — 
ac, înțelegând în ambele cazuri prin ac „mic instrument care serveşte la cusut”, este 
absurdă, aşa încât ac trebuie să aibă un alt înţeles care să facă posibilă o legătură logică 
între membrii-cheie din cele două perechi: sac — ac şi car-— ac. 

Colecţia de proverbe la care am apelat (Hinţescu, P.) cuprinde peste 4500 de 

proverbe extrase din culegeri, în marea lor majoritate folosite ca surse bibliografice de 
dicționarul tezaur al limbii române (DA şi DLR). Ea vine în sprijinul cititorului cu un 
Glosar (p. 227-231), menit să explice unele cuvinte, precum şi cu un Indice tematic 
(p. 232-243) întocmit în intenţia de a grupa cele peste 4500 de proverbe pe teme: 
Adevăr, Curaj, Dreptate etc. 

Dar chiar dacă în mare parte astfel de cuvinte au fost glosate în DA şi DLR, este 
nevoie (Şi am spune chiar anevoie) de a căuta şi a afla printre diverse sensuri, locuţiuni şi 
expresii care dintre acestea fac posibilă interpretarea corectă a proverbului în cauză. De 
multe ori, în calea acestui demers se pun cuvintele, obscure din punct de vedere seman- 
tic, de care aminteam. 

Întrucât DA şi DLR nu sunt uşor accesibile, am socotit de cuviinţă să ne oprim 
asupra acelor cuvinte inexistente în cele mai la îndemână lucrări lexicografice: DM şi 
DEX. Cum spuneam, câteva nu sunt glosate nici în DA şi DLR. 

Ne-am propus, de asemenea, nu numai să clarificăm sensurile cuvintelor, ci şi să 
interpretăm „mesajul” proverbului, mai ales când am constatat că încadrarea acestora în 
indicele tematic întocmit de autorul culegerii de care ne-am folosit (Hinţescu, P.) nu este 
totdeauna corectă, aşa cum este cazul celor mai multe grupate sub titlul Înţelepciune 
sau sub acela de Sfat, pentru că proverbele sunt ele însele „sfaturi înțelepte”. Am acceptat 
etimologiile propuse de DA şi DLR, în afara unor cazuri, puţine, când ne-am permis nici 
corecții, dar mai ales clarificări, dat fiind faptul că DLR trimite doar la etimon, fără alte 
explicații. 

Modul de organizare a materialului lexical prezentat în continuare este următorul: 
cuvântul, categoria gramaticală căreia îi aparţine, proverbul (sau proverbele) în care a 
fost întâlnit cu indicarea sursei, conform siglelor stabilite (supranota 1). Am recurs la 
tălmăcirea proverbului într-o modalitate mai amplă decât o simplă încadrare a lui într-un 
concept sau temă, operațiune necesară, de cele mai multe ori, explicării sensului cuvântului. 
În sfârşit, precizăm că materialul lexical a fost ordonat alfabetic. 

ac s.n. (pl., probabil, acuri): „Bărbatul să adune cu sacul, muierea să scoată 
cu acul, tot se isprăveşte ” (Pann, II, 40/214); „Boala vine cu carul şi iese cu acul” 
(Baronzi, O., 50/239). În primul proverb, este evidentă punerea faţă în faţă a ideii de 
agoniseală cu aceea de risipă,; ceea ce adună bărbatul cu sacul, adică „mult; din belşug”, 
risipeşte femeia. În cel de al doilea proverb, semnificaţia acestuia este că „boala vine 
uşor, dar şi cu suferință multă, şi se lecuieşte anevoie, încetul cu încetul”. Evident că ac, 
în accepțiunea lui semantică cunoscută, încurcă lucrurile; în cazul de faţă ac este o variantă 
a lui acov, menţionat de DA şi în forma acău, care, „în Banat, în părțile ungurene şi în 
Mehedinţi”, reprezintă „o măsură de capacitate mai mare decât vadra”; „cu o capaci- 
tate de 40 de oca”, cuvânt provenit din scr. acov (DA, s.v.). 

abanos adv.: „Şade tot abanos, țeapăn şi vârtos” (Pann, I, 95/2647). 
Orientându-ne după celelalte două adverbe (feapăn şi vârtos), este explicabil de ce 
considerăm pe abanos ca fiind adverb; apoi, am avut în vedere caracteristica arborelui 
exotic: „cu lemn negru, greu şi tare”, aşa încât sensul lui abanos este acela de „băţos” 

sau chiar „tare”, preluându-se una din caracteristicile abanosului. Înţelesul proverbului 
depinde de accepţiunile semantice acordate lui vârtos (= puternic) şi lui abanos (= 
tare), caz în care încadrarea proverbului în tema Voinicie este corectă (Hinţescu, P., 
243), dar ar putea avea şi o nuanţă peiorativă, fiind vorba de cineva „fălos; fudul”. 

birui vb. reflex.: ,„ Cine se biruieşte / De orişice pofteşte / Dobitoc se numeşte ” 
(Pann, II, 113; Munteanu, 158/241). Proverbul trebuie interpretat în sensul: „cine se 
lasă înrobit (nu se poate abţine) de (de la) toate tentaţiile este demn de calificativul 
dobitoc”. Probabil că I. C. Hinţescu a avut în vedere acest din urmă atribut, motiv 
pentru care a glosat proverbul la tema Prostie, ceea ce nu e tocmai potrivit, fiind vorba 
de cel stăpânit de pofte, căci a se birui înseamnă „a se lăsa biruit (stăpânit)”. 

bumbăcar s.m.: ,, Bumbăcarul nu se uită cu ochi buni la câinele alb” (Pann, 
II, 64/257), glosat la Înţelepciune (Hinţescu, P., 238), subsumare derutantă şi 
neconcludentă. Dacă ar fi fost vorba ca bumbăcarul să se uite „cu îngăduință sau cu 
dispreţ”, având în vedere că bumbăcar înseamnă „lucrător care se ocupă cu scărmănatul 
şi torsul bumbacului”, încadrarea proverbului la tema înţelepciune ar fi avut un oarecare 
temei, dar acesta „nu se uită cu ochi buni”, ceea ce denotă că proverbul semnifică 
altceva. „Cheia” se află, bănuiesc, în metafora „câine alb”, care exprimă un exponent 
concret: fabricantul de alte pânzeturi (albe), de altă natură, la care bumbăcarul nu se 
poate uita cu ochi buni. 

căpistere s.f.: „„Aşteaptă întâi să vedem alb în căpistere ” (Pann, II, 236/157); 
„Până să văd alb în căpistere, mi-a ieşit părul prin căciulă” (Pann, I, 149/2330). 
Căpistere are sensul de „albie, covată mică în care se cerne făina sau mălaiul şi în care 
se frământ aluatul” (Hinţescu, P, 227). Cuvântul alb îşi dezvăluie, în acest fel, sensul: 
„făină”. Primul proverb este încadrat la tema Înțelepciune, iar al doilea la Răbdare. 
„Albul din căpistere reprezintă rezultatul unui efort îndelungat, însoțit de răbdare. Proverbul 
vizează, însă, şi neputinţa (pentru moment), apoi nevoia unor probe concludente, a unei 
motivaţi mai ales în primul proverb. 

cerbicos, -oasă adj.: „Omul cerbicos / Ca mărul veninos ” (Pann, I, 70/2118) 
Cerbicos, -oasă „orgolios, dârz” provine din cerbicie „încăpățânare, tenacitate” (DA, 
s.v. cerbice). Comparaţia este clară, dar credem că trebuie să avem în vedere sensurile 
peiorative ale lui cerbicos („orgolios; încăpățânat”). 

chioştec s.m. şi n.: „ Când te uiţi la el şi trece / Parcă este în chioştece ” (Pann, 
100/643). DA consemnează numai varianta chiostec, cu diverse sensuri, dintre care, 
aici trebuie avut în vedere sensul arhaic: „şiret la gulerul mantalei, cu care aceasta se 
încheia, când se lua numai pe umeri...”, exemplificat cu: „Boierii [...] merg înaintea 
Domnului (...) cu contăşile pe umere, numai în chiostece” (DA). În primul rând, trebuie 
să observăm că chiostec este rezultatul procedeului metonimic, propriu-zis al unei 
sinecdoce (parte pentru întreg). Proverbul exprimă „aroganţa”, „fudulia” însoţită de 
„prostie”, „lăudăroşenia”, teme la care nu am găsit încadrat proverbul în culegerea lui 
I.C. Hinţescu. 

chirie s.f.: „Chiria aşteaptă pe chirigiu şi drumul pe călător ” (Pann, I, 248/ 


170 


405). Aici, chirie nu are înţelesul curent de astăzi, adică „sumă plătită pentru un lucru 
oarecare folosit temporar”, ci pe acela de „marfă (transportată)”, „pentru care se plăteşte 
o anumită sumă” chirigiului (= cărăuşului), fiind vorba şi de această dată de un transfer 
semantic metonimic. 

cimil s.m.: ,„ Cimil cu cimil se adună” (Pann, II, 78/3578). DA glosează pe 
cimil interj. ca „formulă inițială a ghicitorilor”, cu diverse variante formale, precum şi pe 
cimili vb. „a dezlega sau a tâlcui o ghicitoare”. În cazul proverbului de faţă, cimil este 
substantivizat. De la împrejurarea concreta că o cimilitură atrage după sine o alta, proverbul 
s-a generalizat la „Cine se aseamănă se adună”. 

cârlig s.n.: „Tovarăş numai la câştig, la pagubă pune cârlig” (Pann, I, 104/ 
2785), proverb în care trebuie să avem în vedere locuţiunea verbală a pune cârlig „a 
încurca treaba, a pune bețe în roate” . 

clince s.f.: „A nu juca nici minge, nici clince ” (Baronzi, O., 43/3280). Clince 
este o variantă a lui glință (glince), „popic cu care se joacă tinerii în lipsă de cotcă” (= 
minge), un termen de origine sârbocroată: klinca (DA), proverb echivalent cu „Nici în 
car, nici în căruță”, glosat tematic la Lene (Hinţescu, P., 238), deşi proverbul exprimă 
mai degrabă „nehotărârea”, „şovăiala”. 

codru s.m.: „Câinele nu fuge de codru” (Ispirescu, 175/584); „Câinele nu 
fuge de codru, ci de ciomag ” (Pann, II, 167/3633). Aceste două proverbe sunt mai 
puţin transparente în privinţa sensului lui codru, implicit, a semnificației proverbelor. 
Ambele aspecte devin mai clare în: „Cui îi este foame, codri visează” (Pann, I, 140/ 
729) şi „Flămândul codri visează şi vrabia mei” (Pann, I, 158/1210); codru are, în 
toate cele patru cazuri, sensul de „bucată (mai mare) de pâine, mămăliga, slănină etc.” 
(DA). În primele două proverbe, antinomia (exprimată clar în cel de al doilea), codru — 
ciomag, are semnificaţia binelui şi răului: „nimeni nu fuge de bine; îşi ia lumea în cap 
numai din cauza răului”. În celelalte două, codrul (de pâine, mămăligă) şi meiul semnifică 
idealul (aspiraţia) minim(ă) exprimată, specifice pentru fiecare în parte. 

curătură s.f.: „ Găina curătură visează şi vrabia mei” (Pann, 1,132/1248) cu 
tâlc asemănător cu cel al proverbelor anterioare, cu termenul cheie: codru. Se impune 
însă explicarea cuvântului curătură, mai puţin cunoscut, adică acela de „ceea ce rămâne 
în ciur după ce se cerne grâul” (DA, s.v. curătură, sensul 6). 

cută s.f.: „Dintr-o ridiche patru feluri de mâncare se face: rasă şi nerasă, 
cute şi felii” (Pann, II, 133/1009). Printre alte sensuri ale lui cută este menționat şi cel 
cu întrebuințare rară: „felie (de pepene) tăiată în lungime, creastă (de ridiche)” (DA). 
Glosarea tematică a proverbului la înţelepciune este superfluă. Mai degrabă este vorba 
de „chibzuinţă”, de spiritul de „economie”, dacă nu şi o aluzie ironică la starea omului 
sărac: „cele patru feluri” sunt, de fapt, două perechi: o antonimie (rasă — nerasă) şi o 
sinonimie (cută — felie), în fond, oricare fel ar fi, rămâne ridichea, simbol al sărăciei. 

dare s.f.: „Darea trece marea” (Pann, II, 23/858). Infinitivul lung al verbului a 
da, devenit substantiv, cu sensul general „acţiunea de a da”, înseamnă „impozit, bir”, 
deşi aici se pare că are sensul de „plocon, mită”, neglosat în dicționare. Semnificația 

proverbului este evidentă. 

dator, -oare adj.: „ Cine bea în cinste şi datorție) se îmbată de două ori” 
(Pann, I, 113/432) şi, Cine cumpără în dator / Plăteşte de două ori” (Pann, I, 207/ 
449). DA consemnează locuţiunea adverbială în dator „pe datorie; pe credit; pe cinste”. 
Proverbul nu este glosat de I. C. Hinţescu, deşi tâlcul celor două proverbe este clar, cu 
observaţia că în primul ideea este exprimată mai subtil, căci „se îmbată de două ori” are 
semnificația „plăteşte (datoria) dublu”. 

filarghirie s.f.: „Omul la tinereţe trebuie să se ferească de desfrânare, la 
bărbăţie | maturitate, n.a.] de trândăvie şi la bătrâneţe de filarghirie” (Pann, IL, 263/ 
4178). Filarghirie este un arhaism, sinonim cu arghirofilie, cu sensul de „iubire de 
arginți” (DA). 

foi s.f. pl.: „Unde sunt oi, acolo-s şi foi” (Pann, I, 236/2911). Nu poate fi 
vorba de foaie, cu pl. foi, referitor la denumirea bancnotelor, foaie cu acest sens Fiind 
un cuvânt modern, argotic, ci de cu totul altceva. Dar nici de foaie (de zestre), cum 
credeam şi dădusem explicaţia în articolul apărut în LL, ci de pl. lui foaie „burduf ”’; cf. 
stâna foilor „odaia din stână unde ţine baciul tot ce lucrează, adecă tot felul de 
brânzeturi”, după cum ne-a atras atenţia prof. lon Popescu-Sireteanu. Proverbul redă 
importanţa pe care o aveau oile, ca însemn (atribut) al bunăstării. 

frigură s.f.: „Silita căsatorie a [sic!] frigură de Livie” (Ispirescu, 178/4371). 
Frigură este un singular refăcut după pluralul figuri „malarie”. În satele din jurul Reşitei 
am auzit expresia „,Mânce-l Frigura ” sau locuţiuni adverbiale: la frigura, pe frigura, 
cu sensul „la naiba; pe naiba”. În imprecaţia amintită, am notat Frigură cu majusculă, 
căci ea reprezintă numele unui personaj malefic, identificat aproximativ cu Diavolul. 
Frigură de Livie înseamnă „friguri galbene; malarie tropicală; Livie, denumire veche a 
Libiei” (Hinţescu, P., 230). DA (s.v. livie) exemplifică termenul cu acelaşi proverb, 
preluat însă din colecția Zanne, dar în forma sa corectă: ,„ Silita căsătorie / E frigură 
de livie”. 

groşi s.m. pl.: „A promite moşi pe groşi ” (Baronzi, O., 47 şi 65/3305). Groşi 
era numită o monedă mai groasă, spre deosebire de cele mai subțiri, bătută pe la sfârşitul 
secolului al XIV-lea (DA). Proverbul este glosat tematic la Minciună (Hinţescu, P., 
239). Expresiile moşi pe groși sau moşi păroşi sunt explicate ca „vorbe fără temei; 
minciuni” (DLR, s.v. moş, sensul 2). Proverbul trebuie pus în legătură cu expresia moşi 
ăi verzi „niciodată, la paştele cailor”. 

gurguia vb.: „În bani nu te gurguia / Că norocul dă şi ia”. Verbul a gurguia: 
„a grămădi cu vârf”, iar reflexiv: „a se sui, a se urca, a se cocoţa”, din care s-a dezvoltat 
sensul figurat: „a se îngâmfa, a se fuduli” (Hinţescu, P., 228). În proverb prepoziţia în are 
sensul exprimat de prepoziţia pe, deci „nu te bizui (îngâmfa, fuduli) pe (cu) bani(1) etc”. 

iabaşă s.f.: „I-a atârnat iabaşaua de nas” (Pann, 1,195/1300). labaşă, un 
turcism, înseamnă „cleşte de apucat calul de nas când se potcoveşte” (Hinţescu, P, 
228). Se spune despre cineva ironic, ceea ce înseamnă că acesta „a fost luat în stăpânire, 
că s-a pus şaua pe el” (DA), dar, poate, şi „a fost înşelat”, dacă avem în vedere că însuşi 
cuvântul a înşela provine din împrejurarea de „a pune şeaua pe calul neînvăţat la călărie”. 

Glosarea tematica a proverbului la Hoție (Hinţescu, P., 237) este îndoielnică, fiind vorba 
mai degrabă de „înşelăciune” sau „luare în stăpânire”. 
învăţ (s.n.: „, învățul din fire n-are lecuire ” (Pann, I, 162/1460); „, învățul îl 
dezbară băţul ” (Baronzi, O., 51/1461); „, (Tot) învăţul are şi dezvăț ” (Pann, I, 164/ 
2772). Toate aceste proverbe semnifică acelaşi lucru, echivalent cu,, Năravul din fire 
n-are lecuire ” (Golescu, 159/4072) şi, în acelaşi timp, trădează sensul etimonului latin: 
*in-vitiare, derivat din vitium „viciu; nărav” (DA). Glosarea tematică la Învăţătură 
(Hintescu, P; 237) sau la Înţelepciune (ibidem, 238) este improprie, mai potrivită fiind 
tema Educaţie (ibidem, 235). 
lipsi vb.: „Ca oile ce se risipesc când păstorul le lipseşte, aşa şi norodul când 
stăpânu-l pierde ” (Golescu, 160/3508). În cazul de faţă a lipsi este tranzitiv şi are 
sensul „a părăsi (pe cineva sau ceva)”, sens care nu reiese din exemplele date în DA. De 
altfel, acelaşi sens are şi a pierde. Nici a lipsi şi nici a pierde nu sunt menţionate ca 
sinonime ale lui a părăsi (DSLR). 
năluc s.m.: „Lasă-ţi [,] lele, lucru şi caută-ţi nălucul ” (Pann, II, 16/1563). 
DLR menționează în finalul articolului năluca pe năluc, cu menţiunea „subst. (neobişnuit)”. 
Este vorba, probabil, de un sens dezvoltat, prin intermediul vreunui descântec, al lui 
nălucă „imagine fugară şi înşelătoare; închipuire deşartă; iluzie etc.”, cu referire la „bărbatul 
dorit”. 
nuriţă s.f, folosit mai ales la pl.:,, Mai bine un dram de nuriţe / Decât un car de 
frumusețe” (Ispirescu, 169/1669). Nuriţă este un diminutiv creat de la nur s.m., folosit 
şi acesta mai ales la plural, cu sensul „calitatea unei persoane (mai ales a unei femei) [...] 
de a atrage, de a plăcea”. De aici reiese că frumusețea, concepută ca perfecţiune a 
trăsăturilor fizice, este, adesea, pusă în inferioritate, față de nuri, de ceea ce am putea 
numi cu un termen modern sex-appeal „farmec, atracţie; aspect atrăgător, provocator” 
(DLR). 
paced s.f.: „„ Prostul să cumpere carne merge / Şi pacea vacii alege” (Pann, |, 
85/2391). DLR nu consemnează varianta pace a lui pacea s.f. „partea de la genunchi în 
Jos a piciorului la animalele cu blană”, respectiv „carne de proastă calitate”, despre care 
este vorba, probabil” , în proverbul de faţă, ceea ce vizează Prostia, cum îl şi glosează 
tematic I. C. Hinţescu (op. cit., p.241). 
pală s.f.: „Până mi-o veni fi mie palele nebune” (Pann, 1,28; Baronzi, O., 58; 
Munteanu, 122/2319). Proverbul este glosat la Cunoaştere (Hinţescu, P., 234), titlu 
vag, de altfel. Palele este pl. articulat al lui pală, cuvânt glosat sub 7 titluri omonimice, 
dintre care singurul care se justifică în proverbul de față este pală’, considerat „învechit 
şi regional”, „folosit mai ales la plural”, cu sensul „capriciu, toană”; cf. „l-au apucat 
palele” (DLR s.v. pală’). 
piemn s. (numai la sg.): „Rămâne în sapă de lemn şi în casă fără piemn” 
(Ispirescu, 176/2419); „Când pui piemn mai mult se face mămăliga mai mare” 
(Pann, I, 241/3645). Piemn este o variantă a lui pielm, cu origine obscură, cu sensul 
de „făină de grâu, de porumb sau (mai rar) de alte cereale (de cea mai bună calitate)” 

(DLR, s.v.pielm). Proverbul nu vizează neapărat calitatea, ci făina (de grâu sau porumb), 
în general. Primul proverb este expresia stării de sărăcie, al doilea, a înţelepciunii. 

pilă s.f.: „Tu umbli după el cu mila / Şi el după tine cu pila” (Pann, I, 164/ 
2828). Aici nu avem a face cu pilă „unealtă de oţel etc.”, cu folosință „paşnică”, ci de 
pila ca „armă”, provocatoare de rău; cf.,, Moarte fără veste vine [...] cu toate armele: 
cu spată şi cu cuțitu şi cu secere şi cu pila şi cu săcure ” (Hasdeu); apoi concludentă 
este expresia a umbla cu pila-n tureatcă „a fi oricând gata să comită fapte rele” (DLR, 
s.v.pilă!). Proverbul este expresia nerecunoştinţei, a infamiei. 

răpune vb.: „Dacă moare juncul, se răpune jugul” (Munteanu, 121/3715). În 
forma sa reflexivă, are sensul de „a se distruge”, „a se prăpădi”, sensuri care fac posibilă 
interpretarea proverbului: un lucru nefolosit se deteriorează, cu implicaţie generalizatoare: 
munca, efortul întrețin integritatea fizică, vigoarea etc. 

scumpie s.f.: „Capra face stricăciuni scumpii [sic!] / Și scumpia îşi răzbună 
pe pielea ei” (Pann, I, 214/298). Cuvântul articulat în partea a doua (scumpia) 
presupune un singular scumpie, de unde dativul ar trebui să fie scumpiei sau scumpiii. 
Glosarea la tema Animale (Hinţescu, P., 232) nu ne ajută cu nimic la interpretarea 
proverbului şi nici la determinarea sensului cuvântului. Nu poate fi vorba de scumpie, 
plantă (Cotinus cogeyeria), ci de omonimul acestui cuvânt, un arhaism, cu sensul 
„Zgârcenie, avariţie”, înţeles care, însă, face din proverb un nonsens. Este probabil ca 
aici scumpie să fie întrebuințat cu înţelesul „zgârcită, avară”, ceea ce ar însemna că, în 
cazul de faţă, „cine aduce pagube zgârcitului are parte de răzbunarea acestuia”. 

tabără s.f.: „Două alune sunt tabără la o nucă” (Baronzi, O., 50/1022). 
Încadrarea proverbului la tema Floră este făcută la întâmplare (Hinţescu, P; 236) şi nu 
ne furnizează nici o indicație privitoare la semnificaţia proverbului. Cuvântul-cheie este 
tabără, dintre ale cărui sensuri înţelesul potrivit este cel dezvoltat prin extensie: „mulţime, 
gloată” (DLR, s.v. tabără, sensul 1). Proverbul are nuanţă ironică: pentru că sunt două, 
alunele se consideră mulţime”, comparativ cu „nuca”, „una singură”. 

tei s.n.: „A zburat puiul cu teiul tocmai când a fost temeiul ” (Baronzi, O., 50/ 
179). Semnificaţia acestui proverb nu poate fi descifrată decât stabilind sensurile celor 
două cuvinte-cheie: tei şi temei. Am indicat genul neutru al lui tei pentru că nu despre 
tei „arbore” e vorba, ci de tei, cu pluralul teie „fibră din scoarță de tei [...]; sfoară sau 
frânghie făcută din această fibră” (DLR, s.v. tei, sensul 2); înţelesul de „sfoară”, „aţă” al 
lui tei reiese şi din ghicitoarea: „Teie-intinse, gheme strânse ” [bostanul], citat de DLR, 
la locul indicat mai sus; apoi, „Blăni îngrop, tei întinz, gheme adun”, tot despre 
dovleac la capitolul ,,Sămânţa, vrejul şi dovlecii "*. Temei trebuie luat în accepțiunea 
„dovadă, argument” (DLR, s.v. temei, sensul 2). Proverbul s-a născut, probabil, din 
finalul unei anecdote, în care personajul acesteia este surprins asupra faptului, adică 
furând puiul cu ajutorul unei aţe, al unui tei, pe care se înşiră boabe de porumb şi care 
era folosită ca un fel de „cursa”, de „undiţă”” . În concluzie, o dată cu zburatul „puiului cu 
teiul”, a dispărut şi dovada (= temeiul). 

tufă s.f.: „„Tufă-n cap, tufă-n pungă” (Pann, I, 85/2816). DLR explică 

proverbul, preluat din colecţia Zanne, cu „se spune despre cineva prost şi sărac” (s.v.). 
De altfel, tufă este prezent şi în alte expresii şi locuţiuni, toate având la bază calitatea 
proastă a lemnului de tufă (tufar); tufă-n pungă sau tufă-n buzunar „om fără bani; 
calic”; a fi tufă de parale „a fi lipsit de bani; calic”; tufă de om „persoană lipsită de 
importanţă”. 

turbăceală s.f.: „A-I trece din gură-n gură ca câinii prin turbăceală ” (Pann, 
II, 134/3244). Cuvântul nu este înregistrat în DLR, dar este, probabil, o variantă a lui 
turbă (turbare, turbăciune). Ideea reprezintă o comparaţie: cum trece turbarea 
(turbăceala) de la un câine la altul, la fel trec vorbele din gură în gură (cu referire la 
zvonuri, bârfe). 

ursări vb.: „ Urşii cu ursul ursăresc / În danţuri nu se lovesc” (Hinţescu, P., 
2939). Ursări are sensul de „a trăi”, referindu-se la „urşii dresați de ursar”, sens 
neconsemnat de DM şi DEX; cf. ursăresc, -ească adj. „carc aparţin ursarului, privitor 
la ursar” (DEX). Pus în relaţie cu „nu se lovesc”, care înseamnă „nu se potrivesc”, îşi 
dezvăluie semnificaţia. Pe de altă parte, bănuiesc o eroare de înregistrare (sau de 
transcriere) la I. C. Hinţescu, forma reală fiind aceea de „Urşii ca ursul trăiesc...” , şi 
nu „cu ursul trăiesc”. În acest caz, proverbul are o anumită logică: urşii dresați au alt 
statut decât cei aflaţi în libertate. 

verdare s.f.: „Verdarea cearcă copacul, şi mai slab unde găseşte, acolo 
ciocăneşte ” (Pann, II, 202/4492). Verdare (cu variantele verdoaică, vârdaică, vârdare) 
înseamnă „ciocănitoare”, sau o anumită specie a acesteia, variante şi sensuri înregistrate 
în DM şi DEX. L-am cuprins în rândurile de faţă pentru că acesta nu-i stabilesc etimologia, 
etimologie pe care Eugen Beltechi, pornind de la CADE, o dezvoltă, înregistrând varianta 
vârdare la Plavişeviţa (Mehedinţi), adică lat. *vir(i)daria < viridis, într-un articol în 
care semnalează existenţa cuvântului şi în alte părţi ale Banatului“ . 


SIGLE: 

Baronzi, O. — George Baronzi, Opere complete, vol. I (Limba română şi 
tradiţiunile ei), Galaţi, Editura G. D. Nebunely, 1872. 

Golescu — A. Lambrior, Studii de lingvistică şi folcloristică, Ediţie îngrijită şi 
studiu introductiv de Ion Nuță, laşi, Editura Junimea, 1976, p. 143-171. 

Hinţescu, P. — I. C. Hinţescu, Proverbele românilor, Timişoara, Editura Facla, 
1985. 

Hinţescu — proverbe culese de I. C. Hinţescu, direct din popor sau din alte lucrări 
neidentificate de noi (menţiunea lui I. C. H., probabil, material în manuscris, n.n.). 

Ispirescu — Petre Ispirescu, Legende şi basmele românilor. Ghicitori şi proverbe. 
Cu o introducere de B. P. Hasdeu. Bucureşti, Tipografia Laboratorilor Români, 1872. 

Munteanu — Gavril Munteanu, Carte de lectură românească, compusă din 
bucăţi alese, în uzul claselor I şi II, Braşov, Tipografia Rommer şi Kamner, 1866. 

Pann, I, II - Anton Pann, Povestea vorbii, Ediţie îngrijită de I. Fischer. Prefaţă 
de Ştefan Foarţă. Biblioteca pentru toţi (vol. I— nr. 411; vol. II— nr. 412), Bucureşti, 

Editura Minerva, 1971. 


Notă: Restul siglelor privitoare la lucrările lexicografice sunt cele curente (DA, 
DLR, DM, DSLR etc.). 


Apărut în LL, nr. 3-4, p. 30-37, Bucureşti, 1993 


! Am folosit culegerea de proverbe a lui I. C. Hinţescu (Proverbele românilor, Timişoara, 
Editura Facla, 1985), rezultată din utilizarea mai multor surse, menţionate între paginile 244-245, 
surse pe care le-am indicat, în paranteză, după fiecare proverb, cu siglele din lucrarea lui I. C. 
Hinţescu, urmate de paginile din surse, apoi, după bară, de numărul de ordine al proverbului din 
culegerea lui I. C. Hinţescu. 

> Cf. Vasile Breban (şi colectiv), Dicţionar de expresii şi locuţiuni româneşti, Bucureşti, 
Editura Ştiinţifică, 1969. p. 89. 

3 Probabil, pentru că I.C. Hinţescu redă proverbul astfel: ,„ Prostul să cumpere carne merge 
şi pacea vacii alege”, pe când în Glosar autorul glosează pacea (vacii) s.f. „membrana care înveleşte 
intestinele; prapure” (p. 229). Pe de altă parte, DLR consemnează pecie „(cu varianta pece) cu 
sensul (învechit şi regional) „carne macră de vită (...), bună, în special pentru friptură”. Este adevărat 
că (regional) înseamnă „peritoneu” sau (prin Banat, Transilvania şi Maramureş) „măruntaie”. Oricum, 
semnificaţia proverbului nu se modifică, dacă avem în vedere aceste două ultime sensuri referitoare 
la „carne de calitate inferioară”. 

* Artur Gorovei, Cimiliturile românilor, Bucureşti, Editura Eminescu, 1972, p. 380. 

5 Şiretlic amintit într-un episod al romanului Negura de Eusebiu Camilar, episod păstrat doar 
în amintire (mi-c greu să-l localizez, ceea ce nu prea are mare importanţă). 

* Elemente arhaice în graiurile din Almăj (Banat), în Studii de limbă, literatură şi folclor, 
vol. IV. Reşiţa, 1978, p. 127. 


CONTRIBUȚII ETIMOLOGICE: URLĂ!, URLA, URLOI 


DEX glosează cuvântul urloi succint: „s.n. (Pop.) Burlan. — Et. nec. Cf. urla”, în 
schimb DLR(m) menţionează cuvântul cu numeroase atestări şi exemplificări! . Întrucât 
materialul se găseşte în manuscris şi nu poate fi consultat cu uşurinţă de cei interesaţi, 
prezentăm în întregime conținutul articolului respectiv: 

„URLOI s.n. 1. (Prin. Transilv.) Coş prin care iese fumul. Cf. KLEIN, D. 489. 
La 23 apr. s-au spart altă corabie de abur, anume..., din pricină că nu s-au închis 
bine urloiul (hornul) pe care iese fumul. GT (1838), 522/43, cf. ISER. [Pe vreme de 
furtună] e rău să stăm sub urloi şi în genere în curent. F (1881), 119. Pe la mine 

frece urloiul sobelor de jos. SĂM. I; 233. Să suim pe mortul în pod şi să-l aruncăm 
în urloiul vecinuluui nostru. ap. TDRG. Văzu fumul întunecat şi gros, care se înălța 
în columne lungi din multele urloaie ale fabricilor. AGÂRBICEANU, A. 46, cf. 
DR. V, 403, CADE, SCRIBAN, D., CHEST. II 342/18, ib. 345/278, ALR 1684/158, 
164, 166, ALR IV/Ih 278, ALRM D/Ih 387. + (Prin Munt. şi Olt.) Burlan (la sobă). 
Alege mai bine sobele de pământ ars... cu urloaie de pământ ars. MAN. SĂNĂT. 

28/6, cf. CADE, SCRIBAN, D. Să iei vreo două urloaie pentru soba din odaia 
mare. BOCEANU, GL., cf. GR.S. V, 124. CHEST. Il 342/25. Soba... are într-unul 
din urloaie (crac) o firidă în care de obicei se pune vasul cu mâncare care să stea 
caldă. CHEST. II 311/18, LEXIC REG. II, 71. + (Prin Munt.) Fiecare dintre 
deschizăturile practicate în coşul sobei prin care acesta se poate curăți şi care, pentru a 
opri fumul, este lipită cu lut. Am ridicat duşumelele, am destupat urloaiele sobii, am 
scobit crăpăturile zidului: peste putinţă să dau de scrisoare. CARAGIALE, O. VI, 
108, com. din TROIANUL - ROŞIORI DE VEDE. + (Prin Olt.) Bucată de tablă cu 
care se astupa gura cuptorului (CHEST. H 323/27) sau cu care se astupă orificiul prin 
care iese fumul din sobă, după ce nu se mai face foc, (regional) astupoi (L. ROM. 
1959, nr. 6, 54). 2. (Prin Munt. şi Olt.) Tub sau jgheab pentru conducerea apei; conductă. 
Pe acolo [apa] este adusă pe urloaie de se împarte prin cetate (a.1715). ARHIVA 
R. II, 42/17. Au poruncit de au făcut 7 300 urloaie pentru aducerea apei duplă] 
socoteala ce au făcut (a. 1797). ARH. OLT. I, 380, cf. PONTBRIANT, D. Urloaiele 
ce parcurează sera pentru a o încălzi. ap. TDRG. Fântână care cură pe urloi. ALR 
1792/940 + (Regional) Uluc (3) (la streaşina casei). Cf. SCRIBAN, D., ALR HMA h 
233/886. 3. (Prin Transilv. şi nord-vestul Munt.) Buştean găunos. Cf. UDRESCU, GL. 
+ Vas făcut dintr-un buştean scobit în care se păstrează unele lucruri; (regional) ulei’. 
Ian” caută după uşori, Că am nişte ghisăciori; lan’ caută după caloni, Că mai am 
într-un urloni. DENSUŞIANU, T. H. 292, cf. UDRESCU, GL. + (Prin nordul Munt.) 
Stup. SCRIBAN, D. 4. (învechit, prin sud-vestul Transilv.) Tun primitiv. Zunuri de ale 
lui Iancu (urloane). DENSUŞIANU, T. H. 240. — PL.: urloaie. Şi: (regional) hurloi 
(CADE, SCRIBAN, D., ALR I 684/186, 190, ALR II/1 h 278, ALRM DNI h 387), 
orloi (ALR II h 278/833) s.n., hurloaie (ALR IVI MN 129, 3 866/574) s.f. — 
Etimologia necunoscută” . 

După apariția DA (Tomul II. Partea I), unde urloi şi variantele sale sunt tratate 
sub articolul korn, Sextil Puşcariu revine asupra lui urloi şi insistă, dând explicații 
suplimentare potrivit cărora urloi ar proveni din horn, prin intermediul lui hornoi: „Este 
cazul lui urloi, întrebuințat în Brasov în înțelesul de „horn”. În alte regiuni locuite de 
români întâlnim toate formele intermediare (cf. Dicţionarul Academiei, sub horn), care 
ne dau putinţa să constatăm că urloi derivă din hornoń, augmentativul lui horn. În 
Braşov orice A iniţial amuţeşte (cf. oț = hoț, aină = haină etc.), iar prefacerea lui o 
neaccentuat în u era explicabilă „din momentul ce se pierduse conştiinţa legăturii 
etimologice cu horn” (DR, I, 324). În continuare, Sextil Puşcariu adaugă diferite exem- 
ple de prefacere a nazalei n în /, sub influenţa altei nazale (p. 325). 

Peste trei ani, acelaşi autor reia chestiunea înrudirii lui ur/oi cu horn, într-o recenzie 
la un articol al lui H. Jarnik, şi nu este de acord cu opinia acestuia potrivit căreia urloi ar 
proveni din lat. o/lula: „Pe urloi „horn” [H. Jarnik] îl crede metatezat din *ulroi şi-l 
derivă din ollula |... ]. Precum am arătat însă în Dicţionarul Academiei (sub cuvântul 
horn), acest urloi are, în româneşte, variantele horloi şi chiar hornoi, care dovedesc 
că avem a face cu un derivat în -oi din horn” (DR, IM, 850). 

DA dă următoarele exemple ale cuvântului, cu -/- în loc de -n-: „horloi s.a. H. XI 
365. Cade din coş sau horloiu funingină. CALENDARIU (1814) 87/3, (Ban., Munt., 
Transilv. de sud) hurloiu (Ban. hurlonu) = ţeava, tubul de la cuptor, care duce fumul în 
pod...”; apoi, urloi „Coş, horn”; „burlan (de tinichea) prin care se conduce fumul în coş 
s. de fontă, olane, beton etc., prin care se conduce apa”; „spec. (Ban. sub formele 
(h)urlon) o firidă la casele vechi, cam de 60 cm de înaltă, din lăuntru în părete, cu o 
singură gaură de 30 cm, care duce până afară şi prin care iese fumul. . .”. După ce sunt 
citate şi alte atestări ale lui ur/oi, în parte existente şi în DLR(m), se menţionează şi 
numele de agent urloier, urlăier „cogar, hornar”. 

Într-o scurtă intervenţie, C. Lacea întăreşte opinia lui Sextil Puşcariu, exprimată 
în cele două articole menţionate mai sus: „Contribuţia mea de faţă vine în sprijinul derivării 
făcute de Puşcariu. Anume, e adevărat — continua C. Lacea — că la Braşov nu mai avem 
cuvântul horn care se află la baza lui urloi, dar avem diminutivul orneaţă care corespunde 
unei forme horneaţă, cu căderea regulată a lui A în dialectul braşovenesc, şi care 
însemnează „burlan prin care trece fumul din sobă în coş”. Singularul orneață este rar 
întrebuințat şi credem că este o formă refăcută din pluralul ornețe care a trebuit să aibă, 
la început, un singular hornet” (DR, V, 403-404). 

Din DLR(m) nu se poate deduce cu claritate spre care dintre soluţii se înclină: 
spre vb. a urla, cum sugerează DEX, spre soluţia propusă de Sextil Puşcariu, adică 
înrudirea lui urloi cu horn, aşa cum este sintetizată de DA, sau spre o „soluţie” în 
suspensie, respectiv „etimologia necunoscută”. Oricum, nu se face nici o legătură între 
urloi Şi urlă, cuvânt absent din dicționarele curente (DLRM şi DEX); cf. însă SCRI- 
BAN, D. 

DLR(m) glosează pe urlă! şi urlă” „cuvinte cu origine diferită, dintre care numai 
urlă” interesează în cazul de faţă, adică în eventualitatea înrudirii cu urloi. 

Redăm, în continuare, cele două cuvinte, aşa cum sunt cuprinse în DLR(m): 

„URLĂ! s.f. 1. (Prin Ban.; mai ales la pl.) Opercul. Cf. ANON. CAR. Pre valea 
Ilişava se află... vârlugi... muşcătoare, cari la urle (branchii) de ambele părți ale 
corpului au câte un ac cu care le împung. LIUBA — IANA, M. 129, cf. SCRIBAN, 
1). 2. (Regional) bărbie (la cocoş sau la găină). Cf. ALR II 5725/29, 76, com. din 
Poiana Sibiului — Sibiu. 3. (Regional) Amigdală (Glimboca — Caransebeş). ALR H 2 
150/27.—Pl.: urle. — Din lat. orula „extremitate'* . Sub titlul „Bărbie”, la Lugojel (Timiş,) 
s-a notat. bărbie, bărbiri, dar şi (figurat) urlă (NALR — Banath 76/81). La Glimboca 
— Caransebeş, unde ALR II nota pentru „Amigdale” urle, nu s-a mai răspuns cu acest 
cuvânt, ci cu gălci şi mandule sau cu amigdale, confuzie între organul afectat şi inflamarea 
acestuia (NALR — Banat h. 86/73). În privinţa originii, menţiunea marginală făcută în 
DLR(m) este îndreptățită, căci la originea sa se află lat. *ordulare „saumen (= a mărgini)”, 
de unde provine o serie de cuvinte în idiomurile romanice vestice, care au păstrat sensul 
etimonului latin: it. orlo, v. fr. şi prov. orle, sp. orlo „Saum (= margine)” (REW, 6108), 
căruia i se adaugă şi rom. urlă!, dată fiind dispunerea branhiilor, la extremitatea superioară 
a corpului. Transferul de sens de la „branhii” la „amigdale” este uşor de înţeles. Din care 

s-a putut naşte un derivat ca urlat (despre oameni) „gras la obraz”,,„umflat în buci”, apoi 
(figurat) „îmbufnat” (comunicat de Simion Dănilă, din Belinţ). 

Cât despre URLĂ?, acesta este glosat în DLR(m) astfel: „s.f. (Prin sudul Transilv.) 
Tub gros care se întrebuinţează la hornuri; burlan, olan (2). Cf. SCRIBAN, D. — PI.: 
urle. — Şi: hurlă s.f. ALR H/I MN 129, 3 866/192. — Din scr. urla. 

Urlă” apare în scrierile cronicarului Nicolae Stoica de Haţeg, într-o relatare despre 
înălţarea unei biserici în Mehadia, lângă Băile Herculane: „Săpându-să fundamentu 
biscărici, pietri, râjniţe de-a măcina, feăluri de cărămizi, lună pline (= întregi, n.n., VC.D) 
şi jumătăţi scotea şi bani romanesci, urle de-a aduce apa...” (CB, 82-83). În continuare, 
inventariind vestigiile arheologice ieşite la lumină în urma săpăturilor făcute la sud de 
Băile Herculane, cronicarul notează iarăşi: „Părău morii e mic, dar urlă ieşind dintr-o 
gaură, şi-i în dreptul satului nostru Ogradenia” (ibidem, p. 84). Aceste urle scoase la 
iveală, împreună cu resturi de zidire, cu monezi de pe vremea romanilor, cu rămăşiţe ale 
unor instalaţii de măcinat etc., erau în fapt ur/oaie „tuburi de aducțiune a apei”. Băile 
Herculane şi împrejurimile deţin importante vestigii arheologice de pe timpul romanilor. 
Sintetizând rezultatele unor scrieri arheologice, se concluzionează că săpăturile făcute în 
zona Băilor Herculane „au scos la suprafaţă numeroase inscripţii, bazine, tuburi pentru 
aducţia apei sulfuroase” (subl. n; VC.1.) DIVR, 85). Este firesc ca tot ce se găsea în 
urma săpăturilor, într-o vreme când acestea nu erau controlate, să fi fost folosit ca 
material de construcție sau sub altă formă, cum mărturiseşte acelaşi cronicar în legătură 
cu întrebuinţarea unei pietre mari inscripţionate, pe care o găsise aruncată la marginea 
băilor: „... cu cociia mea la Fântâna Mare aducând-o, masă ne-am făcut-o, pe careă 
vreo zeăce ani prânzuri, gustări şi cine am ţinut” (ibidem, p. 82). Nu de puţine ori, 
asemenea vestigii au constituit modele, cum se va fi întâmplat şi cu aceste urle, după a 
căror înfăţişare ţăranii şi-au făcut tuburi de aducțiune a apei, olane, în general, pentru a 
dirija fumul sobelor. 

Materialul cel mai la îndemână pentru confecţionarea urlelor era argila, lutul ars, 
lemnul scobit şi, mult mai târziu, fonta şi tabla. Urlele din pământ deveneau, cu vremea, 
ca orice vas din argilă, hârburi, țărână, în ultimă instanţă. Acest fapt banal explică expresia 
folosită ca imprecaţie în satele din jurul Reşiţei (foarte probabil şi în alte localităţi): ,, urla 
să se aleagă (de cineva sau ceva)”, care aminteşte de binecunoscuta expresie oale şi 
ulcele; cf. sună a oală „se zice despre cineva care e grav bolnav, pe moarte”; „a se 
face (sau a fi) oale şi ulcele (sau ulcioare) sau a se face pământ (sau lut) de oale = 
a fi mort de mult; (În imprecaţii) Face-te-ai oale şi ulcioare”. 

Din cele spuse până aici nu vedem de ce urlă „tub de aducțiune a apei”; 
„burlan”,,olan” nu ar fi putut sta la baza derivării lui urloi, cu varianta sa bănăţeană 
urlon. Nimic nu ne împiedică să derivăm pe urloi din urlă”. Faptul că radicalul este de 
genul feminin, iar derivatul de genul neutru nu constituie o excepţie, căci butoi provine 
din bute, duduloi „dudă, ţeavă, tub” din dudă etc.’ 

Admiţând această ipoteză, problema este doar parțial rezolvată, în sensul că, în 
mod firesc, rămâne neclară originea lui urlă, deoarece eventualitatea unui etimon scr. 

urla este puţin probabilă (vezi supranota 4). Scr. urlati, cu varianta urlikati, din care 
provin diverse derivate, multe dintre ele devenite nume proprii, în speţă nume topice, au 
aceeaşi origine ca şi rom. a urla, cu derivatele acestuia (vezi. infra). 

În consecinţă, se impune analiza altor două ipoteze: a) urlă ca post-verbal al vb. 
aurla; b)urlă provenit dintr-un cuvânt latin, cu sensuri apropiate de cele ale cuvântului 
românesc. 

În limba română există destule exemple de substantive rezultate prin derivare 
regresivă, cum sunt: tăgadă (<a tăgădui), tragă (<a trage), denumire a unor obiecte 
concrete, instrumente, care implică în conţinutul lor semantic ideea exprimată de vb. a 
trage etc. 

O analiză a evoluţiei semantice a lat. ūlūlāre (*urulăre), măcar şi parțială, precum 
şi a rom. a urla susţin posibilitatea unei derivări regresive a lui urlă. Lat. ūlūlāre 
(*urulăre) „heulen (= a urla)” s-a păstrat în diverse idiomuri romanice cu sensul său 
originar: it. urlare, log. orulare, eng. ürler, fr. hurler, rom. urla. O formă franceză 
veche huler stă la baza derivării numelui păsării de noapte, al bufniței (Bubo bubo), 
hulotte; cf. val. hulot, cu acelaşi sens (REW, 9039). De altfel, chiar şi în latină exista un 
derivat, uluccus „cucuvea”; cf. ulucus (DLtR). În schimb, ulula „huhurez, buhă (pasăre 
de rău augur)” (ibidem ) este un postverbal al lui ululare. Tot un postverbal este şi 
germ. Eule „bufniţă” din vb. eulen „a urla”, de origine latină, provenit din acelaşi ūlūläāre. 

Indiferent însă de natura derivării — postverbală (verb > nume) sau progresivă 
(nume > verb) —, originea onomatopeică a celor două serii de cuvinte este evidentă. 
Oricum, ideea de zgomot, redată prin verb a putut să se transfere cu uşurinţă asupra 
unor obiecte, în sens larg, cărora le era caracteristic zgomotul respectiv. Nu există însă 
nici o dovadă că lat. ulula a putut însemna şi altceva decât „huhurez, buhă”, în sensul că 
ar fi putut semnifica şi „tub de aducțiune”, încât, în evoluţia sa spre limba română, adică 
spre urlă, să fi păstrat şi perpetuat sensul originar. 

Sextil Puşcariu, discutând pe rom. a tuli (cf. a o tuli la vale), arată, mai întâi, că 
originea acestuia este scr. fuliti „a urla”. El socotea că evoluţia semantică „de la „a 
produce un zgomot” la „a coborî” e explicabilă la strămoşii noştri care locuiau în munţi, 
unde adesea pietrele dislocate de pasul celui ce se lăsa repede la vale produceau un 
zgomot mare şi unde turmele ce coborau se auzeau de departe vuind”. Apoi, Sextil 
Puşcariu dezvoltă ideea demonstrând că astfel de transfer semantic s-a petrecut şi în 
cazul lui a urla, căci, în unele regiuni, a urla înseamnă „a cobori”. Sensul este atestat în 
Lexiconul Budan (cf. „a urla de undeva în jos, adecă mă cobor”). Barcianu îl notează cu 
sensul „nieder-— herunterstiirzen (= a cobori cu mare iuţeală în jos”), iar Dame cu înţelesul 
„descendre (= a coborî)”. Sextil Puşcariu adaugă şi alte exemple: Când urli de la 
munte?. Înseamnă Când cobori de la munte?; Spune-le să urle mai iute (Frâncu — 
Candrea); apoi expresia auzită de el însuşi: Îi urlă nădragii la vale, adică „îi cad”. 
Lexiconul Budan dă şi derivatele urlătură „ruină, surpătură”; urlat „surpat (despre o 
casă, un grajd)”, dar şi „rupt, coios”, ceea ce se exprimă prin lal. herniosus (despre 
om); cf. coborât, la Pădureni (Timiş) pentru noţiunea de vătămat „hernieux” (NALR — 

Banath 15 1/47). În demonstraţia sa, Sextil Puşcariu arată că „Originea acestei treceri 
semantice trebuie căutată tot la munte, unde avem pâraiele repezi, care curg producând 
un zgomot mare: a urla se zice (în Biharia) despre apă când vine mare [...]. Astfel se 
explică derivatul urlătoare, înregistrat şi de Tiktin şi tradus prin „Giessbach, Sturzbach”, 
răspândit în multe părţi în toponimia noastră” (DR, V, 423-424). Sensul topic este 
prezent într-o serie de nume de locuri, în special ale unor pâraie repezi, căderi de apă 
etc., pe care Iorgu Iordan le-a grupat la un loc eu altele care exprimă aceeaşi idee (T, 
58. 

Cât despre prezenţa în graiurile sârbocroate a verbului urlati (urlikati), acesta a 
intrat foarte probabil din limba română şi s-a dovedit, în interiorul limbii sârbocroate, la 
fel de productiv ca şi în română: Urlacina, Urlan, nume proprii de animale; Urlaj, 
Urlaja, Urlace, nume topice: apoi derivate ca: urlakane, urlane, urlatana, urlava 
(Rječnik, s.v.). 

Revenind la a urla, cu diversele sale sensuri, nu numai „a ţipa; a răcni” ete., ci şi 
„a scoate diferite zgomote”, în general (cf. titlul „Chiorăre (maţele)”, pentru care s-a 
răspuns cu urlă (maţele) (NALR — Banat h 115/41, 45, 63), putem spune că între 
zgomotul produs de trecerea apei prin tuburile de aducțiune sau a aerului prin burlane, 
prin horn, şi denumirile acestor obiecte s-a putut naşte o legătură semantică absolut 
logică, încât urlă să se fi produs în interiorul limbii române, ca rezultat al derivării regresive, 
aşa cum din a tuna s-a creat tun! s.n. 1. (Învechit şi popular) Tunet” şi „gură de foc” 
(DLR): din a trage tragă! „s.f. 1. (Olt.) Sanie... pentru transportat lemnele [...]”. 2. 
(Prin Olt. şi Dobr.) Unealtă formată dintr-o scândură [...] acționată manual, sau care 
este trasă de un cal...”, precum şi ca denumiri ale altor obiecte, a căror folosință implică 
ideea exprimată de vb. a trage; cf. „5. (Regional) Cărăruie făcută de vite sau de 
sălbăticiuni în pădure (Şugag — Sebeş). A II 10. Tragă — că pe acolo trag vitele şi 
sălbăticiunile” (DLR). Mai apropiat de sfera semantică a lui a urla este a hurui „1. A 
face un zgomot ca acela ce se aude când umblă o căruţă. ..”, dar şi „3. (Despre curcan) 
A bolborosi, a chiorăi” (DA, s.v.). Un derivat postverbal este, foarte probabil, pură „1. 
(Muscel) Ceartă, duşmănie, cicăleală şi gură multă”, menţionat de DA fără vreo explicaţie 
etimologică. A hurui s-a putut spune şi despre zgomotul (gălăgia) făcut(ă) de un grup de 
oameni aflați în neînțelegere (ceartă); cf. a (se) hârâi „a se certa, a se ciondăni” (DEX), 
din care, prin derivare regresivă, a rezultat hără „s.f. (Reg.) Ceartă, neînțelegere, 
zâzanie...” (DEX). 

În concluzie, dacă nu putem afirma cu toată certitudinea că în latină a existat un 
ulula cu sensul „tub de aducțiune” (dar a existat ulula „bufniţă”), în limba română s-a 
dezvoltat cu uşurinţă un nume urlă din a urla, prin asocierea zgomotului produs de apă 
sau de curentul de aer cu obiectul care participa, de asemenea, la producerea zgomotului. 
Faptul că urlă s-a păstrat sporadic, cedând locul derivatului său ur/oi (urlon), se 
datorează fie scurtimii cuvântului, fie omonimiei (false de altfel, fiind vorba de o dezvoltare 
polisemantică, oricum cauzatoare de confuzii). 

Pe de altă parte, horn şi derivatele sale (horneţ, hornoi etc.) se află în situația de 

sinonimie cu urloi doar în ceea ce priveşte sensul „coş pentru fum”, nu însă şi „tub de 
aducțiune”. Fiecare dintre cele două cuvinte are o altă origine: horn < rut. horn, iar 
urloi este un derivat al lui urlă, care, la rândul său, este foarte probabil un postverbal al 
lui a urla vb. şi puţin probabil un descendent direct din lat. ulula, existent ca formă, dar 
neatestat cu sensul „tub de aducțiune” sau „coş de fum”. De altfel, proveniența lui urloi 
(urlon), cu sau fără A- iniţial, din hornoi (hornon), ca urmare a asimilării şi a disimilării, 
nu poate fi susținută pe întreg teritoriul limbii române, mai cu seamă pentru partea vestică 
şi sud-vestică (Crişana, Banat, Oltenia şi vestul Munteniei). 

„Sextil Puşcariu” din Cluj-Napoca, care mi-au pus la dispoziţie copia parţială a manuscrisului 
Dicţionarului limbii române: DLR(m). De asemenea, le mulţumesc colegilor Eugen Beltechi şi 
Simion Dănilă, care mi-au extras unele date bibliografice din sursele necesare. 

? Notă marginală: „Pentru comisie: în DEX s-a dat: Et. nec. Cf. urla. În DA: de la horn”. 

3 Notă marginală; „Pt. comisie: nu figurează în dicţ. lat. Vezi la PLANIGIANI, s.v. orlo ”. 

+ Notă marginală: „Pt. comisie: În Rječnik nu este, decât la P. Skok. Acelaşi cuv. cu 
precedentul?” 

Cf. Elena Carabulea, /nterfixul [vocală + ] -l- în derivarea non-verbală din limba română, 
în SMEC, VI, p. 123. De altfel, după ce unei teme i se adaugă sufixul augmentativ -oi, nu totdeauna 
derivatele obţinute îşi mai păstrează nuanţa augmentativă. Probabil însă că şi urloi redă ideea unor 
obiecte mai mari decât urlele obişnuite. 

* Rom. a urla „herabsteigen (= a coborî)”; „herunterstiirzen (= a se coborî cu mare iuţeală)” 
este considerat, cu prudenţă însă, dintr-un lat. *orulare, exemplul românesc fiind singular, fără 
vreun corespondent în alte idiomuri romanice (REW, 6107). 

CONTRIBUȚII ETIMOLOGICE: SENIN, SENINARE? 


Cele două cuvinte din titlu sunt, fără îndoială, înrudite semantic, nu însă şi etimologic, 
după indicaţiile din DLR. În privinţa răspândirii şi a surselor citate, primul este sărac 
reprezentat, iar cel de al doilea este mai bogat. Anticipând, opinia noastră este că ambele 
au o unică explicaţie etimologică şi prezintă interes dintr-un punct de vedere pe care 
etimologiştii nu l-au adus în discuţie până în prezent; domeniul în care „conceptul” poate 
fi aplicat este, ce-i drept, restrâns. 

SENIN? „s.n. (Regional) Stâncă (Bughea de Sus - Câmpulung). În stânga piatră, 
în dreapta piatră, cât vedea cu ochii numai piatră, seninuri dă pietri! O. BÂRLEA, 
A.P. I, 162”. După cum se vede, singularul din titlu a fost refăcut după plural: cf. tain 
(tainuri), venin (veninuri). DLR notează: „Etimologia necunoscută”. 

SENINARE? „s.f. 1. (Prin Transilv.). Stâncă (înaltă). Sute de alți locuitori îşi 
căutaseră scăpare prin văgăunile şi seninarele munţilor. BARIŢIU, P.A. I, 375. La 
dreapta, ziduri numai din seninări. ap. CADE. Intrarăm în limanul Cel minunat, 
cu seninări înalte. MURNU, O. 162, cf. CADE, SCRIBAN, D., VICIU, GL. 2. 
(Rar) Lespede netedă. Sânci care îşi încalecă seninările lor. ap. TDRG, cf. SCRIBAN, 
D.” Pluralul firesc este seninări, dar din sursa Barițiu se înregistrează şi forma seninare, 
ca şi cea a singularului. Pentru etimologie se trimite la sănina!. Cât de întemeiată este 
această apropiere etimologică vom vedea după ce vom analiza cuvintele. 

Tema este comună ambelor cuvinte: primul a rezultat printr-un transfer metasemantic 
(prin intermediul metasememelor! ), iar cel de al doilea este un derivat al primului. Cuvântul 
pe care îl presupunem, deocamdată, ca fiind la baza amândurora este SENIN!, -Ă 
„s.n., adj. 1. Stare a cerului lipsit de nori [...]; p. ext. bolta cerească, înaltul cerului. ..”. 
Asupra celorlalte sensuri şi contexte în care apare cuvântul nu insistăm. 

Evident, simpla afirmaţie că senin! şi senin” sunt un singur cuvânt polisemantic, 
deci că senin? ar fi rezultatul unei extensiuni semantice, nu este suficientă. Oricum, senin! 
„înalt al cerului; boltă cerească” şi senin? „stâncă” sunt, indiscutabil, componente ale 
unui anumit peisaj. Dacă vom reproduce definiţia dată cuvântului peisaj, preluată din 
DLR, lucrurile vor apărea mai clare: „s.n. 1. Parte din natură care formează un ansamblu 
artistic [subl. n., V.L.] şi este prinsă dintr-o singură privire”. Credem că este important 
să reținem ambele sintagme, atât cea subliniată („ansamblu artistic”), cât şi precizarea 
„prinsă dintr-o singură privire”. 

Pentru privitor, muntele, crestele impunătoare ale acestuia sau colinele domoale 
se contopesc cu cerul, pe care se profilează, cu vegetaţia, parte integrantă a reliefului, cu 
norii sau negurile, cu evenimentele meteorologice, fie chiar şi vremelnice, adică ploaia, 
ninsoarea, furtuna, fulgerele etc. Mai mult chiar, astrele cerului se mişcă în raport cu 
reperele terestre: răsăritul, evoluţia şi apusul lor se petrec într-un cadru marcat de 
elementele reliefului. Asupra acestor lucruri am insistat mai detaliat cu alte prilejuri? . 

Foarte adesea, denumirile elementelor de relief şi ale celor meteorologice apar 

împreună, în aceleaşi contexte, în literatura populară şi în cea cultă, ca în următoarele 
exemple preluate din DA şi DLR: „Neguri de brădet se-ntind” (Şt. O. Iosif); „La răsărit 
se grămădiseră munţi de nouri” (M. Sadoveanu); „Stă Negoiul mohorât/ Cu-a lui negură 
bătrână, / Care-i ţine de urât” (G. Topârceanu); „Ceahlăul ridică din pâclă forturile 
vinete” (Cezar Petrescu). 

Putem afirma că, în multitudinea de motivații care stau la baza creării cuvintelor, o 
dată cu resursele etimologice interne: moneme (sufixare, prefixare, compunere, 
schimbarea categoriei gramaticale), metasememe (tropii semantici: metaforă, metonimie, 
sinecdocă, hiperbolă etc.), contaminări etc. În cazul cuvintelor care desemnează 
elementele componente ale peisajului, ca ansamblu unitar, dar şi „artistic”, trebuie să se 
aibă în vedere şi valoarea de impresie a peisajului. 

În cazul de faţă, sensul lui senin! „stare a cerului lipsit de nori” apare adesea în 
acelaşi context cu înalt (al cerului): cf. „Un nor cu muntele vecin / Plutea-ntr-acest 
imens senin” (G. Coşbuc); „Sus în seninul înalt, începură să joace stelele” (I. Agârbiceanu); 
„Nici o pata de nor nu plutea peste seninul albastru” (C. Hogaş). În acest ultim citat, 
senin este sinonim cu înalt (al cerului), cu boltă cerească. 

Că senin este sinonim cu înalt (al cerului) reiese şi din următorul citat pentru 
seninat: s.n. care, „(învechit şi regional)”, este sinonim cu senin „înaltul (cerului)”: Acum, 
o Cecilio, te văd strălucind ca o stea în seninatul întunecat al cerului, unde seninat 
şi-a pierdut într-atât legătura cu sensul de bază al lui senin „clair, serein”, încât admite o 
determinare ca întunecat, contrară semantic. 

Aşadar, adj. senin devine, ca urmare a schimbării categoriei gramaticale, substantiv: 
senin „cer; bolta cerească”, „înalt al cerului”. Fără determinant („al cerului”), senin este 
sinonim cu înalt atât ca adjectiv, cât şi ca substantiv. De data aceasta, senin iese din 
sfera semantică originară (senin, albastru, clar, curat, limpede etc.) şi trece în altă 
sferă semantică, adică a lui înalt „ridicat”, „aflat la înălțime”. Astfel de transferuri semantice 
se petrec curent în procesele de omonimizare, mai ales în cazul unor topome, cu un grad 
mic de toponimizare. Aşa, de exemplu, despre un nume topic „Ascuţita” (cu referire la 
caracteristica unei stânci numite astfel) nu se poate afirma cu certitudine dacă este vorba 
de un obiectiv topic indicat de un nominator (informator) ocazional, întâmplător deci, 
sau de un nume topic propriu-zis, încetățenit în sistemul referenţial al colectivități. 

Înălțimea unei stânci profilate pe seninul cerului provoacă, fără îndoială, o anumită 
impresie care nu rămâne fără urmări pe plan lingvistic, încât transferul semantic senin 
„înaltul cerului” - senin „stâncă (înaltă)”, conturată pe seninul (= înaltul) cerului pare 
destul de firesc. 

Cât despre seninare „stâncă (înaltă)”, acesta s-a creat după modelul altor perechi 
(nesufixat / sufixat): cf. grămadă / grămădare „grămadă de pietre aşezată la un loc” 
(DA, s. v. grămadă), stâlp /stâlpare etc. S-ar putea reproşa că în primul exemplu dat 
baza este feminină, iar senin „stâncă”, temă a lui seninare „stâncă (înaltă)”, este de 
genul neutru, însă trebuie să observăm că neutrul (senin) a fost refăcut de glosatorii 
DLR; de aceea înclinăm să credem că, de fapt, singularul este senină, şi nu senin, 

pluralul acestuia fiind de tip arhaic, ca în mână, (mânuri), alamă (alămuri), ceartă 
(certuri) etc. 

În cazul că seninare provine din sănina „vb. L Intranz. şi tranz. (Prin nord-vestul 
Munt.) 1. A (se) sui pe o înălțime, pe un vârf. Cf. UDRESCU, GL. 2. A ajunge ori a face 
să ajungă repede la o situație materială bună” (sensul 2. este evident secundar, dezvoltat, 
prin metaforizare, din 1.), ni se pare că derivarea lui (vezi în DLR „cf. anina ”) din anina 
cu prefixul s- este hazardată, chiar dacă admitem că dr. a (se) anina este înrudit cu ar. 
alin. „monter”, „gravir”, „S élever”, înrudire de altfel respinsă: cf. „ar. alina „a se sui, a 
se urca” este alt cuvânt”, precizare făcută în partea de etimologie a lui anina (DA, s. v.). 
Exemplele date pentru a (se) anina nu prezintă nici un caz din care să rezulte că înseamnă 
„a (se) sui”, „a (se) urca”, ci doar „a (se) agăța”, „a (se) atârna (de ceva)”: vezi ANINA 
„vb. I. Tranz. şi reflex. 1. Tranz. A agăța, a atârna, a pune”, cu diverse exemplificări; „4. 
Refl. A se căţăra, a se cocoţa”. Exemplul nu este însă convingător. „Copiii s-or aninat în 
pom”. Nici în cazul adjectivului (provenit din participiu), exemplele nu justifică sinonimia 
cu a (se) urca, chiar dacă explicaţia dată cuvântului este: „1. atârnat, agăţat, cocoţat, 
urcat”, căci aninat din „... o piiale sau vro lână de aur undeva aninată...”; „unde te-ai 
aninat?”; „stă tot aninat pă sus”; ,.... grădini în aer aninate..."% nu este sinonim cu urcat, 
cu care se suprapune semantic doar ca rezultat final al acţiunilor exprimate de cele două 
verbe, nu şi în accepțiunea de „a pleca dintr-un anumit punct iniţial şi a desfăşura-o spre 
punctul final”. Admiţând înrudirea lui sănina cu anina, înseamnă că primul este un derivat 
de la al doilea cu prefixul s-, care „are, în genere, valori puţin clare” . Printre valorile de 
intensificare sunt date puţine exemple, nu însă şi sănina” . 

S-ar mai putea invoca fenomenul aglutinării pronumelui reflexiv se cu anina, 
eventualitate puţin probabilă, căci verbul nu se foloseşte doar la persoanele a III-a 
singular şi plural. 

În concluzie, senin? a dobândit înţelesul de „stâncă” printr-un procedeu 
metasemantic, în cuprinsul căruia se găseşte, după opinia noastră, şi acest „concept”, 
valoarea de impresie a elementelor componente dintr-un peisaj, ca „ansamblu artistic”, 
privelişte „prinsă dintr-o singură privire”. Seninare?, sinonim cu senin”, cu precizarea 
suplimentara: „stâncă (înaltă)”, este un derivat, fie după modelul lui grămădare, fie ca 
infinitiv lung al lui sănina, devenit substantiv. Este necesar să reținem că refacerea lui 
senin! din seninuri este arbitrară, fiind vorba mai degrabă de un substantiv feminin: 
senină, acomodat ca gen după modelul lui stâncă. Pe de altă parte, nu senin (de fapt 
senină) derivă din sănina vb. (glosatorii DLR îl dau de fapt ca posibil etimon al lui 
seninare), ci sănina derivă din senin(ă), ca a ponori din ponor: cf. Nu cumva [...] să 
te ponorăşti să cazi (DLR, s. v. ponori). 


Apărut în LR, XLVII, nr. 5-6, p. 337-344, Bucureşti, 1998 


! Vezi Elena Slave, Supramotivarea, în „Probleme de lingvistică generală”, vol. VI, Bucureşti, 
1977,p. 100-101. 

? Vasile Ioniţă, Nume de locuri din Banat, Timişoara, 1982, p. 77-80 (v. şi supra, 55 ş.u.). 

3 Sergiu Drincu (redactor), Dicţionarul subdialectului bănăţean, vol. II, Timişoara, 1986, p. 
68-69. 

4I. Rizescu, în Formarea cuvintelor în limba română, vol. II, Bucureşti, 1978, p. 217. 

5 Ibidem. 


NOTE LEXICALE ŞI CONTRIBUȚII ETIMOLOGICE 
l. 


Mai întâi câteva chestiuni de ordin general şi principial. Dicționarele limbii române 
cuprind un număr însemnat de cuvinte a căror etimologie nu se cunoaşte. Printre ele se 
găsesc cuvinte de largă circulaţie, folosite de toţi vorbitorii limbii române, cuvinte încă 
vii. Altele circulă doar în anumite zone ale tării sau aparțin categoriei arhaismelor. 

Merită oare depuse eforturi pentru desluşirea originii unor astfel de cuvinte? Şi 
punându-ne întrebarea, ne gândim la cele cu caracter regional sau arhaic. Părerea noastră 
este că nu trebuie să minimalizăm importanţa acestor cuvinte, chiar şi numai pentru 
faptul că ele au fost admise ca elemente de inventar ale vocabularului românesc. 

Asemenea cuvinte au exercitat (şi exercită) uneori un fel de fascinaţie pentru 
cercetători (mai bine spus pentru unii cercetători), fiind suspectate ca elemente lexicale 
autohtone, însă voind să demonstreze neapărat că ele sunt de origine traco-dacică, fără 
argumente temeinice, cercetătorii de care aminteam nu fac altceva decât să îngroaşe 
lista cuvintelor aşa-zis autohtone. O altă cale comodă este aceea a explicării acestor 
cuvinte din limbi cu care limba română a venit în contact de-a lungul istoriei: simple 
asemănări formale şi vagi apropieri semantice sunt suficiente pentru a declara că ele 
sunt de origine maghiară, bulgară, sârbocroată sau ucraineană, ceea ce nu totdeauna 
corespunde adevărului ştiinţific. 

Adevărul este că de multe ori originea unor astfel de cuvinte se află în chiar limba 
română, adică s-au născut prin derivare sau prin transferarea sensurilor inițiale potrivit 
cu procedeele metasemantice (metaforă, sinecdocă, metonimie, hiperbolă).! 


poiede 


Cuvântul poiede, glosat şi în varianfele poiadă, poiade, poiedie, puiede, puiedie, 
cu atestări care îi conferă caracterul de element lexical vechi şi popular, poartă menţiunea 
„etimologia necunoscută” (DLR, s.v.Y . Sensurile „mulţime, grămadă, puzderie” reies 
din: poiadă de lăcuste (Miron Costin), poiedea oştii turceşti (lon Neculce), precum şi 
din: s-a mulțit poiedea asta, poiedie de lăstari: ; iar cu valoare adverbială din: se 
prăsiră poiedie. Sensurile „năvală, incursie, invazie”, consemnate de DLR sub punctul 
2, sunt evident, secundare, cel inițial fiind înţelesul general de „mulțime”. 

Atestărilor de mai sus, consemnate de DLR li se cuvin cele desprinse dintr-o 

cronică bănăţeană: „Eu am întrebat moşi vechi bătrâni: „Când s-au lucrat culmile munţilor, 
în pădure?” Ne-au zis că „Când au fost poedia pe-aicea, adică mâncăturile, ci se bătea 
şi fugărea” [1, p. 91]. Cu câteva pagini mai în faţă, la aceeaşi întrebare pusă de cronicar, 
i s-a răspuns de asemenea: Când au fost poedea pe aicea şi din nou cronicarul explică: 
mâncăturile, adecă legheonele, reghimentele [1, p. 59]. Cuvântul mâncătură cu 
care se explică de ambele dăţi poiede nu este menţionat de editor în glosarul final, dar el 
are înţelesul vechi de „exploatare, spoliere, jaf”, cf. Multe mâncături şi jafuri au 
făcut (DLR, s.v.). Oricum, din cele două citate extrase din Cronica Banatului, înţelesul 
lui poiede nu este prea limpede, dar el se apropie mult de sensul menţionat ca secundar 
de DLR, adică „năvală, incursie, invazie”. 

Aflăm, în schimb, cuvântul clar explicat de N. Densuşianu: „Mai demult, ne spune 
o tradiție din comuna Zelişteanca, judeţul Buzău, a făst pe locurile astea lumea deasă 
(s.n — V. L) şi pentru aceea se chema puiedie ” [2, p. 59]. „Iar din comuna Băseşti, 
judeţul Fălciu, ni se relatează: «Prin cuvântul poiedie înţeleg bătrânii lume multă încât nu 
mai încăpea să mai stea la un loc» [2, p. 59], iar în altă parte se spune că «După alte 
tradiţii, această movilă, înaltă de 18—25 m <...> ar fi făcută din timpul Poediei sau al 
lumii multe (s.n — V.D»” [2, p. 78]. 

O altă mărturie absentă din DLR este cea adusă de Ştefan Paşca într-un articol 
mărunt: locuitorii aşezării Cioara sunt numiți de cei din Tărtăria (ambele în județul Alba) 
Poede, cu explicația: puiede, poiede „mulţime mare de oameni sau de animale” [3, p 
211]. 

Aşadar, din mărturiile celor anchetați de N. Densuşianu se întelege clar că sensul 
principal al lui poiede este acela de „mulțime de oameni”, sens care s-a extins şi asupra 
altor ființe (lăcuste) sau chiar la lucruri (lăstari). Înţelesul este întărit de mărturia lui Ştefan 
Paşca. Apoi, plecând de la imaginea unei mulțimi puse în mişcare (îndreptată, de regulă, 
asupra unor locuri, dar şi asupra altor oameni, care stăpânesc locurile respective), s-au 
dezvoltat sensurile: „năvală, incursiune (militară), invazie”, acţiuni însoțite de „jaf, spolere”. 

A se prăsi din sintagma se prăsiră puiedie este sinonim cu „a (se) înmulți, a 
pui'*.. Verbul a pui are un dublet derivat cu ajutorul sufixului —ezi: a puezi, intranzitiv, 
considerat, de asemenea, învechit, cu sensurile: „a veni în mare cantitate, în mare număr 
(şi năvalnic), sinonim cu a năpădi, a năvăli, cf. „A ieşit ca un râu din Eden, puiezând cu 
valuri line”, sau tranzitiv, prin Muntenia (complementul indicând suprafeţele), în forma 
poiezi, cu sensul: „a acoperi, a umple cu fiinţe” (DLR, s.v.). Chiar şi a pui nu înseamnă 
numai „a se înmulţi” propriu-zis, Ci şi „a se răspândi în număr mare”; cf.: /Lăcustele] au 
puiat în câţiva ani, cât primejduia țara să moară de foame (DLR, s.v.). Din a pui a 
rezultat derivatul puiet, cu sens colectiv. 

Printre sinonimele lui mulţime (cf. O mulţime de duşmani) se menţionează, alături 
de duium, grămadă, potop, puhoi, puzderie, sumedenie şi poiede [4, p. 551]. Lipsesc 
din această monumentală lucrare dedicată sinonimelor limbii române două cuvinte: 
jumedie „copii mulți”, deci „o mulţime de copii”, precum şi pojădie, indicat de DA ca 
sinonim al lui jumedie, absentă pe care o înţelegem mai ales în cazul lui pojădie, care nu 

a fost preluat din fişierul dicționarului tezaur al limbii române, de vreme ce DA îl indică, 
iar din DLR lipseşte. DA mai menţionează alături de jumedie pe jumet „popor, mulțime” 
(cf. mult jumet de om) provenit — ni se precizează — din a jumi, cu referire la un joc de 
copii, echivalent cu de-a mijitul. Şi jumet lipseşte din dicţionarul de sinonime amintit. 
DA mai face precizarea că jumedie e modificat după sumedenie (s.v.). 

Analogia este socotită un „principal mijloc al derivării”, în sensul că după modelul 
unor cuvinte deja existente, limba îşi formează altele noi [5, p. 50]. Acest adevăr se 
verifică în multe alte situaţii ale lexicului limbii române şi nu este cazul să insistăm aici 
asupra acestui capitol. 

Din punct de vedere semantic, înrudirea lui poiede (poiedie, puiedie) cu a puiezi 
este evidentă. Forma cea mai apropiată de a puiezi este puiedie. Pe de altă parte, şi a 
puiezi are o variantă formală cu -o în loc de -u, adică o poiezi. Un derivat *puiezie din 
a puiezi este absolut firesc, iar acesta, prin analogie cu sumedenie, sau alte cuvinte, ca 
jumedie, pojădie, amintite mai înainte şi înrudite ca sens, a devenit puiedie (poiedie 
etc) ca livede (livadie) „singular analogic din pl. livezi”, cum precizează DA (s.v. livadă). 

În privinţa accentului, trebuie să remarcăm că cel indicat de DLR este dedus, 
nereieşind din nici o sursă citată. Evident că variantele poiădă, poiade, poiede, puiede 
nu pot fi accentuate decât aşa, o accentuare pe prima silabă contravenind spiritului limbii 
române. Variantele poiedie, puiedie pot fi accentuate şi pe silaba ultimă, adică: poiedie, 
puiedie. 


feică 


Importanţa teiului în industria casnică tradițională a românilor este atestată de 
numeroase mărturii. Scoarța de tei se recolta, se înmuia întocmai cânepei şi inuluis, iar 
din fibrele obținute se confecționau funii, curmete, cu care se legau diverse componente 
ale atelajelor, adăposturilor, împrejmuirilor etc, ba erau chiar folosite ca cingători: cf 
Să-mbrăca ca-ntr-un Stan de cămaşă şi se incingeau cu tei (Dosoftei); Căruţa lui 
era ferecată cu teie, cu curmeie, însă era o căruţă bună (|. Creangă). 

Aşa cum funia de o lungime variabilă servea ca unitate de măsură agrară, apoi, 
prin extensie, cuvântul semnifica „lot agrar de o anumită suprafaţă, trecând, prin onimizare, 
în toponimie, tot aşa şi cuvântul tei a traversat drumul de la „specie arborifică” la 
„esenţă lemnoasă”, apoi la „obiect confecţionat din această materie”, de unde „obiect 
specializat ca unitate de măsură”, pe urmă „lot de o anumită suprafață”. Deşi DLR nu 
consemnează evoluţia semantică a cuvântului în fazele „unitate de măsură” şi, respectiv, 
„lot agrar”, găsim mărturia în documentele vremii. Astfel în operaţia de distribuire de 
terenuri cu caracter definitiv „se efectua determinarea agrodimensională a unor curele 
sau delnițe în cuprinsul unor racle al unui tei sau chiar al întreg hotarului sătesc” [8, p. 
167]; cf. curea „măsură de lungime (a 11 picioare); făşie lungă şi îngustă de pământ” 
(DA, s.v. curea); raclă „suprafaţă de pământ cuprinsă între donă drumuri” (DLR, s.v. 
raclă); delniţă „fâşie îngustă şi lungă de teren... ., iar prin extensie, proprietate” (DLRM, 

s.v. delniţă)). 

O altă dovadă a importanţei teiului o constituie numeroasele expresii ca: a lega 
două în tei „a reuşi să adune ceva avere”; a găsi (sau a lega) tei de curmei „a găsi 
pretexte; a înşira vorbe fără rost”; „a o duce greu, a fi sărac”; a se scurta teiele „a fi 
vreme puţină”; a mai lungi cuiva teiele „a păsui pe cineva”; a nu-l ţine teiele „a nu-l 
ţine curelele” etc. Din expresia cui de tei „lucru pe care nu te poţi încrede” mai reiese că 
din lemnul teiului, pretabil la prelucrare, se făceau şi cuie, e drept nu prea rezistente. 

Practic, din lemnul teiului se confecționau linguri, fuse, talere, căuşe, albii, piese 
componente ale războiului de țesut. În special vase cu diverse destinaţii, cum reiese din 
explicaţiile cuvântului teică: „a) cutie de lemn mobilă în care cad grăunţele din coşul 
morii, numită şi tigaie, tigăiță, titirez; b) jgheab (mic) din care beau sau mănâncă păsările 
de curte, porcii etc.; c) covata de la piuă; d) jgheabul în care se strivesc strugurii; e) mic 
vas de lemn, legat de o prăjină, cu care se scoate apa dintr-un puț; f) blidar”. Cuvântul 
mai e înregistrat în variantele feucă şi tecă, iar pentru origine este trimis la tău“, care prin 
nordul Munteniei, însemnează: „cupă făcută din lemn de tei, cu care se bea apa din 
fântână” şi căruia glosatorii i-au adăugat menţiunea „etimologie necunoscută”. Aşadar, 
nu se cunoaşte originea cuvântului feică. 

În primul rând, trebuie să remarcăm unica înregistrare a lui tău, cu circulaţie 
restrânsă, provenit dintr-o sursă nu prea sigură, respectiv listele de cuvinte publicate de 
revista Cum vorbim, dar şi menţiunea materiei din care se confecţiona obiectul: „lemn 
de tei”. Dacă tău este, după cum presupunem, o variantă a lui teu, ceea ce este posibil, 
căci există alte asemenea perechi: sf. tehui/tăhui, tebeică/tăbeică, teciune/tăciune, 
teleleu/tălăleu, teu/tău (pronume), înseamnă că între teu (tău) „cupă făcută din lemn 
de tei” şi tei, „esenţa lemnoasă” se află o legătură semantică normală: de la „materie” la 
„obiect (confecţionat din această materie)”, teu fiind un singular refăcut de la un fals 
plural; cf. grindei cu varianta grindeu (DA, s.v.) sau existenţa în paralel a lui tulei şi 
tuleu (DLR, s.v.). 

Derivarea din tei, a lui teică cu sufixul -ică sau a lui teucă cu sufixul -ucă nu ridică 
probleme, mai cu seamă că există multe alte cuvinte, denumiri de obiecte, cu aceeaşi 
terminaţie, fie etimologică, fie derivate ale limbii române: cf. grindeică, scurteică, suveică, 
tindeică etc. 

Cuvântul tei cunoaşte şi alte derivate: feios, -oasă adj. „tare şi fibros, aţos, aspru 
la pipăit”; a teiuşa, vb. „a deveni fibros, teios”; teiuş „pădure mică de tei”; teişor şi 
feiță cu diverse sensuri; reținem, în mod deosebit, pe teier „prăjină lungă de care sunt 
legate curmeie de tei, folosită pentru a speria peştii de pe fundul apei şi a-i goni spre 
plasele de pescuit”, pentru că este un exemplu similar de creare a denumirii unui obiect 
de la numele materiei din care este confecţionat, ca cel al lui teică (feucă), cu sensurile 
arătate şi pentru care dicționarele nu-i precizează originea. 

În concluzie, trebuie căutată minuţios originea unor cuvinte cu „etimologie 
necunoscută” în limba română, recurgând atât la mijloacele de creare cu sufixe, prefixe, 
compunere sau analogie, cât şi la aşa-numitele mijloace metasemantice (metaforă, 

metonimie, sinecdocă, hiperbolă), prilej cu care suntem obligaţi să aplicăm studiul 
cuvintelor conform cu principiul „Cuvinte şi lucruri”, de unde necesitatea unor analize 
interdisciplinare şi pluridisciplinare, prin antrenarea etnografiei, folclorului, onomasticii 
etc. 

Apărut în Revista de lingvistică şi ştiinţă literară, 
nr. 3, p. 93-95, Chişinău, 1992 


! Cărora le-am adăugat principiul valorii de impresie sau al semantismului emoţional (supra, 
183). 

> Totodată, cuvântul are o largă răspândire, după cum se va vedea, fiind atestat în Moldova, 
Muntenia, Hunedoara şi Banat, precum si în sudul Transilvaniei. 

3 Când nu indicăm o altă sursă, exemplele sunt extrase din lucrările lexicografice citate (DA 
siDLR). 

4 Cum reiese din definiţia cuvântului (DLR, s.v.) [vezi şi: 4, p. 719]. 

5 Vezi lucrarea noastră. [6, p. 131], unde semnalăm gruparea de nume topice cu referire la 
certit, cele provenite din tei, alături de care se găsesc nume topice ca: Topila, Topenia, referitoare 
la „topitul scoarţei de tei”. 

6 Cf. Funii, nume topic în hotarul satului Ilova (jud. Caraş-Severin); cf. Sfoara-Nucetului 
(Târgovişte), citat de Iorgu Iordan [7, p. 83]. 


Punctele de vedere şi principiile pe care ne-am sprijinit în stabilirea sau îndreptarea 
etimologiilor unor cuvinte din ultimul tom al DLR! le-am formulat cu alt prilej? . Precizăm 
doar că şi în cazul de faţă este vorba de cuvinte menţionate de DLR cu „etimologie 

93; 


necunoscută” sau de altele ale căror etimologii le socotim nesatisfăcătoare. 

SAITOC,-OACĂ interj., s.n. şi adj. (Regional) 7. Interj. (Adesea repetat) Cuvânt 
care imită mersul săltat şi grăbit. 2. Săritură. 3. "Care merge săltând”. e (Prin sudul Olt.; 
despre copii) „„Neastâmpărat”. Ca interjecție se menţionează şi varianta saióc. Pentru 
toate acestea DLR consideră că explicaţia constă într-o onomatopee. În realitate, este 
vorba de un derivat (adjectiv şi substantiv) alcătuit cu sufixul -oc, -oacă de la varianta 
dialectală a verbului sări; cf. prez. ind. sai, săi, saie, săiți; prez. conj. să sai, să saie 
etc., forme înregistrate în diverse zone ale ţării (DLR, s.v. sări), cf. fâştoc „copil 
zburdalnic”; uitoc „uituc”” . 

SĂPĂ. Sub acest titlu se menţionează: „III. Compus: (Bot.; regional) sapă- 
sălbatică = brânduşă de toamnă (Colchicum autumnale) (Beba Veche — Sinnicolau 
Mare)”, cu trimitere la ALR I, 1941/49. Este puţin probabil să fie vorba de un fonetism 
specific graiului local sau de unul particular, accidental. Mai degrabă este o eroare în 
notare; cf. termenul botanic compus: ceapă-sălbatică, precum şi ceapa-ciorii, denumire 
a aceleiaşi plante (Borza, D 50), denumire datorată bulbului plantei respective. În 
consecinţă, cuvântul se cuvine glosat sub titlul ceapă, şi nu sub sapă. 

SĂLBĂȚIE s.f. (Bot.) „Plantă erbacee din familia gramineelor, cu tulpina rigidă, 
[...], zâzanie”. Atât cuvântul titlu, cât şi variantele să/băță, sălbătă, sălbătea, selbăţea 
nu-şi justifică întru nimic originea în cuvântul salbă. Trebuie să se ţină seama că planta 
are „fructe otrăvitoare”, creşte (şi) prin locuri părăginite şi provoacă, după cum indică 
alte denumiri ale speciei Lolium temulentum, tulburări de comportament celor care o 
folosesc (beţie, nebuneală; cf. zâzanie, care nu mai are nevoie de explicaţii). Apropierea 
formală de tema, productivă în compunerea numelor de plante, sa/bă (cf. salbă-mare, 
salbă-moale, salba-dracului, salbă-râioasă etc.) explică de ce în DLR s-a indicat, ca 
etimon al să/băţiei, cuvântul salbă. Trebuie să se aibă în vedere însă sensurile lui sălbatic, 
-ă, dintre care reținem: , 7. Care se manifestă cu o violenţă, o forță, o intensitate 
extraordinară”; apoi: „3. (despre oameni) Care are manifestări nestăpânite; aprig, 
impulsiv” (DLR, s.v.). Toate acestea constituie argumente pentru a accepta drept etimon 
al fitonimului să/băţie cuvântul sălbatic, şi nu salbă. 

SĂRĂȚEL. „3. s.m. (Prin Bucov.) Numele unei păsări mici cu pene galbene, 
nedefinită mai de aproape”; exemplificat cu „Sărăţelul cântă numai seara”. Cuvântul 
este explicat de DLR ca un diminutiv al lui sărat, când de fapt are la bază varianta 
dialectală a lui seară (sară), obişnuită în zona unde se indică prezenţa sărățelului, 
dovadă fiind şi caracteristica păsării: „cântă numai seara”. 

SĂRĂȚICA. „2. s.f. art. (Prin Dobr.; în forma sărățica) Numele unui dans popu- 
lar (învârtită)”; cu exemplificarea: „Alteori se juca sărăţica, cu paşi repezi înainte şi înapoi”. 
DLR consideră că etimonul numelui de dans popular (sărățica) este sărat „care conţine 
sare”. Socotim că numele în cauză provine din sări vb., cu referire la caracterul dansului 
(săltat, sărit, vioi). 

SCĂIÁNCĂ s.f. „(Regional) Nume dat unui soi de strugari care se coace timpuriu 
(Pietroasa de Jos — Mizil)”, menţionat cu „etimologia necunoscută”. Cuvântul provine 

de la denumirea uneia din localităţile aflate în zona respectivă: Scăieni (jud. Prahova şi 
jud. Buzău). 

SCHEUŞÂNĂ s.f. „(Prin Ban.) Numele unei păsări neidentificate mai de 
aproape”. Etimonul acestui nume de pasăre provine din scai, fiind vorba de ecosistemul 
în care trăieşte cu predilecție pasărea în cauză; cf. un alt nume al scatiului, scai (DLR, 
s.v. scai), precum şi numele de păsări scaiete, scăier, scăişor, scăiuşel, toate provenite 
din scai. Cât despre fonetism, menţionăm localitatea Scăiuş din Banat, toponim colectiv- 
local (scăiuş < scai; cf. teiuş < tei), pronunţat de localnici Scheuş; locuitorii acestui sat 
se numesc scheuşani, cf. şi antroponimul cunoscut nouă: Scheuşan“ . 

SCLEPŢĂ vb. I. Tranz. „(Învechit, prin Transilv.; complementul indică lemne) A 
despica mărunt, a face aşchii, surcele; (regional) a sclepenţi; cf. sc/leafă, sclefă”. Cele 
două cuvinte la care raportează DLR pe sclepța sunt variante ale lui șcleafă, respectiv 
şclefa (DLR, s.V.). În acest caz se ignoră existenţa cuvântului c/epţ s.m. „scândurică de 
brad (desfăcută cu barda) [...]”, pentru care se indică etimonul: rus., rut. klepka 
„scândură, doagă” (DA, s.v. clepţ). Indiferent de temeinicia acestei etimologii, sc/lepța 
vb. trebuie trimis la clepf . 

SCOPĂU subst. „„(Regional; cu sens neprecizat, probabil) Zară”. Cuvântul trebuie 
pus în legătură cu verbul scoace ,„ 1. Tranz. (Popular; complementul indică laptele acru) 
A încălzi sau a fierbe pentru a închega şi a transforma în brânză; p. ext. (complementul 
indică smântâna) a încălzi sau a fierbe ca să se aleagă untul”. Scopău s-a format de la 
participiul lui scoace: scopt > scop(tău. 

SCUIPĂ s.f. „(Prin nord-vestul Munt.; cu sens neprecizat, probabil) Batistă”. În 
cazul de față nu mai este vorba de etimologie, indicată corect de DLR: cf. scuipa. 
Scuipă este, într-adevăr, un postverbal, numai că nu înseamnă „batistă”, cum se de- 
duce, cu probabilitate, din unicul citat: „Aoleo, măi, bărbate, că toată zâua plâng — cu 
scuipa pă ochi — că mă gândesc că o să te omoare”. Plânsul este prefăcut şi, ca să se 
dea mai multă crezare, ochii sunt umeziţi cu scuipat, aşa că am putea spune că scuipă 
înseamnă „scuipat”. 

SCULBUȚI. „vb. IV. Tranz. (Regional; complementul indică apa dintr-o sticlă) 
A clătina, a agita”. Cuvântul ar fi trebuit glosat la un loc cu scobălți „vb. IV. Intranz. 
(Regional) A aluneca, a cădea; a se clătina”, explicat de DLR ca „formaţie 
onomatopeică”. Amândouă s-ar fi cuvenit a fi corelate cu cobălțâi „vb. IV. A (se) 
scutura apa într-un vas”. S-au ignorat şi de data aceasta variantele fără prefixul s- 
(Supranota 5). DA indică pentru cobâlţăi, ca etimon, slv. kolebati „a agita”. 

SCULI „vb. IV. Tranz. (Prin vestul Transilv.) A isprăvi”. Derivarea verbului din 
sculă „instrument, unealtă, ustensilă etc.” nu este deloc hazardată, căci cel care a folosit 
cuvântul (şi l-a explicat) a avut în vedere rezultatul folosirii unei scule, al sculitului. 

SEMENI? „vb. IV. Tranz. (Regional; complementul este peretele) A unge cu 
pământ”. Cuvântul se cuvine menţionat sub acelaşi titlu (unic) cu semeni! „vb. IV. Tranz. 
(Regional; complementul indică şindrila) A reteza pentru a avea aceeaşi mărime”, explicat 
prin semăna’ „a face asemenea, de aceeaşi mărime”. Demn de menţionat este faptul că 

ambele (?) cuvinte sunt înregistrate în aceeaşi zonă. A unge cu pământ (pereții) înseamnă 
„a netezi”,,,a face peretele „asemenea” pe toată suprafaţa lui”. Cât despre semeni = 
asemenea „a face asemenea”; cf. semănător, -oare = asemănător, -oare (DLR, s.v.). 


Apărut în LR, XL, nr. 5-6, p. 262-265, Bucureşti, 1991 


1 Tomul X. Partea 1 (S - SCLĂBUC), Partea a 2-a (SCLADĂ - SEMINȚĂRIE). 

? Vasile C. Ioniţă, Observaţii... (supra, 135). 

3 Pentru diverse valori şi originea sufixului -oc, -oacă, vezi Finuţa Hasan, În legătură cu 
etimologia sufixelor -ac, -ec, -ic, -oc, -uc şi -ag, -eg, -ig, -og, -ug, în SMEC, VI, p. 50-51. 

* Pentru fonetism cf. cămeşă > kimeşă, scăp (ind. prez. I de la scăpa) > skep etc. 


5 Trebuie să se aibă în vedere existenţa, în limba română, a perechilor cu s- şi fără prefix, atât 
de frecventă în limba română (v. Institutul de Lingvistică din Bucureşti, Formarea cuvintelor în 
limba română. II. Prefixele, Bucureşti, 1987, p. 215-220). 


Avem în vedere o anumită categorie de term eni comuni, şi anume pe cei 
aparţinători nomenclaturii etnobotanice, bogat reprezentate în totalitatea lexicului 
românesc. 

Motivul principal pentru care ne-am oprit asupra denumirilor populare de plante 
este faptul că un număr apreciabil din rândul lor figurează în dicționarul tezaur al limbii 
române (DA, DLR) cu menţiunea „etimologie necunoscută”. Observațiile de faţă vor 
încerca descifrarea etimologică, a unor asemenea termeni. 


darie 


Unei plante din specia Sedum (numită rom. şi dragoste sau drăgostiță) i se mai 
spune şi iarba-datului-şi-a-faptului, denumire clară, dacă vom aminti că datul şi faptul 
înseamnă acelaşi lucru: „farmece, vrăji, făcături etc.”. Majoritatea plantelor cu nume 
derivate din aceste cuvinte, ca faptnica (faptnicul) de exemplu, sunt socotite remedii 
împotriva farmecelor, făcăturilor. 

Pedicularis campestris, o plantă erbacee, cu flori galbene, numită şi sfeştnic, 
din cauza florilor dispuse într-un spic lung, cu fructe în formă de capsulă, se mai numeşte 
şi darie. Decoctul dariei se bea, iar cu buruiana fiartă se oblojeşte pentru durere de 
stomac; creşte prin pădurile munților, numai babele o cunosc (DA, s.v.). Cuvântului nu 
i se dă vreo explicaţie etimologică. Or, fitonimul are în alcătuirea sa aceeaşi temă ca şi 
datul, adică infinitivul lung al verbului a da, acomodat după alte nume comune. Un 
argument suplimentar este că dare înseamnă şi „farmec”, „fapt” (DA, s. da); aici este 
exemplificat cu un fragment dintr-un descântec desprins din colecția lui S. FI. Marian: 
„Să mă limpezească / De toată ura, ... / De toată darea, / De toata făcarea”. 

forostău 


Este foarte important să se coroboreze descântecul, ca piesă de folclor, ca docu- 
ment lingvistic, cu numele plantelor utilizate în practica „tratamentului”, precum şi cu alte 
date de ceremonial. În felul acesta se netezeşte calea spre descifiarea originii unor termeni 
etnobotanici. 

Foarte multe plante îşi trădează virtuțile terapeutice prin numele purtat. Despre 
scrântiță se spune că, fiartă şi îngroşată cu tărâţe de grâu, este folosită la scrântituri. 
Aceeaşi întrebuințare va fi avut-o sau o are încă scrântitoarea (Potentila), căreia i se 
mai spune scrântea, scrânteală, buruiana-scrântului, iarba-scrântiturii, scrintie 
(Al. Borza, Dicţionar etno-botanic cuprinzând denumirile populare româneşti şi în 
alte limbi ale plantelor din România, Bucureşti, 1968, indice). Aceeaşi specie se mai 
numeşte şi forostoi, denumire care nu ne-ar spune nimic dacă nu am şti că a forostoi, 
cu variantele a forostroi şi a forostoi, înseamnă (prin Transilvania şi Bucovina) „a uni, a 
lipi” etc.; „a căli”, deci „a întări”. Cu referire la răni sau la frânturi, de fapt, în general, 
despre anumite boli, „a vindeca”. Într-un descântec se spune: „Aşa să se forostească / 
Mâna lui (cutare) / Cum forosteşte / Țiganul fierul” (cf. DA, s. forostoi). Forăstău se 
mai spune la încă alte patru specii: Gensiza, „folosită în medicina populară la fracturi şi 
zdrobituri”; Heliantheum, numită, prin etimologie populară, şi ferestrău sau 
hierăstăietoare, dar şi iarba-osului, denumire elocventă. Specia Origanum (sovârvul) 
se mai numeşte pe alocuri şi forăstău sau furustău. 

A forostoi „a uni” a dezvoltat şi sensul „a închega”, căci Veronica-persica se 
numeşte (accidental?) şi forostoi, dar alte denumiri ale ei indică folosirea plantei în 
afecţiuni ale vintrelor, „diaree” sau „dizenterie”. 

Aşadar, toate denumirile plantelor respective derivă din verbul a forostoi, cu 
variantele respective, cuvânt provenit din magh. forrasztani (DA, s. forostoi). 


marinuţă 


Unei plante cu acest nume, insuficient definită, despre care ştim doar că este 
„întrebuințată la tratarea anumitor boli ale cailor”, i se dă următoarea explicaţie etimologică: 
de la numele personal Marinuţa, ceea ce nu corespunde realităţii. 

Marina (Mărina) este numele unei sărbători religioase. Despre acest personaj 
aflăm o mulţime de date în răspunsurile la chestionarele lui N. Densuşianu (A. Fochi, 
Datini şi eresuri populare de la sfârşitul secolului al XIX-lea: răspunsurile la 
chestionarele lui Nicolae Densuşianu, Bucureşti, 1976, p. 189-192). Este un personaj 
benefic, căci fereşte casele şi semănăturile de foc, de trăsnet şi de piatră, de fiare, dar şi 
pe om şi animale de diverse boli (pocială, epilepsie, muţeală, pocinoage etc.). 

Fără îndoială, între mărin „numele dat unor bube sau inflamații, de obicei purulente, 
la oameni şi la animale”, sau, în alte locuri, „crampelor la stomac”, şi Mărina, personajul 
amintit, există o legătură: fie în sensul derivării numelui comun din cel propriu, aşa cum 

propune DLR (s.v. mărin), fie prin etimologie populară, mărin având cu totul o altă 
origine, după cum argumentează N. Drăganu, adică din lat. malignare sau *malinare, 
din care a provenit mai întâi a se mărina, mărin fiind în acest caz un derivat regresiv 
(DA, IV, p. 744). 

Inexplicabil, DLR nu preia din dicţionarul lui Al. Borza pe mărină (Tanacetum 
vulgare), planta folosită în medicina populară la „crampe la stomac şi diaree” (Borza, 
op. cit., p. 168). Oricum, indiferent de originea lui mărin (boala), numele plantei mărină 
trebuie raportat la acesta, iar marinuţă (planta) este un derivat al lui mărină, un fals 
diminutiv, ca atâtea alte nume de plante. 


năvrăpei 


Despre Năvalnic, personaj al mitologici populare, există o legendă potrivit căreia 
„ar fi căzut din cer de frumos”. Pe de altă parte, planta omonimă, năvalnicul, împreună 
cu mătrăguna şi cu alte ierburi, este bună de „făcut de dragoste”. Descântat, se poartă 
la brâu sau în sân, în credinţa că aduce noroc purtătoarelor, iar peţitorii „vor da năvală” 
să le ceară. 

Unei întâmplări neplăcute (survenite pe neaşteptate) 1 se spune năprasnă, iar 
năprasnic (planta), derivat al lui năprasnă, are multiple sensuri, dintre care cel de bază 
conţine ideea de „lovire neaşteptata şi cu urmări”. Or, „dragostea fulgerătoare” este 
cauză a unor neplăceri, un fel de năprasnă. 

Dintre diversele sensuri pe care le are a se prăvăli, cu referire la obiecte (stânci, 
arbori, apă etc.), dar şi la om sau animale, reținem înţelesul general de „a cădea cu 
violenţă, a se prăbuşi, a se nimici”. Cauza poate fi concretă, clară, dar şi abstractă, 
obscură. Omul se poate prăvăli în luptă, izbit de duşman, dar şi de boală. Iar bolile erau, 
după cum se ştie, atribuite unor forţe obscure, necunoscute omului. 

Napraval este (în Bucovina) o plantă nedefinită mai îndeaproape; ea creşte prin 
pârloage şi fânețe şi se foloseşte în medicina populara împotriva unor boli la păsările de 
curte (DLR, s.v.). În aceeaşi arie geografică, năprăvală este numele unei boli la animale, 
care se manifestă prin frisoane, dar şi „vreme rea, cu furtună, vijelie”, precum şi „om 
năprasnic”. Aşa încât apropierea lui năprăvală de năprasnic este justificată, precum şi 
de năpust „calamitate”, dar şi „duh rău, demon, necuratul”. 

Aşadar, predomină ideea de „a lovi pe neaşteptate” şi când este vorba de o 
anumită boală. 

Pentru a năvrăpi „a năvăli; a se năpusti”, DLR consideră că îşi are originea în v. 
slv. navrapiti (s.v.), aşa încât năvrăpei (planta) derivă din verbul respectiv, analogic cu 
năpust din a năpusti, acomodat după modelul falselor diminutive. 


nored 


Reacţia plantelor (cu deosebire a frunzelor şi a florilor) la, lumină, respectiv la 

principala sursă de lumină, soarele, i-a frapat pe oameni şi, în consecinţă, le-a numit: 

floarea-soarelui, răsărită, dimineaţă, noptiță, somnoroasă, zorele etc. Aceste 
denumiri sunt suficient de clare, nemaifiind nevoie de explicaţii speciale, suplimentare. 
După modelul lui zorea (pl. zorele), Mirabilis jalapa (frumoasa-nopții, noptița sau 
zorelele-de-noapte) a fost numită pe alocuri nored sau norele-de-grădină (Borza, op. 
cit., 111-112). Dintr-o excesivă prudenţă, DLR ezită să-l explice pe norea din nor, 
cuvânt cu o bogată serie derivativă (nora vb., norat, noreală, noreaţă „vreme închisă”; 
noricel, norişor. norişte „cer înnorat”, noriu „de culoarea norilor”; noros, noruț. 

Nu putem lăsa să treacă prilejul să facem o observaţie cu privire la un alt derivat 
al lui nor, după părerea noastră, şi anume noriţă, nume popular al lutreolei (Putorius 
lutreola), căci explicaţia dată de DLR, respectiv noră + suf. -iţă (s.v.), ni se pare 
nesatisfăcătoare. Simplul fapt că există un animal nevăstuica (Mustela nivalis), deci 
un fapt analogic, nu este suficient. Ar trebui să se ia în seamă caracteristica acestui 
animal, „blana, cu păr des, mătăsos, de culoare cenuşie-gălbuie sau cafenie (cu reflexe 
albastre)”, cum o defineşte DLR. Culoarea blănii animalelor sau a penajului păsărilor 
constituie adesea un punct de plecare în stabilirea denumirii lor. 


omeluţe 


Acesta este numele a două plante: a) „sisinei-de-munte” (Anemone alpina); b) 
plantă erbacee cu flori albe pe dinăuntru şi trandafirii pe dinafară; „oiţe” (Anemone 
narcissiflora), pentru care DLR notează „etimologie necunoscută”. 

Datorită culorii lor albe, dar şi faptului că apar de timpuriu (februarie—mai), cele 
două specii Leucojum se numesc popular omătuțe < omăt + suf. -uţă; cf. omăţel, 
nume al aceleiaşi specii, zăpejoare < zăpadă + suf. -ior, -ioară etc. 

Metafora de origine pastorală, având la bază termeni cu largă folosinţă în acest 
domeniu de viaţă, este foarte bogat reprezentată în nomenclatura etnobotanică. În afară 
de sisineii-de-munte, amintiţi mai înainte, cărora li se mai spune şi oife, încă şapte specii 
poartă acest nume; specia Anemone silvestris se cheamă şi oici; la acestea mai adăugăm 
pe mieluţă (Lygaeus equestris), mielărea (Vitex agnus castus), mieluşei (Saponaria 
officinalis, dar şi Trifolium arvense), berbecei (aceeaşi Saponaria), berbecuţi (două 
subspecii Typha) ş.a. 

Aşadar, în cazul lui omeluțe etimologia nu mai poate fi socotită „necunoscută”, 
fiind clară contaminarea dintre omăluțe şi mieluţe. 

Şi, în sfârşit, o posibilă îndreptare etimologică pentru oieşea sau oişea (Urtica 
ureus), pentru care DLR nu propune nici o explicaţie etimologică; cf. oieş „oier”. 

Puținele exemple prezentate nu ne permit să formulăm un principiu de stabilire a 
etimologiei unor cuvinte formate pe terenul limbii române, principiu care însă s-a conturat 
chiar şi din puţinele exemple date. Cuvintele, în cazul de faţă numele plantelor, trebuie 
analizate în contextul seriei lor sinonimice şi în legătură cu particularitățile lor morfologice, 

dar mai cu seamă cu utilizarea lor în diversele domenii ale activităţii materiale şi spirituale 
a omului. 


Apărut în SCL, XXXVI, nr. 6, p. 542-544, Bucureşti, 1985 


Cuvintele asupra cărora ne-am oprit în rândurile următoare provin din DLR: Tomul 
X. Partea 1 (S— SCLĂBUC); Tomul X. Partea a 3-a (SEMN — SÂVEICÂ); Tomul XI. 
Partea 1 (Litera Ș). 

SARSALAM „s.m. (sg.) (Bot.; regional) Ciumăfaie (Datura stramonium)” (DLR, 
s.v.). Nu i se cunoaşte nici accentul, nici etimologia, deşi este de presupus că accentul 
cade pe ultima silabă: sarsalăm. Planta se mai numeşte şi bolândariţă, cu diferite alte 
variante, provenite din bolând,-ă adj., „nebun””; apoi, nebunariţă, turbare ş.a. În primul 
rând se observă frecvenţa denumirilor care sugerează efectele primejdioase ale plantei, 
când nu este folosită după reţete chibzuite, ceea ce duce la tulburări de comportament 
(cf. nebunie, turbare etc.). În legătură cu diversele denumiri care au ca bază efectele 
nocive ale plantelor respective am insistat ceva mai mult în altă parte (Ioniță 1885, p. 
164-165). Uneori, efectele plantelor din această categorie sunt asociate cu numele 
diavolului. Chiar planta în cauză se mai numeşte şi iarba-dracului (Borza 1968, p. 57). 
Luând în consideraţie aceste două aspecte, se poate afirma că sarsalam este rezultatul 
combinării dintre sarsan „s.m. (Prin Olt.) Diavol, drac” (DLR, s.v.) şi sarsailă „s.m. 
(Popular) Diavol, drac” (DLR, s.v.), la care de altfel este trimis sarsan, iar cel de al 
doilea poartă menţiunea „etimologia necunoscută”; cf. şi sarsaor „s.m. (Regional; într- 
un descântec) Diavol, drac”, precum şi perechea sa feminină, sarsaoroaică „s.f. (Re- 
gional; într-un descântec) Diavoliţă, drăcoaică” (DLR, s.v.). Mai trebuie observat că m 
şi n se substituie uneori reciproc; cf. sărsam cu variantele sarsană şi farfan (DLR, s.v. 
sărsam); talam, ca variantă a lui talang (DLR, s.v. talang). 

SFÂRTOÂNĂ „s.f. (Regional) 7. Pală (2 b)”, care, „p. ext. (Adesea urmat de 
determinări care arată felul, natura)”, înseamnă „,...val, suflare (puternică şi de obicei 
intermitentă);, undă, adiere, concret „pală de vânt cu ploaie şi cu zăpadă (Someş Guruslău 
— Zalău)”; „2. Acces de furie” (DLR, s.v.), cel de al doilea sens creat evident prin 
metaforizare. În structura cuvântului sfârtoană este vizibilă prezenţa unui alt cuvânt, 
toană! „s.f. 1. învechit) Pornire violentă, furie, înverşunare, întărâtare” (DLR, s.v.), 
sinonim cu pală*”( învechit şi regional; mai ales la pl.; în legătură cu verbe ca „a avea”, „a 
apuca” etc.) Capriciu, toană” (DLR, s.v.); cf. „O toană de vânt primăvăratic dădu buzna 
în caleaşcă”. Pe de altă parte, segmentul de început al cuvântului sfârtoană, sfâr-, are 
însuşiri expresive, din care reținem: „Cuvânt care imită zgomotul produs de mişcarea cu 
repeziciune a unui obiect aruncat în spaţiu sau, p. ext., de zborul (brusc şi rapid) al unei 

păsări” (DLR, s.v.); cf. sfârâi „vb. 7. (Transilv., prin Maram. şi prin Mold.; despre 
frunze) A fremăta” şi, mai ales, „8. (Rar; despre ploaie, picături de ploaie, grindină) A 
pârâi”, precum şi „9. (prin Transilv. şi prin Maram.; despre zăpadă) A pârâi” (DLE, s.v. 
sfârâi). Date fiind sensurile lui toană şi ale lui sfâr, reiese clar că sfârtoană a rezultat 
din contopirea acestor două cuvinte. 

SFRĂNTOS, -OASĂ „adj. Mândru (./.)”. Sensul lui mândru adj. „ 1 înţelept; 
priceput, isteţ, capabil” (DLR, s.v.) ne înlesneşte să întrevedem în sfrăntos un derivat cu 
prefixul s-, care creează perechi ale unor cuvinte, de regulă cu acelaşi sens, fără s- 
(Rizescu 1978, p. 215-220). Membrul pereche al lui sfrăntos este *frăntos, neatestat, 
dar o evidentă variantă fonetică a lui fruntos, -oasă „adj. Om cu frunte lată”; cf. „A 
bate cu fruntea-n nori (= a fi înalt sau mândru)” (DA, s.v. fruntos); cf. sfrânsaţă „s.f. 
(prin nord-vestul Transilv.) Frumuseţe” (DLR, s.v.), pereche prefixală (cu s-) a lui 
frâmseaţă (DA, s.v.). 

SINBOIE „s.f. (Bot.; regional) Viorea (Viola odorata)”, ca accent necunoscut; 
de asemenea, nui se cunoaşte pluralul. Din punct de vedere etimologic, trimiterea „cf. şi 
boi” este confuză. S-a avut în vedere, probabil, boi „subst. (Bot.) Micsandră (Prahovay”, 
neexplicat etimologic (DA, s.v.). În realitate, sinboie, preluat din dicţionarul lui Gh. 
Barițiu (Dicţionariu unguresc-românesc, Braşov, 1899; cf. Borza 1968, p. 180), este 
un nume specific, foarte probabil, Ardealului, unde denumirile maghiare au fost uşor 
împrumutate şi adaptate la sistemul fonetic românesc; cf. ibolya, ibolya kek ş.a., denumiri 
maghiare ale „viorelei”; apoi szenkucka, alt nume maghiar al aceleiaşi plante (Borza 
1968, p. 181). Chiar dacă nu găsim în această sursă un termen maghiar *szenibolya, 
din care ar putea proveni rom. sinboie, recunoaştem în denumirile maghiare, în mod 
sigur, pe ibolya şi, probabil, szena „fân”, ceea ce ar însemna că ipoteticul *szenibolya 
înseamnă „viorea de fân(eaţă)”. 

SINFEREI „s.m. pl. (Bot.; prin sudul Ban.) Garoafă (Dianthus caryophyllus)”, 
fără alte precizări şi menţionat cu „etimologia necunoscută” (DLR, s.v.). În sursa indicată 
(Borza 1968, p. 59) se găsesc multe alte variante ale cuvântului: sâmfirel, sânfireanje 
(Reşiţa), care redă, de fapt, pe sânfireangă, cu pl. sânfirenge, informatorul lui Borza 
notând cu aproximaţie pe ge (Ze) din graiul locului. Unele variante, nepreluate de DLR, 
explică proveniența cuvântului, căci sinfereagă şi sinfereag indică prezenţa magh. virag 
„floare”. Cât priveşte partea de început a cuvântului românesc (sin-), pot fi presupuse 
două cuvinte maghiare: fie szena, amintit mai sus, sub sinboie), fie szeg „cui”, ipoteză 
mai plauzibilă din următoarele motive: a) în maghiară există şi denumirile szegfii, szegfii 
virag (Borza 1968, p. 59); b) în româneşte planta mai poartă denumirile de cuişoară- 
de-grădină, cuişoare, cuişoraş; c) unul din numele ucrainene ale plantei este Avozdek 
polevoi, la baza căruia stă hvozdi „cui”. Aşa încât rom. sinferei şi toate celelalte variante, 
cum sunt sinfireag, sinfereagă etc., au ca etimon magh. szegfii virag, menţionat de 
Borza (loc. cit.). 

SIRAC ! „subst. (Bot.; regional) Mei (Panicum milliaceum)”, cu accent 
necunoscut şi „etimologia necunoscută” (DLR, s.v.). Planta se mai numeşte sărăcin sau 

sărăcir, ambele cuvinte glosate de DLR sub sărăcin! „s.m. (Bot.; regional) Mei (1.)” şi 
explicate din sărac (DLR, s.v.), pe bună dreptate, căci meiul era socotit hrana săracului, 
cum reiese şi din sintagma gol mei „foarte sărac” (DLR, s.v. mei 2.). Or, este limpede 
că s-a scăpat din vedere varianta sirac a lui sărac (DLR, s.v.), variantă care explică 
etimologic cuvântul sirac! „„mei” şi îi clarifică şi accentul. 

SÎRSÁICĂ „s.f. (Bot.; regional) Trestie-de-câmp (Calamagristis epigeois), cu 
plural şi etimologie necunoscute” (DLR). Dat fiind faptul că denumirile unor specii botanice 
se interferează cu cele ale unor specii faunistice, mai ales când mediul (microsistemul 
ecologic) este comun amândurora, este foarte probabil ca sarsă, varianta a lui sarselă 
„s.f. Mică pasăre sălbatică de baltă, din familia raţei sălbatice (Anas crecca), să stea la 
baza fitonimului sârsaică, terminația -aică fiind prezentă în denumiri ale unor plante ca: 
drăgaică, părădaică (pl. părădăici) „pătlăgele roşii” (Borza 1968, p. 102) sau în 
cuvinte din alt domeniu; cf. trăgaică „subst. (Regional) Persoană care trage la bani 
(Sibiu)” (DLR, s.v.). 

ŞCORTI „vb. IV. Intranz. (Prin Bucov.) A căuta ceartă”, menţionat într-o singură 
sursă (Lexic reg. 108), este trimis la şcort „s.n. (Bucov., şi prin nord-estul Transilv.) 
Ceartă; intrigă; discordie”, care este înregistrat şi în varianta scort. Expr. a ține şcort= 
a se certa (Zagra — Năsăud). Aceste două cuvinte sunt, fără îndoială, înrudite, dar se 
consideră că etimologia lui şcort este necunoscută (DLR, s.v.). Lui şcort şi şcorti li se 
adaugă şcortos, -oasă „adj. (Regional) Cicălitor (Volovăţ — Rădăuţi)”, înregistrat în 
ALR I 1564/385 (DLR, s.v.). Toate aceste trei cuvinte circulă în zona nordică a ţării 
(Bucovina şi nord-estul Transilvaniei). 

Pe de altă parte, DLR glosează varianta prefixată a lui cort, adică pe scort: „s.n. 
(Prin Transilv.) Cort”. Cât despre cort, acesta este un cuvânt vechi în limba română, des 
întâlnit, de la Dosoftei până la scriitorii moderni, precum şi în texte folclorice. Nu vom 
insista asupra evoluţiei acestui cuvânt, dar vom aminti că sensurile sale s-au diversificat 
treptat, de la terminologia militară până la a desemna un „adăpost (provizoriu)” care 
„serveşte... cu deosebire popoarelor nomade, în special ţiganilor, apoi exploratorilor, 
soldaţilor în tabere, excursioniştilor, mai rar ciobanilor” (DA, s.v.). Vechimea cuvântului 
şi polisemantismul acestuia au facilitat apariţia unor expresii ca: „a umbla cu cortul = a 
nu avea locuinţă stabilă (ca ţiganii şetrari)”; „ca la uşa cortului = (loc. adv.) în mod 
ordinar, țigăneşte, fără ruşine; ca la cort; ca ţiganii”. Deplasarea de sens de la „adăpost 
specific țiganilor” la „ceartă”, una din trăsăturile comportamentale specifice acestora, 
este firească, încât şcort „ceartă” şi derivatele acestuia (a şcorti „a căuta ceartă” şi 
şcortos „cicălitor”) sunt vădit înrudite cu cort (scort), căci perechi cu s- şi ş- sunt 
obişnuite în graiurile româneşti; cf. schiop /şchiop, scarpă / şcarpă; scuipa / şchiupi 
etc. 

Apărut în LR, XLII, nr. 6, p. 279-281, Bucureşti, 1993 


Cele patru volume ale Dicţionarului subdialectului bănăţean (DSB), elaborat 
de un colectiv de cadre universitare şi cercetători din Timişoara! , apărute până în prezent, 
conțin un vast material lexical cuprins între A şi BUZUNAR. 

În secţiunea „Alcătuirea dicționarului” (I 10-23) se enunţă, ca principală exigentă, 
intenția înregistrării întregului fond lexical din subdialectul studiat, cei care şi-au asumat 
elaborarea lucrării propunându-şi, totodată, să adune „în cadrul articolelor lexicografice, 
pe cât posibil, toată informaţia existentă şi să adauge alta, inedită”. Se precizează apoi 
că „starea ideală a unui articol lexicografic ar fi deci aceea de a reprezenta o adevărată 
monografie a cuvântului înregistrat, cuprinzând întreaga informaţie de natură semantică, 
gramaticală, fonetică şi etimologică rezultată din excerptarea surselor culte şi populare” 
(10). 

Deşi DSB se sprijină pe o vastă bibliografie (ca sursă propriu-zisă din care provine 
materialul recoltat sau ca lucrări de referință), aproape 300 de titluri; pe o largă reţea de 
localităţi anchetate (61); precum şi pe informaţiile provenite de la o sută de subiecţi din 
diverse localităţi, dicționarului i-au scăpat totuşi — inerent de altfel - fie cuvinte neglosate 
(sau variante fonetice ale celor glosate), fie sensuri ale unor termeni deja glosaţi, 
necunoscute glosatorilor. 

Pe de altă parte, informaţiile, deşi bogate în cazul unor articole sau mai sărace în 
al altora, nu beneficiază totdeauna de explicaţii menite să surprindă legăturile dintre 
„lucruri” şi „cuvinte”, evoluţia semantică a cuvintelor, chestiuni strâns legate de etimologie, 
în măsură să faciliteze explicaţia etimologică şi, mai ales, s-o susţină dintr-o perspectivă 
a analizei cuvântului fundamentată pe principiul studierii interdisciplinare a acestuia. 

Confruntarea materialului lexical din DSB cu un glosar al graiului din Ildia (judeţul 
Caraş-Severin), încredinţat nouă de profesorul Iosif Moise-Aldan?, întăreşte cele spuse, 
motiv pentru care am socotit că vor fi bine venite completările de față, cum de asemenea, 
nădăjduim să fie de folos şi clarificările etimologice privitoare la acele cuvinte neexplicate 
din acest punct de vedere în DSB. 

Aşadar, observaţiile noastre se referă la două categorii de date: 1. cuvinte, variante 
fonetice sau sensuri absente în DSB; 2. îndreptări şi completări etimologice. 

1. Cuvinte, variante fonetice sau sensuri absente 


ARĂBIOS,-OASĂ adj. Cuvântul se foloseşte mai ales în legătură cu copiii care 
acceptă să se ia la trântă, sau la bătaie, chiar dacă sunt mai mici, sau mai slabi decât 
adversarul, deci „bătăuşi, gata de încăierare”. 

AŢÂŢÂIA vb. I. Tranz. Înrudirea acestei variante cu ațâța este evidentă, cu 
precizarea că, în timp ce ațâţa se poate referi şi la oameni, sau animale, cu sensul de „a 
întărâta; a sumuţa”, aţâțâia înseamnă numai „a aţâţa focul din tăciuni aprinşi; a aprinde; 
a face să ardă; a înviora cărbunii aprinşi; a înteţi”, împreună cu operaţiunea de „a pune 
vreascuri, a scutura cenuşa, a adăuga lemne”. 

AZĂNTĂ vb. L Intranz. A recruta (a fi recrutat) pentru serviciul militar; cf. „am 
azăntat” sau „am fost azăntat”, nu şi „a azăntat” urmat de complement direct. Cuvântul 
provine din germ. assentieren, idem. Substantivul german Assentierung „recrutare” şi 
verbul românesc amintit au facilitat crearea substantivului azăntare (numai sg.), cu sensul 
de „recrutare pentru serviciul militar”, sens identic cu cel al substantivului german. 

BĂSNÂŞ,-Ă adj. Se spune despre un copil care face basne; cf. BÅSNĂ s.f. 3. 
Şotie. „Tătă zâua să ţâne de basne” (III 35); cf. poznă > poznaş. 

BĂTĂTÂRNIC,-Ă adj. Silitor, străduitor, harnic (III 112). În graiul din Ilidia, 
bătătarnic nu înseamnă pur şi simplu „harnic, econom, grijuliu faţă de ai săi”, căci 
calificativul este rezervat exclusiv oamenilor nevoiaşi, care îşi procură cele necesare 
traiului în moduri foarte diferite: munca cu ziua, servicii întâmplătoare, împrumut, cerşit şi 
chiar însuşire ilicită de bunuri mărunte. 

BELEÂNGĂ s.f. (numai sg.) Zgârietură foarte vizibilă pe faţă sau pe corp. Provine 
din beli vb. şi suf. -eangă, variantă a lui -oangă; cf. motoangă, pătăroangă, 
picioroangă (deşi acestea nu provin dintr-un radical verbal). 

BLIUCĂ s.f. (pl. bliuci). Pătlăgică verde murată; cf. blucă s.f. 1. Bulgăraş, bot 
mic, globuleţ (IV 38). 

BOÂLTĂ s.f. (pl. bólți). Criptă; cf. boltă s.f. 4. Criptă. „La Maria lui Năţ i-o 
făcut boltă în morminț” (TV 81). 

BOBOLOȘĂT, -Ă adj. Se spune despre un obiect sferic; cf. boboloşat ca un 
măr; cf. bobolocat adj. Rotund (la faţă), precum şi boboloş s.n. şi adj. Cocoloş, bulgăraş; 
boţ etc. (IV 53-54). 


2. Îndreptări şi completări etimologice 
ABUHU s. (numai sg.). Poreclă; faimă rea. „N-aş vrea să-i scot abuhu” (183). 
Legătura cu buh „s.n. (numai sg.) Veste, pomină, nume rău”; cf. „Mi se duce buhul 


despre pozna ce făcusem” (I. Creangă), explicată de Cihac din rus. sau pol. buchó 
„bruit” (DA, s.v.) este evidentă; de altfel, cuvântul trebuie înregistrat abul, căci în exemplul 

dat este vorba de forma sa articulată: abuhu(7). 

AFĂRĂ s.f. Treabă, afacere. „Graf Vartensleben această afără auzind, pre 
laitnantul Gaier la reghimentul său oberlaitnant îl făcu” (1 123). În germană Affäre „afacere, 
treabă; chestiune; încurcătură” provine din fi. affaire, idem. În limba cronicarului, afără 
este un germanism. Cât priveşte accentul (pe prima silabă), acesta a fost reconstituit de 
glosatorii DSB, deşi este foarte probabil ca în vorbirea cronicarului” cuvântul să fi fost 
accentuat întocmai, spre deosebire de accentul cuvântului german. 

AGHIRUIL vb. IV. A porni război, a ataca; a acţiona (?} „Sabincănii cu craiul lor, 
pentru aşa ocară, cu mânie aprinşi, armea ridicând, pe romani aghiruiră” (| 133). Din 
şirul sensurilor restabilite de autorii DSB lipseşte, se pare, tocmai cel care redă situația 
„Istorică” a conflictului cunoscut dintre sabini şi romani, în urma „răpirii sabinelor” de 
către aceştia din urmă, care au fost apoi, ca măsură de represalii, bătuţi, învinşi, biruiţi 
de sabini. Limba română cunoaşte o variantă abirui pentru birui (cf. DA, care 
menţionează abiruire pentru biruire, s.v.). Ştim, de asemenea, că în privinţa palatalizării, 
aceasta „are loc nu numai în cuvinte moştenite din limba latină, ci şi în elemente de alte 
origini” . Problema se pune cum se explică un fenomen palatalizat (b+i> g ) în graiurile 
vestice, deşi trebuie să facem distincție între elementele dialectale „pure” propriu-zise, şi 
limba folosită de cronicar, căruia nu i-au fost străine izvoare provenite din zone unde 
palatalizarea era firească. Pe de altă parte, cronicarul foloseşte cu o foarte mare frecvenţă 
pe birui, biruinţă în formele lor literare. Chiar în citatul dat de DSB, unde apare insolitul 
aghirui, se spune că „a lor vaitece [ale sabinelor] atâta birui, cât sabinii cu romanii în 
tractat se legătuiră...” (p. 76). Apoi, în altă parte: „...rugăciunea lui Vladislav pre tată- 
său birui şi pre Gheorghe îl lăsă” (p. 116). Din aceste două exemple reiese că sensul lui 
birui este acela de „a îndupleca (pe cineva) prin plânsete, rugăminţi etc.”, ceea ce se 
menţionează în sursele lexicografice existente. Însă, în cea mai mare parte, birui şi 
biruinţă sunt folosiți cu înţelesul de „a învinge” şi, respectiv, „victorie”. O posibilă explicație 
pentru aghirui este rezultatul contaminării dintre birui şi ataghirui, variantă a lui atachirui 
(vezi infra), dacă nu cumva însuşi termenul ataghirui este influenţat de aghirui. 

AGÂRCI s.n. (Mai ales la pl.) Crampe (la stomac). „Am agârșiuri la foale...” (1 
137). DA menţionează pentru zgărci şi varianta gărci (s.v. gârci); cf. agreață şi 
numeroase verbe ca: agrăi, agrămădi, amăsura, astrăina, astrânge etc. 

ALEMÂNDOUĂ nr. Amândouă, ambele; şi una, şi alta (II 10), neexplicat 
etimologic, deşi provine evident din a/e „cele” şi amândouă. 

ALEGĂR s.m. Cel care lucrează sus pe batoză introducând snopii de grâu în 
tobă spre a fi treieraţi (II 8). Germ. Ableger înseamnă „împărțitor”, cu referire la 
operaţiunea tipografică, dar este foarte probabil ca termenul să se fi extins şi la alte 
domenii profesionale; cf. şi ablegen „a depune, a arunca”. Cuvântul a/egăr a putut fi 
influenţat şi de rom. a alege. 

ALPIERIT s.m. Sifilis (121). Cuvântul este alcătuit dinal „„cel” şi pierit, echivalent 
cu cel-pierit, denumire dată sifilisului şi în alte graiuri (DLR, s.v. pierit). 

AMUNCA adv. 1. Anevoie, încet; fără spor. „Drumu-i lung şi-l baţi amunca” (UI 

58). Muncă şi-a păstrat în unele graiuri şi, mai ales, în anumite expresii, sensul său 
primar: „chin, trudă, efort” (DA, s.v.), încât cuvântul în cauză, rămas fără explicaţie 
etimologică în DSB, provine din a şi muncă; cf. asila sau anevoie, alcătuite în acelaşi 
fel ca şi amunca şi sinonime cu acesta. 

AMURGHI adv. Pe dracu. „Nu li-i nici amurghi la crumpi” (II 59). Originea 
cuvântului este în legătură cu substantivul compus Murgu-dă-cu-Sară (regional; în 
superstiții), „fiinţă fantastică despre care se crede că umblă prin păduri după apusul 
soarelui” (DLR, s.v. murg); cf. şi Murgilă, Murgiloaia, Murgiloiul (personaje din 
descântece) (DLR, s.v.) . Amurghi atestă deci un personaj Murgu, echivalent ca sens 
cu cele amintite, provenit, ca adverb, din genitivul său. 

ANAFOCA s.f. Sărbătoare populară (religioasă). „1 iuliu, joi, Anna-Foca. Arde 
peatra în apă. Gioacă soarele în apă” (II 63), cuvânt provenit din cele două nume 
proprii calendaristice (Ana şi Foca), cum reiese şi din exemplificările date de DSB, în 
legătură cu cuvântul.’ 

ANDRII subst. Sărbătoare „băbească” (la 30 noiembrie). „La Andrii nu lucrăm 
că-i rău de spurc; dă lupi” (II 66). Provine din hageonimul (Sfântul) Andrei. 

ARŞ interj. Exclamaţie la atingerea unui obiect fierbinte (II 141), a cărui origine 
se recunoaşte în forma paradigmatică a verbului a arde: cf. arş perf. s. 1. sg. (II 112). 

AŞEZEȚŢEL adv. Cuminte. ,.... lor i-ar fi plăcut s-o vadă îmblând așădzăţăl şi 
cu capu aplicat” (II 185). Diminutiv evident al lui aşezar,-ă adj. glosat sub 3. Domol, 
liniştit (II 184), prin schimbarea categoriei gramaticale (adjectiv/adverb), ca în multe 
alte cazuri: cf. cuminţel, frumuşel etc. 

ATACHIRUIL vb. A lupta în ofensivă. „P. Stipio Emilian îi ataghirui şi cu greu 
cetatea o luă şi cenuşă o prefăcu” (II 189). Cronicarul foloseşte şi forma atachirui 
provenită din germ. attackieren, un franțuzism, cu sensul „a ataca”, aşa cum se întâmplă 
şi cu alte cuvinte de acest fel: cf. comandirui (p. 79) < germ. commandieren; 
recognăstărui (p. 157) < germ. rekonoszieren „a recunoaşte; a face cercetare; a face 
o recunoaştere” ş.a.” 

BÂRCÂCI s.m. Burete de cioată (IV 7). Cuvântul este derivat din bârc, variantă 
a lui berc s.n. Tufiş, pădurice, crâng (III 140); cf. bărc, variantă a lui berc (DA, s.v.). 
Sufixul -aci are multiple valori, printre care şi una adjectivală!’ , şi explică întru totul 
numele buretelui, care creşte într-un ecosistem desemnat de bârc „tufiş, pădurice etc.””; 
vezi şi bârcoace, fără explicaţie etimologică în DA." 

BÂRZAVĂ s.f. Apă curgătoare (IV 12). Etimologia propusă de DSB (< Bârzava, 
hidronim) este unica veridică; eventualitatea unui derivat „slav (scr.) de la tema brūzū 
„repede” + suf. -ava” fiind cu totul hazardată.! Pentru similitudini, vezi existenţa unor 
apelative ca jiu, prut”, siret, sirețel!*, dunărică!” ş.a., fiind vorba de fenomenul 
deonimizării, obişnuit şi în alte limbi.!6 

BLEZURĂ s.f. Rană (primită în război) şi în varianta plezură, cu exemplificări din 
Cronica Banatului, menţionate de DSB (IV 31), alături de blezirui, bleziruit, cuvânt 
provenit din germ. B/esure (aici, de origine franceză blesure, idem). 


203 


Observațiile de mai sus se referă doar la materialul redactat de colectivul timişorean 
pentru DSB, volumele I-IV. Celelalte date provenite din glosarul alcătuit de Iosif Moise 
Aldan” au fost încredințate colectivului menționat pentru a fi folosite, în măsura în care 
ele prezintă interes şi aduc informaţii noi faţă de cele deţinute în fişierul DSB. 


Apărut în Studia Philosophia, Historia, Philologia, 
I-II, p. 335-345, Timişoara, 1992 


! Universitatea din Timişoara. Facultatea de Filologie. Centrul de Ştiinţe Sociale. I-IV (1985- 
1988), redactori: Sergiu Drincu (I-II), Maria Purdela Sitaru (III-IV); redactori coordonatori: Vasile 
Şerban (I, II); Vasile Şerban şi Sergiu Drincu (III, IV); referenţi ştiinţifici: Vasile D. Ţâra şi Rodica 
Sufleţel (1, II); Rodica Suflețel şi Petru Livius Bercea (III); revizia etimologiilor: Vasile Frăţilă (IV). În 
continuarea articolului nostru se menţionează doar numărul volumului şi pagina (ex.: IV 162). 

? Date sumare despre acest glosar şi autorul său, precum şi unele completări de natură 
semantică la cuvintele ABURE, ALVĂLUC, BINE, BLEASC, BRĂCIRE, FOC, ÎMPĂRŢIT, LUMINĂ, 
MĂORE, MENIT, VATRĂ, VEDERA, vezi Vasile Ioniță, Fapte de etnografie şi implicaţiile lingvistice 
ale acestora, în „Tibiscum. Studii şi comunicări de etnografie-istorie”, VII, 1988, p. 107-112. 

3 Cf. Nicolae Stoica de Haţeg, Cronica Banatului. Studiu introductiv, ediţie, glosar şi 
indice de Damaschin Mioc. Ediţia a II-a revăzută, Timişoara, 1981; în continuare, la exemplele date 
în afara celor menţionate de DSB, se indică doar pagina acestei surse. 

+ Sensul „a acţiona” este pus sub semnul întrebării de către redactorul DSB pe bună dreptate, 
căci el nu se justifică şi este preluat din indicele cronicii (p. 322). 

5 Ion Gheţie, Al Mareş, Graiurile dacoromâne în secolul al XVI-lea, Bucureşti, 1974, p. 
117. 

€ Vezi, de exemplu, Luiza Seche şi Mircea Seche, Dicţionarul de sinonime al limbii române, 
Bucureşti, 1982, s.v. birui. 

7 Le-am notat cu majusculă, spre deosebire de DLR, întrucât le considerăm nume proprii, în 
calitatea lor de personaje aparținătoare mitologiei autohtone. 

8 Cf. formaţiile compuse ca: Todorusale (Tudor + Rusalii), Antanasii (Anton + Tănase) ş.a. 
(Vasile Bogrea, Pagini istorico-filologice. Ediţie îngrijită, studiu introductiv şi indice de M. Borcilă 
şi I. Mării, Cluj-Napoca, 1971, p. 125). 

° Nu atât sursele de informaţie utilizate de N. Stoica de Haţeg explică terminologia germană, 
cât, mai cu seamă, raporturile strânse pe care le-a avut cronicarul cu mediul cazon al trupelor 
austriece, precum şi cu administraţia din vremea sa. Este puţin probabil ca termenii germani de 
origine franceză să fi fost preluaţi direct din franceză de cronicar. 

10 Pentru originea şi valorile sufixului -aci, vezi G. Pascu, Sufixele româneşti, Bucureşti, 
1916,p. 198. 

1 Cf. numele topice înregistrate de noi în Valea Timișului (bănăţean): La Bârc, Dosul 
Bârcului;, de altfel vocalele ă şi â sunt fluctuante ca în pârâu/părău ş.a. 

!2 Prezenţa finalei -av(a) în cuvinte ca jilav, trândav etc. nu probează un suf. românesc - 
av(ă), aceasta fiind formă etimologică. 

15 Vezi exemple la Iorgu Iordan, Toponimia românească, Bucureşti, 1963, p. 316. 

14 Cf. V. Țurlan, Sunt dunărică şi sireţel creaţii sadoveniene?, în LR, XXIX, 1980, nr. 4, p. 
305-306. 

15 Dunărică din Țara Hațegului, socotită de autorii unui studiu „una dintre marile curiozităţi 

hidronimice”, se explică tocmai prin trecerea unui nume propriu în categoria celor comune (I. Conca, 
L. Badea, D. Oancea, Concluzii istorice în lumina unor toponime din Țara Hațegului, în LST, p. 36. 
'5 Cum este, de exemplu, deonimizarea hidronimului Meandre, în urma cărui proces a luat 
> bd 3 
ființă apelativul meandră, prezent în limba română în urma preluării din franceză, germană sau 
engleză, folosit cu acelaşi sens şi care are ca punct de plecare caracteristica hidronimului. 
1 Supranota 2. 

Bătuta 115, 122 

bătuta 115 

Bătuta țigănească 116 
Bătuta baciului 116 
Bătuta cu strigături 116, 122 
Bătuta de la Bivolari 116 
Bătuta de mână 116 
Bătuta pe sub mână 116 
Bătuta peste picior 116 
bătută 115, 116, 123, 172 
bătute 122 

Băuţar 107 

Bâr 118 

bârc 203 

bârcâci 203 

bârcoace 203 

Bârna 107 

Bârzaua 62 

Bârzaua 68 

Bârzavă 203 

Bârzava 61, 62, 68, 73, 203 
Bârzâva 62 

Bârzăviţa 73 
Bârzăvicioara 73 

Beg 107 

Bejna 82 

Bejnuţa 82 

beleângă 201 

beli 201 

Belinţ 116, 179 
Benetans 128 
Beóleóny Caspar 106 


berbecei 196 
berbecuți 196 
berc 203 
Beriu 27 
Berlişte 145 
Berzava 62 
Berzaviţa 73 
Berzobis 62 


Berzovia 52, 53, 61, 62 


Biboane 107 
Bihor 28, 111 
Bilă 107 

bilă 107 

Biloane 107 
biloane 107 
Biloanea 105, 107 
bine 149, 171,204 
bio- 10 

bios 10 

Birta 103 

Birtoni 103, 106 
birtoni 103 

birui 170, 202, 204 
biruinţă 202 
biruire 202 

Birul 120 

Birul de peste Olt 120 
Birul greu 120 
Biserica 79 
biserică 96, 112 
bisericică 112 
bisericuţă 112 
Bistra 31, 71 
Bistrița 27, 50, 70 
Bivolari 20 
Blăgăvişte 65, 68 
blago 65 
Blagoišt’ 78 
Blăjăvişte 75 
Blânda 121 

bleasc 204 
Blegăvişte 75 
Blesure 203 
blesure 203 
blezirui 203 
bleziruit 203 
blezúră 203 

bliúcă 146,201 
bliuci 201 

blucă 201 
blúcă 146 
boáltă 201 
bobolocat 201 
boboloş 201 
boboloşat 201 
Bocşa 63, 85 
Bogdan 35, 81, 109 
Bogdanu 64 
Bogdăneşti 107 
Bogoańe 107 
boi 198 
Boici 19 
Boicil 19 
Boierule 123 
Boii-Carului 128 
Bokara 67 
bolți 201 
bolând,-ă 197 
bolândariţă 197 
bolânzele 166 
Bolean 74 
Bolkonya 105 
*Bolnea 63 
Bolniceanu 74 
Bolnişoara 74 
Bolnovăţ 63, 74 
Bolnovec 74 
Bol'5oj Kokuj 96 
Bolovăţ 74 
boltă 183, 184, 201 
bolta cerească 14, 15, 125, 
128, 183, 184 

Bolvaşniţa 73, 76 
Bondarul 121 
bora 63 
Bordeiaşul 120 
Bordeiul 120 
Borlovenii Vechi 

67, 73, 75, 107 
boroi 160 
*Borovăţ, 63 
Boroveţ 74 
Borovenii Mari 74 
botoşăneni 45 
Boureni 20 
Braadh 82 
Brad 82, 84 
brad 63, 107, 154, 192 


Bradu 82 
Braşov 28, 95, 116, 122, 
175, 177, 178, 198 


Brâul sărit 121 Bun 42 
brâuleţ 116 bun 71 
Brâuleţul fetelor 122 Bunavestire 78 


Brat 107 

brat 46, 47 

Bratova 63, 68 

Bratoviţa 63, 78 

Bratu 63 

braţ 142 

Brazi 20, 56 

brazii 56 

brăcire 204 

brăciri 149 

Brădişoru de Jos 
107, 137, 142, 145 

brădui 97 

Bradul lui Moş 20 

Brâncoveni 46 

Brănişte 90 

brânzari 45 


brâu 115, 116, 121, 122, 195 


Brâul 116 

Brâul bătrânesc 122 
Brâul ca la Frumoasa 116 
Brâul ciclovenilor 123 
Brâul de la Armeniş 116 
Brâul de la munte 116 
Brâul de la Zăvoi 123 
Brâul de mână 123 
Brâul de pe Slănic 116 
Brâul de Tufeni 123 
Brâul din Muscel 123 
Brâul din Teleorman 116 
Brâul fetelor 116, 122 
Brâul flăcăilor 122 
Brâul haiducilor 119 
Brâul hoţilor 119 

Brâul încâlcit 116 

Brâul lotrilor 119 

Brâul lui Horea 116 
Brâul lui Matache 123 
Brâul mocănesc 118 
Brâul muscelean 116 
Brâul şchiop 121 

Brâul oilor 116, 118 
Brâul pe cinci 116 

Brâul pe loc 116 

Brâul pipărat 121 

Brâul rupt 121 


Brâuleţul muieresc 122 
Brâuleţul tinerilor 122 
brâuri 122 

Breazava 62 
Breazova 62, 64, 68 
Breazu 106 

Brebu 20, 114 

breg 65 

Bremse 147 

breza 64 

Brezon 103, 106 
Brezoni 106 

brezoni 106 

bricul 18 

brěza 62 

Broasca 121 
broască ţestoasă 128 
broaşte 45 

Broşteni 85 
Brumarul 78 
Brutăreasca 119 
brūzū 203 

Bubo bubo 180 
buburuze 156 
Buceaua 83 
Buceava 83 

Bucegi 19, 161, 165 
Buchin 73, 82 
buchó 201 

Bucium 29 

Bucovăţ 107 

Buda 64, 75, 164 
budă 64 

Budeanu 164 
Budinach 75 
Budinic 64 

Budon 107 
Budoviţa 75 

Buftea 119 
Bugioane 107 

buh 201 

buhă 180 

buhul 201 
Bulevardul Magheru 28 
Bulgarca 122 
bumbăcar 170 

Burdoane 107 
Burdon 107 

Bure Polom 99 
buruiana-scrântului 194 
Busuioc 48 
Buşteni 164 

Buta 63, 74 

Butac 74 

Butan 74 

bute 179 

Buteală 74 

butoi 179 

Butovăţ 63, 76 
Butter 148 

buza de la deal 159 
buza de la vale 159 


C 


Ca în cimpoi 122 
Ca la stână 118 
ca-la-Breaza 114 
Cacova 56 

Cai 41 

cai 77, 84, 138 
cal 127 

cale 127 


Calea Lactee 15, 16, 49, 127 


Calea Victoriei 28 
Calea-Rătăcită 16 
Calina 75, 76 
Calna 82, 83 
Calova 82, 83 
Caloviţa 83 
Calul 121 
Calva 83 
Canalul Dunăre — Marea 
Neagră 29 
Canicula 130 
canicula 130 
Canis Major 129 
Canis Minor 129 
Cantacuzini 46 
Cantemir 54, 116 
Cantemiri 46 
Capella 14 
capella 14 


Capra 119 
Capricornul 130 
Capul Bacii 63 
Capul Baciului 63 
Capul Lazului 66 
Capul Pogărului 66 
car 127, 128, 129, 
168, 171, 173 
Caragea 103 
Caransebeş 


81, 82, 100, 103, 110, 
137, 136, 148, 149, 168, 178 


Caraş 53, 62, 66, 69, 


76, 77, 82, 86, 89, 93, 100, 105, 
107, 109, 116, 121, 145, 150, 


157, 165, 190, 200 
Caraşova 


62, 65, 66, 75, 76, 78 


Carmen 36, 190 
carp 92 

carpă 87, 92, 93, 94 
Carpaţi 


19, 23, 61, 92, 93, 101, 165 


carpăn 93 

carra 92 

Caru (cu Paie) 16 
Carul Mare 16 
Carul Mic 16 
Carul-Dracului 128, 129 
Carul-lui-Dumnezeu 128 
Carul-Mare 128 
Carul-Mic 128 
Casiopeea 129 
Castor 16, 128 
Castor-şi-Polux 128 
Cazacul 122 

-că 112 

Călin 36, 83 

călin 83 

Călina 83 
Călinescu 54 

căluş 88 

Căluşerii 119 
Căluşerul 119 
cămeşă 193 
Căpăţâna 129 
Căpistere 170 
căpistere 170 
Căpron 107 


Cărarea Şerpilor 15 
Cărarea lui Ariman 15 
Cărarea-Paielor 16 
cărbunari 45 
Cărnăleagă 103 
Cărnileagă 103 
Cărpiniţa 68, 75 
Cărpinişte 90 
căruță 127, 128 
Cătana 121 
Cătăneasca 121 
căţauă 73 

Căţeaua 119 
Căţelul 129 
căciulan 150 

câine 127, 130 
Câinele 129 
Câinele-Mare 129 
Câinele-Mic 129 
Câlnic 62, 68, 73 
Câlnicul 84 
câmpeni 45 
Câmpşorul 111 
Câmpul Andrei 81 
Câmpul Cireşului 82 
Câmpul Fomii 76 
Cânaia 59 

Când pleacă govia 120 
cântar 130 

Cântarul 129 
Cântecul miresei 120 
Cântecul petelei 120 
Cârja 58 

cârjaliu 125 
Cârjeleasca 119 
cârlan 163 
Cârlănuţa 118 
cârlig 171 

Cârligele 121 
Cârligul 121 
Cârnecea 82 
Cârneleagă 103 
cârneleagă 103 
Cârpa 59, 61, 93 
cârpă 93, 94 
Câşleagă 103 
câşlegi 103 

ceapă 191 
ceapa-ciorii 191 

ceapă-sălbatică 191 
ceartă 185 

Ceasul 121 
Ceaunul 118 
Cefeu 128 
Cei-Trei-Cosaşi 13 
cel pierit 137 
cel-pierit 137, 202 
Celţi 168 

cele 202 

ñåëèøòå 89 
Cepon 107 

cer 130 

Cerber 16 

cerbice 170 
cerbicie 170 
cerbicos 170 
cerbicos, -oasă 170 
Cerboane 107 
cerboane 107 
Cerboanea 105 
Cerbul 116 
Cerbul Carpatin 20 
ceru 62 

cern,-ă 48 

Cerna 31 

cerna 85 

cernă 82 

Cernaia 67 
Cerneţul 82 
Cernea 48 
Cernicova 82 
Cernişoare 82 
Cerosa 77 

certit 190 

certuri 185 

Cerul Tată 49 
cetate 79 

Cetatea Eternă 15 
Cezar 31 

cheie 88 
Chemarea la nuntă 120 
Chemenic 64 
Cherenyes 82 
Chernecs 82 
Chernecz 82 
Chernota 82 
Cherova 74 
chersăgei 137 


chiar 88 

chiceră 87 
Chintoane 105 
chiostec 170 
chioştec 170 
Chiriţoaia 46 
chirie 170, 171 
Chitonescu 105 
ciamur 142 

Cic(a) 107 

Cica 104, 106 
Cice 104 

Cicea 106 
Cicioane 104 
Cicioanea 104 
Cicioni 104, 106 
Cimbrişor 48 
cimil 171 

cimili 171 

cimitir 96, 97, 98 
Cimitirul 79 
Cimitirul Belu 28 
Cimpoaele 122 
Cimpoiasca 122 
Cinciş 111, 114 
Cincşorul 111 
Cincu Mare 111 
Cioara 58, 59, 121 
cioară 58 

cioâscă 146 
cioâşcă 146 
cioban 152 
Ciobana 118 
Ciobănaşul 118 
Ciobăneasca 118 
Ciobanul 118 
Ciobotăreasca 119 
Ciocănitoarea 121 
Ciocârlanul 121 
Ciocârlia 121 
Ciocioni 104, 106 
ciomag 151, 171 
ciomăgi 151 
Cişmigiu 28 
Ciorcuşa 121 
Circulus Lacteus 15 
Cireşna 82 
Cireşu 82 

Ciuful 121 


Ciulon 107 

Ciumu 69 

ciunc 111 

*Ciunciş 111 

*clifă 87, 88 

*cliva 87 

*clivă 88 

*crai(e) 77 

*cucc- 97, 98 

*cucullius 97 

ciung 77, 111 

ciungar 77 

ciungi 67 

Ciurul 118 

claf 87 

clar 184 

clarus 88 

clavis, -em 88 

Cleanţul de la Coasta Bârzăvii 
DB 

Cleanţul Domănesc 76 

Cleanţul Domişchi 66 

Cleanţul Domnesc 77 

clef 87 

clepţ 192 

clif(ă) 88 

Clifa 87 

clifa 88 

clifă 88 

Clifa cu Fieru 87 

clifan 88 

clifoc 88 

Clince 171 

clince 171 

cliva 87, 88, 89 

clivă 88 

clivus, -i 88 

Cloţa 128 

Cloca 128 

Cloşca 128 

Cloşca-cu-Pui 13, 128 

Clucereasa 46 

Coada-Bardei 129 

Coada-Ursului 131 

Coasă 128 

Coasta Bârzăvii 73 

cobâlţâi 192 

coborât 180 

cobori 88 

cocoi 97 
Cocoşul cu găina 121 
Cocostârcul 121 
Codiaria 66 
codru 171 
Cojocăreasca 119 
colțan 150 
Colentina 28 
comandirui 203 
Cometa Haley 13 
commandieren 203 
como- 10 
comoară 65 
Comorâşte 65, 68 
Concentrarea 121 
Coşaua 83 
Coşava 83 
Coşbuc 54 
Coşula 45 
coşuleni 45 
Copaia 118 
copoieni 45 
Coporâia- (Coporâşca-) 
Coasei 128 
Copou 45 
Corbu 80 
corcotă 85 
cordon 125 
Cordoşoane 107 
cordun 125 
Coriboane 107 
Corloane 107 
corn 84 
Cornereva 84 
Cornul-Caprei 130 
cort 199 
Cositul 118 
cosmo- 10 
cosmos 10 
Cotita 121 
couvert 147 
Covalitul 19 
Covilişte 65, 77, 78 
Cozace 66 
Cozara 66, 78 
Cozia 65, 68 
Coziuţa 65, 68 
crac 97 
crăcui 97 


Cracul cu Ceri 23 
Cracul Moros 161 
Craia 77 

Crainic 63, 68, 77 
Crăinicel 63, 68 
Crăinicer 63 
Craişte 64, 77, 78 
Craiova 78 
Craiovicea Mare 77 
Craiovicea Mică 77 
crap 92, 98 

Crapşi 93 

Crasna 31 
creasta-cocoşului 20 
crepeni 146 

Crinul 20 

cripto- 10 

Criva 75 

crivă 75 

Crivăţul 17 

Crivaia 65, 67 
crivină 75 

Crivini 75 

Croul Cârpei 93 
crovul palmei 159 
Crucea 129 
Cserenecs 82 
Csernecz 82 
Cserova 73 
Csiocaramnilor 64 
cu 123 

cuc 97 

cucă 97 

cucoi 97 

Cucu 48, 121 
cucui 64, 96, 97, 98 
cucuiat,-ă 96 
Cucuiata 75 

cucuie 98 
cucuioabă 64 
Cucuioava 64,75 
cucuioavă 64, 97 
Cucuiul 75 
Cucuiul Mare 75 
Cucuruzul 118 

cui de tei 189 
cuişoară-de-grădină 198 
cuişoare 198 
cuişoraş 198 


Culesul 123 

Culesul viilor 118 
Culmea Cârpelor 93 
Culmea cu Frasini 23 
Cum se bate Dunărea 121 
Cum se bate Oltul 121 
Cunoaştere 173 
cupă 127, 128 
Cuptoare 62, 63, 73 
Curaj 169 

curat 184 

curătură 67, 77, 171 
curea 188 

curele 188 

Curianea 102 

curt 48 

Curtea de Argeş 28 
cută 171 

Cuteşoane 107 
Cuvin 60 

Czerova 74 
Czerovitza 73 
Cziczonii 106 


D 


da 193 
daimonium 16 
dàlboka 76 
Dalbosca 76 
Damasc 27 

Dan 35 

dan- 24 

Dănileşti 84 

Dans la dezgoveală 120 
dare 171, 193 
darie 193 

dator, -oare 172 
datul 193 

dâlbă 76 

dâlbi 76 
Dâlboaca Mare 75 
Dâlboca 65, 68 
Dâlboceţu 65 
Dâlboceţul 68 
dârmox 83 

de 110 

De dragul flăcăului 123 
de la 123 


De trei ori pe după masă 120 

de- 10 

de-a mijitul 188 

deal 64, 71, 115 
Dealul Andrionilor 81 
Dealul Bârzăvii 73 
Dealul Cernicului 82 
Dealul Crivăi 75 
Dealul Gabrovei 75 
Dealul Mare 115 
Dealul Murgai 67 
Dealul Săliştilor 89 
Dealul Stâlcului 63 
Dealul Streminoasei 76 
Dealul Uicovului 63 
delari 45 

Delineşti 84 

delniță 188, 189 
delniţe 188 

Delta Dunării 31 
Denta 84 
Deşteptătorul 130 
descântecul 122 
Despot 42 

Detunat 31 
Deutsche 32 
Diaconul Coresi 29 
dimineaţă 196 

din 123 

Din cimpoi 122 
direge 96 

Dirişelu 96 

Dirişor 96 
Divatomaja 15 
Dlboka Obrska 76 
Doamna Vânturilor 17 
dobitoc 170 

Dobra 70 

Dobrogea 28 
dolbok 65 

Doma 62 

Doman 58, 62, 73, 165 
Domăneasa 62, 74 
domănenţi 165 
Domanski Clanac 66 
Domaşnea 62 
domăni 74 

Domişca 66 
Domisca 66 
Domnica 48 


don- 24 

Donau 24 

Dorman Jânos 62 

Dorna 19 

Dosul Bârcului 204 

Dosul Domii 62 

Dosul Gariştii 66 

Dosul Stârnicioarei 76 

dovleac 174 

Drag- 106 

Drăgaica 118, 124 

drăgaică 199 

Dragoane 107 

*Drăgoane 105 

Drăgoanea 104 

Dragobetele 16 

Drăgoi 64 

Dragoia 105 

Drăgoina 60, 64 

Dragoş 35 

dragoste 70, 193 

drăgostiță 193 

Dragu 104 

drege 96 

Dreptate 169 

Driglovăţ 76 

drimo- 10 

drimos 10 

dripi 146 

dripişte 146 

Drodrencoane 107 

dromo- 10 

dromos 10 

drum 127 

drumaş 140 

drumar 140 

Drumul (Cărarea, Calea) 
Paielor 16 

Drumul Bisericii 29 

Drumul Brumei 15 

Drumul Cenuşei 15 

Drumul Ceresc 15 

Drumul Cimitirului 29 

Drumul de la Rohatcă 29 

Drumul Divin 15 

Drumul Găbroavei 64 

Drumul Iernii 15 

Drumul Ierusalimului 15 

Drumul Imperial al Cerului 15 


Drumul lui Odin 15 
Drumul Oii 29 
Drumul Oilor 15 
Drumul Olacului 29 
Drumul Paielor 15 
Drumul Pelerinilor 15 
Drumul Robilor 16 
Drumul Romei 15 
Drumul Sării 29 
Drumul Stelelor 15 
Drumul Sufletelor 15 
Drumul Zăpezii 15 
Drumul-lui-Traian 16 
Drumul-Orbilor 16 
Drumul-Robilor 13 
druşte 120 
Drusanfalva 106 
Drusoia 105 
*Druşani 106 
*Druşoane 105 
Dubara 68, 78 
dudă 179 
Dudevant 43 
duduloi 179 
duium 187 

Dulăul 129 
Dum(a) 107 
Dumbraua 62, 68 
Dumbrăvioara 48 
duminecea 114 
duminecică 114 
duminicea 114 
duminicică 114 
Dumitrache 33 
Dumitraş 33 
Dumitru 33, 34 
Dumnezeu 16 
dun- 24 

Duna 24 

Dunai 24 

Dunăre 24 
Dunăreni 120 
Dunărică 204 
dunărică 203, 204 
Dunav 24 


E 
-ean 150, 164 
-ean, -eni 165, 168 

-eanţ 165 
-eana 102 
-eangă 201 
-eanu 165 
-easa 67 

-ec 158, 193 
-eg 158, 193 
-enţi 165 

-eni 164, 165 
-eş 136, 154 
-eşti 103, 165 
-esc (-eşti) 106 
-escu 165 

-eţ 63 

-ev(a) 68 
-ev- 63 
Educaţie 173 
elan 127 
Elena 34, 46 
Eminescu 54 
Eminovici 54 
Engels 52 
ergos 18 
estic 23 
etno- 10 
etnos 10 
Eule 180 
eulen 180 
Europa 21 
Evul Mediu 20 


F 


faccia 142 

face 95 

Face-m-aş tâlhar 119 
Fagul Scris 20 

faptnica 193 

faptnicul 193 

faptul 193 

Fata cu cămeşă murdară 123 
Fata lăudată 123 

Fata murdară 123 

Fata rumenită 123 

Fata scurtă în picioare 123 
față 142 

Faţa Calvii 83 

Faţa Stârnicioarei 76 
făgui 97 

făieront 147 


făină 127 foi 172 Galaonul de brâu 124 


făli 147 folomoc 146 Galaonul de la Cârna 124 
fălincă 146, 147 Foma 76 Galaonul de la Săpata 124 
fălincat 147 Forăstău 194 Galaonul în doi 124 
făt 88 forăstău 194 Galbenul 58, 59 
Fărtatul 16 forostău 194 galion 124 
Fântâna 129 forostoi 194 Gama 85 
fecioară 122 forostroi 194 Gâmasza 85 
fecior 122 forrasztani 194 *Gamsa 85 
Fecioreasca 122 Frankfurt 27 *Gamşa 81 
Fecioreasca fetelor din Fraţii 128 Gamza 81, 85 
Crihalma 122 *frăntos 198 Gar 99 
Fedeleş 125 Frăția 18 gar 66, 99 
Fedeleşul 120, 125 frâmseaţă 198 gar’ 101 
Fehler 147 frânghieri 45 gara 99 
felăr 147 Frigură 172 gară 66 
felări 147 frigură 172 garati 66 
felărit 147 Frigură de Livie 172 Garbovez 75 
felie 171 friguri 172 gardul din leațuri 143 


Fels6-Kâlna 83 
Femeieşte 122 
Fera Mare 82 
Fera Mică 82 
Ferentari 28 
ferestrău 194 
Feuerordnung 147 
Fierul-Coasei 128 
filarghirie 172 
filosofi 154 

fito- 10 

fitos 10 
Flămânda 76 
Flec 147 

flec 147, 148 
Fleck 147 

flecui 147 

flecuri 147 
floarea-soarelui 196 
flomotoc 146 
Floră 174 

Florea Raț 106 
Fluieraşul 122 
Flutura 48 

fluviu 26 

foaie 172 

foame 76 
Foarfeca 121 

foc 204 

Foca 203 


Frumoasa 70 
frumoasa-nopţii 196 
frumos 48, 71 
frumuşauă 73 
frumuseţea 173 
fruntos 198 
fruntos, -oasă 198 
Frunza 122 

funia 188 

Funii 190 

Furca Calvii 83 
Furcon 107 
Furnica 121 
furustău 194 
Fusul 121 


G 


Gabresia 75 
Gabreska 75 
Gabretina 75 
Gabroţ 75 
gabrov 64 
Gabrovecz 75 
Gai 84 

gai 98 

gaj 98 
Galaon 124 
Galaonul 124 


Galaonul bărbătesc 124 
Galaonul bătrânesc 124 

Garevskoe 99 
garica 99 

Gariki 99 

Garin 99 

garina 66 
Garino 99 
Garişte 77 
garişte 66, 67 
Gariştea 66 
gariste 66 
Garjuski 99 
Găbroava 64, 68, 75 
Găicon 107 
Găina 128 
Găinuşa 128 
gămălie 154 
Găman 85 
Gămeasa 85 
Gărâna 77 
gărână 66, 77 
Gărete 99 
Găsirea oilor 118 
Gătaia 84, 165 
gătăienți 165 
găzi 146 

gâlci 178 

gârci 202 

gâşte 90 

Gea 10 
geamparaua 115 


Gemenii 14, 128 
geo- 10 

George Enescu 29 
George Sand 43 
Gerilă 17 

germani 32 
Ghebu Romeo 35 
Gheorghe 31 


Gheorghe fiul lui Petru 46 


Ghimbul 121 
Ghimparul 121 


Ghimparul din Guşoieni 121 


Ghimpele 121 
Ghimpişorul 121 
gimăn 146 
gimăne 146 
Giucoane 104 
Giura 104 
Giurcă 104 
Giurcoane 105 
Giurcoanea 104 
Giurgiu 31 
Giuroane 107 
glad 65 

gladen 65 
Gladina 68 
Gladna 68 
Glanda 65, 68 
Glapsă 48 
glava 65, 76 
glifa 89 
Glimboca 85 
glimpe 146 
Glimpu 121 
glință 171 
glince 171 
Globul Craiovei 78 
Glogovăţ 60 
Gloposul 63 
glyfa 88, 89 
Godeanu 27 
Goicea 120 

gol mei 199 
Golea 17 
Golful Curcubeului 14 
gomilă 158 
Gonitorul 130 
Gora 60 
gordun 125 


Gordunul 121 

Gore 60 

gorgan 87, 163 
Gorilă 60 

Gorilaş 58, 60, 66 
Gorin Laz 58, 66 
Gornetul 111 
Gorniţel 111 
Gornicrai 60, 65, 76 
gornjak 17 

gornji 65 

gorun 20 

Gorunul lui Horea 20 
Gosta 77 

Gostaia 77 
Govădarea 78 
Govândar 65, 66, 68 
Govândărel 65, 68 
goveda 78 

govedar 65, 78 
Govia 120 

govie 120 

Gozna 22 

grădina 64 
Grădinari 56 
grădişte 79 
Grădişte(a) 27,75, 90 
grămadă 184, 187 
grămădare 184, 185 
Grănicereasca 121 
Grapa 129 

greci 32 

Grecia 32 

Greon 106 

Greoni 103, 106 
greoni 106 

Greu 106 

grindei 189 
grindeică 189 
grindeu 189 

griv,-ă 48 

Grivei 48 

groi 146 

Groşi 172 

groşi 172 

grop 63 

Groposul 63 

gropul palmei 159 
Gruiţa lui Novac 119 

Grumuleul 69 
grun 87 

gubert 147 
guberturi 147 
Gugu 59, 159 
gugui 97 
Guioane 107 
Gura-Bardei 129 
gurguia 172 


H 


Hasoryolu 15 

háițăr 147 

Haiduc Buttea 119 
Haiduceasca 119 
haină 177 

Hamza 81 

Handra 85 

Hanibal 31 
Haţegana 117 
haţegana 114 

hăi 168 

hâră 181 

hârâi 181 

Hârtoape 123 
Hauptfluss 27 

haz 142 

Heiser 147 

Hera 15 

Heracles 15 
herniosus 180 
hierăstăietoare 194 
hoţ 119, 177 

Hoţie 173 

hoarcă 156 

hobot 120 
Hobotirea miresei 120 
Hobotul 120 
Hode(a) 106 
Hodoni 103, 106 
hodoni 106 
Hopăiala 121 

Hora 116 

horă 115, 123 

Hora ţăruşelului 120 
Hora Albeştilor 116 
Hora amploiaţilor 119 
Hora Ardealului 116 
Hora arnăuţească 116 


Hora artiştilor 119 
Hora băcanului 119 
Hora bătrânească 116 
Hora birjarului 119 
Hora bradului 116, 123 
Hora bragagiilor 119 
Hora buzoienilor 116 
Hora ca la nuntă 116 
Hora cerbului 116 
Hora cimpoiului 122 
Hora ciobanului 118 
Hora ciorsarilor 119 
Hora cizmarilor 119 
Hora cobzarului 122 
Hora covrigarilor 119 
Hora Craioveancă 123 
Hora croitorului 119 
Hora cu strigături 116, 122 
Hora cununilor 120 
Hora darurilor 120 
Hora de la Dalci 116 
Hora de la Galbeni 123 
Hora de-a mâna 116 
Hora din caval 122 
Hora din trâştie 122 
Hora din Văleni 117 
Hora dogarilor 119 
Hora goviei 120 

Hora lui Bârloagă 123 
Hora lui Muşat 116 
Hora lungă 116 

Hora miresei 120 


Hora nunului, înaintea naşului 


120 
Hora şelarilor 119 
Hora oilor 118 
Hora păcurarului 118 
Hora păstorilor 118 
Hora pescarilor 119 
Hora plugarului 118 
Hora risipiţilor 120 
Hora saiegiilor 120 
Hora sâmbrei 118, 124 
Hora secerii 116 
Hora secerişului 118 
Hora spoitorilor 119 
Hora strunga 118 
Hora sub salcâm 116 
Hora vânătorilor 119 


Hora văraticul 118 
Hora viilor 118 
Hora vinului 118 
Hora-n cruci 116 
hore 122 

horloi 177, 178 
horn 177, 178, 181, 182 
horneţ 178, 181 
horneață 178 
hornoi 177, 181, 182 
hornoń 177, 182 
horo- 10 
horodincă 166 
horos 10, 27 
Hrană 106 
Hrănescu 106 
Hranoya 105 
hrema 10 
hremato- 10 
hrematos 18 
*Hrănoane 105 
Huţulca 122 

huler 180 

hulot 180 

hulotte 180 

hură 181 

hurlă 179 

hurler 180 
hurloăie 177 
hurlói 177 

hurloiu 178 
(h)urlon 178 
hurlonu 178 

hurui 181 

hvozdek polevoi 198 
hvozdi 198 


I 


-(i)ani 165 

-ian 165 

-ic 10, 158, 193 
-ică 189 

-ie 10 

-ig 63, 158, 193 
-ik(u) 76, 78 
-ik(ü) 64 

-ilă 60 

-in(a) 64, 75 
-in- 63 

-iş 136 

-ior, -ioară 196 
-işte 68, 69, 90 
-ist 10 

-iţa 77 

-iță 196 

-izare 10 
labaşă 172 
iabaşă 172 
Iadul 49 

laşi 28 

Iapa 20 


iarba-datului-şi-a-faptului 193 


iarba-dracului 197 
iarba-osului 194 
iarba-scrântiturii 194 
Iazbini 68 

Iazini 65 

Iazvini 65 

ibolya 198 
ibolya kek 198 
Ibru 50 

Ica 33 

ieşeni 45 

lepura 48 

Iepuri 41 

Iesenia 75 
lesenovăţ 63 
I(u)ga 74 

Igăzan 62 
Igăzău 62 
Igazovo 62, 68 
Ileana 34 
Ilenuţa 33, 34 
Ilia 34 

Iliuţă 34 

imaş 90 
*in-vitiare 173 
inclino, -are 88 
Independenţa 31 
Ineu 60 

inui 147 

inferior 23 

inseg 76 

Inseg mezeje 76 
insulă 97 

Ioţon 107 

Ioan Budai-Deleanu 54 
Ioan Serb 106 


Ion 33, 34, 106 

Ion a Catrinei 38 

Ion Drăgoane 103 

Ion Popescu-Margina 38 
Iovan Câşleagă 103 
Irina 36 

Isinata 75 

Isinata Bara 75 
Isinovăţ 64 

Isinovăţul Mare 75 
Isinovăţul Mic 75 
Ispravnicul e om străin 120 
ita 68 

Iele 118 

iubire 70 

Tudita 34 

lugas 74 

Iutele 121 

Ivaşcu 64 

izâdă 147 

izâdi 147 

izlaz 57, 90 

Izmană 41 

Izvoru din Burzăviţă 73 


A 


I 


Îmblânzirea soacrelor 123 
împărțit 204 
Împăratul 130 
Împiedicata 121 
în 123 
în dator 172 
În Laz 66 
Înţelepciune 

169, 170, 171, 173 
înalt 143, 184 
Încetul 121 
închina 88 
Încrucişata 121 
Încurcăţica 121 
Încurcata 121 
înglimpa 146 
Înhobotatul 120 
înspina 146 
înşela 172 
Întoarsa 121 
întoarsă 116 
Între Bârzave 73 
Între Isinoveţe 75 


întunecat 184 

învăţ 173 

Învăţătură 173 

învârtită 115, 116, 123 
învârtita ardelenească 116 
învârtita bătrânească 116 
învârtita bătută 116 
învârtita de la Făgăraş 116 
învârtita din cimpoi 116 
învârtita dorului 116 
învârtita în trei 116 
învârtita nouă 116 
învârtita şchioapă 116 
Învârtita rară cu zuituri 122 


J 


Janos Czsiczon 104 
jasen 63, 64 
jazbina 65 

jâjâieni 45 

Jidanca 122 
Jidoaia 59, 60 
Jidovcuţa 122 
jidovină 79 
Jidovini 79 

jilav 204 

jilip 88 

jiu 203 

joc 115 

Jocul Țuţora 123 
jocul bătut 120 
Jocul căluţilor 119 
Jocul druştilor 120 
Jocul găinii 120 
Jocul însurăţeilor 120 
Jocul păcurăresc 118 
Jocul păcurarilor 118 
Jocul saiegiilor 118 
Jocul zestrei 120 
Joiana 48 
Joimăriţele 52 
jumedie 187, 188 
jumet 188 

jumi 188 

Junimea 18 

Junior 38 

Jupiter 14, 16 

K 


kal 62 

kaljew 89 
Kâlnamejeze 82 
Kâălnapataka 82 
Kalwa 83 
Kalwuicza 83 
Kamenu 70 
kar 92 

kâr 92 

kârdal 92 
kârem 92 
kârketş 92 
kârp 92 

karpa 92 

karpe 87 

karpă 92, 93 
kârt 92 

kaukas 162 
KEKkEMopa 162 
Kiklos Galactikos 15 
kimeşă 193 
klanac 77 
klepka 192 
KIiff 87 

kliff 87 

klinca 171 
kliwa 87 

klywa 87, 88, 89 
klywa 86 
Kokuj 96, 97, 98 
kokuj 96, 97, 98 
kolebati 192 
kolok lesa 96 
Koman 103 
komi 10 

konjar 84 
kovilje 75, 78 
koza 65 

kozar 66 

kraj 64, 65 
krčiti 78 
kriptos 10 

kriv 65 

Kriva 75 

kuka 162 
kukate 162 
Kukuj 96 


kukuj 96, 98 
kut 77 
Kuvert 147 


L 


La Arsoare 77 

La Bârc 204 

La crop 120 

La Podele 64 

La Râpă 56 

La Râpi 56 

La Suliţi 58 

La zestrea miresei 120 
Lăţcan 84 

Laţcu 106 

Laţcu şi loan Cicioni 103 
Laţi 48 

labă 78 

Lăbiţa 68 

lac 59, 97 

Lacul Ascuns 59 
Lacul Îngheţat 59 
Lacul Mic 59 
Lacul Morţii 14 
Lacul Secat 59 
Lacul Singuratic 59 
Lacul Verde 59 
Laczko Csiczon 104 
lap 68 

lapte 127 

Lasniţa 65 
Laszmare 84 

Laz 84 

laz 57, 66, 67, 77, 84 
Laz Mare 84 

Lazăr 107 

Lazu 80 

Lazul 66 

Lazuri 57 
Le-Van-Tyn 44 
Legănata 121 
legănată 116 

Lena 34 

Lendar 104 
Lendar Mihail 103 
Lene 171 

Lenin 52 

Lenuţa 34 

Lepădat 35, 52 


Lerescu 25 
lesa 65 
Lescoviţa 75 
leska 64 
lespede 63 
Lespezel 63 
Leu 48 
Leucojum 196 
Leul 14 
Leurda 20 
levantin 44 
Libie 172 
Libra 129 
limne 10 
limno- 10 
limpede 184 
lingură 45 
lipa 65 

Lipca 68 
Lipca Mare 65 
Lipca Mică 65 
lipiku 68 
Lipsca 150 
lipscan 150 
lipsi 173 
Liscov 68, 75 
Liscovul Mare 64 
Liscovul Mic 64 
livadă 57, 188 
livadie 188 
livede 188 
livezi 188 
Livie 172 
logodi 146 
Lolaia 59 
Lom 99 

lom 77, 99 
loman 99 

lomi 99 

lomiti 77, 99 
lomliv 99 
Lomovka 99 
losnicioară-de-ceas-rău 166 
Luţa 34 

Luţă 33 

Luca 67 
Lucaiul 67 
Luceafărul 13 
Luceafărul-Porcesc 130 

Lucon 107 

Lugoj 104 
Lugojana 117 
Luigi 48 

lumină 204 

Luna 13 

Lună 14 

Lunaia 48 

Lunca Craiovei 78 
Lunca Fomii 76 
Lunca Gaberei 75 
Lunca Pomostului 65 
Lunca Stârnicioarei 76 
Luncşoara 111 
Luncşorul 111 
Luncuşoara 111 
Lungşoara 111 
Lunideşi 68 

lup 127 
Lupiţoane 107 
Lupu 48 

Lupul 128 

lut 141 

lutui 141 


M 


mac 151, 152, 153,157 

mac- 160, 161, 166, 168 

maca 154 

macă 141, 151 

macă 112, 114, 141, 151, 
154, 158, 168 

măcan 157 

*macca 153 

*maccâre 153 

macco 153 

mace 112 

Machkas 110 

machuque 153 

maciuga 153 

Mackas 81, 109 

macska 109, 110 

macú 157 

Maczkas 113 

maczuska 153 


mag 151, 152, 154, 159, 164 
mag- 156,160, 161, 166, 168 


maga 154 
magă 154 


magaoaie 154 
Magdalena Birta 103 
magheniţă 154 
Magistrala Albastră 29 
mâgla 155 

mâglya 155 

mak 153, 157 
makan 157 
makiwka 86, 87 
*mal 163 

mal 164 

Malaia 59 
malignare 195 
*malinare 195 
Malu 159 

Malyj Kokuj 96 
mam 152, 153, 156 
mam- 160 

mamă 156 
mamarcă 156 
mămăruţă 156 
mamelă 153 
mamorniţa 156 
mamorniţoiul 156 
mamornic 156 
mamue 159 
mamuie 156 
Mandone 105 
mandule 178 
Manea 62 

Mania 62 
Manihom 74 
Manio 62 

Manix 35 

Manjo 62 

manko 151 

Manu 34 

magulă 154 

mâăore 149,204 
Maşte 109 
maquer 153 

Marţi dimineaţa 120 
Marţolea 48 

maraî 162 

marakas 162 
Maramureşeana 117 
maras 162 

Marco 76 
Marcoane 105 


Marconescu 105 
Mare 42 

mare 23, 70, 163 
Marem 69 

marem 69, 163 
marfă 171 
Marghioala 36 
Margina 78 

mari 163 

Maria 33, 46 

Maria Arsene 43 
Maricica 33 

Marieta 36 

Marina 194 

marina 195 

Marinar 19 
Marinuţa 194 
marinuţă 194, 195 
Marte 13, 14 
Martiukina Gradina 77 
Marx 52 

mas 163 

massca 153 

massua 153 

massue 153 

matea 153 

mateola 153 
*matteuca 153 
Matişoane 105 
maurus 163 

maxuca 153 

mazuca 153 

mazuga 153 

măc 151, 153 
măcărău 112, 114, 151 
măcăreţ 151 

măcărel 112, 114, 151 
măcău 151, 153 
măcăuţ 112, 114, 151 
măcăug 151 

măcăuş 151 
măceaşă 154 

măceş 153,154, 158 
măceşă 154 

măceşe 158 

măci 151, 153, 168 
măciaş 154 

măcică 109, 110,112 
*măcică 112 

Măcicaş 51, 81, 108, 
109, 110, 

111, 112, 113, 114 
*măcicaş 110, 111 
măcicaş 112, 114 
Măcicăşel 109 
Măcicăşeni 111 
Măcicăşeşti 111 
Măcicaşi 112 
Măcicaşu 109 
Măcicăuţi 109 
măcice 112 
măcici 112 
măcieş 154 
măcieşă 154 
Măcinic 34 
măciş 154 
măcişă 154 
măcioacă 158 
Măciuc 87 
Măciuca 86 
Măciucă 87, 109, 153 
măciuca 109, 151, 154 
măciucă 87, 108, 109, 111, 

112, 114, 151, 153, 154 
măciuca cânepei 154 
măciuca cepei 154 
măciucă cu fulgi 154 
măciuca macului 154 
măciucă-de-brad 154 
Măciucaş 108, 109, 111 
măciucaş 108, 109, 110, 
111, 112, 114 
Măciucaşeni 109 
Măciucaşi 109, 111, 112 
măciucaşi 108, 109 
Măciucaşul 109, 111 
măciucari 109 
măciucat,-ă 111 
măciucele 154 
măciuchiţă 154 
măciuci 154 
măciuieş 154 
măciulie 154 
măciulie-de-brad 154 
*măcuţă 112 
Mădroane 107 
mădufă 88 
măduvă 88 


măg 151, 153,154 
măgăoaie 151, 154 
măgăoană 154 
măguiaţă 151, 154, 155 
*măguie 151, 154 
Măgulă 154 

măgulă 154 

măguli 159 

măguliţă 154 

măgură 


152, 153, 154, 155, 156 


Măgureanca 117 
măhuie 151, 152, 154 
Măidan 168 
Măierul 69 
măiugă 158 
mălăiaş 154 
mălăieş 154 
măligă 143 

măm 156 
mămăhoarcă 156 
mămăligă 143 
Măntoane 107 
Mănunţeaua 121 
măras 162 
Mărămile 120 
Mărăşeşti 19 
măreo 168 
mărin 194, 195 
Mărina 194 
mărină 195 
Mărunţeaua 121 
Mărunţica 121 
Mărunta 121 
măruntă 116 
măscâş 109 
măscăşăl 109 
Măşca 109 
măşcat,-ă 111 
mătrăguna 195 
Măzărişte 90 
mâc 153 

mâcă 150, 151 
mâg 154 

Mâglă 155 
mâgla 155 
mâglă 152, 155 
mâm 156 

mână 185 


Mânăstirea 129 
mâncătură 187 
Mâ-n6m 62 
Mândroane 105 
mândru 48, 198 
Mândruliţa mea 123 
Mândruloc 60 
mânecă 112 
mânecele 114 
mânecică 112, 114 
mânecuţă 112 
Mânerul-Coasei 128 
mânuri 185 
mânzărar 142 
mânzare 142 
Mârţoagă 41 
*me-, mo- 163 
meandră 205 
Meandre 205 
Medonea 102 
meceski 158 
meci 151 

meciti 151 

mëčju 158 
Mefistofel 18 
Mehedinţeanca 117 
mei 199 

Mei măciucat 111 
meiul 171 

Mels 52 

Memfis 22 

menit 204 
Mepemü 162 
*mer- 163 
*mer-r- 163 
Merca 74 
Mercea 74 
Mercina 74 
Mercur 13, 16 
Mere posade 139 
mere posade 138 
Mesteacănu 80 
mesteacănul 56 
Mestecăniş 56 


mic 23, 70 
Micaia 58, 59 
mielărea 196 
mieluţă 196 

Mi-a plecat neica de luni 123 


mieluţe 196 
mieluşei 196 
Miercureaua 48 
Miha 34 

Mihai Viteazul 18, 41 
Mihail Boşneac 106 
Mihail Kogălniceanu 31 
Mihnea-Vodă cel Rău 41 
Milky Way 15 
Milschsstrasse 15 
Minţita 122, 125 
Minciuna 121 
Minciună 172 
Mindoanea 104 

mir 162 

Mir(e)a 77 

Mira 14 

mira 14 

Miraia 77 

Mircea 18, 35 
Mircea cel Bătrân 38 
Mircea Ciobanul 38 
Mircii 74 

Mircovăţ 63, 76 
Mirko 63 

Mississipi 27 
Missuri 27 

mit 16 

Mitru 33 

Mitruţă 33 

Mitu 34 

Mladâi 38 

moţ 157 

moțârgan 157 
moţârgani 151 

moţi 151 

Moaca 150 

moacă 


143, 150, 151, 155, 163 


moache 150 
moagă 143, 150, 151, 155 
moahă 150 
Moara 121 
moară 164 


moc 150, 151, 152, 155, 158 


moc, moacă 155 

moc (moacă) 158 

moc- 160, 161, 166, 168 
mocan 149, 150, 151, 


152, 155, 157, 167 
mocană 149 
mocănaş 149 
mocăni 149 
Mocanca 118 
mocancă 149, 158 
Mocăncuţa 118, 124 
mocăncuţă 149 
Mocăneasca 118 
mocăneasca 158 
mocăneşte 149 
mocănesc 149 
mocănete 149 
mocăniţă 149 
mocănie 149 
mocănime 149 
mocănit 149 
mocănos 149 
Mocanul 118 
mocârţă 155 
mocârțan 152, 155 
Mocârcă 155 
mocârcă 152, 155 
Mochiţa 150 
mochiu 150 
moci 151, 155 
mociacă 158 
mociară-lungă 76 
Mocican 84 
mocioacă 158 
Mociur 65 
*mociur 76 
moclan 155 
mocleac 155, 159 
moclic 159 
moclică 155 
mocodan 155 
mocofan 152, 155 
mocsâr 76 
močiti 151 
mocur 65, 76 
mog 150, 151, 152, 155 
mog- 160, 161, 166, 168 
mogă 150, 151 
mogalău 155 
mogâldan 155 
mogâldău 155 
mogâldeaţă 155 
mogila 156 


moglan 155 
mogo 156, 158 
mogote 156, 158 
moh 155 
mohoandă 155 
mohoi 155 
mohonie 155 
mohor 59 
mohorî 59 
Mohorâţi 59 
mohorât 59 
Mohorul 58, 59 
mokâny 157 
Moldova 28, 77 
Moldoveneasca 117 
mom 152, 153, 156,157 
mom- 160, 166 
mom- 156 
Moma 153, 156 
Momaia 153 
momâiaţă 156 
momâie 

152, 156, 157, 158, 159 
momârlan 152, 156, 157 
momârlani 151 
momârlanul 158 
momerie 156 
momerium 156 
momi 159 
momiţe 156, 159 
momic 153, 156 
mominț 156, 159 
Momirul 156, 166 
momonete 156 
momos 159 
Momu 153 
momuc 156 
momus 156 
Monid 62 
Moniom 62, 73, 74 
Montem 69 
montem 69 
Monyo 62 
moş 172 
Moş Crăciun 16 
moşandră 158 
moşi ăi verzi 172 
moşi păroşi 172 
moşi pe groşi 172 

Moşnegeasca 122 
Moşneguţul 122 
Mopa 160, 162 
mor 70, 162, 163 
mor 162 

môr 162 

*mo-r 163 

mor- 

160, 162,163, 165, 166, 168 
*Mora 164, 165 
mora 161, 162, 164 
moră 160, 

161, 162, 164, 165, 166 
móra 162 
Morăi 165 
Morăiaţă 166 
morăială 166 
Moran 164 
morăneală 166 
morânci 166 
Morânglav 166 
morânglav 166 
morânglăveasca 166 
Moras 162 
Morău 164, 165 
morbus 162 
Morcovacea 76 
morë 162 
morea 166 
morean 165 
moreca 166 
Morenţ 165 
Morenţi 165 
Morencz 165 
Morenczy 165 
Moreni 164, 165, 166 
Morenz 165 
Morestel 162 
morghină 166 
Morhai 166 
morhoanghină 166 
mori 164 
mörja 164 
morman 163 
Mormântul 79 
Morminţii Cailor 83 
Mormoiron 162 
Mormondol 166 
mormondol 168 


Mormorone 162 
moro 163, 164 
mor6 162 
moroaie 161 
Moroasa 161 
morodincă 166 
Morohăi 166 


moroi 161, 162, 165, 166 


moroi 165 
moroi, -oaie 160, 161 
moroian 161, 164 


moroienesc, -ească 161 


Moroieni 164 
moroieni 151 
moroiman, -ă 161 
moroleucă 166 
moromeţ 161 
moromeţ, -eaţă 161 
moromete 161 
moron 161 

morón 163 

moron, -oane 161 
mordniţă 161 
moros, -oasă 161 
Morova 165 
Morrigain 162 
morrigan 162 
morrigu 162 

mort 162 
mortăciune 161 
Moru 164 

móru 162 

Moruţ 164 

Mosc 32 
Moscovei 32 
moscovit 32 

most 76 

motoangă 201 
movilă 158 

muc 152, 155 
muc- 160 

Mucă 155 

mucă 150, 151 
Muchia Ascuţită 31 
Muchia Igăzăului 62 
Muchia-Bardei 129 
muchie 25 
muculus 156 

mug 152, 155,156 


mug- 160 

Muga 609, 156 
mugul 156 

mugur 156 

muguri de plop 148 
muh 155 
Muiereasca 122 
mukula 156 
mulţime 187 

mum 152, 157 
mum- 160 

Muma Ploilor 17 
Muma Vânturilor 17 
Mumme 156 
Mummerei 156 
Mumoaie 157 
mumoi 157 

mumraj 156 
*mumucte 157 
Mumuceţi 157, 159 
mumueţi 157 
mumuioage 157 
Mumuloaia 46 
Munţii Şureanului 93 
Munţii Parângului 58 
Munţii Semenic 22 


Muncă 203 

muncă 203 

Munceii Dognecii 31 

Muniovo 62 

munte 23, 25, 26, 50, 
59, 93, 97, 115 


Munteanul 17 
Muntele Mic 115 

pârâu 26, 71, 204 
părău 204 

Sârba ca la Runcu 116 
Sârba ciobăneasca 118 
Sârba ciobanilor 118 

scobâlți 192 

scuipa 192, 199 
scuipă 192 

Scuturata 121 

sfârtoană 197, 198 

sfăt 88 
sfeştnic 193 

Sfoara-Nucetului 190 
sfrănsață 198 
sfrăntos 198 
sileşte 89 
Silişte 90, 91 

Soarele 13 

Sochivârul 66 

Solobârş 65 

spelalaios 25 

stâlp 120, 184 

stână 26, 141 

stâncă 185 

Staniştea din Vale 57 

stârc 63, 144 

stârf 88 

Stărmiac 76 

Stârmineţiu 76 
Stârminoasa 76 
Stărminoasa 76 
Stârnic 65 


Stârnicelul Domăneanţ 76 


Stârnicelul Sec 76 
Stârnicioara 76 
stârv 88 
Steajărul 130 
steauă 73 

Steaua Sudului 18 


Steaua-Ciobanului 130 

sterp 142 

stragl'aţă 78 

Streneac 76 

Streneacul Oraviţei 76 


strigă 161 
strigoi 162 
strmen 65 

strungaş 140 
strungar 140 
stufiş 88 
Stupa 69 

stur 86 

su 66 

Suceava 28 
Sucita 121 
sucită 116 
sudic 23 

Sudosu 66 

suliț-aş 108 
Suliţa 58, 86 

Susul 121 
Suvacea 76 

suveică 189 

szeg 198 
szegfii 198 

szena 198 

*şez 90 

Şălişte 90 
Şăliştea Mică 89 
şăzâşcie 91 
Şăzişcie 90 
şchiarţ 143 
şchiarţă 143 
Şchioapa 121 
şchiop 199 
şchiupi 199 
şcleafă 192 

şclefa 192 

şcorţ 143 

şcort 199 

şcorti 199 
şcortos, -oasă 199 
şedea 90 

Şemlac 60, 84, 98 
Şerban Micu 47 


şez 90 

şezător, -oare 90 
şezişte 89,90, 91 
şindră 141 
şindrui 141 
şipot 117 
Şipote 117 
Şipotul 117 
Şiragul 121 
Şiria 60, 98 
şlaife 88 

şlefui 88 

şlep 88 

şlic 88 

şloăsăr 147 
şoagă 143 
şod, şoadă 143 
şog 143 
Şobolanul 121 
Şofran 48 
Şoimu 48 
Şoimuş 60 
Şomcuţa 77 
Şomcuta 77 


Şopârla pe piatră 121 


Şpăiţon 107 

şpelţ 137, 140 
şpelţui 137, 140 
Ştefan cel Mare 41 
ştirbă 143 

Şucu 69 

Şuma 69 

tabără 174 
tagar 130 
tain 183 
tainuri 183 
talam 197 
talang 197 
Talbosevitza 76 
Tase 33, 34 
taur 79 
Taurul 130 
tăbeică 189 
tăciune 189 
tăgadă 180 
tăgădui 180 
tălăleu 189 


tăhui 189 

Tănase 34, 204 
Tărăşelul 120 

tău 189 

Tăvălucul 120 
Tâlva Pogării 67 
Tândală 16 
Tânjala 128 
Tânjaua 118 
Târâita 121 

târcol 121 

Târcolul 121 
Târgovişte 28 
Târgul Boilor 29 
târn 125 

Târna 73, 120, 125 
târnă 125 
Târnicioara 73 
Târnova 62, 68, 73 
târs 136 

târsâtură 136 

târsi 136 

târş 136 

târsină 136 

târş 136 

Teatrul Mic 28 
tebeică 189 

tecă 189 

teciune 189 

tehui 189 

tei 174, 188, 189, 190, 192 
teiță 189 

teică 188, 189 

teie 174 

teier 189 

teişor 189 

teios, -oasă 189 
Teiul lui Eminescu 20 
Teiuş 68 

teiuş 189, 192 
teiuşa 189 

teleleu 189 
Teleormăneanca 117 
temei 174 

Terra 14 

teu 189 

teucă 189 

thăgâr 130 

Tina Covaliu 19 

tindeică 189 
Tirova 73 
to 92 
toană 197, 198 
Tocăniţa 121 
tocăniţă 121 
Todorusale 204 
Toma Alimoş 119 
Tomis 19 
Topenia 190 
Topila 190 
topo- 10 
toporan 150 
Toporul 129 
topos 10 
Tractorist 19 
Tragă 181 
tragă 180, 181 
trage 180, 181 
Traistă Goală 17 
Trandafir 48 
Trandafirul 20 
Transfăgărăşanul 29 
Transilvania 18, 77 
trăgaică 199 
trândav 204 
Trântita 121 
Trei Brazi 20 
Trezeşte-te de la Dunăreni 
120 
Trezeşte-te de la Goicea 120 
tri 76 
Troaca 118 
Troapa 121 
Troia 22 
Tropca 121 
Tropoţica 121 
Tropoţita 121 
Tropota 121 
tropotită 116 
Trupul-Ursului 131 
Tudor 204 
Tudoroane 107 
tufă 174, 175 
tufă de om 175 
tufă de parale 175 
tufă-n buzunar 175 
tufă-n pungă 175 
tufiş 88, 136 


Tulbure 47 
Tulburică 47 
tulei 189 

tuleu 189 

tuli 180 

tuliti 180 

tun 181 

tuna 181 
Tunsul 25 
Tupăita 121 
turbă 175 
turbăceală 175 
turbăciune 175 
turbare 175, 197 
turn 79 

Turnu 79 
Typha 196 
Tzegel 130 


Ţ 


Țagâra 130 
țaglă 130 
țapă 143 
Țapul 130 
Țara Hațegului 204 
Țarina 118 
tartan 197 
țarină 57 
Țăgâra 130 
țăpică 143 
Țărova 62, 73 
Țăruşul 120 
tăruş 120 
Țâcon 107 
Țâgâra 130 
Țânţarul 121 
Țâpon 107 
țâştoc 191 
Țâţon 107 
țeapă 143 
țeapăn 169 
Ţerova 62, 68, 73 
țiersăc 137 
țiuitura 122 
top 157, 158 
Țopăita 121 
țopăită 116 
țopârcă 158 


țuţui 97, 151 
țuţuian 157 
țuţuianca 158 
țuţuieni 151 
țuţuleu 151 
ţuclui 97 
țuglui 97 


U 


-u(că) 158 

-uc 158, 193 
-uc(ă) 158 

-ucă 189 

-ug 63, 158, 193 
-ug(ă) 158 

-ui 101, 137 
-ulă 158 

-ulie 154 

-uţă 112, 196 
uică 63 

Uicovul 63 

uitoc 191 

ujka 63 

*ulroi 177 
Ulmşorul 111 
uluccus 180 
ulucus 180 
ulula 180, 181, 182 
ululare 180 
ūlūlāre 180 
umbra-nopţii 166 
Unirea 31 

unt 148 

untul 148 

Ural 97 

ural 97 

Urali 97 

urbano- 10 
urbanus 10 

urc 77 

urca 185 

Urcaiul 67 

urcat 185 

Urcu 67, 77 
Urculescu 77 
urcuri 77 

Urdele 58 

urla 179, 180, 181,182 
urlă 

176,178, 179, 180, 181, 182 


rlače 181 

rlačina 181 

rlăier 178 

rlaj 181 

rlaja 181 

rlakane 181 

rlan 181 

urlane 181 

urlare 180 

urlat 179, 180 

urlatana 181 

urlati 180, 181 

urlătoare 181 

urlătură 180 

urlava 181 

urle 178, 179 

urlele 182 

ūrler 180 

urlikati 180, 181 

urloaie 177, 179 

urloi 176, 177, 178, 
179, 181, 182 

urloier 178 

urlon 179, 181, 182 

urmă 127 

urs 128, 130 

Ursa-Mare 127, 128 

Ursa-Mică 127, 128 

ursăresc, -ească 175 

ursări 175 

Ursarul 119 

Ursasca 119 

ursoaică 128 

rsu 48 

rsul 128 

rsul-Mare 131 

rsul-Mic 131 

*ūrūlāre 180 

Uţa 34 

U 
U 
U 
U 


vacă 112 

vaccina 140 

Vadul Boilor 27 
Vadul Francilor 27 
valahi 32 

vale 71, 115 
Valea 62 


valea 64 

Valea Acsinului 84 
Valea Bârzavei 61, 63 
Valea Buhaiului 79 
Valea Cailor 83 
Valea Caluiei 83 
Valea Caluii 83 
Valea Calului 83 
Valea Domşii 62 
Valea Dubării 68 
Valea Govădării 78 
Valea Lucaiului 67 
Valea Lungă 115 
Valea Lupului 20 
Valea Moroianului 164 
Valea Paii 77 

Valea Ploştii 114 
Valea Ramnicului 64 
Valea Stârnicului 65 
Valea Stremneacului 76 
Valea Timişului 204 
Valeadeni 84 
Valeapai 77 

vâlfă 88 

Valhalla 15 

valog 74 
valószinüleg 82 
Valuniş 75 

Valyuga 62 
Vasilică 33 

vatră 90,204 
vărzari 45 
Văcărescu 20 
văcică 112 

văcuţă 112 

văiugă 74 

Văliug 62, 63, 73 
văliugă 74 

vălog 63 

vălug 63 

văluşe 63 
Vărsătorul 14 
vătămat 180 

vâlvă 88 

Vâna Țăroviţei 74 
Vântoaiele 17 
Vântoasele 17 
Vântul de Jos 17 
Vântul de Sus 17 


Vântul Turbat 17 
vârdaică 175 
vârdare 175 
vârf 25, 59, 88 
Vârful Moşului 25 
Vârful Pogar 67 
Vârful Semenic 22 
Vârteşugul 121 
vârtos 169, 170 
vârv 88 

vedera 204 
Vega 13 

venin 183 
veninuri 183 
Venus 14, 16 
Verbuncul 121 
Verdare 175 
verdare 175 
verdoaică 175 
vertar 147 
vestic 23 

Via Caeli Regia 15 
Via Lactea 15 
Via Lactis 15 
vie 79 

Vilma 36 

Vilor 52 

Vin ciobanii 118 
vinea 79 
Vinioara 48 
Vintergatan 15 
Vio 34 

Viorica 34, 48 
virag 198 
*vir(i)daria 175 
viridis 175 

Viru Stermina 76 
Visalon 34 
visok 66 

Viteaz 42 

vivere 79 
Vizitiul 128 
Vizurini 68 

Vlad 35 

Vlad Micu 47 
Vlădeni 84 
Vladu 64 

vlahi 32 

Voie Lactee 15 

voinicea 114 
voinicică 114 
Voinicie 170 
Volga 27 

vrh 66 
Vulpea 121 
Vulpon 107 


W 


Wärter 147 
Weg ufRom 15 
Werbung 121 


Z 


za 65 

Zagoru 164 
zagrad 79 
Zambilica 48 
Zamora 164 
Zamori 164 
Zamostea 164 
Zapodie 164 
zarzo 142 
zăcătoare 90 
Zănoaga 164 
zăpadă 127, 196 
zăpejoare 196 
Zărone 107 
Zăroni 105, 107 
Zâglăvelul 65 
Zăglăvelul 65, 68 
Zâglavul 65, 68 
zârnotă 85 
zâzanie 191 
Zborişte 82, 85 
Zboristye 81 
zborište 85 
Zburătorul 16 
Zdumpi 48 
Zeiger 130 
Zeliste 89 
Zelyste 89 
Zelysthe 89 
Zerova 73 

Zeus 15 

zgârci 202 
zgoadă 146 

zlo 65 


zmeuriş 136 

Zolobârş 65 

zorea 196 

zorele 196 
zorelele-de-noapte 196 


Zorile 120 
Zorlenţ(i) 165 
Zubregu 65 
zuitura 122 
Zvâcul 121 

Volumul de faţă cuprinde articole publicate de autor în diverse culegeri 
lingvistice, istorice, sau etnografice, precum şi în reviste ca LR, LL, SCL, CL, DR 
ş.a. Criteriul pe baza căruia s-a făcut selecţia este cel al noutăţii faptelor: fie că au 
fost semnalate cuvinte neglosate în lucrările lexicografice (DEX, DA, DLR), sau 
sensuri ale cuvintelor glosate, dar neevidenţiate de acestea, fie că s-au propus 
soluţii pentru acele cuvinte socotite obscure, deci menţionate cu „etimologie 
necunoscută”, sau au fost îndreptate etimologii pe care autorul le-a socotit 
neîntemeiate. 

Partea I (ONOMASTICĂ) se deschide cu un studiu mai amplu (46 de pagini) 
despre terminologia onomastică, util, după credinţa autorului, celor care 
abordează chestiunile de onomastică (nu numai cele tradiționale: antroponimia, 
toponimia, zoonimia), precum şi autorilor de monografii ale unor localităţi care 
neglijează, uneori, acest compartiment, sau îl tratează necorespunzător. 
Terminologiei onomastice îi urmează o serie de articole cu caracter teoretic, dar 
cele mai multe tratează fapte de onomastică rezultate din anchete proprii, sau 
provenite din surse tipărite. Ca element de noutate sunt articolele care tratează 
astronimele şi coreonimele (numele jocurilor populare). 

Partea II (LEX/COLOGIE) vizează, în special, explicarea etimologică a unor 
cuvinte pe baza etimologiei interne. Sunt propuse şi câteva modalităţi noi de 
abordare a demersului etimologic: radicalii primari expresivi, valoarea de 
impresie a peisajului ş.a. 

Aplicând principiul binecunoscut, cel numit „Cuvinte şi lucruri”, precum şi 
studiul interdisciplinar, s-a uşurat calea descifrării originii unor cuvinte, chiar dacă 
acestea nu au o largă circulaţie. 

